
Nastavljam svoje prije više vremena započeto pripoviedanje o 
poviesti naroda hrvatskoga, te ću uzeti u ovu svoju razpravu dobu 
nakon smrti bana Berislavića pak do bitke na muhačkom polju. 

Imajući pri ruci prilično obilje izvori, od kojih su mnogi do¬ 
sele st&li neupotriebljeni, nastojat ću, da njihovom pomoćju sto 
jasnije prikažem barem najpoglavitije zgode u životu našega na¬ 
roda u spomenutoj dobi, — dobi, u kojoj treba tražiti ključ za 
protumačenje za vjekove odlučnih pojava, koji su odmah posije 
toga u poviesti našega naroda sliedili. 

I. 

Hrvati ostaju dugo nakon Berislavićeve smrti bez bana. Ponajznatniji 
muževi ovoga vremena. Tursko haranje po Hrvatskoj i Dalmaciji god. 
1520-1. Kako su se Mletčani i Dubrovčani s Turci načinili . Ugova¬ 
ranje hrvatskih knezova s Turci 1520-1. Ženitba kralja Ljudevita i 
nadvojvode Ferdinanda. Car se Karlo dieli sa svojim bratom Fer¬ 
dinandom. 

Težkim udarcem bijaše za naš narod smrt bana Berislavića: 
jer, ako i nepodjemo tako daleko u ocjenjivanju njegove vried- 
nosti, kao što je činio glasoviti mu rodjak Antun Vrančić, komu 
se je on prikazivao tolikim junačinom i vojvodom, da bi bio i 
silnomu Turčinu put u Biograd zakrčio, to ćemo svakako i mi 
reći: da je Berislavić za Hrvatsku činio, što nitko drugi nije bio 
kadar učiniti. 

Pri njegovoj smrti ostade zemlja, koju je toli mudro upravljao 
i toli snažno branio, u najvećoj opasnosti; pak kao da joj nisu 

već same okolnosti vremena dosta jada zadavale, sada ju snadje 
još ta nesreća, te je dugo vremena bila ostavljena bez vrhovnoga 
si glavara, bez bana svoga. 

Znalo se je na dvoru mladoga kralja Ljudevita, da Hrvatska 
nemože biti puštena bez bana već zbog opasnosti, grozećih joj 
od strane Turaka, te je zato i sam kralj, potraživši malo dana 
nakon smrti Berislavićeve novčane pomoći od svojih gradova, tomu 
kao uzrok navodio, da mora novoga bana u Hrvatsku odaslati. 1 
Nu pri svem tom Hrvatska ipak nedobi bana Viećnici kralja Lju¬ 
devita nemogoše se složiti, komu da se povjeri toli važno dosto¬ 
janstvo, te kada se je o toj stvari govorilo u kraljevskom vieću 
njegdje pod konac lipnja ili početkom srpnja g. 1520, svi se na- 
djoše u najvećoj smetnji i zabuni, a tako isto ostade bez uspjeha 
i viećanje, koje je držano 17. srpnja. Mletački poslanik, koji nas 
o tom izvješćuje, dodaje u svom pismu primjetbu, da se čini, da 
će banom postati knez krbavski Ivan Torkvat Karlović, jer da 
za njega radi svojak mu, mogući stožernik i arcibiskup Toma 
Bakač. 2 Medjutim premda se je za Karlovića zauzimao muž to¬ 
likoga upliva, nepostade on sada jošte banom, te zbog nesloge 
medju kraljevimi viećnici, koja se je ticala ili samo osobe budu¬ 
ćega bana, ili morda i oskrbe, koja bi mu se bila imala dati, 
ostade Hrvatska za dugo lišena prvoga svoga dostojanstvenika, 

1 Ljudevit, pismo od 1. lip. 1520 kod Praya, Epist. Proc. I. 138. 

2 Sanudo k 15 srp. 1520. „Di Hongaria dil orator nostro. Come 
de li e gran garbucha zercha la election dil ban di Croatia, qual 
ancora non e sta fato . . . I tem si tien, sara ban di Croatia el Sig. 
Zuan conte di Corbauia, parente dil Cardinal Strigoniense, qual si fa- 
ticha a farlo. a Isti Sanudo k 21 kolov. ima list Lor. Orija, ora¬ 
tora, od 19. srp., u kojem se piše: „L altro eri a di 17 si ritrouo 
questo Srmo. re cum tutti questi . . . Signori in conseglio per ul- 
timar la prouisione di questo regno et maxime di crear bano dila 
Croatia, e non fu fato conclusione alcuna.“ Ova dva mjesta, kao što 
i druga vele mnoga, koja će dalje sliediti, prepisao sam iz originala 
Sanudovih diara, koji se sada čuva u Marcijani u Mletcih, dočim se 
prepis istih diara nalazi u c. kr. arkivu u Beču. Nežalim za trud, 
sto sam išao tražit Sanudov izvornik. Za sada sam prošao samo one 
tome, koji obsižu one godine koje padaju u obseg ove moje raz- 
prave. Te su godine uzete, kako je obće poznato, i u Arkiv knj. 
Vili.; nu tko bude pomno sliedio moje prepiše iz Sanudova izvor¬ 
nika, te ih sravnjivao s publikacijom u Arkivu, uvjerit će se na prvi 
pogled, kako je u istinu kukavna ta publikacija. 

bez kojega bi bila mogla i u mirno doba i u uredjenu stanju raz¬ 
nih šteta pretrpiti, a u dobi, kao sto je ova, o kojoj govorimo, 
upravo je morala postradati. U našoj se zemlji i oko nje zbijahu 
zgode, koje su glasno opominjale kraljeve doglavnike, da se što 
prije zadovolji najprečoj potrebi hrvatske kraljevine; nu oni, ka- 
noti ljudi, koji su i u ostalom državnimi poslovi najlošijim nači¬ 
nom upravljali, oglušiše se svakoj takovoj opomeni. Državljani se 
obraćahu na svoga kralja, da im se pruži potrebita zaštita, kao 
što su n. pr. Zagrebčani opetovano učinili, moleći, da budu šti¬ 
ćeni proti povrediteljem svojih povlastica; zbog neprijateljskih na¬ 
vala, grozećih upravo obstanku same države, valjaše na oružje 
dizati one, koji su na to zakonom bili obvezani: pak u istinu 
kraljevska pisarnica nepropusti izdati za te i tomu slične potrebe 
kraljevska pisma i naredbe; nu te naredbe, koje su valjda zato 
davane, da se izvrše, glase i upravljene su na bana, koji se je 
istom imao imenovati („futuru bono u , „banis deinceps constituendis u ), 
i to tako biva tečajem druge polovice g. 1520 i prve polovice g. 
1521, — biva tako dapače i onda, kada se je o tora radilo, da 
se Biograd spasi! 1 

Kao što se pokazuje na toj jednoj stvari, tičućoj se ponapose 
naše domovine, tako se isto razabire i iz drugih sijaset dokaza, 
da ravnanje javnih i državnih poslova, na koliko je dolazilo s dvora 
kralja Ljudevita, nije na bolje krenulo, nego da je i sada bilo 
onako jadno, kao što sam ga imao priliku označiti u poviesti ba¬ 
novanja Petra Berislavića. Zato i sada stoji država, inače na ve¬ 
liko udivljenje stranaca, koji su imali priliku pobliže ju upoznati, 
svim obiljem bogato nadarena 2 , kao ostavljena i zanemarena 
sirota, nebudući kadra riešiti niti prvih zadataka svojih. Kralj 
mora priznati malo đan& posije smrti Berislavićeve, da su mu 
gradovi na krajini, koji bi imali braniti ostalu državu od nepri- 


1 Pismo kralja Ljudev. 2. srp. 1520 i 29. svib. 1521 za Zagrebčane 
u knjižnici jugoslav. akademije. — Pismo istoga kralja 6. lip 1521 
Vidu Hladniczeru kod M. G. K o v a c h i c h a, Monumenta diplom. 
Batthyaniana ex archivo Kormenđ. (Rkp. u biskup, knjižnici u Za¬ 
grebu) br. 46. 

2 V. izviešće Massarovo kod Firnhabera: Vincenzo Guiđoto’s Ge- 
sandschaft am Hofe K. Luđwig’s von Ungarn 1523-1525 str. 83 i 
izviešce Guidotovo ibid. str 135. — U svojem ću se pripoviedanju 
vrlo često pozivati na izviešća mletačkih poslanika na dvoru 

jatelja, lišeni najprečih potriebština, te zato traži pomoći od svojih 
gradova *, traži je od pape i od drugih kršćanskih vladara; nje¬ 
gov pako blagajnik javno očituje, da ima tako malo novca, da 
jedva može namirivati upravo najveće potrebe kralja, svoga go¬ 
spodara 2 , pak i sam kralj tuži se sličnim načinom svojemu stricu, 

kralja Ljudevita: zato scienim, da neće biti s gorega, ako čitatelja 
s timi poslanici upoznadem. Prvi je medju njimi u ovoj dobi L o- 
renzo Ori o, komu se uviek daje naslov: dotor et cavalier. On 

dodje u Budim kao poslanik god. 1519, po prilici svibnja mjeseca 

(Njegov sumario kod Firnbabera 73), pak zatim zadrža neprekidno to 
zvanje do u zimu g. 1523. Buduć da mu nije s raznih razloga go¬ 
dilo poslaničko zvanje u Ugarskoj, zato iskaše već početkom g. 1522, 
da se drugi poslanik mjesto njega u Budim pošalje (Moj prep. iz 
Sanuda k 12. velj. 1522); nu vlada mletačka usliša njegovu molbu, 
koju je kašnje više puta opetovao, istom 4. rujna 1523, odredivši 

taj dan, da se na njegovo mjesto odpravi sekretar Guidoto (Secr. 

cons. rog. u Ljubić. prep.). Dobivši Orio željenu dozvolu, da se može 
u domovinu povratiti, ode iz Budima u Požun, gdje je kralj tada 
boravio (Firnhab. 103). Tu se sastane napokon sa zamjenikom si 
Guidotom, koji je prispio u Požun na 10. studena (Id. 103), te ga 
predstavi kralju (Id. 75), a sam se na to dade na povratak u do¬ 
movinu, te prispije u Mletke na 12. prosinca (Id. 105). Vrativši se 
u domovinu stupi prvi put u vieće 20. prosinca, a 21. iliti 22 
istoga mjeseca učini svoje konačno poslaničko izviešće (Firnhab. 73 
i 105, koje potonje mjesto Sanudo zbilja k 21. prosinca bilježi), 
koje je Firnhaber priobćio iz Sanudovih diara, gdje ono stoji pisano 
k 26. prosincu. — Lorenzu Oriju bijaše za njegova poslanstva taj* 
nikom Francesco Massaro. Prvo pismo, koje je taj poslanički 
tajnik iz Budima pisao, jest od 1. svibnja 1520 (Moj prep. iz Sa¬ 
nuda) ; Massaro ostade zatim stalno uz Orija, ali se ipak nješto prije 
u domovinu povrati, i to zbog bolesti svoje (Firnhab. 76). Vraća¬ 
jući se u dugo nevidjenu postojbinu napisa u Coneglianu na 5 list. 
1523 obširno izviešće duždu mletačkomu ob ugarskih stvarih. I to 
izviešće naštampa Firnhaber, a Sanudo ga ima k 18. listopadu. — 
Poslaniku Oriju bijaše zamjenikom odredjen, kao što je već rečeno, 
Vincenzo Guidoto, koji je zatim poslanstvo obavljao, medjutim 
samo s tajničkim naslovom, do god. 1525. Svoj zadnji duždu na 9. 
srpnja te godine pisani, ali za nas izgubljeni list, spominje on sam 
u svojem konačnom izviešću (Firnhab. 132). Bivši odpušten od kralja 
Ljudevita s pismom potrebitim na 24. srpnja (Id. 131), ode iz Bu¬ 
dima odmah drugi dan na to. Prispievši u Mletke pređade na 3. 
rujna svoje konačno izviešće, koje se nalazi kod Firnhabera 132 i si. 

1 Prije navedeno Ljudevit, pismo od 1. lip. 1520. 

2 Pismo Pavla de V&rđa Ivanu Kastelanfiju 7. stud. 1520 u knjiž. 
jugosl. akad., gdje V&rda medju ostalim veli: „Sciat dominacio vestra, 

poljskomu kralju Sigismundu. 1 — Isto tako neopažamo ulazeći 
u ovu novu dobu nikakove povoljne promjene niti u pogledu sta¬ 
liša državnih, nego i sada nailazimo pri svakom koraku, kao što 
i prije, na istu pokvarenost, a navlastito kod onih, koji su imali u 
svojoj ruci svu vlast i najodličnija prava. — Napokon, da nara 
ta slika, koju sam počeo risati i koju ćemo morati uviek pred 
očima imati, premda u njoj nenalazimo ni jednoga duhu godećega 
poteza, još podpunijom bude, primietiti mi je u kratko, da niti u 
ostalom svietu kršćanskom nisu bili odnošaji prema tomu udešeni, 
da bi se bilo moglo od njega očekivati kriepko sudjelovanje it 
onom, što je ovo doba imalo biti smatrano najprečom zajedničkom 
stvari svega kršćanstva. Dovoljno mi je pri tom spomenuti samo 
ime cara Karla i takmaca mu, kralja francuzkoga Franje I., te 
će se svatko i s&m sjetiti, kako su se sada na zapadu priprav¬ 
ljale bure toli silne, da nisu dale niti pomisliti ozbiljno na to, kako 
da se zajazi strašni poplav, koji se je s iztoka valjao. Pogibelj 
pako, koja je s te strane grozila, bijaše tim većom, što je sada 
sila turske carevine došla u ruke cara Su 1 ej mana (početkom 
listopada 1520), koji ju je umio na užas kršćanstva i dići i upo- 
triebiti. 

Prije nego li se zaputim pripoviedati, koje su kakove li zgode 
sliedile u tih okolnostih a na početku ove dobe u poviesti naroda 
našega, hotio bih čitatelju u skupu prikazati one muževe, koji su 
bili zvani što po prošlosti svojoj, što po svojem dostojanstvu, ple¬ 
menu i posjedu, da odlučnijim načinom uplivaju na udes naroda 
svoga. 

Veće sara u prijašnjih svojih razpravah toliko puta spominjao 
onoga muža, koji će nam sada stati u prvom redu medju najvaž- 
nijimi osobami u narodu hrvatskom. To je knez krbavski Ivan 
Torkvat Karlović. Njegova djedovina, daleko razgranjena po¬ 
najviše po Lici i Krbavi, bijaše već dugo izvrgnuta haranju tur¬ 
skomu, te je sada mnogi od onih gradova, što ih je on još g. 1509 
svojimi imenovao, kada je sklapao nasljedni ugovor sa svakom 
si, Nikolom Zrinjskim, ili u pepelu ležao, ili pako u neprijateljskoj 
vlasti bio. Tražeći on načine, kako da obrani ostatak svoje baš- 


nos usque adeo pecuniis indigere, ut vix minuta negocia Maiestatis 
Sue đisponere possimus. u 

1 Pismo Ljudevit. 7. kolov. 1520: Schedius Zeitschr. III. 291. 

tine, bješe već za rana stupio u uzke sveze s mletačkom repu¬ 
blikom, koja ga je novcem pomagala, da čuva ođabranimi hrvat- 
skimi junaci i svoje i njezino u svojem susjedstvu. Njega dakle 
brojimo medju one Hrvate, koji su u nevolji svojoj na tu stranu, 
na Mletke naime rado pozirali. — Osim njega prelazi nam od po¬ 
znatih znamenitih osoba u ovu dobu ponajglavniji član roda Fran- 
kapanskoga, knez Bernardin, i njegovi sinovi Feranat i Krsto. 
Nu dočim Bernardin uzprkos svojoj starosti sa sinom si Ferantom 
najvećim naporom a lošom srećom prag domaći brani, ostaje 
Krsto još dulje vremena izvan svoje domovine, a na službi 
Habsburgovaca, od kojih je njegova kuća ujedno s ranogimi dru- 
gimi Hrvati već od dulje vremena toli si nuždnu pomoć izgledala. — 
I rod Zrinjskih knezova daje nam za ovu dobu znamenita člana 
u osobi kneza Nikole, kojemu se je ime već prije medju odličnjaci 
spominjalo. — Tako isto i Keglevići Bužimski imaju Petra 
svoga, koji upravo sada i izlazi na glas, a kašnije će još znat 
nijim postati. — Da nespominjem dalje drugih članova starih bo- 
Ijarskih obitelji, koji se ničim osobito neodlikuju, radjećujoš spo¬ 
menuti njekoje osobe od manjega plemstva, koje ide u poviesti 
naroda mnogo važnije mjesto, kanoti Grgura Orlovčića, senj¬ 
skoga kapitana, a posije ujedno s Petrom Kružićem kliskoga 
kaštelana i senjskoga kapetana, zatim knezove Posedarske i 
Pekre Petrovinske. — Ima još i drugih obitelji, koje su došle 
tečajem vremena što putem kraljevskih darovnica, sto ženitbom i 
sličnimi načini do velika posjeda u našoj domovini, naročito u ovoj 
joj strani medju Dravom i Savom, i koje su dale našoj zemlji po ko¬ 
jega znatnijega muža. Takovi su n. pr. Banfiji dolnjo-lindavski, 
Ernusti čakovački, Dćshazi susjedgradski. — Tu se mogu i Ba- 
ćani spomenuti, od kojih je jedan, Baltazar po imenu, nješto 
prije obnašao čast jajačkoga bana, a drugi je, Franjo naime, kašnje 
imao postati banom hrvatskim. Nu taj Franjo nikako neide na 
početku naše dobe i za više jošte godina medju znamenitije ljude, 
i ja ga spominjem ovdje samo zato, što je zvan bio, da kašnje 
zauzme uzvišeno mjesto u državi, te zbog toga bilježim glede 
njega i ono, što bi se inače lahko moglo i propustiti. Izvori nam 
kažu njega kao čovjeka vrlo rado vidjena na dvoru kralja Lju¬ 
devita, komu je bilo nuždom usljed nevaljala odhranjenja, da 
imade uza se mlade družine, uviek spremne na ples, lov i igre. 
Jedan od suvremenika, koji je dosta z bliza motrio dvorski život, 

negovori bas liepo o Franji, gdje nam ga tako pokazuje u dvorskih 
krugovih. Osim kraljeve milosti imaše on takodjer prijazan drugih 
njekih osoba od velika upliva, kanoti Ladislava Szdlk&na: za to 
mogaše lahko dobiti čast peharnika kraljevskoga *, a posije i većih 
odlikovanja. — Znamenitim porodicam valja nam dalje pribrojiti 
Bakače-Erdođe. Osnovatelja njihove moći i uglednoga im po¬ 
ložaja, Tomu Bakača, kardinala i ostrogonskoga nadbiskupa, spo¬ 
minjao sam već više puta. Od imanj&, što ih je on tečajem svega 
svoga života svakojakimi načini za svoj rod tekao, zapade liep 
dio što u Ugarskoj, što navlastito u Hrvatskoj njegova sinovca 
Petra po imenu, koji je postao glavom obitelji, u našoj poviesti 
vele znamenite. 2 O tom Petru nekazuju medjutim izvori za nje- 
koliko godina ništa znatnijega; nu zato više znadu za drugoga 
Tomina sinovca, Simuna po imenu, koji je već od god. 1518 
sjedio na zagrebačkoj biskupskoj stolici. Budući to osoba za našu 
poviest vele znatna, dobro nam je došla svaka viest, koja nas 
može s njim pobliže upoznati prije nego li ga stanemo sami motriti 
u njegovu djelovanju. Osobe od mletačkoga poslaničtva u Budimu, 
koje su imale priliku Simuna viđjati i upoznati, kazuju nam za 
njega, da je sada imao po prilici 28 godina, a da je inače bio 
čovjek visoka uzrasta; vele nadalje, da je u vrlo dobru glasu i 
da je dosta nabožan; jednomu od naših izvjestitelja nije Šimun 
doduše duha osobito uzvišena, ali zato ipak pristaje vrlo dobro 
uza svoje vršnjake, drugi pako drži, da je on i duhovit i naučan ; 
nadalje nezaboravi Mletčanin ni toga zabilježiti, da Simunu nosi 
njegova biskupija kakovih 18 do 20 hiljada dukata na godinu; 
a napokon je za nas od osobite ciene, što jedan od tih naših 
Mletčana naprosto veli, da Simun ljubi dužda mletačkoga, a drugi 
u više rieči kazuje, da je on velik prijatelj Signorije i da se po¬ 
nosi tim, što je branio njezinu Padovu, bivši ondje djakom, kada 
je neprijatelj na nju navaljivao. 3 — Davši se tako sa Šimunom 
medju dostojanstvenike u našoj kraljevini, još ću njeke izmedju 
njih navesti, stranom zato, što u njihovu redu imade i zbilja vele 


1 0 njem govori Brodarić, zatim Georgius Sirmien. 93 i li¬ 
stine u Kovachicha Mon. Batthyan. br. 42. 43. 47. 50. 53. 

2 V. osim večma poznatih pisaca i J & 8 z a y a, A magy. nemzet napjai 
155. 415. 

3 Massaro i Guidoto kod Firnhabera 82. 136. 


Digitized by <^.ooQle 



8 


znatnih muževa, a nješto i zato, što će ono, sto se bude spomenulo 
ob osobah inače nevažnih, za dalje nam pripoviedanje dobro doći, 
te će mi se podjedno i tu prilika dati, da izpravim po gdjekoju 
krivu. Od poznatih crkvenih dostojanstvenika nastavlja i u ovoj 
dobi svoj za narod u mnogom pogledu blagoslovni rad modruški 
biskup Si me Kožičić. Isto ćemo se tako naći i sada i s To¬ 
mom Nigrom, skradinskim, a posije (od kolov. 1524) trogir¬ 
skim biskupom, a posredovanje kod pape i drugih kršćanskih vla¬ 
dara na korist njegova naroda bit će i opet glavnom zadaćom 
njegova života. Na bosansku biskupsku stolicu zasjest će nakon 
Donata a Turre (posije 2. stud. 1521) Jure Paližna, kako li 
mu je bilo pravo ime, kojemu se daje liepo svjedočantvo: da je 
mnogo radio oko obrane na krajini, koja je, što se njegove bisku¬ 
pije tiče, sve dalje pod vlast tursku dolazila, tako da je njemu 
napokon skoro samo naslov biskupski ostao 1 ; sriemsku pako bis¬ 
kupiju imat će posije Ivana Orsz&ga, koji se tu spominje još g. 
1522, Ladislav Macedonski, koga u drugoj polovici iste 
godine već spominju kao izabranoga sriemskoga biskupa i koji 
će tu biskupiju u istinu dobiti ako ne prije, a ono svakako god. 
1525 2 , te će ju držati do pred vrieme muhačke bitke. Senjska 
biskupija sada upravo dobiva svoga novoga biskupa, Franju 
Jožefića, rodom Riečanina 3 , koji će biti osobom vele zname¬ 
nitom osobito u dnevih nakon poraza kod Muhača. Medju te osobe 
duhovničke uvršćujem nadalje Stjepana Brodarića, koji nam 
je kao očevidac viernom i iskrenom rieči opisao muhačku kata¬ 
strofu. On je predstavnikom pečujskim, tajnikom i savjetnikom 
kraljevskim, zatim kancelarom, a napokon od ožujka 1526 na¬ 
sljednikom spomenutoga Ladislava Macedonskoga na sriemskoj 
biskupskoj stolici. U ostalom imamo i u njem jednoga od onih 
Hrvata, kojim su bila u toj dobi povjeravana najvažnija poslan¬ 
stva. 4 Nadalje budi ovdje spomenut Andrija Tuškanić od 
tvrdoga Klisa, komu za ime zna svaki Hrvat iz poviesti sabora 
cetinjskoga. Njega nalazim mjeseca srpnja g. 1523 najprije kao 

1 Guiđoto o. c. 136. Glede imena mu v. J4szay 92. 

2 K ovachich, Suppl. II. 496, 497 i 522. Pray, Hist. II. 597. 

3 Theiner, Monum. Slavor. merid. I. 574. Sanudo Ark. VIII. 256. 

4 0 njegovoj nas osobi najbolje uče spomenici u Theinera, Mon. 
Slav. Mer. I., a još više Monum Hung. II., zatim i njegov spome¬ 
nuti spis. 

commendatora, a odmah posije kao opata topuske opatije, koju mu 
je kralj podielio njegdje posije smrti Tome Bakača, koji je osim 
svega ostaloga i tu opatiju držao 1 ; iste godine o svih svetih do¬ 
lazi Andrija već ne samo kao opat topuski, nego i kao „izabrani 44 
kninski biskup, u kojem je dostojanstvu bio nas ljednikom Breku 
Egervarskomu. Je li zbog toga, sto su ga zadržavali bojni oli 
drugi državni poslovi, ili morda zbog drugoga kojega razloga za¬ 
nemari Andrija potražiti biskupsko posvećenje, tako da su njegovi 
biskupljani za dugo ostajali bez sakramenata, pridržanih redu bis¬ 
kupskomu, te ga zato papa Kliment g. 1525 strogo opomenu, da 
se dade posvetititi; on ostade medjutim i dalje neposvećen, jer ga 
nalazim još g. 1528 s naslovom „izabranoga 14 biskupa, premda se 
inače vrlo često piše i naprosto „biskup 44 . 2 Toliko za sada o tom 
opatu znamenite i prostrano vladanje imajuće topuske opatije. Još 
ću spomenuti nješto ovranskom predstavniku oliti prioru 
ovoga vremena. Nije vranski priorat sada već ono, što je njegđa 
bio; nu ipak imade još svoga imanja, ka kojemu naročito Božja- 
kovina spada. Priorom pako postade po smrti Petra Berislavića, 
barem njegdje početkom god. 1521, njeki Matija Barač. Premda 
Dije bio ino nego predstojnik konobe kraljevske, to ipak zapade 
njega po zaštiti mogućnikžt to dostojanstvo, dočim je bilo uzkra- 
ćeno Pavlu Tomoru, mužu, komu bi bilo i po svojoj naravi i po 
njegovih vojničkih zaslugah dolikovalo. Budući u ostalom taj prior 
u poviesti našoj posve neznatan, — ime bo mu se spominje samo 
u njekih sudbenih spisih, ili gdje nješto daruje Siraunu Mersiću, 
njegdašnjemu si drugu kod konobe kraljeve („anteeessori fvrclo- 
rum 44 ili „anteambuloni dapura 44 ) i napokon, kada je imao priorat 
u druge ruke dospjeti: zato neimara volje iztraživati, da li je taj 
Matija Barač jedna osoba s Matijom Bošnjakom, o kojem govori 
Jure Sriemac kanoti o prioru vranskom, te kojega opisuje kao 
izmet čovječanstva. 3 — Još bilježim, da sam nalazio g. 1521 kao 
kapitana slovenske kraljevine Pavla KereČenja od Kd- 

1 Ark. zagreb. biskup. Priv. 58, 2; Juriđ. 170, 3 i 168, 3. 

2 Ark. zagreb. biskup. Donat. 151, 5. Theiner, Mon. Slav. Mer. 
587. 

3 V. od pisaca Istv&nfija i Praya, Prior. Aur. Listind od god. 
1521 i si. u kojih se on piše „Mathias de Barach 44 ima knjiž. jug. 
akad. V. i Sanuda Ark. VIII. 121. 131. Georgius Sirmien. 
u Monum. Hung. hist. Script. I. 85. 86. 88. 96. 

nyafolda, koji se zatim spominje tečajem više godina kao podban 
uz bana Ivana Torkvata Karlovića, a g. 1525 nadjoh u istom ka- 
pitanskom dostojanstvu Ljudevita Pekra. 1 Napokon budi još nješto 
rečeno o senjskih ka pitan ih. U tom po svojem položaju toli 
važnom gradu spominje se još u Berislavićevoj dobi kao kapitan 
Jerolira Petelinič, Trogiranin, i tovariš mu Ferenac Nelepeci; po 
Berislavićevoj pako smrti toliko se može razabrati iz samih iz¬ 
vora, da su dolazile tužbe kralju Ljudevitu proti rečenomu Pete- 
liniću, n. pr. od Otočana, kojim je vriedjao prava i slobode, nu 
da je i on dosadjivao kralju svoji mi tražbinami zbog zaslužene a 
nedobivene plaće. Kralj mu valjda zbog spomenutih osvada uze 
kapitanstvo, te ga zato izvori prve polovice g. 1521 spominju kao 
„bivšega" kapitana; nu on nehtjede grada pustiti iz svojih ruku, 
a napokon i sam mu kralj povrati kapitanstvo mjeseca srpnja re¬ 
čene godine, nu tako, da mu je sada učinio drugom Grgura Or- 
lovčića. Posije toga nenalazim više traga Peteliniću; OrlovČića 
pako spominju izvori i posije kao kapitana, te mu god. 1524 pri¬ 
daju još kao druga, kao što je već i prije rečeno, Petra Kružića. 2 

Prelazeći sada na samo pripoviedanje zgoda i nezgodi naroda 
našega, u kojih će naći svoje mjesto i ti muževi, što sam ih či¬ 
tatelju upravo prikazao, s onim mi je započeti, s čim sam završio 
svoje pripoviedanje pri smrti Berislavićevoj. I po smrti toga bana 
ostade narodu našemu krvava baština. Boj za život i obstanak, 
boj za prve svetinje i uvjete bića i napredka ljudskoga i narod¬ 
noga, kojim je od Osmanlija tolika pogibelj grozila: to je i sada 
glavni sadržaj poviesti naroda našega, pak tako to ostaje na nje¬ 
govu najveću nesreću još za mnoga vremena. 


1 Za Kerečenja: Kovachich, Suppl. II. 510, gdje rieč „belli" bez 
dvojbe pogrješno stoji injeBto „generali", i listina kaptola zagreb. od 29. 
rujna 1521 u knjiž. jugosl. akad.; a za Pekra: Acta Monast. de 
Ztreza 5, 42. 

2 Po vješt Spomen. 206. 207. 209. Pismo kralja Ljudevita 14. 
lipnja 1521 u ark. eazra. kaptola n. 6. f. 1. o vriedjanju pravfi, 
Otočan&. Sanudo, Ark. VIII. 111. 134. Pismo Ljudevit. 27. srpnja 
1521 Vlahom pod Starim gradom, u knjiž. jugosl. akad. Tu se veli: 
„ . . . Remisimus istuc in capitaneatum Segniensem hunc fidelem 
nostrum, egregium Hieronimum Pethelenyth, cui eciam in collegam fi¬ 
delem nostrum, egregium Gregorium Orlowchytb, istic impresenciarum 
agentem, adiunximus . . .“. Zem. ark. Trans. don. saec. T. I. p. 4. 
u listini od 9. Erpnja 1524: „ . . . Gregorii Orlovchyth de Choka et 

Već na samom početku nove dobe pokazuju nam se takove 
stvari, koje su podobne predočiti nam sasvim jasno skrajnju po¬ 
gibelj, u kojoj se je nalazila naša domovina. Kao što su Turci 
Bošnjaci prije malo vremena poručivali susjedu si knezu Ivanu 
Torkvatu Krbavskomu, da će mu svakih četrnaest dana u posjete 
dolaziti, tako mu sada poslaše porube mjeseca lipnja 1520: da će 
mu ostatke imanja oplieniti i popaliti, ako se za dva dana nepreda 
s gradom, u kojem seje nahodio, i ako se nepokloni njihovu sjaj¬ 
nomu vladaru! 1 Istoga mjeseca zadadoše oni našim na drugoj strani 
težku ranu. Grad Jajce bijaše im na putu, te nisu mogli prosto i 
bez zapreke provaljivati s četami svojimi u Hrvatsku: zato se već 
odavna napinjahu, da dobiju u svoje šake to za dalje im napre¬ 
dovanje toli važno mjesto, te i uspješe već prije u svojem nasto¬ 
janju barem na toliko, što su našim^oteli njekoliko tvrdih miesta 
oko Jajca. Jedan od tih gradića, okružujućih Jajce, i sada im u 
šake pade uzprkos odporu bana jajačkoga i njegovih vitežkih dru¬ 
gova, te usljed toga postade položaj Jajca i njegove posade još 
opasnijim, jer je tim bio dovoz hrane i drugih bojnih potriebština 
još većma otegoćen. Mletački poslanik na budimskom dvoru, iz- 
viestivši nas o toj žalostnoj zgodi, primjećuje sazvim razložito: 
da je na tih stranah svieta, premda još tobožnje primirje (od g. 
1519) traje, mnogo gorje nego da je prava vojna. 2 Ne za dugo 
posije toga provali četa turska od 2000 konjanika na državu Ber- 
nadina Frankapana, koja je i onako već bila strašno poharana, 
te i taj put odvede mnogo pliena. 3 Ali nisu Turci provaljivali 
samo na te strane, nego su u isto vrieme po više puta udarali i 
na južnije predjele, ležeće s onu stran Velebita. Tu bijaše još 
nješto zemlje, koja se je bila sretno občuvala i od Turaka, gro- 
zećih s iztoka, i od Mletčana, širećih se s protivne strane. Na gra¬ 
dove, u njoj se nalazeće, a poglavito na tvrdi Klis, na Skradin, 
Knin i Obrovac, koji su bili sve uzdanje ne samo naroda, stoje¬ 
ćega još pod vlašću našega kralja, nego i onoga, koji je Signo- 
riju pripoznavao svojom gospodaricom, — na te gradove vrebahu 
Turci već odavna, pak i sada se pokazivahu u njihovu okolišu, 

Petri Crusyth de Croog, capitaneorum nostrorum Segniensium ac Ca- 
8tellanorum Clisiensium . . .“. 

1 Sanudo, Ark. VIII. 80. 

2 Id. 84. Riec pače na koncu izviešća bit će bez dvojbe lapsus calami. 

3 Id. 88. 

naročito pako oko Klisa i Skradina. Na svu sreću nedodje još 
sada ni jedan put tolika sila, da bi se bilo moglo što osvojiti, da¬ 
pače kadikad i pomanja četa na našoj strani pokvari posao Tur- 
kom, kao što je jednom knez Pavle Novaković sa šakom svojih 
vitezova zaustavio Turke, koji su se bili zaputili proti otoku Mor- 
teru, pripravivši si u tu svrhu njekakove barke od kože. Ali zato 
bijaše dovoljne sile u susjednih turskih baša, da s manjimi Četami 
provaljuju čas na jednu, čas na drugu stranu, i da s njimi sela 
pale, narod robe i u sužanjstvo vuku. Pri tom postrada pako ne 
samo narod na kraljevskoj strani, nego i onaj, koji je stojao pod 
mletačkim gospodstvom. Užasne su viesti, koje dolaze upravo s te 
strane zadnjih mjeseci g. 1520, navlastito pako iz kotara zadar¬ 
skoga i šibeničkoga Iz zadarskoga kotara bježaše narod na obliž¬ 
nje otoke; nu mjesto spasa nadje mnogi užasnu smrt, jer mali 
otoci nemogoše toliko svieta prehraniti. Na šibeničkih pako stranah 
zavlada ljudstvom toliko zdvojenje, da se je već na to pomišljalo, 
da se Turkom podlože, samo da budu jednom oprošteni tolikoga 
haranja i palenja; nu do mala se na bolje predoraisliše, odaslaše 
naime poslanstvo u Mletke, da u Signorije pomoći traži. Kada su 
ti šibenički poslanici pred mletačkim viećem stali i svoje mu jade 
odkrivali, suze su potekle mnogomu od viećnik&. Nu od svega je 
toga jošte strašnije izviešće, što ga je podnio mletačkoj vladi po¬ 
morski providur Dinko Capello, razlažući u njem, što je Turčin 
od Dalmacije počinio. Od god. 1500, veli on međju inim u tom 
svojem izviešću, odvede Turčin u sužanjstvo više hiljada duša; ako 
se pako uzme vrieme od god. 14(52 do sada, to će se dobiti do 
70000 nesretnika, koji su dopali turskoga robstva! — Znajući mle¬ 
tačka vlada za tolike jade svojih podlodložnika u Dalmaciji, gledala 
je i sada kao što i njegda da ublaži susjedne baše poslanstvi svo- 
jimi i bogatimi darovi; činila je takodjer nješto za utvrdjenje 
svojih gradova i pružala je podložnikom svojim po koju pomoć i 
činila njeke odredbe za njihovu sjegurnost, za što joj je dobro¬ 
ćudni narod 8 radostnom suzom u oku najtoplije hvale izkazivao; 
nu najprečom joj je brigom bilo, da steče prijazan novoga tur¬ 
skoga cara i da si tim putem pribavi za budućnost mir i sjegur¬ 
nost ne samo glede Dalmacije, nego i glede ostaloga svoga po¬ 
sjeda, a za prošlo vrieme da dobije naknadu za učinj ne si štete. 
Njezin poslanik u Carigradu toli ju je mudro i vješto zastupao, 
da je mogao već mjeseca veljače 1521 „ na veliku radost svojih 

sugradjana doglasiti: da sultan kanoti „čovjek pravedan i želeći 
mir uzdržati" osudjuje postupanje svoga bosanskoga base, zato da 
će ga i krenuti s njegova mjesta, a Bosnu da će povjeriti Alibeju, 
dosadanjemu skadarskomu sandjaku; podjedno da je zapovjedio 
sultan, da se u Bosnu odašalje čauš, koji će iztražiti, kakove su 
štete učinjene mletačkim podložnikom. Sto je sultan obećao, to je 
i učinjeno. Bosanski je basa i zbilja bio u Carigrad odazvan, a u 
Bosnu je došao onaj obećani čauš, — jedan od odmetnika naroda 
našega, on bo je bio sin kliskoga kneza Dujma Žiličića. I sada 
se je vraćalo kršćansko roblje iz Bosne i Hercegovine i nakna- 
djivale su se učinjene štete. Svemu je tomu bilo posljedicom, te 
8u se MletČani mogli prilično sjegurnimi smatrati s turske strane. 
Nisu oni doduše ni posije sasvim zapuštali svoje Dalmacije, ali su ipak 
imali toliko uzdanja u rieč Sulejmanovu, da im je mogao njihov 
carigradski poslanik već 3. travnja svjetovati, da odustanu od da- 
ljega pošiljanja vojnika u Dalmaciju. 1 Signorija je medjutim još 
više činila za uredjenje svojih oduošaja pruina Sulejmanu. Na 14. 
svibnja 1521 odpravila je ona u Carigrad Marka Minija kao po¬ 
sebnoga svoga poslanika: da na njezino ime prinese čestitku no¬ 
vomu sultanu, da mu se prituži za štete u Dalmaciji počinjene i 
da izposluje potvrdjenje ugovora, što ih je Venecija bila sklopila 
sa Sulejmanovim predšastnikom. Hinio je sretno obavio po Mlet- 
čane povjereni si posao: Sulejman bo je potvrdio 1. prosinca malo 
prije spomenute ugovore. 2 To sve znajući, što je bivalo na mle¬ 
tačkoj strani, neće nam biti nikakove muke, da si protumačimo 
njihovo vladanje naprama borećim se Hrvatom i njihovu kralju. 

Na našoj strani bijaše jedini Dubrovnik, koji je sličnim na¬ 
činom potražio sjegurnost svomu obstanku i trgovini svojoj. I on 
pohiti pokloniti se Sulejmanu i zamoli u njega po svojih posla- 
nicih potvrdu svojih trgovačkih povlastica i sloboda, što ih je 
imao od prijašnjih sultana pod uvjet, da plaća ugovoreni godišnji 
harač 3 ; a što je iskao, to mu bješe takodjer udieljeno. Ostali naš 


1 Sanudo, Ark. VI1L, zadnjih mjeseci g. 1520 i prvih g. 1521. 
Isti Sanudo bilježi k 1. siečnju 1521, da su došli u Mletke šiben. 
poslanici; da su ganuli u kolegiju sve na plač (Moj prep.). Secr. 
Cons. Rog. 3. travnja 1521 (Ljubić. prep.). 

2 Romanin, Storia docum. di Venezia V. 373. 

3 Rad VII. 262. Ha miner III. 8. V. i Miklosich, Mou. serb. 552. 

narod pako ostade i nadalje izvrgnut napadanju neprijatelja, u ko¬ 
jega je bilo toliko sile, da joj se već nije dalo odolievati. 

Znajući Hrvati, o čem se radi u njihovu boju s Turci, doka¬ 
zivahu u tom kao narod u cielosti svojoj smatran toliko uztraj- 
nosti i spremnosti na najteže žrtve, da im se je sve diviti moralo. 
Nu i njim dotežča više puta na toliko, da su bili siljeni samu 
svomu obstanku za ljubav pomoći tražiti u izvanrednih sredstvih, 
koja su im se za tu svrhu upravo najsposobnija činila. Primicrfi 
za to pokazali u prijašnjih svojih razpravah, a najposlje u poviesti 
banovanja Petra Berislavića; sada pako nailazimo opet na novi 
pojav te vrsti. — Netreba nam niti vjerovati mletačkomu posla¬ 
niku Oriju, koji nam povieda, da mu je kralj Ljudevit jednom 
prilikom rekao, da Hrvatska za nj neima nikakove važnosti, te 
da zato ono, što je upravo tom prilikom namjeravao u pogledu 
nje učiniti, nečini toliko sebi za ljubav koliko zbog Mletčana, 
kojim je Hrvatska puno vriedna poradi susjedstva svoga s nji¬ 
hovom Dalmacijom *, — toga nam, rekoh, niti vjerovati netreba, 
a da uzmemo kano punu istinu gorke tužbe Hrvati, da im od 
njihova kralja neima pomoći i da joj se od njega u izdašnijoj 
mjeri niti nenadaju. S te strane dakle nebudući valjano poma¬ 
gani, a niti oddrugud nedobivajući nikakove pomoći, nisu P mo¬ 
rali njihovi poglaviti ljudi o tom misliti, kako da si pomognu u 
nevolji, koja se već nije dala podnositi? Pod konac g. 1520 bi¬ 
jaše doista u to ime držano više sastanaka i dogovora, pri kojih 
dolaze kao poglavite osobe Ivan Torkvat Karlović, Bernadin Fran¬ 
kapan i rodjak mu knez Anž i napokon Nikola Zrinjski. Ljudi, 
koji nisu mogli biti pravo izviešteni o tih dogovorih, ili koji su 
već unapried bili pripravni na zlu ih tumačiti, razglasiše na sve 
strane već početkom g. 1521, da se tu nije radilo o ničem dru¬ 
gom, nego kako će se sva Hrvatska od Save pak do mora s Tur¬ 
činom nagoditi, da mu harač plaća. Pri tom se pako baca na Ivana 
Torkvata još najveća krivnja, jer se je znalo, da je preko njega 
išlo dogovaranje s bosanskim bašom i jer je k njemu bio došao 
njeki Hasan od Zvornika, koga su poslali iz Carigrada usljed ba- 
šinih izviešća, da započetu stvar dalje izpreda, i koji je njega 
upravo zato i potražio, te ga tom prilikom i počastio njekimi da¬ 
rovi. O tom nemože biti dakle nikakove dvojbe, da se je zbilja 

1 San u do, Ark. VIH. 111. 

bilo zametnuto njekakovo dogovaranje s Turci; nu zato upravo 
treba tražiti da dodjemo u trag pravim namjeram, što ih je mogao 
imati i knez Krbavski i ostali njegovi drugovi. Po sreći neostav- 
ljaju nas u tom naši izvori u neizvjestnosti. Knez Krbavski sam 
piše zadarskim rekturom: ako mi nebude pomoći od pape i od 
drugih kršćanskih knezova, neću moći više obstati! Nu još razgovjet- 
nije govori skradinski biskup Toma Niger, — onaj isti, koji je već 
za Berislavića u sličnih okolnostih Hrvate i njihovu stvar pred veli¬ 
kim svietom zastupao, te seje i sada našao inedju njihovimi odlič- 
njaci, da im bude na pomoć i svjetoin i djelom. Njega nalazimo na 8. 
siečnja u Šibeniku, gdje kazuje, kako je bio na dogovoru s hrvatskimi 
knezovi, naročito pako s Ivanom Krbavskim i s Frankapani, i što je 
tu 8 njimi uglavio. Oni bjehu odlučili međju sobom, da će se dati 
zbog opasnosti od Turaka grozeće, kojoj već nemogu sami odolie- 
vati, bud pod papinu, bud pako pod carevu zaštitu; nu on ih uputi, 
da radje potraže zaštitu mletačke republike, te već i dobi od 
njekih izmedju njih vjerodajna pisin «, s kojimi se je imao pred 
Signoriju uputiti. Dobivši on potrebita pisma podje i zbilja u 
Mletke, i tu bješe primljen i saslušan u vieću na 17. ožujka; što 
je pako tom prilikom progovorio, upravo nam kao što treba po- 
punjuje njegovo malo prije navedeno kazivanje. On reče naime 
pred duždom i pred vtoćnici njegovimi: da ga šalju gospoda hr¬ 
vatska, da u svietle Signorije pomoći potraži, jer da će inače Hr¬ 
vati biti prisiljeni, da se s Turčinom nagode i da mu harač obreknu; 
kao što je pako u tom poslu došao pred Signoriju, da isto tako 
ide i u Rim k sv. otcu, da i u njega pomoći zamoli. K svemu 
tomu dodajmo jošte, da su Hrvati slali svoje poslanike sa sličnirai 
izjavami i k svojemu kralju *, i neće nam već biti mučno protu¬ 
mačiti si sav njihov postupak. Glavnom im je stvari, da si od 
kršćanstva pomoći pribave; a da nju postignu, netaje svietu svo¬ 
jih pogibelji, dapače tako ih očituju i razlažu, da su se u kršćan¬ 
stvu morali pobojati, da Hrvatom, ako budu i nadalje pušteni bez 
pomoći, napokon neće ino preostati nego da se s Turčinom nagode 
ne samo na svoju štetu, nego i na sramotu i na najveću štetu i 
ostaloga, osobito susjednoga kršćanskoga svieta. Ono pako njihovo 
ugovaranje s Turci i grožnja s tim spojena nemogu inako uzeti 
nego kao sredstvo, kojim se je imalo djelovati na neodlučne i rie- 

1 Id. na koncu g. 1520 i početkom 1521. 

bajne vlasti, koje su Hrvate toli sramotno zapuštale niti nemareći 
za to, što je s propadanjem Hrvat& i njim sve veća pogibelj nasta¬ 
jala; a uza to imaše ono ugovaranje još i tu svrhu, da se njim 
dobije nješto vremena, doklam bi naime priteći mogle u kršćan¬ 
stvu tražene pomoći. 

Tom i Bakač hvalio se je doduše već njekako početkom veljače 
g. 1521 pred mletačkim poslanikom, da su njegovi sinovci, zagre¬ 
bački biskup Simun i knez Petar razbili ono ugovaranje naših 
knezova sa susjednim bašora; nu mi smo već vidjeli, da ono još 
nije bilo sasvim prekinuto, te će nam se još i posije pojaviti kanoti 
strašna prikaza. Najprije bi se bio tomu sav trag utro, da se je 
bila kojom srećom Hrvatom s kojegod strane nada kakove po¬ 
moći pokazala. A kako je s tim, koji li je uspjeh bio oriomu va¬ 
paju Hrvat&, štono se je bio u isti čas na tolike strane raznio? 
Čuvši dužda mletački poruke Hrvata, štono mu ih je bio iztumačio 
njihov poslanik biskup Toma, izjavi na to: da se gospoda hr¬ 
vatska nikako nesmiju nagoditi s Turčinom na štetu kršćan¬ 
stva, nego da moraju radje tražiti pomoći u kršćanskih knezova, 
te da će zato i on pisati svojemu poslaniku u Kimu, da ih kod 
pape zagovara. To je dakle bio odgovor jednoga od susieda hr¬ 
vatskih, i to upravo onoga, koji je bolje razumievao nego itko 
drugi, da Hrvatska sebe braneći i njegov posjed u svojem su¬ 
sjedstvu brani. Ne jednom, nego toliko puta i u tih dnevih sami 
si priznadoše Mletčani: ako pade Skradin, pao je i naš Šibenik; 
ako se izgubi Klis, izgubljen je i Spljet; s kraljevom zemljom 
pada i naša zemlja, oli se barem otvara divljim ordijam! To je 
sve priznavano, a ipak se za sada ništa nije učinilo: jer ono, što 
su Mletčići i sada Ivana Krbavskoga na svoju plaću najiraali, 
neće im doista nitko upisati u veliku zaslugu. 1 — Koliko znamo, 
niti iz Rima nedodje ovaj čas nikakova neposredna pomoć; nu po¬ 
sije njekoliko mjeseci vrati se odanle Toma Niger kao papinski 
poslanik, da kao takov radi oko kršćanskih vladara stradajućim 
na pomoć. 2 — Što se napokon tiče kralja Ljudevita, ili pravije 
govoreći onih, koji su na njegovo ime vladali, to nam se nepo- 


1 Id. ibid. Secr. Cons. Rog. 12. travnja 1520 i 22. ožuj. 1521 
(Ljubić. prep.) 

2 San u do, Ark. VIII. 117. To je pako ubilježeno k 16. srp. (Moj 
prep.). V. i Theiner, Mon. Slav. Mer. I. 576. 

kazuje ni na toj strani nikakov odlučniji čin. U kraljevu je vieću 
bilo odlučeno, da se pošalju k hrvatskoj gospodi dva kraljevska 
poslanika, da ih odvraćaju od ugovaranja s Turci; nu da li su bila 
poslana oli nisu, o tom nam nije ništa poznato. Pomišljalo se je i 
na to, da se Hrvatom u toli ozbiljnu vremenu ban dade; to se 
medjutim ni sada jošte neizvede. Obećavalo se je, da će se ozbiljno 
raditi ob obrani zemlje na saboru, koji se je imao sastati osmi dan 
posije Gjurgjeva g. 1521; ali mi ćemo imati ^priliku drugdje se o 
tom osvjedočiti, da se ni tu nije ništa valjana učinilo. Kralj Lju¬ 
devit, dobro znajući, da nije s&m kadar zadovoljavati svim potrebam 
svojih kraljevina, koje su u istinu bile ovo doba goleme, obraćao 
se je na sve strane, nebi li odakle pomoći dobio; ali je i njemu 
bila loša sreća. Jedan od njegovih poslanika, Filip More po imenu, 
morao je u Mletcih mnogo mjeseci moljakati, da Signorija dade 
koju svotu u ime one pomoći, koju je kralj tražio usljed starijih 
ugovora za svoj Klis, Skradin i druge hrvatske gradove, pak što 
je napokon i dobio, dobio je istom početkom kolovoza nakon ope¬ 
tovanih kraljevih molba i pošto se je već vidjelo, kolika se bura na 
Ugarsku sprema. 1 

Odatle svatko razabire, da odnikuda nije bilo prave pomoći, a 
pogibelj je ipak sveudilj grozila, te je još tim većom postajala, sto 
državljani sami nisu svagda radili prema ozbiljnosti vremena. U 
Jajce je trebalo hrane unieti; pak buduć da se to nije moglo inako 
učiniti nego pod okriljem valjane čete, zato zapovieda kralj 22. ožujka 
1521 zagrebačkomu kaptolu, da u tu svrhu pošalje bez oklievanja 
svoju momčad u Sloboštinu, ujedno pako ljuto spočitava kaptolu, 
što se nije prije odazvao sličnoj zapoviedi, a grozi mu se težkom 
kazni, ako ga i sada neposluhne. 2 — Kao vrlo riedak primjer nje- 
kakove barem oskrbe kazuje nam se nješto o Skradinu tečajem 
malo prije spomenutoga mjeseca. U taj grad bješe uljezao, kako 
izvor veli, viceban s 260 konjanika i 600 pješaka. Uzdajući se taj 


1 Sanudo, Ark. Vili. 107. Uzeto je pako to iz Orijeva lista od 6 ožuj. 
1520 (Moj prep.) — Glede More-a: o njem je rieč u Mletcih već 
k 13. trav. 1521, zatim k 1. svib., pak k 12. srp., gdje je odlučeno, da 
mu se dade 20 000 dukata (Moj prep iz Sanuda); nu o tom se još 
dalje radi (Sanudo VIII. 118 i moj prep.); napokon odlazi More iz 
Mletaka prama Senju „ben satisfato dila Sria. nostra* (Moj prep. 
iz Sanuda). Secret. Cons. Rog. 20. ruj. 1521 (Ljubić. prep.) 

2 Ark. zagreb. kaptola 94, 95. 

vojvoda u srčanost svoje čete provali u tursko zemljište, ali ništa 
neopravi: jer što će muha nahuditi slonu! primjećuje mletački nam 
pripovjedalac, doista ne hrabrenost veću nego samo golemiji broj 
neprijatelja na misli imajući. Sto pako isti svjedok dalje kazuje, 
žalostnim nam je dokazom, da niti na tom jednom mjestu nije bilo 
zadovoljeno svim potrebam. Momčadi se doduše bješe nješto nao¬ 
ružalo, ali živeža nebijaše, te zato moraše kraljevska vojska na 
plien izlaziti, čim je opet neprijatelja izazivala, da joj zajam vrati, 1 
a kako je tu bivalo, bivalo je i na drugih stranah. 

Kako se dosele jošte ništa nije bilo promienilo u onih okolnostih, 
koje su silile hrvatske knezove na njihovo prije označeno postu¬ 
panje, nije se ni ono jošte sasvim uklonilo niti mjesto ustupilo vla¬ 
danju, na koje nebi mogla ni sienka sumnje kakove pasti. Sada 
se još čuje grožnja Hrvata, da će se s Turčinom pogoditi, pak i 
obćenje s bašom bosanskim jošte traje. Mletački poslanik piše iz 
Budima 13. svibnja 1521: da je onamo došao Feranat Frankapan, 
sin Bernardinov, sa još njekoliko drugova, da očituje vladi kra- 
ljevoj, da će Hrvati morati Turčinu harač obećati, ako im pomoći 
nebude, odgovor pako i riešenje kraljevo na to očitovanje da će 
čekati do konca rečenoga mjeseca. 12 A glede ugovaranja s bašom 
bosanskim izvješćuje iz Šibenika proveditur Angjel Guoro 21. svib. 
takove stvari, koje svakako pokazuju, da je ugovaranje jošte teklo 
i da je baši mnogo do toga stojalo, da se što prije ka koncu pri¬ 
vede. U ostalom se i tu imenuje knez Krbavski kanoti onaj, koji 
je na hrvatskoj strani svu stvar u svojoj ruci držao. 3 Tajnik mle¬ 
tačkoga poslanika u Budimu, Franjo Massaro po imenu, znajući za 
sve to, što je u Hrvatskoj bivalo, a s druge strane imajući naj¬ 
bolju priliku i o tom se uputiti, da se na sve i molbe i grožnje 
Hrvati ništa nije učinilo, mogaše lahko povjerovati, da su Hrvati 
i zbilja svoju grožnju izveli, te zato piša 16. srpnja u Mletke pri- 

1 Sanudo, Ark. VIII. 106. 

2 Sanudo U listu Orija iz Budima 13. svib. 1521: „ . . E zonto don 
Fernando fiol dil conte Bernardin Frangipani con alcuni altri per 
nomo di quelli Sri. Coruati per dir, si non arano ajuto, si farano 
tributarij dil Turcho, et banno dato termine a risponder per tutto 
mazo. a 

3 Sanudo, Ark. VIII. 114 k 1. lip. i niže Sumario. Da je u tom 
šumariju krivo napisano 21. maržo mjesto 21. mazo, kao što pravo 
stoji gore kod 1. lipnja, o tom ee se svatko osvjedočiti, ako prispo¬ 
dobi ova mjesta u Sanudu, govoreća o Guoru: str. 98. 105. 113. 

jatelju si Danilu Renieru: Hrvati se pogodiše s Turčinom i obećaše 
mu harač ! 1 Nu kao što ću lahko vjerovati istomu Massaru, kada 
nam na drugom mjestu i drugom prilikom povieda, da je Sulej- 
mana bodrilo na vojnu na kralja Ljudevita osim svega ostaloga i 
neuredjeno stanje Hrvatske, i liti, kao što upravo Massaro veli, ne¬ 
sloga medju Hrvati, koji su se o tom dogovarali, da Turčinu danke 
obreknu : 2 tako mogu i moram odbiti uz pomoć nedvojbenih do¬ 
kaza onu njegovu potvoru, kao da bi bili Hrvati u istinu Sulej- 
manu harač obećali, i tu rugotu da bi bili učinili upravo onda, kada 
se je već strašna sila osmanlijska Biogradu približavala. Kralj Lju¬ 
devit, pak i drugi suvremenici, govoreći o dolazku Sulejmanovu, 
tako govore, kao što ćemo posije vidjeti, da bi jedan odjel turske 
vojske upravo imao na Hrvatsku udariti; pak kada su Turci Bio¬ 
grad već bili, još piše kralj, da će navaliti i na Hrvatsku, a naro¬ 
čito na Skradin i Klis; u isto je vrieme i jajački ban za svoj grad 
zabrinut, te pomoći traži u susjednih mletačkih rektura, kao što ju 
traži i kralj u Mletcih za grad Senj ; 3 a napokon upravo u dnevih, 
koji sliede posije izgubljena Biograda, naći ćemo, gdje po volji na¬ 
roda i s pouzdanjem kraljevim bansko dostojanstvo preuzima onaj 
muž, koji bi se bio još najviše okaljao u onom izdajničkom djelu, 
kojim se biede Hrvati. Jasni su to dokazi, da nemože rieči biti o 
kakovu plaćanju danka od strane Hrvati i da njihova domovina 
nije bila nikakovim ugovorom štićena od Turaka; a što su zapadne 
strane naše postojbine za Sulejmanove vojne manje trpile, to će 
nam se pokazati u daljem pripoviedanju kao posljedica dušmanske 
bojne osnove, po kojoj se je bila sva turska sila slegla oko Bio¬ 
grada i susjednih mu u Sriemu prediela. 

1 Sanudo priobćuje k 2. kolov. 1521 izvadak iz pisma, koje je pi¬ 
sao tajnik Franjo Massaro 16. srpnja prijatelju si Danielu Renieru. 
Pošto je tu rečeno, kako su daleko već Turci dospjeli, kaže se: 
„ . . e di auerzer ben li ochij, questi Coruati e acordati con ditto 
Turcho e fati soi tributarij“ (Moj prep.) Od toga je pisma nješto i 
u Ark. VIII. 120. 

2 Massaro kod Firnhabera o. c. 76. 

3 Sanudo, Ark. VIII. 118. 134. Isti Sanudo bilježi k 21. srp., da je 
kraljev poslanik tražio na račun 20.000 dukata, što ih je imao do¬ 
biti za Skradin, Klis it’d. praha, a k 19. srp. navodi pismo kneza 
zadar., koji piše: „ . . ii ban di Jayza averli scrito e dimanda socorso, 
perchč el bassa dila Bossina vien molto potente per auer quel luogo“ 
(Moj prep.) 

Spomenuh već opetovano Sulejraanovu vojnu i njeke s njom u 
savezu stojeće stvari. Na redu je, da o njoj naposeb govorim; nu 
prije evo još navodim dvie zgode, važne za poviest naroda našega. 

Radilo se je još za živa cara Maximilijana i našega kralja Via 
dislava, da se Habsburgovci i Jagelovci vezom rodbinstva spoje i 
još većina sprijatelje. Sto je tada bilo započeto, sada se je nasta¬ 
vilo i završilo. Mladji unuk cara Maximilijana, nadvojvoda Fer¬ 
dinand, uze za ženu Vladislavovu kćer Anu, i vjenčavši se s njom 
najprije preko punomoćnika (11. pros. 1520) učini posije još slavnu 
svadbu u Linču 26. svib. 1521. Onaj isti dan, kada je držano nje¬ 
govo spomenuto vjenčanje s Anom, bješe isto onako preko puno¬ 
moćnika Anin brat, kralj Ljudevit, zavjeren s Marijom, sestrom 
Ferdinandovom. I Ljudevitu bijaše topla želja, da što prije učini 
svadbu sa svojom vjerenicom; nu težke okolnosti, u kojih se je 
tada nalazio, nedopustiše nikako, da mu se ta želja već sada iz- 
puni. Marija bješe medjutim ipak dovedena u Ugarsku, i to naj¬ 
prije u Požun, a zatim u Ostrogon , odakle je napokon prispjela 
u Budim 11. srpnja 1521, 1 nedočekavši se ipak sreće, za kojom je 
čeznula, jer je Ljudevit za malo dana morao na vojsku otići. 

Kada je Ferdinand slavio svoju svadbu, tada bijaše već obav¬ 
ljena medju njim i starijim mu bratom, carem Karlom, prva i pred- 
bježna dioba njihove zajedničke baštine, štono im je bila ostala po 
smrti cara Maximilijana. Car Karlo ustupi naime bratu svomu za 
wormskoga sabQra na 28. travnja 1521 Austriju, Korušku, Šta¬ 
jersku i Kranjsku; nu taj se važni posao posije još dalje nastavi, 
te pošto su i dotične zemlje, kojih se je dioba ponajprije ticala, 
takodjer svoj glas podigle, koji nikako nije mogao ostati neuvažen, 
dodje napokon do konačne diobe na 7. veljače 1522. Tom diobom 
pako dobi Ferdinand osim spomenutih već prije vojvodovina jošte 
više toga, kanoti naročito ono, što su Habsburgovci već imali u 
Istri i u Furlanskoj, zatim Tirol i tako zvane prednje austrijske 
zemlje, a napokon se broji medju onim, što je njega zapalo, i naša 
već od dulje vremena od ostale kraljevine ođtrgnuta Rieka. 2 Usljed 

1 Sanudo, Ark. VIII. 117. — Orio piše 16. srp., da kraljica nije 
htjela ostati u Ostrogonu i Višegradu i da je došla 11. srp. u Budim 
(Moj prep. iz Sanuda). To isto veli kralj kod Palackoga, Dčjiny 
V. — 2 — 386. 

2 Bucholtz, Gesch. der Regier. Ferdinand des Erst. I. 153 si. Archiv 
f. Kun. oest Gesch-Quell. I. Bd. Heft 4. 59. 

toga, što je bilo učinjeno medju kraljevskom braćom, razdieli se 
rod habsburžki na dvie grane, na španjolsku i austrijsku, od kojih 
je potonja imala doskora i u poviesti našega naroda odlučnu važ¬ 
nost zadobiti. 

Napokon budi još i to spomenuto, da Tome Bakača nestaje iz- 
medju živih upravo onda, kada su se pripravljale velike zgode, o 
kojih ćemo odmah govoriti, — a umro je on na 11. lipnja 1521. 
Znademo mi, kakovo mjesto njega u poviesti ide; nu da bude 
ovdje, gdje se s njim rastajemo, dokaz podati, koliko se je držalo 
u nižih krugovih do njegove znamenitosti i moći, navodim primjetbu 
Jurja Sriemca, dodanu k viesti o njegovoj smrti. Veli pako Jure: 
Cim je car turski dobio glas o smrti Bakačevoj, odmah odluči uda¬ 
riti na Biograd, jer se prije nije usudio to učiniti. 1 — Smrću Ba- 
kačevom izpražnjenu arcibiskupsku stolicu dobi kašnje Jure Szath- 
mary, koji je njegda bio kraljevskim kancelarom, te je imao u tom 
dostojanstvu nasljednikom Ladislava Sz&lkana, prije vacovskoga, a 
posije jegarskoga biskupa. 


II. 

Sulejmanova vojna god. 1521. Čauš Behram. P. Keglević obrani Jajce . 
Sulejmanove osnove i priprave. Priprave kralja Ljudevita: državno vieće; 
sabor u Hrvat.; sabor u Budimu. Šabac pao 7. srp. Pustošenje Sriema . 

Obsiedanje Biograda i predaja. 

Od mjeseca listopada god. 1520 vladaše osmanskom carevinom 
Sulejman, koji se u poviesti pokaza kao mudar i slavan vladar 
i kao slavohlepan i silan dobitnik. Vele je znamenito, što se je 
vjerovalo^ u kršćanskom svietu odmah na početku njegova vladanja, 
da je on jakom voljom odlučio riešiti zavjet, kojim se bješe obve¬ 
zao velikomu proroku Muhamedu otac mu Selim, da će naime po¬ 
dići proroku tri veličanstvena hrama, kojim će se sviet diviti: jedan 
u Jerusolimu, drugi u Budimu, treći napokon u Rimu! 2 Suvišno bi 
bilo danas izpitivati, koliko Y da je u tom istine; radje pri¬ 
znajmo , poviešću poučeni, da je Sulejman sve svoje osnove, 
dakle i one, koje se nas ponajbliže tiču, mudro stvarao i isto tako 
mudro izvadjao. 


1 Ge org. S irm. 92. 

2 Pismo kralja Ljudev. Lavu X.: Pray, Ep. Proc. I. 142. 

Buduć da se je on imao u prvom početku svoga carevanja s razli- 
čitirai tegobami boriti, medju koje uvrstimo kao jednu od poglavi- 
tijih bunu namjestnika njegova u Siriji Ghasalija po imenu a Slo- 
vienina po rodu, ko sto zabilježi Mletčanin: 1 zato obuzda za njeko 
vrieme svoju pohlepu za slavom dobitnika i osvojitelja. Takovom 
opreznošću postupajući odasla on odmah, čim je na priestol zasio, 
ka kralju Ljudevitu svoje poslanstvo, a na čelu mu čauša Be- 
hrama, te preko tih tumača svoje volje ponudi kralju dobro su¬ 
sjedstvo i prijateljstvo onako i pod onaj uvjet, kako je to bilo 
uglavljeno prije ne pune dvie godine medju istim kraljem Ljude¬ 
vitom i njegovim otcem, sultanom Selimom, a o danku kakovu 
oliti haraču, koji bi mu Ljudevit imao plaćati, neučini tom prilikom, 
kako bar ja svu stvar poj imam, nikako va spomena. 2 Drugo je da¬ 
kako pitanje, da li je Sulejman iskreno namjeravao mir držati 
s kraljem ugarskim i hrvatskim i da li nije svoje poslanike samo 
zato u Budim odpravio, da, kao što Tuberon piše, Ljudevitovu 
vladu zavede i nepripravnu uzdrži, te da podjedno, kao što veli 
Istv&nfi, preko svojih ljudi dobije potanjih i pouzdanih viesti o 
stanju ugarske kraljevine. 

Samo se sobom kaže, da je sada moralo biti najprečom stvari 
vladi kralja Ljudevita, da se odluči, što će se odgovoriti na ponude 
Sulejmanove, da li će se one naime prihvatiti oli pako odbiti. 
Ugarska država bijaše već od dulje vremena tako oslabljena i po¬ 
nižena, da nije mogla u ovako težkih okolnostih sama o sebi nika- 
kove odluke stvoriti; nu da pravedni budemo, priznajmo odmah i 
to, da je doniekle i valjalo tražiti sporazumak s glavari svieta 
kršćanskoga: jer se je od dulje vremena priznavalo kanoti načelo 
politike kršćanske, da se s Turčinom nebi imalo inako ugovarati 
nego u suglasju s kršćanstvom. Usljed svega toga lahko razumie- 
vamo, da je Ljudevit pohitio izviestiti o svojih stvarih ponajprije 
papu Lava X. i cara Karla, te da je u njih potražio i savjeta i 

1 Hammer III. 9. 

2 Uzprkos Ha mm eru (III. 620) i Zayu (124) scienim, da je moje 
poviedanje osnovano. Za to pako imam: pismo Ljudev. Lavu X. 
29. lip. 1521 kod Praya, Ep. 1. 142, Henriku VIII. 30. lip. 1521 
u Monum. Hung. Dipl. V. 62, Klimentu VII. 4. velj. 1524 kod 
Theinera, Mon. Hung. II 632; zatim Massara kod Firnhab. 
76, Tuberona (izd. Francofurti 1603) 1. XI. 327, Vrančića u 
Monum. Hung. hist. Sc-ript. III 15 i Istv&nfija (izd Coloniae Agrip. 
1724) 56. 

pomoći i to tim više, čim se je manje mogao uzdati u se i u svoje 
državljane. U papu polagaše on veliku nadu: jer je mislio kao što 
i mnogi drugi kratkozraki njegovi suvremenici, da će papi kao 
glavi kršćanstva za rukom poći, da se već jednom digne na Tur¬ 
čina toliko puta spominjana i željena obća vojna; a tako isto oče¬ 
kivaše pouzdano znatnu pomoć i od cara Karla, za koga je mislio, 
da ga neće moći po nijedan način u nevolji ostaviti osobito odkako 
su se bili rodbinskom svezom uže svezali i sprijateljili. 1 Nu kao 
što s jedne strane lahko uvidjamo, da je Ljudevit mogao s raz¬ 
logom pomoći tražiti u onih, koji su bili smatrani prvimi glavami 
zapadnoga kršćanstva, tako s druge strane nemožemo inako nego 
skrajnjom kratkozrakošću žigosati doglavnike njegove, ako su doista 
vjerovali, da će njihov vapaj biti silniji nego zahtjevi interesi, koji 
su već od toliko godina ravnali svjetovnom politikom. Zato ona 
spočitavanja, što ih Ljudevit kašnje Čini osobito naprama papi, kao 
da je tobože obećanji njegovimi zavaran svoje kraljevine u pogibelj 
raspa i propasti bacio, nisu doista tako uinjestna, kao što je umjestno 
spočitanje, koje se mora učiniti njemu i njegovim svjetnikom, što 
su se uzdali, da će oni pokrenuti svietom i na druge ga pravce 
svesti. 2 

Buduć da Ljudevit od onih, u kojih se je pomoć poglavito uzdao, 
a naročito od pape Lava X. nije mogao ino dobiti nego pusto ka¬ 
kovo i dosta neopredieljeno obećanje njekakove obće vojne, koja 
bi se imala jednom stvoriti, 3 sam si pako nije umio ujedno sa svo- 
jimi doglavnici iz dosta jasnih okolnosti svoga vremena odlučno 
odgovoriti, čemu se ima i neima nadati: zato i on pusti Sulejma- 
nova poslanika više mjeseci bez odgovora i u neizvjestnosti. Tako 
si imamo tumačiti po mojem mnienju postupanje kralja Ljudevita 
i njegove vlade, te zato, premda i sami znademo za skrajnju po- 
kvarenost državnika i savjetnika kraljevih, moramo ipak odbiti kao 
preko mjere pretjeranu potvoru poznatoga nam Franje Massara, 
koji biedi Ugre, da su samo zato oklievali mir sklopiti s Turčinom, 
te se pričinjavali, kao da kane s njim se u boj pustiti, da tim lašnje 
dobiju od Mletčićli one novčane podpore, porad kojih su bili k njim 

1 O tom svjedoče njegova pisma, navedena u prednjoj biljeŽci. 

2 Glede spomen, spočitanja v. prije naved pismo Ljudev. Klimentu VII. 
Sr. i Vrančića III. 15 i Tuberona 1. XI. 334. 

3 Taj se samo smisao može dati njegovim dotičnim riečim u nave¬ 
denom pismu Klimentu VII. 

odpravili Filipa More-a. 1 — U ostalom buduć da su kraljevi doglav¬ 
nici Behrama više smatrali uhodom nego li pravim poklisarom, zato 
ga ujedno s njegovom pratnjom zatvoriše u njeku vrlo nizku kuću 
u Budimu. 2 Drugi si đrugojačije tumače povod toj povredi suna- 
rodnoga prava; ali po mojem sudu neimaju pravoga temelja. Još 
se više pako razilaze mnienja, kada se pita za dalji udes čauša 
Behrama i njegove družbe. U tom ide najdalje Istv&nfi, koji veli, 
da je Behram bio iz Budima sa svojom pratnjom u Tatu odveden 
i ondje utopljen; Zay pako kaže isto tako, da su Behrama u Tatu 
' odveli, nu tu da su i njemu i pratnji mu samo uši i nose odrezali, 
te ih tako nakazane prama Smederevu natrag odpratili; za to osa- 
kaćenje zna i Tuberon, nu on biedi Sulejmana, da je to lažno is- 
mislio, kako da svoje što većma na Ugre nahusti. 3 Ja od svoje 
strane zabacujem i jedno i drugo, te pri onom ostajem, Što nam 
vele istodobni i vjere dostojni svjedoci; a oni kažu samo toliko, 
da je sultanov čauš bio s povredom sunarodnoga prava zatvoren i 
pogrdjen. 4 

S poslanstvom Behramovim stavljaju u savez različitim načinom 
i stariji i noviji povjestnici jednu zgodu Jajca se tičuću, o kojoj 
ću zato i ja ovdje progovoriti prije nego li nastavim dalje povie- 
danje o glavnom predmetu, koji sam uzeo razvijati. — Sam nam 
kralj Ljudevit kazuje, da je malo prije provale cara Sulejmana 
Petar Keglević tursku četu kod Jajca porazio i da je na zna¬ 
menje svoje pobjede kralju na dar poslao njekoliko odsječenih 
glava i ne malo sužanja. Ob istoj pako toj stvari pripoviedaju nam 
obširnije Tuberon i Istv&nfi, oba se u bitnosti svoga kazivanja po- 

1 Massaro kod F i r n h a b. 76. 

2 S a n u d o, Ark. VIII. 102. 

3 Zay u Monum. Hung. histor. Script III. 123. Tubero 1 XI. 238. 

4 Tur. izvori i Sagundino kod Hammera III. 620. Tubero 1. XI. 
328. — Toma Contarini, podanik u Carigradu, piša Signoriji 29. svib. 
1521, da je Sulejman već otišao iz Carigrada, te dodaje: „da tutti 
si afirmaua 1’ anderia ala volta di Hongaria, perehć ali di passati 
era st4 đitto, che era risa tra quelli baroni et altri di Hongaria, et 
per quello ii Sor. andaua al i dita impresa; altri diče per esser st4 
vituperati li schiaui, che esso Sor. rnandč in Hongaria dapoi la sua 
creation*i a (Moj prep. iz Sanuda). Napokon i ono, što se je prije 
uzimalo o usmrćenju čauša po Winđischu, Ungar. Magazin, pobijaju 
izviešća Ferđinandovih poslanika i pismo velikoga vezira Ibrahima iz 
Bagdada 1534, kako je to priobćio Gćvay: jer je tu rieč samo o 
tom, da su čauša u uzu bacili. 

svema slažući. U Vrhbosni se nadje do 300 Turaka konjanika, — 
tako nam se po prilici kazuje, — koji su odlučili, želeći ugoditi 
svojemu novomu sultanu, da pokušaju, nebi li Jajce pomoćju varke 
ugrabili; a za to im se pokazivaše liepa nada, jer su mislili, da 
su se naši dali u nebrigu, znajući, da sultan radi na kraljevu dvoru 
o uglavljenju mira. Tako računajući učine oni za svoj posao potre¬ 
bite priprave, a naročito si pribave dovoljno ljestava, po kojih će 
se penjati gradu na bedeme. Na našu sreću bijaše tada banom u 
Jajcu Petar Keglević, koji nije ni čas zaboravljao na svoju dužnost, 
nego je sa svojom družbom od 200 po prilici konjanika i nješto 
više pješaka pomno bdio nad povjerenim si tako važnim mjestom. 
Kada su Turci sve potrebito pripravili, dadu se prama Jajcu, te 
prevalivši gore i dolove dopru jedan večer do njeke doline već 
sasvim blizu grada. Tu se stave i odluče, da će drugi dan prije 
nego zora pukne navaliti na Jajce i branitelje mu, sankom si jošte 
godeće. Dobro smišljeno; nu budni se Keglević poštara, da nebude 
tako i izvedeno. Doznavši on od svojih ljudi, koji su izvan grada 
pazku imali, da su Turci pali u zasjede, odredi odmah što je va¬ 
ljalo odrediti. Stotinu svojih konjanika odpravi iz grada, da Turkom 
za ledja zadju, pak da ih sutra dan na ugovoreni znak s te strane 
napadu; tako dade i ostaloj svojoj oružanoj družbi potrebite na¬ 
redbe, a napokon uzme u svoju bojnu osnovu još i nježne dieve i 
pomladje nevjestice. Njim naredi, kako će imati sutra dan, — a 
bio je to kršćanski blagdan, — čim počme svitati po svojem obi¬ 
čaju svečano obučene i liepo nakićene iz grada izšetati i nješto 
podalje od zidina u kolo se uhvatiti i na narodnu liepo zapjevati, — 
zadade im pako rieč svoju junačku, da im neće moći biti zla ni- 
kakova. Kad bude jutro, Turci i zbilja pođju prama Jajcu, a kada 
su mu se približili, imaju što i vidjeti. Mjesto neprijateljske čete 
kolo liepih žena! Tu se nemogoše suzpreći pohotni Turci, nego 
po skaču sa svojih konja, te polete prama kolu. U tom provali Ke¬ 
glević iz grada sa svojimi, s druge strane udare oni, koje je bio 
Turkom za ledja poslao. Žene umaknu u grad nit povriedjene nit 
ozliedjene, a naši se borioci dadu na Turke; i tu nastade sječa, iz 
koje je malo koji od Turaka živu glavu iznio, da medju svoje do¬ 
nese viest, kako je sramotno propala četa, kojano se je bila s to¬ 
likim smionstvom na Jajce zaputila. 1 


1 Tubero 1. XI. 325. Istvanfi 55. Kercselich, Hist. 315. 

Nakon te jedne zgode, toli sretno izvedene pod ravnanjem muža, 
koji će odsada sve do veće znatnosti dolaziti, nebilježi poviest na 
našoj strani dugo vremena ništa ugodna niti povoljna, dapače sada 
istom i nastaju sve čemerniji dne vi za sve zemlje i kraljevine kralja 
Ljudevita. 

Sulejman, oprošten težkoća, koje su mu se na početku njegova 
vladanja na put stavljale, pošto je naročito i buntovnika Ghasalija 
po svojem vojevođi Ferliat baši, rodom Šibeničaninu, početkom 
veljače god. 1521 savladao i ubio, mogaše pristupiti k izvadjanju 
većih i zamašnijih osnova. Jedan od izvora, koji govore o nadvla¬ 
danoj Ghasalijevoj buni, veli nam, da je isti dan s odsječenom 
glavom toga buntovnika u Carigrad bila donesena sultanu viest o 
pogrdi njegova poslanika u Ugarskoj j 1 toj viesti pako pripisuju 
mnogi i od starijih i od novijih pisaca toliko važnosti, daje Su¬ 
lejman usljed nje odlučio svoje vojske povesti na kralja Ljudevita. 
Ja scienim, da je ta vojna bila već prije zamišljena, a sada se je 
imalo k njoj pristupiti, jer su se za to okolnosti povoljne pokazi¬ 
vale, Behramov slučaj pako mogao je, ako najviše reknemo, samo 
odluke Sultanove pospješiti, a ujedno mu i u tu svrhu poslužiti, 
da se prikaže svietu ne kanoti nasilni osvojitelj nego kao osvetitelj 
povriedjenoga prava. Na što se je pako Sulejman oslanjao i u što 
je polagao tvrdu nadu dobra uspjeha u vojni, koju je namjeravao 
povesti, to bismo mogli lahko znati, da nam izvori o tom baš ni 
rieči negovore. Velikim uzdanjem bijahu njemu bez dvojbe njegove 
boja željne i pobjedam vikle čete; ali isto toliko smionstva đoda- 
vaše mu i ono, što je i koliko je mogao znati o slomljenoj i sa¬ 
petoj snagi države, koju je išao napasti, i o razvraćenom stanju 
kršćanskoga svieta, koji bi bio imao na pomoć poteći njim zagro- 
ženoj državi. Pak tako to u istinu i suvremenici pojimahu: jer je 
i po njihovih nazorih sultana kanoti silomice vabila na osvajanje 
slabost Ugarske i s njom sdruženih kraljevina i već se radjajuća 
ljuta borba na zapadu kršćanskom. 2 

Scieneći Sulejman, da je već došlo njegovo vrieme, stade za 
rana priprave činiti za ugarsku vojnu. O njegovoj neprijateljskoj 
namjeri i o bojnih pripravah, što ih je činio na raznih stranah 
svoga širokoga carstva, dolažahu doskora i Ljudevitu što točnije, 

1 Sagundino kod Ha mm era III. 620. 

2 Malo prije naved. pismo Tome Contarina. Massaro kod Firnhab. 

76. Navedena pisma kralja Ljudev. Lavu X. i Henriku VIII. 

što manje točne viesti s različitih strana, to od poslanika Barnabe 
Belaja, koji je još sveudilj u Carigradu boravio, to od graničećih 
s Turci Hrvata i Srba i iz susjednih na istoku vlaških kneževina. 1 
Premda se po tih viestih još nije moglo pravo znati, kada će se 
sultan dići na koju li stranu, to bijaše ipak u njih dovolj opomene, 
da je već skrajnje vrieme, da se ozbiljno misli na obranu. Kraljevi 
viećnici uvidjahu zbilja, da bi se nješto moralo učiniti ne samo 
zbog tih kobnih glasova, nego već i zbog zdvojnoga stanja, u koje 
su bili dospjeli, kao što nam je poznato, hrvatski knezovi. Zato 
bijaše u Budimu oko polovice travnja rieči o tom, da će se posije 
Gjurgjeva sabor držati, da on učini potrebite odredbe za sjegurnost 
države. 2 Medjutim sve nastojanje doglavnika Ljudevitovih smieraše 
još i sada poglavito na to, da se Ugarskoj dobave i zajamče što 
izdašnije pomoći od kršćanskih vlasti i naroda. U to ime bijaše 
odpravljen k papi Lavu Stjepan Brodarić, buduć da papinski po¬ 
slanik Toma Vio iliti kardinal Kajetan nije bio drugo donio nego 
liepih obećanja i shodnih pobuda. Drugi opet kraljevi poslanici od 
Ugarske i Ceske bjehu upućeni na njemački sabor, koji je od po¬ 
četka godine u Wormsu viećao i radio; nu uzprkos divnoj rječi¬ 
tosti jednoga od tih kraljevih poklisara, Jerolima Balba po imenu, 
kojom se je dokazivalo Nieincem, kolika pogibelj grozi od iztoka 
svemu kršćanstvu, nedadoše se oni odvratiti od onoga, što je tada 
svih njih misli tolikom silom na njihovu domu obuzimalo. Luther 
i njegova x nauka obuhvatiše ondje sve duhove što u prijaznom, što 
u protivnom pravcu. Zato, ako se k tomu još uzme, da je skoro 
imao planuti užasni oganj boja medju carem Karlom i francuzkim 
kraljem Franjom, nećemo se čuditi, što Ljudevitu nije bilo niti oko 
polovice travnja još nikakova stalna obećanja niti od strane pape, 
niti od cara. 3 On se obraćaše nadalje i na strica svoga, , poljskoga 
kralja Sigismunda; ali na veliku nesreću nemogaše mu ni odatle 
priteći znatnija pomoć: jer, premda se je.Sigismunđ upravo tada 
(10. travnja) bio primirio s vitezovi reda njemačkoga, s kojimi je 
dulje vremena vojevao, to mu ipak još preostajaše boj s Mosko- 

1 Vrančić u Monum. Hung. hist. Script. II. 12. Zay 126. Lju¬ 
devit je znao već 14. travnja i za Ghasalijev udes (Moj. prep. iz 
Sanuda). 

2 S a n u d o , Ark. VIII. 111. 

3 U predidućoj bilježci naved. mjesto iz Sanuda; nu u Sumarj čita 
se mjesto prendea, koja rieč dolazi na početku 3. redka, aspetaua. 

vićani, a povrh toga mu još Sulejman i divlje tatarske čopore na 
vrat baci, o čem se je i Ljudevit na svoju veliku žalost doskora 
uvjerio. 1 Napokon iskaše kralj već sada novčanih pomoći i u Ve¬ 
neciji; ali tu se je, kao stoje već napried rečeno, tako dugo oklie- 
valo, da je naposlied pružena pomoć prekasno doći morala. 

Cim se je manje nade pokazivalo, da bi Ugarska mogla dobiti 
iz vana znatnih pomoći, tim je sve ozbiljnijom postajala opomena: 
da se Ugri sami već jednom osvieste i da saberu svu svoju silu i 
snagu na obranu svoje domovine, jer su podjeđno sve izvjestniji i 
strasniji glasovi dolazili o Sulejmanovih namjerah i pripravah. I 
zbilja sada bješe držan, njekako koncem travnja ili početkom svib., 
njekakov sabor iliti državno vieće; 2 nu tu u mjesto da bi se bilo 
što koristna učinilo, pokaza se samo, kolika je izopačenost medju 
višimi stališi zavladala i do koje je slaboće pala vlast državna. 
Znalo se je, da Turčinu nemože biti nade, da će uspjeti proti 
Ugarskoj, dok se bude Biograd u kraljevoj vlasti nalazio: zato 
čim se je pomislilo na tursku vojnu, moralo se je podjedno na um 
uzeti, da će sultan najprije napasti Biograd, da si tako put prokrči. 
Tako se je zbilja stvar i shvaćala, te se je već sada na to mislilo, 
kako da se Biograd, sve uzdanje Ugarske, što boljma učvrsti i osje* 
gura. Banovi oliti zapovjednici toga grada bijahu sada Franjo 
Hederv&ri i Valentin Torok-Enn i ng; nu buduć da Heder- 
vari nije pokazivao dosta pomnje u svojem važnom zvanju, a Torok 
je za to upravo i nesposoban bio kao malodobnik, stojeći pod tu¬ 
torstvom ujaka svojih, Stjepana i Blaža Suljoka, zapovjednika Sabca 
grada: zato namjeravaše kralj biogradsko banstvo u druge ruke 
predati, u ruke naime Andrije Bathora. 0 tom se dakle povede 
rieč u saboru iliti državnom vieću. Nu kada je zaiskano od Suljoka, 
koji su bili onamo došli kao zastupnici svoga mladoga štićenika, 
da na njegovo ime polože banstvo, izjave oni pred kraljem i nje- 
govimi viećnici, da toga neće učiniti pod živu glavu, dok se neiz- 
plati njihovu rodjaku znamenita svota novca, koju je država ostala 
dužna njegovu pokojnomu otcu Emeriku za njegovu službu i za 

1 Ljudevit, pisma kod Praya, Ep. I. 142 i 146 i njegovo pismo 
duždu 29. lip. 1521 (Moj prep. iz Sanuda). 

2 Za to se obično uzima dan 24. travnja; nu proti tomu njekako go-i 
vori Orijev list od 19. trav. (Sanudo, Ark. VIII. 111) i od 4. svib., 
u kojem potonjem kaže, da će se sabor držati poradi turskih stvar, 
(Moj prep. iz Sanuda). Sr. V ran Ći ć III 15. 

trošak, što gaje imao oko Biograda. Da pod Biograd dodje sjedne 
strane Turčin, a s druge naš kralj, mi ipak nebi predali grada, 
dok se neplati, što na ime svoga štićenika tražimo! Tako se oni 
napokon izjaviše na mnogo nagovaranje ugarske gospode, koja su 
im rieč zadavala, — koju su oni dakako najbolje ocieniti znali, — 
da će se njihova tražbina namiriti, Čim pogibelj mine. Oni dakle 
banstva nepoložiše; pače nehtjedoše ni na to privoljeti, da kralj 
stavi u Biograd više svoje oružane momčadi, jer su se bojali, da 
bi mogli biti tim načinom iz grada iztisnuti. Od njihove se strane 
nedopuštaše ino, nego da kralj dade unieti u Biograd više topova, 
praha i hrane. Kao što su se pako oni oprli zahtjevu kraljevu i 
stališa, tako isto učini i Hedervari. I njemu bijaše država dužna, 
pak buduć da ga nije mogla namiriti, zato se i on ogluši svim 
prošnjam i zapoviedim, koje su na nj upravljane i sada i posije. 
Suvremenik, pripovieđajući nam o tih pojavih najgadnijega svoje- 
ljublja, primjećuje, da se Šuljoki nebi bili poduhvali onako prko¬ 
siti kralju i cieloj državi, da nisu imali podpore u samom kraljevu 
vieću, a ta da nije dolazila od nikoga drugoga, nego od Ivana Za- 
poljskoga, koji ih je na odpor budio i svoju im za slučaj potrebe 
pomoć obećavao. 1 Usljed svega toga promaši se zgodno vrieme, da 
se Biograd valjano oskrbi svimi potriebštinami, a tim se, kao što 
posve temeljito primjećuje Istvanfi, više nego ičim drugim pospješi 
propast toga slavnoga i toli važnoga grada. — Kao što je bio 
krivnjom sebičnjaka Biograd zanemaren, tako isto bjehu zapušteni 
i nasadnici, — danas bismo rekli šajkaši, — na dobijem Du- 
naju i na Savi, koji bi inače bili mogli znatno pripomoći u djelu 
obrane. 0 njih i o zapuštenju njihovu pripovieda nam svojim na¬ 
činom suvremenik Jure Sriemac, koji je s njimi kao zemljak im i 
znanac često i mnogo obćio. On cieni na toliko te nasadnike s dolnjih 
strana, a naročito od Biograda, Zemuna i Slankamena, da misli, da 
je sultan morao zbog njih kralju našemu zavidjeti. Nu koja hasna, 
kada se je za nje tako malo marilo, da su često puštani po mnogo 
mjeseci bez ikakove plaće. Znajući oni kao što i svatko drugi, da 
se na državu pripravlja velika bura i to upravo s one strane, gdje 
bi njim bilo valjalo na svom mjestu stati i dušmanina priečiti, uzadju 
na svojih nasadih u Budim, da podignu glas svoj za spas domovine 


1 Zay 127 si. i 152. Vrančić II. 11. 14. III. 15. Georg. 
Sirm. 76. Magy. tort. t&r VI. 7. Istv&nfi 57. 

i da si pribave nuždnu pomoć. Nu Pavao V&rđa, kraljev blagajnik, 
na kojega su bili upućeni, mjesto da im izplati barem koji dio 
dužnih plaća, ružno ih pogrdi i uvriedi. Njegovim postupkom uvrie- 
djeni potraže oni svoga zemljaka Jurja, te mu se ovako potuže na 
svojem materinskom jeziku: „Grjurgju pope, što to nam sramotu 
čini. No, ako Ugrom netreba Biograda, treba ga caru! u Jure da¬ 
kako odsudi Vardino postupanje, ali prave utjehe nemogaše pružiti 
svojim zemljakom. Kralj bi im bio, veli, rado pomogao; ali odakle, 
kada su gospoda, upravljajuća njegovimi dohodci, sve za se gra¬ 
bila, tako da njemu nije niti za pristojnu hranu dosta ostajalo, te 
je više puta morao nadstojnik njegove konobe u velmoža i biskupa 
manje svota novca posudjivati, da uzmogne namiriti najpreče potrebe 
svoga gospodara. Nasadnikom na taj način nepreosta druga, nego 
da se i opet obrate na kraljevskoga blagajnika; nu tu nadjoše i 
sada ono isto što i prije. Videći oni, da im neima odnikuda po¬ 
moći, uzmu sa svojih nasada (Ivie kraljevske zastave, privežu ih 
kod zdenca pred kraljevim dvorom, te se vrate na nasade u sav 
glas vapijući: Mi nemožemo više obstati u kraljevoj službi. Propala 
si ugarska kraljevino! Bog bio s tobom! Tako se spuste niz Dunav 
u svoju postojbinu; a kašnje, kada ih je nuždno trebalo, nemogoše 
ih više sabrati. 1 

Tako glase naše viesti o Ugarskoj. Sto se pako naše domo¬ 
vine tiče, to znademo već iz prijašnjega pripoviedanja, da ju je 
ovo ozbiljno vrieme zateklo u takovu stanju, da nije bila kadra 
snažno posegnuti u razvitak pripravljajućih se dogadjaja. Sada 
upravo jedan od poslanika hrvatskih, biskup Toma Niger, posredo¬ 
vaše u Rimu za svoj narod i za stvar kršćansku, dočim se je Fe- 
ranat Frankapan bio u Budim zaputio, da tu pomoći traži — a u 
koga? u onih, koji si sami nisu znali ni svjetovati, ni pomoći. Znalo 
se je kod nas, da prieti domovini golema pogibelj: zato i tu nala¬ 
zimo trag saboru, koji je držan njegdje svibnja mjeseca, i na 
kojem se je zaključilo, da stališi imadu svoje čete naoružati i do 
Jakovlja u tabor dovesti. 2 Ali to bijaše od slabe koristi, jer narod 

1 Georg. Sirm. 95. Glede rieči nasad v. Miklosich, lexic. 
Povjest. Spom. 217. 

2 U pismu kralja L;udev. Vidu Hladniczeru de Zolonok 6. lip. 1521 
veli se: „ . . . Fidelitati vestrae harum serie sub poena decreti fir- 
missime mandamus, quatenus gentes vestras in pleno numero non ad 
festum b. Jacobi, ut in proxime praeterita diaeta constituistis, sed 

još nije imao svoga zakonitoga vodje, koji bi bio oslabljene doduše 
ali još ne satrte sile u jedno sabrao i vremenu primjerenom snagom 
u odlučan čas upotriebio. 

Veče smo u mjesecu svibnju, a na kraljevoj, — na kršćanskoj 
strani neima joŠte ni traga ozbiljnoj kakovoj pripravi za doček toli 
strašna neprijatelja, koji je već bio razvio svoje ogromne sile, da 
pristupi k izvedenju svojih osnova. Sulejman se bješe već zaputio 
iz Carigrada na vojnu, i dočim je po malo napried stupao, sve se 
više čet& skupljaše oko njega i bojne se pripreme u veliko nastav¬ 
ljahu i đogotavljahu. Ostavivši na 11. lipnja Filipopol prevali Balkan, 
te pošto su mu se kod Sofije opet nove čete pridružile bile i pošto 
je nakon toga za malo dana do Niša dospio, pošalje odatle napried 
jednu vojsku s beglerbegom romanskim Ahmed-bašom po imenu 
na Sabac grad, drugi odjel pako povjeri velikomu veziru Piri-baši, 
da s njim podje proti Biogradu. Odputivši se ti njegovi vojevode, 
da svaki na svojoj strani vrši dobivene zapovieđi, dade se i on za 
njimi napried s glavnom vojskom svojom. 

Na dvoru Ljudevitovu nije se dugo znalo za prave ciljeve vojne 
Sulejmanove; nu da Turci u obće kane udariti na njegove kralje¬ 
vine, o tom već odavna nitko nije dvojio; koncem pako svibnja ili 
bar prvih dana lipnja već se je i to bilo doglasilo u Budim s više 
strana kao stvar bezdvojbena, da se sultan glavom na Ugarsku 
sprema. 1 Nu niti ti tolikom izvjestnošću po svoj zemlji razprostra- 
njivani glasovi nemogoše pokrenuti državnimi stališi, osobito višimi 
i ob udesu naroda ođlučujućimi. Velikoj većini medju njimi bješe 
postala čista gradjanska kriepost stvari nepoznatom, a mjesto nje 
zavlada razdor, sebičnost i skrajnji nemar za obću stvar i korist. 
Suvremenici, koji su imali priliku to vrieme motriti tečaj i razvitak 
ugarskih stvari, prikazuju nam o tom takove slike, od kojih se ćut 
naša s najvećim nezadovoljstvom odvraćati mora. Jedan od tih svje¬ 
doka tadanjega žalostnoga stanja ugarske države, poznati nam Fran- 
cesco Massaro, koji je, kao što znademo, više godina proživio u 
Budimu, vrativši se jeseni god. 1523 u svoju postojbinu napisa o 


statim visis praesentibus . . . levare et sub capitaneatum futuri Bani 
regnorum nostrorum Dalmatiae, Croatiae et Sclavoniae ad Crisium 
quam citissime mittere debeatis, prout alii quoque tam domini, quam 
comitatus simili mandato nostro requisiti ad loca deputata gentes 
suas mittere debebunt . . .“ Kovachich, Monurn. Batthyan. br. 46. 

1 U prijašnjoj bilježci naved. pismo. 

Ugarskoj obširno pismo svojemu đužđu, u kojem ovako govori o 
Ugrih svoga vremena, — gorko se dakako pri tom sjećajući mnogih 
turobnih časova, što ih je u Ugarskoj morao proživjeti, po čem mu 
je naravno i opis preko mjere trpak postao. Ugri su u obće, veli 
on, najgori narod na svietu. Neljube niti neciene nijednoga drugoga 
naroda; nu niti se medju sobom neljube. Svatko pazi samo svoju 
korist, obće pako dobro zanemaruju i grabe javno blago. Medju se 
mrze se tako, da se težko može povjerovati, pa ipak se po svaki 
dan uzajamno u goste zovu, da bi rekao, da su kao braća. Pravde 
nediele nikoje, te neima nepravde, koja se nebi mogla postići, ako 
trojicu četvoricu li od njih predobiješ. Tu neima nikakove posluš¬ 
nosti. Oholi su i bahati; neznaju niti vladati niti upravljati, pa ipak 
neće svjeta od nikoga; sebe i svoje hvališu. Jako rado zaključke 
tvore, ali su veoma spori u izvedenju, te se malo koja stvar izvrši, 
ako izuzmeš pijančevanje i orobljivanje javnoga dobra, u čem su 
vele marljivi. Gospoda su kriva za sve zlo, a plemići, kojih ima 
43.000, uviek su nesložni; postupaju pako i rade uviek s varkom 
i prevarom, te se zato mora dobro paziti, kada se s njimi koji po¬ 
sao obaviti hoće. Da sve u jedno saberem: Ugri su izmet svieta, 
i da nije njihov kralj tako dobar i tako nevin, nebi mogla božja 
pravda toliko kasniti, da ih uništi. 1 Jadno li je doista moralo biti 
stanje naroda, o ‘kojem je mogao suvremenik tako pisati, ako sve 
i uzmeš, da je on u svojoj ogorčenosti najoštrije izraze birao, da 
ono izrekne, što u bitnosti i drugi svjedoci i sva poviest toga vre¬ 
mena potvrdjuju. 

Oko polovice lipnja bijaše poznato u Budimu, da se je Sulejman 
već digao iz Carigrada i da namjerava ponajprije Biograd osvojiti, 
da si tako put prokrči do srdca same Ugarske. 2 Usljed takovih 
viesti sastade se u Budimu to po prilici vrieme državni sabor, da 
stvori za obranu nuždne zaključke. Zaključeno bude dakle, da se 
što prije u smislu zakona čete naoružaju i da poteku u Tolnu, kamo 


1 Massarovo izviesće kod Firnhabera. — Tko se želi potanje o stvari 
uputiti, upotriebi u to ime osim odprije poznatih izvora još i one^. 
koji su u novije doba objavljeni, naročito spomenuto Massarovo i* 
Orijevo izviesće kod Firnhab. 73. 76.; Vrančića II. 8; Georg. 
Sirm. i ono, što ima Palacky V. — 2 — 389 iz domaćih 
izvora. 

2 Ljudevit, pismo Vidu Hladniczeru 27. lipnja u Kovachich, Mon. 
Battyan. br. 47* 

da će i kralj prispjeti sa svojom četom. Na temelju toga zaključka 
bjehu razposlana na sve strane kraljevska pisma, u kojih je kralj 
pozivao svjetovne i duhovne dostojanstvenike i plemiće, da svaki 
njih zadovolji dužnosti svojoj. Takova kraljevska pisma bjehu uprav¬ 
ljena i na naše strane. 1 Nu kako su se kraljevi savjetnici već od 
prvoga početka više uzdali u tudju pomoć nego u snagu svoje dr¬ 
žave, tako i sada, pošto su bile učinjene spomenute odredbe, šalju 
oni na sve strane kraljevska pisma i poslanike, po kojih seje sviet 
kršćanski u pomoć prizivao. U svojoj bezprimiernoj lahkoumnosti 
poj imahu oni tako slabo tečaj evropejskih poslova a naročito raz¬ 
miricu međju carem Karlom i francuzkim kraljem, da se je usudio 
njimi ravnani i upućivani kralj još početkom mjeseca svibnja pri- 
poviedati, kako da je dobio od cara na svoja pisma najpovoljniji 
odgovor i da se tomu i od pape nada. 2 Sada uvidjahu dakako, da 
su se ludo prevarili u računih svojih, jer je bio dugo pripravljani 
boj već biesniti počeo. Nu pri svem tom negube oni još nade, već 
se uzdaju, da bi se mogli zavadjeni kršćanski knezovi izmiriti dje¬ 
lovanjem osobito pape Lava i englezkoga kralja Henrika. Zato i 
spomenuti kraljevi listovi ponajprije na to smieraju, da se zaustavi 
onaj rat medju kršćani, te da se na noge dignute vojske na Tur¬ 
čina uprave; nu podjedno se traži u njih od onih, kojim su pisani, 
da što prije Ugarskoj u pomoć priteku. S pismom takova sadržaja 
obrati se kralj Ljudevit 29. lipnja na papu Lava i na duždu mle¬ 
tačkoga, a 30. istoga mjeseca na englezkoga kralja Henrika VHL 
Isto to vrieme piša on u istom poslu i samim zavađjenim i ratu- 
jućim knezovom, a nješto kašnje odpravi i k njim i k Henriku Vni. 
kao poslanika svoga poznatoga nam predstavnika Hieronima Balba. 
Pomoći potraži još i u drugih kršćanskih knezova, kanoti naročito 
u Emanuela, portugalskoga kralja, a isto tako pozva sada u pomoć 
i one zemlje, u kojih je vladao kao kralj češki. Da se zamoljeni 

1 Osim naveden, pisama kralja Ljudev. Hladniczeru još pismo Krsta 
Frankapana od 8. svib. 1527, u kojem se veli, da, kada se je Su- 
lejman digao na Biograd i na druge njeke gradove „tune universi 
domini regnieole, nobiles videlicet buius regni in occursum ipsius 
cesaris Turcarum et succursum dictorum castrorum finitimorum per 
regiam maiestatem consequenterque et dominum banum sub nota 
perpetue iufidelitatis .... generaliter levati fuissent. . tt (Knjiž. jugosl. 
akademije.) 

2 Orio piše 4. svib., da mu se je kralj hvalio, da ima od cara „op- 
tima risposta« (Moj prep. iz Sanuda.) 

ganu na sto izdašniju pomoć, živo im opisuje kralj u svojih listovih 
strahotu turske sile i pogibelj, koja od nje grozi ne samo njegovim 
kraljevinam, nego i drugomu kršćanskomu svietu. Glede neposrednih 
namiera Sulejmanovih pako veli kralj, da je on naumio na troje 
podieliti svoje vojske: s jednom će na Biograd, pak zatim ravno 
na Budim, drugu će poslati na Erdelj, a treću na Hrvatsku. 1 

Dok su se ti kraljevi listovi u Budimu pisali, medjutim obsie- 
daŠe već Ahmed baša prema osnovi svoga gospodara grad Sabac, 
a prije nego li su mogli samo i u ruke doći onim, kojim su bili 
namienjeni, imaše već Sulejman u svojoj vlasti spomenuti grad. U 
Šabcu bijaše zapovjednikom u odsutnosti Šuljoka Šimun Logody. 
I on i vitezovi, s kojimi je imao braniti povjereno si mjesto, sje¬ 
ćaju nas na junake starijih i slavnijih vremena. Ta mala četa, za¬ 
davši si vjeru, da će do zadnje kaplje krvi neprijatelja suzbijati, 
divno se ponese u boju s mnogo pretežnijim na broju neprijateljem. 
Nakon žestoka odpora, kojim je mnogomu od Turaka smrt zadana, 
moradoše branitelji ostaviti vanjski grad; od nutarnjega pako grada 
odbijahu zatim nasrtaje divnim junaČtvom. Neprijatelj medjutim, 
zasuvši i izpunivši jarke, koji su nutarnji grad okružavali, i tu im 
se primače, te poče već na same se zidove uzpinjati. Branitelji po- 
padaše u nastavljenom boju, tako da ih je još samo jedno 60 bilo 
preostalo, a i tim nestade praha, da dalje na neprijatelja pucaju. 
Svakomu od njih bijaše jasno, što ga čeka, ako i dalje ostane na 
svom mjestu. Lahko bi bili mogli ti ostanci hrabre posade izmaći, 
a da nebudu zapriečeni, jer su imali brodića, na kojih su se mogli 
prevesti na ovu stranu Save. Nu oni dađoše prednost slavnoj smrti 
u službi domovine. Prodrievši Turci na 7. srpnja u nutarnji grad, 
zametne se strašna sječa. U njoj padu ostanci branitelja šabačkih 
do jednoga, ali zato osta na bojištu i do 700 turskih lješina. 2 — 
Koliko je slave u tom jednom primjeru junačkoga boja za one, 
koji su si njim stekli vječnu uspomenu, toliko je u njem priekora 
i najstrožije odsude za one suvremenike, koji su uzkratili domo¬ 
vini svoju službu. Ako je mogla mala šabačka četa, koju ciene 
najviše na 500 vitezova, toliko posla zadati neprijatelju, i ako mu 

1 Pray Ep. I. 142. 146. Moj prep. iz Sanuda glede lista, duždu 
pisanoga. Monum. hung. Dipl. V. 62. 65. 67. Monum. habsb. II. 
Abth. I. Bd. 230. 235 Palacky V. — 2 — 390. 

2 Istv&nfi 58. Vrančić II. 13. Zay 155. Tuberol. XI. 339. 
Hammer III. 12. 

je ona svojim junačkim ođporom toliko žrtava ugrabila: nebi li 
se bila mogla Ugarska i sama obraniti, da je samo bilo u njezinih 
sinova više rodoljublja i više krieposti bojne? Nu to je upravo ono, 
čemu se je tada malo gdje traga nalazilo. Jedni prezirahu nepri¬ 
jatelja u bahatosti svojoj, te premda sami ništa nisu Činili, da mu 
se na put stane, oholo podvikivahu: da će samo kukavica povjero¬ 
vati, da bi Turčin mogao Biograd osvojiti; drugi opet, svladani 
strahom i užasom, očekivahu bez ikakova životnoga znaka udes 
svoj; a njeki se, i tih će biti bilo najviše, bez brige i ozbiljna 
staranja podavahu svagdanjemu svomu i navadnomu životu, kao da 
je zemlja posve mirna i oda svih strana sjegurna. 1 I s&m kralj, 
dobre inače ćudi i naravi, ali krivnjom svojih odgojitelja slabo sklon 
na ozbiljnije misli i poslove, mogaše sada u tako težkih okolnostih 
još na to misliti, kako da se sastane s vjerenicom svojom. 

Kao što smo prije vidjeli, za obranu zemlje bjehu njeke odredbe 
učinjene, a naročito bješe odlučeno, da se čete kupe u Tolni, kamo 
je imao i sam kralj doći. Prema tomu pozivaše kralj plemstvo svo- 
jimi listovi od 27. lipnja, da pohiti u Patay (ne daleko od Tolne), 
te obećavaše, da će se i sam ondje naći; ujedno pako ubavješći- 
vaše državljane, kako da je već poslao na dolnje strane, kojim je 
najveća pogibelj grozila, palatina B&thora i vojvodu Ivana Zapolj- 
skoga. 2 Nu i to je samo tako rečeno, a na pravo kakovo djelo nije 
se još ozbiljno ni mislilo. Još neima zbiljnih priprava, premda su 
sve okolnosti na to silno opominjale: znalo bo se je u Budimu već 
6. srpnja, da Turci Biograd od 3. sa svih strana obsiedaju; na 10. 
je već i o udesu Sabca glas bio dospio; a povrh svega toga jav- 
ljano je jošte, da Turci šalju silnu vojsku na Hrvatsku, te da kane 
navlastito udariti na Skradin i Klis. Takove glasove imajući tražio 
je kralj i opet pomoći u Mletčana, osobito za malo prije spomenute 
svoje gradove, 3 premda još nije mogao vidjeti nikakova uspjeha 

1 Georg. Sirm. 94. ListOrijev 28. lip. (Moj prep. iz Sanuda). 
Isti Orio veli u listu od 6. srp.: . . „tutti se atrouauano come 
atoniti," jer su Čuli, da Turčin obsieda Biograd, a znali su, da taj 
grad nije valjano oskrbljen (Moj prep. iz San.). Massaro kod Firn- 
habera 77. 

2 Naved. kraljevo pismo V. Hladniczeru 27. lip. 

3 San ud o, Ark. VIII. 118. U istom pismu Orijevu od 6. srp., koje 
se tu navodi, veli se još i to: da je kralj dobio viest, da Turci 
prošlu sriedu t. j. 3. „in grandissimo numero si erano posti sotto 
Nandoralba ouero Belgrado et quello haveano strecto et da terra et 

niti prijašnjim svojim molbam, buđuć da Mletčani dosada još ništa 
drugoga nisu bili učinili njemu na korist osim što su pisali po nje¬ 
govoj želji na sve strane za izmirenje ratujućih kršćanskih vladara, 
očitujući pri tom otvoreno, koli im se štetan čini za kršćane za¬ 
metnuti boj. 1 

Istom posije 11. srpnja pokazuje se na kraljevskoj strani nje- 
kakov znak bojnoga rada. Nješto se malo vojske skupi, u kojoj 
bijaše naročito 600 pješaka, stavljenih od budimskih i peštanskih 
gradjana, i tu četu povjeri kralj Andriji B&thoru, da s njom 
pohiti onamo, gdje je bila najpreča nužda. B&thori se ukrca s tom 
malom vojskom na tri broda, te se pusti niz Dunav, imajući na¬ 
mjeru i želju, da uz put skupi još više na boj spremne čeljadi, oso¬ 
bito pako vještih nasadnika. Za tim idući doplovi on do Erduta; 
ali tu mu se ujedno i trag gubi. Valjda zato, što nije mogao više 
momčadi sakupiti, odustade od svega daljega posla, — barem Jure 
Sriemac, koji je i s&m bio u njegovoj pratnji, nezna nam više ništa 
o njem kazati. 2 

Sulejman nastavljaše medjutim započeto djelo, i to tako, da je 
s jedne strane veliki vezir Piri baša s povjerenimi si četami oko 
obsiedanja Biograda nastojao, dočim je s druge strane s&m Sulejman 
od Sabca upravljao kretanjem drugih svojih četa, koje su se imale 
na ovoj strani Save, u našem Sriemu, uvriežiti, kako da se zatim 
uzmogne i odatle pripomoći postignuću glavnoga za sada cilja, osvo- 
jenju naime Biograda. 

Pošto je bio Sabac pao na 7. srpnja, prispije onamo s&m Su¬ 
lejman sa svojimi četami na 8. istoga mjeseca, te učinivši njeke 
odredbe za bolje utvrdjenje dobivenoga mjesta, naredi podjedno 
odmah, da se most gradi preko Save, preko koga bi se mogle čete 
na Sriem baciti. Taj ga posao zadrža mnogo dana na onoj strani 
Save: jer, pošto mu je bio most već dogotovljen do 19. srpnja, 
ošteti ga na toliko silno nabujala Sava, da je trebalo drugih 8 dana, 
dok se je posao iznova dogotovio. Medjutim Sulejman nečekaše na 
to s ostalim svojim radom, dapače već 9. srpnja poče on na bro- 
dovih prevažati svoje čete u sriemske predjele, pak kako je 

per el Danubio“ (Moj prep.). — Orio piše 10. srp., da su Turci 
uzeli Šabac (Moj prep. iz San.). — V. i biljež. 1. na str. 93. 

1 Sanudok 12. srp. (Moj prep.). Secr. Cons. Rog. 15. srp., 2. kolov. 
(Ljubić. prep.) i Ljubić. Pregl. 182. 

2 Georg. Sirm. 97. 

to tada počeo, tako je i sljedećih dana nastavljao. Silno pustošenje, 
koje je usljed toga postiglo jedan dio naše domovine, ovako opisa 
ljetopisac kratkimi, ali jezgrovitimi riečmi: cie auto (naime 1521) 

IMA€ COlfATANb COlfACHMANb NA p€KOY CAKOy Cb MNOftSACTBOMb H^MAHATBHb, 
H llp€XOJKAAXOV p6KOy CAKOlf IAKOSK6 IIO COYAOY< CIH p€Yb , no MOCTOy NA 
(ONb nOAb Cp€MA, H IIMIH JK€ Kb KOpAEAH np6nA0yiU6, IAK02R6 N€ BH MOSKNO 
NN p€KAMb T6Mb CHANHMb H^MAHAT6N€ O^AP^TH, I62K6 OyrpUNb HM6UIH NA- 
A62KAOV NA T6H CHAN6 p6K€, TAArOAlO CAKOy H A<>Y HbKb ’ H ti>flCT0YIIHUI6 <OTb 
KbCOVAOV CAOKOyt|IH B€AbrpAAb N HHIH€ (0KpbCNI6 rpAAN, H A€T€P0Y IAK0SK6 
7>uU KpHAATC C6AA H rpAAOBB nAA€l|i6. <0A€ YK>AO, TOrAA TAKOKOH CKpbEH 
36MAH TON HMOyi|IH H Kb TON ]£€MAH, TAArOAlO Cp€M€, AHBNA M6CTA H C6AA 
^AnOYCT6UI6, A IjpbKKH H rpAAOBC pA^OpHlUB ... A rOCflOffiAA I6A6NA, BHBNIA 
A€CnOTHI|A N6BOA6IO GJCTAKH CAABNH rpAAb KOYnHNHKb H AW C6 B6rCTB0Y 
Hp6K0 p€K€ AOY»ABA 0Y KBHOYTpbNOY OYrpHO, A CAABNOY H A HR HOY ^€MAIO 
Aecn0T0B0Y toypi|h nonACNiiuie a Aemi rpAAb koyhhhhkb pA^opiuie. 1 Drugi 
izvori pružaju nam obilnije gradje, koju ću ja rado upotriebiti, jer 
se stvar nas tiče. Prvo je, što nam se tu kaže: da Turci nisu pro¬ 
valjivali u našu zemlju samo od Sabca, iz tabora naime Sulejma- 
nova, nego da su još drugi čopori u znatnom broju iz Bosne pro¬ 
drli kod Gradiške ili Broda, te da su harajući i paleći zemlju za 
tim išli, da se na sriemskih stranah spoje s ostalimi Sulejmanovimi 
četami. 2 Bojnim pripravam, koje su toli nuždnimi postajale, neima 
niti u rečenih izvorih ni kakova traga. Narod, inače srčan, ali sam 
sebi prepušten, neznaše si pomoći naći; i sama utvrdjena mjesta, 
nalazeća se u njegovoj zemlji, nemogoše mu pružiti zaštite, jer su 
bila zanemarena i slabo oskrbljena. Gdje se je išto bolje priprave 
nalazilo i gdje je ma i neznatnom silom ravnao koji sposobniji vodja, 
tu se i odpor pokaza i neprijatelju se šteta nanese. Slavni primjer 
Zemuna i njegovih branitelja uvažit ću kašnje, a ovdje spominjem 
samo to, kako su Mitrovičani znatnih šteta učinili Turkom zvor- 
ničkoga sandjaka, koji su izpod njihova grada na brodovih Sulej- 
manu pri vozili gradje za most kod Šabca, — a što su učinili, uči¬ 
nili su ne morda pomoćju nasada, kojih nije niti bilo, nego s ono 
malo topova, što su ih još imali u svojem gradu. 3 Suvremenik, koji 
nam o tom pripovieda, videći, kako se je mogao neprijatelju posao 
kvariti i neznatnom silom, izlieva sav svoj gnjev na one moguć- 

'Šafaffk 83. Književ. III. 123. 

2 Vran či ć III. 16. Zay 157. 

3 Zay 156. 

nike, koji su bili domovinu toli bezđušno zapustili; a njegova srdjba 
postaje još žešćom, kada mu se je prilika pridesila, da zabilježi, 
kako bi se bio narod rado na noge dizao, da se oprosti zulumćara, 
samo da mu je bilo vještih i oduševljenih vodja. Oni Turci naime, 
što no su bili prešli na našu stranu kod Gradiške ili Broda, počeše 
odmah svojim načinom harati i paliti, te tako radeć dopru već u 
Djakovštinu do predjela na potoku Jelšavi. Nu tu nagaze na odpor. 
Proti njim, premda ih je bilo više hiljada, digne se od ondašnjega 
naroda do 800 srčanijih seljaka. Boj se zametne; naši potuku silu 
dušman&, a bili bi ih još više potukli, veli naš pripovjedalac, da¬ 
pače morda bi ih bili i satrli, da se je tu tko našao, tko bi bio 
stupio narodu na čelo, te ga dalje poveo, da progoni neprijatelja 
dok se neutamani medju ondašnjimi ritovi i močvarami. 1 — Sto je 
učinjeno do sada od strane Ljudevitove u tu svrhu, da se Turkom 
put zakrči i da se zemlja občuva od njihova haranja, to se dade 
izreći u malo rieči. Na mnogo kraljevo pozivanje bješe se saku¬ 
pilo nješto malo Četa, i s njimi se uputi palatin Bdthori na naše 
strane. Njegdje kod Mitro viče nagazi palatin na turske čete, koje 
je vodio Bali beg, i tu se zametne bitka. Turci, premda su pred 
sobom vidjeli malo neprijateljske vojske, poboje se, da tu mora 
biti njekakova varka, jer im se nije dalo vjerovati, da bi mogao 
prvi državni dostojanstvenik na vojsku poći s tako malo četa. Medju 
njimi nastane usljed toga velika zabuna; njeki nagnu već i bježati, 
te tako nadjača Bathori one, koji su bili preostali. Nu buduć da je 
on sam najbolje znao, da neima toliko sile, da bi se mogao pustiti 
u pravi boj s Turci, kojih se je sve više u Sriem dovodilo, vrati 
se odmah natrag u Ugarsku. S njim se za sada rastajući primietit 
ću još samo, da njegovu tobožnju vojnu treba staviti na početak 
turskoga haranja u Sriemu, a ne istom u ono vrieme, kada je Lju¬ 
devit već kod Tolne bio. Osim toga, što tu rekoh o B&thoru, ka¬ 
zuju još nješto turski izvori o njekakovu boju u Sriemu, u kojem 
je Turkom nješto štete učinjeno. Napokon nemogu mftkom mimoići 
još jedne viesti, koju nam daje Massaro. On kazuje, da je kralj 
poslao na Turke bosanskoga biskupa s vojskom od 16.000 ljudi; 
ta vojska da je njegdje nagazila na Turke, i premda je Turaka 
bilo samo do 3000, da se je raztepla, čim je neprijatelja opazila. 2 

1 Za y 157. 

2 Istv&nfi 59 i Tu b ero 1. XI. 337. 341.; Hammer. III. 623; 

Massaro kod Firnhab. 77. Sr. biljež. 1. na str. 84. 

Tu viest medjutim slobodno zabacimo, barem kako nam se tu daje. 
Smiešno je upravo, kada se govori u tih đnevih o kakovoj kra¬ 
ljevskoj vojsci od 16.000 ljudi; a osim toga znademo od druguda 
i iz dobra izvora, da biskup Jure Paližna nije bio onakova kuka¬ 
vica, kao što se kaže u Massarovoj viesti. — Želeći sada pristu¬ 
piti k njekim pojedinostim, ubilježenim u izvorih o našem Sriemu, 
jošte mi je naročito primietiti, da se kazivanje turskoga dnevnika 
Sulejmanove vojne glede vremena, kada su se zbijale zgode, o kojih 
ću odmah govoriti, u bitnosti potvrdjuje i našimi izvori: oni bo nas 
o tom uvjeravaju, da se je u Budi mu znalo za tursko haranje i 
osvajanje gradova u Sriemu, u najljepšoj i najplodnijoj pokrajini, 
već 10. srpnja, a još bolje i točnije 16. i sljedećih dana. 1 

Čim je bio Sulejraan počeo svoje čete preko Save u Sriem pre¬ 
važati, odmah nam kazuju naši izvori o zgodi, koja se je zbila 
s Jelenom, udovom zadnjega despota srbskoga od Brankovićeva 
roda. Jelena prebivaše u gradu Kupiniku i odatle vladaše ostanci 
imanja Brankovića. Sada, gdje su Turci već bili Šabac osvojili * 
već počeli i u sam Sriem prelaziti, uvidi ona, da joj neće biti ob- 
stanka u njezinu gradu. Dalje je umaći valjalo, a da pri tom ne- 
bude od prelazećih Turaka nikakove zapreke, posluži se varkom 
u takov tjesnac natjerana udova. Odpravivši svoga čovjeka k Su- 
lejmanu u Šabac, izjavi ona, da je pripravna pokloniti se Sultanu, 
ako joj bude zajamčeno, da će Turci poštediti njezino vladanje. 
Sultan pristane na to, te odpravi k njoj svoga poslanika, koji će 
ju o njegovoj odluci izviestiti. Ona medjutim, nedajući vjere rieči 
sultanovoj, ostane kod svoje odluke, te sabravši što se je lašnje 
moglo povesti, pobjegne za Dunaj u nutarnju Ugarsku, pošto je 
još prije svoga biega, kao što veli turski izvor, sultanova čovjeka 
svezana ka kralju odpravila. Sulejman razjaren nad tim, gdje ga 

1 Orio piše 10. srp., da je Turčin uzeo Šabac, pak nastavlja. . . 
„etiain ha preso 3 altri castelli zoč ... i quali sono sula Croatia, 
ala banda dila Schiauonia verso la Croatia, sichč sono intrati nel 
regno, sono ala Draua." (Moj prep. iz San.). Massaro kod San uda, 
Ark. VIII. 120, k čemu se dodaje u izvorniku: n . . . et zk hanno 
passato la Saua e intrati nel regno zornate do lontani di qui.“ — 
U Orijevu pismu od 16. srp. veli se: . . *,Questa matina č venuto 
noua, ii Sor. Turcho hauea preso Sertim , prouintia di suma existi- 
mation“ (Moj. |»rep. iz San). ~ San u do, Ark. VIII. 121. 134. 
— Orio piše opet 5. kolov.: „Turchi hanno preso la prouintia di 
Sermin, ch’ č la piii bella e fertile di Hongaria (Moj prep. iz San.). 

je žena tako hitro prevarila, odašalje odmah odjel svojih četa, da 
se Kupinik zauzme, a drugoj četi zapovjedi, da poteče za Jelenom 
u potjeru. Ona medjutim sretno izmakne, a Kupinik dakako pade 
Turkom u šake. Tuberon veli ob udesu spomenutoga turskoga po¬ 
slanika vise nego li sam turski izvor: on kaže naime, da je Jelena 
dala sultanove ljude poubijati, i to uzimajući kao punu istinu mogao 
je on s tim većim razlogom Jeleninu činu pripisati odlučnih upravo 
posljedica. Po njegovu shvaćanju naime treba uzeti, da je sultan 
sada istom dopustio, da se Sriem ruši, dočim je prije bio odlučio 
narod štediti i blago s njim postupati. Nu ja mislim, da Tuberon 
svoju stvar daleko pretjerava: jer ćemo i sami imati prilike o tom 
se osvjedočiti, da nipošto nestoji uviek čista ona slava, koja se 
inače tako rado daje u poviesti imenu Sulejmanovu, da je on naime 
umio u vojskah svojih zapt držati i da je štedio, što nije častno 
povriediti. 1 — Isti udes, koji je stigao Jelenin grad Kupinik, stiže 
skoro i više drugih gradova u Sriemu. Sto turski, što pako drugi 
izvori umiju nam poimence navesti njeka od tih miesta, što ih je 
Turčin predobio i porušio, a to jest, osim Kupinika: Zemun, Slan- 
kamen, Karlovci, Berkasovo, Barić i Mitrovica; nu Petrovaradin, 
koji se takodjer u njekih izvorih spominje, nemožemo dakako amo 
brojiti. 2 O tom, da bi bilo došlo do kakova čestita boja kod pre- 
dobivanja spomenutih gradova, neznaju nam naši izvori ništa ka¬ 
zati, dapače njeki od njih vele, a mi im možemo u tom lahko po¬ 
vjerovati, da su posade i same ostavljale povjerena si mjesta, valjda 
što nisu imale srdca, da se brane od navale ha broju dakako silna 
neprijatelja. Jedna nam se ipak i na toj strani uzorita iznimka 
kaže. S obzirom na obsiedanje Biograda nije doista Sulejmanu do 
nijednoga našega grada toliko stajalo, koliko do Zemuna, koji je 
morao u svoju vlast dobiti, ako je hotio proti Biogradu i s naše 
strane bez zapreke i s uspjehom navaljivati. Zato upravo odpravi 
na taj grad njegov vojevoda Piri baša, dok je on još kod Sabca 
boravio, odjel vojske, kojim je zapoviedao Chosrev baša. Braća 
Suljoki, kao što su bila zanemarila grad Sabac, tako isto nisu se 
postarala za vremena ni za Zemun, koji su grad imala paziti i ču- 

1 Hammer III. 622. Tuberol. XI. 333. Biljež. 1. na str. 113. 

San u do, Ark. VIII. 121. Raić III. 358. 

2 Hammer III. 621. 623. Tubero 1. XI. 341. Vrančić II. 13. 

si. III. 16. Zay 159. Magy. tort. tar VI. 12. Sanudo, Ark. VIII. 

136. 137. 139. Sr. Magy. tort. tar. VI. 59. i Vrančić II. 292. si. 

vati na ime svoga malodobnoga sestrića, Valentina Toro ka. Nu pri 
svem tom nedobi Turčin Zemuna onako u lahku cienu, kao što je 
dobio više drugih gradova. Tuberon doduše veli, a za njim se u 
tom i Istv&nfi povadja: da su se Zemunci Turčinu na vjeru predali, 
buduć da nisu vidjeli načina, kako da mu se odhrvaju, on pako 
da ih je posije proti zadanoj vjeri što posjekao, što u roblje odveo. 
Tuberon zna ipak barem za jednoga junaka, koji je radje častnu 
smrt tražio, s&m samcat medju neprijatelje provalivši, nego da pade 
u sramotno robstvo. Ja medjutim scienim, da će mi se za pravo 
dati sa svake strane, ako se u ovoj našoj stvari povedem ne za 
Tuberonom, nego za Vrančićem, koji o njoj na dva mjesta govori, 
i za Zayem. Te pako izvore sljedeći sasvim drugu nalazimo. U 
Zemunu bijaše zapovjednikom, kada su na nj Turci navalili, 
Marko Skoblić, junak roda hrvatskoga, kao što je to Vrančić 
s ponosom narodnim napose zabilježio. U dogovoru s prijateljem 
svojim vojvodom Mihaljem bješe on sastavio četu od 400 po prilici 
valjanih nasadnika, s kojimi je odlučio toli dragocieni grad od ne¬ 
prijatelja braniti. Turci dakle padu pod Zemun, te ga stanu biti i 
jurišati. Junak Marko odbija s vitezovi svojimi navaljujuće duš- 
mane; s gradskih se bedema oganj sipa; Turaka mnogo pada, ali 
i naših sve po manje biva. Naposlied provale Turci na jednoj strani 
gradski zid, te stanu u sam grad srtati. Naših je u višednevnom 
boju već prije mnogo bilo junačkom smrti palo; mali pako ostanci 
nastave sada proti tolikoj sili junačko djelo: njeki od njih padu 
boreći se s dušmaninom, ostale pako zaokupe Turci sa svih strana, 
pohvataju ih, izvedu u svoj tabor i tu posieku. Marka Skoblića 
nedobiše medjutim u svoje šake, dok nije smrtonosnimi ranami 
shrvan na zemlju pao. Tako ranjena iznesu ga u tabor, izperu mu 
rane i stanu ga viđati. Nu Marku nije bilo do života, ako ga je 
imao izkupiti pod tu cienu, da se sultanu, dušmaninu roda svoga, 
pokloni. Kada je već bio i do rieči došao, zaokupljen od Turaka 
govoraše on tolikim ponosom o sebi i o viernosti, koju je dužan 
svojemu kralju, da je Turke tim u najveću jarost doveo. Videći oni, 
da se taj neće u nijednu cienu pokoriti, svežu ga i bace divljoj 
zvieri, slonu, da ga smrvi. 1 Napokon o divljem haranju turskom 
po Sriemu i susjednih predjelih negovore nam samo naši izvori, 
nego nam za to može biti svjedokom i sam Sulejman, kada, na- 

1 Ham mer III. 623. Tubero 1. XI. 342. Vrančić II. 13; III. 

16. Zay 159. Istv&nfi 59. 

vješćujući svoje pobjede, groznimi riečmi pripovieda, kako je gra¬ 
dove, gradiće i sela do temelja rušio i palio, a stanovnike im sje 
kao ili u roblje vodio. 1 

Sulejman sam predje na ovu stranu Save po kazivanju turskoga 
dnevnika na 26. srpnja; zatim se uputi dalje uzduž Save preko 
Kupinika do Zemuna i 31. srpnja dodje pod Biograd, gdje su ga 
čete s uzhitom pozdravile, pouzdano očekujući, da će im sada i tu 
posao bolje za rukom ići. 

Sultan je dakle pod Biogradom, da sjedinjenimi silarni svojih četa 
postigne ono, za čim je najvećma čeznuo: a gdje je kralj Ljudevit 
i gdje su njegove vojske? 

Ljudevit bješe iznovice naviestio na 5. srpnja, da će skoro kre¬ 
nuti na vojsku prama Patayu; 2 nu buduć da još nije imao za to 
potrebitih četa, zato moraše odložiti izvedenje svoje namjere još 
na više dana. Ali uzalud mu sve odlaganje. Iz vana nedodje mu 
nikakova pomoć: jer gdje su na nju i mislili nješto ozbiljnije, 
sporo je spremana, a još sporije slana; doma pako vladaše isto 
mrtvilo kao što i prije. Ugri bijahu još voljni za viećanje, kao 
što veli Talijan, svjedok njihova tadanjega živarenja, ali tim 
manje imadijahu volje i spremnosti za poslovanje i za žrtve. Cim 
su manje sami radili za občuvanje svoje domovine, tim veće nade 
polagahu u tudju pomoć, ili pako obarahu krivnju svoje nesreće 
na druge, a navlastito na Mletčane, koje su biedili, da ih nisu iz- 
viestili za vremena o Sulejmanovih namjerah i da su sada upravo 
o tom radili, da ponove s Turci prijašnje vrieme utanačene ugo¬ 
vore. 3 — Kralj Ljudevit, da probudi iz samrtnoga sna svoje držav¬ 
ljane; da ih sjeti što življim načinom na grozeću pogibelj i odatle 
za nje nastajuću najsvetiju dužnost, odredi, da se po kraljevini nosi 
krvav mač, kao što je to bivalo i drugda u slučajih najveće opas¬ 
nosti ; 4 a da svojim primjerom pobudi i druge na što veću revnost 

1 Osobito Tubero 1. XI. 341 i Sulejmanova pisma kod San u da, 
Ark. VIII. 136. 139. 

2 Ljudevit, pismo V. Hladniczeru 5. srp. kod Kovachicha, Mon. 
Batthyan. br. 48. 

3 U listu od 10. srp., koji je naveden u biljež. 1. na str. 115, veli 

Orio, postoje spomenuo, dokle su Turci doprli: „Questi baroni non 
fa le prouision doueriano . . fauno conseglij e pocha conclusiom. u 

Tu je takodjer rieč o psovanju Mletčana. Massaro kod F irnhab. 
83. — U biljež. 1. na str. 95. navedeni list Massarov. 

4 Orio u prje naved. listu od 16. srp.: „ . . . Soa Mtk. eri mont6 a 

digne se napokon 15. srpnja iz Budima, te podje na vojsku; ali 
četa, s kojom se je bio zaputio — on, kralj tolike države, imaše 
na broju 200 konjanika! 1 

Prvi dan dodje Ljudevit do Tetenya, mjesta ležećega na Du¬ 
navu njekoliko milja izpod Budima, i tu osta zatim sve do konca 
srpnja, dapače tu ga nalazimo još i 8. kolovoza. Zašto je pako u 
tom mjestu tako dugo boravio, svatko će i sam pogoditi. Iz tabora 
kod Tćtćnya razašiljaše on opet na sve strane pisma i ulake, tako 
medju ostalim u Englezku i u Mletke. Za Mletke odabra ovaj put 
poslanikom trogiranina Ivana Statileja, vesprimskoga prepošta, a u 
pismih od 21. srpnja, koja mu je uručio, iskaše od Mletčića osim 
navadne pomoći još 800 dukata za utvrdjenje Senja a 700 za 
Skradin i druga mjesta u Dalmaciji. Nu preko toga svoga posla¬ 
nika nemogaše Ljudevit ništa izposlovati za svoje toli prieke po¬ 
trebe, jer je on istom 29. kolovoza u Mletke prispio; pak i ono, 
što je bilo dano prijašnjemu poslaniku, Filipu More-u, prekasno 
mu dodje, jer je More mogao istom 7. kolovoza iz Mletaka ođpu- 
tovati. 2 — Za Ljudevita i za njegovu nevoljnu Ugarsku starahu 
se u tih dnevih i drugi njeki. Papa, zapleten budući u razmiricu 
cara Karla i francuzkoga kralja Franje, odpravi barem od svoje 
stolice Tomu Nigra kao svoga poslanika, da kršćane Ugarskoj na 
pomoć zove. Kralj Sigismund, premda je i sam imao, kao što zna¬ 
demo, težka posla, stavi ipak nješto momčadi sinovcu si na pomoć. 
Nu najviše radinosti pokazivaše Ljudevitova žena, kraljica Marija. 
Jedva je bila ona u Budim prispjela, i već piša braći svojoj, caru 
Karlu i nadvojvodi Ferdinandu, da što brže u kršćanstvu mir učine, 
te da zatim pohite u pomoć mužu njezinu. Poradi te pomoći nava- 


caualo per anđar in campo e and6 . . . et a mandato una spada 
sanguinata a tuti li baroni e altri, che vengino in campo con quante 
zente sono ubligati, et questo e 1’ ultimo perentorio comandamento, 
chosa che raro si sol far č la memoria di alcun non piu fata in 
questo regno; pur pochi e venuti, tamen si diče, vegnirano . . 

1 Malo prije naved. pismo Massarovo i Orijevo. Sr. Massaro kod Firn- 
haber 77. 

2 Iz Tetćnya je kralj pisao Šopruncem u bojnih poslovih 16. i 28. srp. 
(Horv&th M. II. 651). — V. u biljež. 1. na str. 110 naved. mjesta 
iz Monum. hung. — Sanudo, Ark. VIII. 122 list Orijev od 30. srp.; 
nu u izvorniku veli Orio na početku, da je bio kod kralja u Tć- 
tenyu, koji da mu je rekao, kako će tražiti pomoći od Mletčana i 
od drugih kršć. vladara. Sanudo 124. 133. 134. 

ljivaše ona i posije na cara Karla, u čem ju je i kralj Sigismund 
pomagao, a u Ugarskoj se još sveudilj vjerovaše, da njezino po¬ 
sredovanje neće moći ostati bezuspješno. 1 Nu sve to bijaše još 
uviek samo taštom nadom. Već je bio mjesec srpanj na izmaku, 
veli Massaro, a u kraljevu taboru nebijaše još ni 400 konjanika, a 
na 8. kolovoza jedva da ih je bilo do 4000. Zato i biedi isti Mlet- 
čanin Filipa More-a, da je on sam krivo sastavio ono pismo, pi¬ 
sano tobož u Pečuhu po vranskom prioru na 22. srpnja, koje je 
dao čitati u Mletcih na 6. kolovoza i u kojem se kazuje, daje kralj 
Ljudevit sakupio silnu vojsku i da težko čeka, kako bi se sa Su- 
lejmanom ogledao. 2 

Posije 8. kolovoza pođje Ljudevit opet za njekoliko milja dalje, 
do mjesta naime Adonya; nu tu se nezadrži dugo, nego se do¬ 
skora dade na put niže prama Tolni. Medjutim prispievaše u njegov 
tabor nješto malo četa iz ugarskih županija i od njekih velmoža; 
tako isto dodje u Budim do 6000 oružanih momaka, koji su valjda 
bili iz drugih zemalja na pomoć poslani, te se i oni Dunavom spuste 
za kraljem. 3 Nezna se pravo, koliko je vojske kralj napokon imao; 
nu o tom nemože biti dvojbe, da je ona bila jako malena. Isto se 
tako nemože za stalno reći, koliko mu je vanjske pomoći prispjelo 
i s koje strane; nu toliko možemo ipak uzeti kao stanovito, da je 
bilo došlo nješto vojske u njegov tabor makar i vrlo kasno jedno 
iz čeških zemalja i iz Poljske, a drugo od nadvojvode Ferdinanda 
iz njegovih njemačkih i slovienskih pokrajina. 4 

Dok je tako Ljudevit težkom mukom nješto malo vojske sakupio, 
medjutim bješe Biograd već dospio u skrajnju opasnost. K njemu 
sada svraćam svoje pripoviedanje, da vidimo, kako se je branio i 
kako je napokon pao. 

1 S a n u d o , Ark. VIII. 117. 122. Katona XIX. 307. - Orio piše 
u listu od 19. srpnja, da je kraljica Marija pisala braći si, da mir 
učine, pak na Turčina udare. — V. u biljež. 1. na str. 110 naved. 
mjesta iz Monum. habsb. 

2 Prije naved. pismo Massarovo od 1G. srp. i njeg. izviešće kod Firn- 
habera 77. Sanudo, Ark. VIII. 121. 

3 O r i o u listu iz Budiraa 18. kolov.: kralj je otišao iz Adonya; 
6000 momaka prošlo preko Budima za kraljem (Moj prep. iz San.). 

4 Glede Čeha i Poljaka v. San uda, Ark. VIII. 134 i 137; zatim 
niže sljedeće Orijevo pismo od 26. listop. (u moj. prep. iz San.); a 
glede Ferdinanda Sanudo VIII. 137; Georg. Sirin. 94 i Ferd. 
pismo Klimentu VII. kod Theinera, Mon. Hung. II. 661. 

Biograd tih vremena opisa nara vješto pero Vrančićevo. Gdje se 
Sava u Dunav izlieva, leži Biograd na visočini, prama vodi sa svih 
strana strmoj. Na zapadnom kraju, gdje je strmen najveća, jest 
grad u trokutnom obliku, a do njega je na iztok varoš u četvornoj 
slici; oboje je pako zidovi opasano i kulami utvrdjeno. Grad je od 
varoši odlučen zidom i dvjema kulama; jedno je s drugim ipak 
tako svezano, da se može reći, da su tu dva grada, nutarnji naime 
i vanjski. Jedna od onih kula, štono se uzdižu medju nutarnjim i 
vanjskim gradom, od njegda bijaše poznata pod imenom „Nebojša, w 
a ona se samo po tom odlikuje od ostalih, što je imala deblje zi¬ 
dove i što je tu bilo zvono, u koje se je udaralo, kada je valjalo 
neprijatelja napasti. Po nizbrdici, koja se spušta od visočine, na 
kojoj leži i nutarnji i vanjski grad, pak sve do Dunava pruža se 
druga varoš, te je i ona opasana zidovi, iđućimi sve od grada, i 
utvrdjena je kulami, medju kojimi je najjača na obali« Na nizbr¬ 
dici, idućoj od iztočne strane visočine, zatim na jugu, gdje je sve 
ravno i na koju je stranu toli grad, koli varoš štićen bio dvostrukim 
bedemom i jarci, leže prostrana pređgrađja, medju kojimi se nalazi 
mnogo vrtova. Naproti Biogradu ima u Dunavu ostrvo, dosta liepo 
a osobito prilično za bojne poslove. 1 Takov je sada „slavni u Bio¬ 
grad, kao što su ga nazivali njegovi srbski stanovnici, ako sam 
samo ja umio pravo shvatiti Vrančićev opis, — Kao što je sva¬ 
komu poznato, Biograd bijaše već odavna u vlasti kralja ugarskoga, 
komu je bio uzčuvan izvanrednimi junačkimi djeli proti opetovanim 
pokusom silnih turskih careva. Sada, gdje se je bio Sulejman na nj 
podigao, znamo, da su mu bili po imenu zapovjednici oliti banovi 
Franjo Hederv&ri i Valentin Torok, u istinu pako nadje se zapo- 
vjedničtvo u ruci jedno Blaža Oldha i Ivana Bota, koju su 
dvojicu postavili Suljoki na ime svoga nećaka, i zatim Mihalja 
More-a, koga je mjesto sebe postavio Heđerv&ri, premda je to bio, 
kao što veli kralj Ljudevit, sasvim nevaljao čovjek i zbog svoga 
života od svakoga preziran, te su zato mnogi Heđerv&ra od njega 
i odvraćali. 2 Za broj branitelja, s kojimi su imali spomenuti zapo- 

1 Vrančić opisa Biograd u kratko (II. 8) i obširnije (III. 296). 
Kako Katančić govori o Biogradu s obzirom na Vrančićev opis i 
druge pomoći, nać ćeš u Glasniku V. 113. V. i Istv&nfija 
58 i Krekwitz G.: Totius R. Hungariae super. et infer. accur. 
descriptio. 1685. str. 218 i 933. 

2 Glede zapovjedniku osobito je važan Magy. tort. tšr VI. 8. Amo 

vjednici Biograd sačuvati, suglasno vele naši izvori, da je bio pre- 
neznatan toli naprama veličini mjesta, koje se je imalo braniti, koli 
naprama golemoj vojsci turskoj, koja ga je napadala; u ostalom se 
uzima, da je moglo biti svega skupa oružanih branitelja do 700, ali 
k njim dodajmo jošte kao pomoćnike im u djelu obrane za taj 
posao sposobne stanovnike biogradske i nješto sriemskih seljana, 
što su bili za vremena u grad primljeni. 1 Gradski zidovi i bedemi 
bijahu, kako nam se kazuje, u dobru stanju, jer su ih bili istom 
nješto prije opravili i utvrdili od onoga novca, što ga je u tu svrhu 
bio ostavio pri svojoj smrti pečujski biskup Sigismund Ernust. Nu 
glede ostalih potriebština, glede hrane, topova i praha bijaše velika 
nestašica. Topova bijaše prije u Biogradu prilično mnogo, ali ih je 
Zapoljski potratio, kadno se je bio s Turci kod Žrnova pobio, 
posije pako nisu bili drugi namaknuti u dovoljnu broju. 2 Da se je 
pako u istinu u Biogradu nalazilo premalo i branitelja i ostalih po¬ 
triebština, o tom nas osim svih drugih dokaza dovoljno upućuje 
sam Ljudevit, koji sve to tako isto kaže, te podjedno za to grešno 
zanemarenje Biograda najveću krivnju obara na Franju Hedervara, 
koji daje zanemario za vremena ga svim dovoljno oskrbiti, premda 
je i sam blagom obilovao i od države u tu svrhu potrebitih pomoći 
dobio. 3 

Obsiedanje Biograda bješe započelo cio mjesec dana prije nego 
li je Sulejman podanj došao. Veliki vezir Piri baša, koji je ravnao 
obsiedanjem kao glavni vojevoda, nemogaše prije sultanova dolazka 
nikako uspjeti, jer su branitelji svaku njegovu navalu srčano od¬ 
bili, dapače jednom su bili i u njegov tabor provalili, da mu za- 
gvozde topove, kojimi je njihove zidove bio. Sada, pošto je bio 
sultan sam došao pod Biograd sa svojom vojskom, učinivši se prije 
gospodarom i na ovoj strani Save, nastavi se obsiedanje mnogo 

ide još: Georg. Sirm. 88. 102; Vr anči ć II. 15, koji je tu jako 
netočan; zatim Zay 127. 165; Tubero 1. XI. 344; Istv&nfi 57. 

1 Nje spominje Zay III. 159. 

2 V. Književ. II. 215. Tubero 1. XI. 343. Zay 127. Istv&nfi 
57. 60. 

3 Naveđ. mjesto iz Magy. tort. t&r i Ljudevit, list Sigismundu od 
4. lip. kod Engel, Gescb. d. ung. R. III. — 2 — 221, glede 
koga lista moram reci, da mi se čim, da mu datum ne može nipošto 
stati. — Orio veli u listu, koji je naveden u 1. bilj. str. 111 : „che 
tanto piu si dubitaua, quanto la (naime forteza Biograd) se ritro- 
uaua improuista de munition, de gente et victuarie.** 

većom silom toli s kopna, koli sa strane obijuh izpođ Biograda 
tekućih rieka i s ostrva' Lievim krilom neprijateljske vojske uprav¬ 
ljaše pri tom Mustafa baša, desnim vezir Piri basa, a u sriedi bi¬ 
jaše smješten Ahmed baša. Već 2. kolovoza zapovjedi Sulejman, 
da se juriš učini na Biograd; nu zla sreća posluži njegovim Turkom, 
jer ih je 500—600 u gradskih jarcih ostalo. To ih medjutim nemo- 
gaše zapriečiti, da već drugi dan neponove juriša i to u isti čas 
sa dvie strane; ^li i taj put, kao što sami vele, mnogo ih osta 
mrtvih i ranjenih. Nu doskora posije toga zadadoše oni braniteljem 
tim vele težku ranu, što su porušili najjaču kulu u varoši, onu 
naime, što je bila na obali. Učinivši Turci odmah posije toga još 
i juriš sa tri strane, u kojem im je valjda bolja sreća poslužila, 
uvidiše gradjani biogradski, koji su branitelje sveudilj kriepko po¬ 
magali, da im neima više obstanka u varoši, te zato, upalivši varoš 
na njekoliko miesta, povuku se u grad sa ženami i djecom. Turčin 
zauzme usljed toga varoš, te stane na grad još silnije navaljivati, 
upotrebljujući pri tom svu svoju silu i svu bojnu umjeću tih vre¬ 
mena. Juriši se ponavljahu s raznih strana; u grad se bacahu lahko 
upaljive tvari, da se braniteljem što više jada i posla zadade, a 
napokon se dade Turčin i na podkapanje i podpaljivanje gradskih 
tornjeva i kula. Branitelji medjutim odbijahu srčano njegove navale 
i popravljahu pomoćju primljenih gradjana počinjene štete što se 
je bolje moglo. Nu uza svu njihovu hrabrost i uztrajnost postajaše 
im stanje sve opasnijim. Mnogi od njihovih vitežkili drugova bjehu 
već poginuli; hrane, streljiva i drugih bojnih potriebština nestajaše 
sve više, a niti im već nebijaše moguće, da izprave svaku štetu, 
koja im je bila učinjena od neprijatelja podpaljivanjem i rušenjem 
zidova i kula. Ali ako su oni i padali u sve veću opasnost, to se 
ipak držahu sveudilj hrabreno kao junaci, koji su odlučili, da će po¬ 
stojano braniti povjereno si toli važno mjesto. Zato upravo moraše 
se pobojavati car Sulejman, da će napokon morati sa sramotom 
odstupiti od obsiedanoga grada, pod kojim su već hiljade njegovih 
Turaka izginule. Do toga medjutim nedodje, jer je njemu, dočim je 
već zdvajao o dobru uspjehu započeta posla, kleto izdajstvo u pomoć 
priteklo; izdajicom pako, koji mu je do dobiti pomogao, nebijaše 
nitko drugi, nego jedan od zapovjednika oliti podbanova biogradskih, 
Mihalj More po imenu. Taj izdajica predje k njemu u tabor noćju 
i sasvim potajno, tako da se o njegovih kletih namjerah u gradu 
ništa nije znalo niti slutilo, kao što nam kazuje sam kralj Ljudevit, 

dok ih nije izveo. Prodavši se on neprijatelju izkaza mu bez dvojbe 
i gdje su slabije strane grada, i koliko je u njem još branitelja, 
koliko hrane, koliko li bojne sprave. Turčin, tim izdajstvom ohra¬ 
bren i ojačan novirni četami, koje je k sebi privlačio, nastavi zatim 
svoj posao s tim većim pouzdanjem. Opet se predje k jurišanju; 
nu premda je Sulejman mogao u boj goniti svježe i odpočinute 
čete na malo stotina od silnoga napora već slomljenih branitelja, to 
ipak i u tih ponovljenih juriših zaglavi množtvo Turaka, kako to 
sami njihovi izvori posvjedočavaju. Podjedno bješe nastavljeno 
s turske strane i podkapanje gradskih kula, i ovaj put dodje red 
na kulu „Nebojšu", koja je bila povjerena obrani Jakova Utješi- 
nića, rodjenoga brata onoga Jurjti Utješinića, koji je kašnje u 
dobi kralja Ivana Zapoljskoga do tolikoga imena došao. Jakov, od 
prije već slavno poznat zbog svoga junačtva, nastojaše i sada vrlom 
srčanošću oko obrane svoje kule, ali ga napokon 8 nje svali nepri¬ 
jateljsko zrno. Lahko nam je vjerovati sačuvanim izviešćem, da je 
izdajica More zapovjednike biogradske mamio, da se predadu Su- 
lejmanu, obećavajuć im na njegovo ime njegovu milost i slobodu 
častna odlazka, a za slučaj neposluha grozeć im se, da će sjegurno 
ujedno sa svojimi drugovi izginuti. Nu niti obećanja, niti grožnje 
nemogoše pokrenuti vjerom hrabrenih zapovjednika. Boj se dakle 
i opet ponovi. Turci prodru taj put na njekom mjestu već i u sam 
grad, ali budu ipak suzbijeni i napokon plate krvavo svoje smi- 
onstvo. Nu pri svem tom nastupi sada u gradu kolebanje, koje je 
doskora odlučilo njegov udes. Od gradske posade nepreostajaše više 
nego kakovih 70 ljudi, pak i medju timi bijaše više ranjenih, a još 
više s težka napora oslabljenih i skršenih ; hrane jedva toliko bi¬ 
jaše, da se je moglo zadovoljiti skrajnjoj potrebi, a puščanoga praha 
bješe skoro sasvim ponestalo, pomoći pako kakovoj izvana odni- 
kuda niti najmanje nade. U takovu se stanju grad nalazeći, izjave 
najprije njeki, a posije ih i više, da bi se imao Sulejmanu grad 
predati pod uvjeti, s njegove strane ponudjenimi. Da su se takove 
rieči mogle prije čuti medju ljudmi, koje je samo nužda vojnici 
učinila, nego li medju onimi, koji su sav svoj viek na oružju pro- 
živjeli, to bi se moglo prema čovječjoj ćudi lahko dopustiti. Po¬ 
taknuta misao nadje međjutim s prva žestokih protivnika; nu na¬ 
pokon moradoše i najhrabreniji medju branitelji Biograda s ucvi¬ 
ljenim srdcem na to pristati, da se grad predade, kada nisu vidjeli 
načina, kako da se spasi i občuva. Još se je samo o tom radilo, da 

im sultan zajamči svečanim načinom, što im se je prije na njegovo 
ime obećavalo. I to bude učinjeno. Donese se sultanovo pismo, u 
kojem se zajamčuje braniteljem biogradskim, da mogu iz grada 
izaći s oružjem i sa svim svojim i slobodno se odputiti u postoj¬ 
binu svoju. Na taj dakle uvjet bude Biograd predan na 29. kolov. 
nakon obsiedanja, koje je više od dva mjeseca potrajalo. Ostanci 
branitelji izadju iz grada, a na njihovo mjesto udju janjičari. Drugi 
dan unidje sam Sulejman u Biograd, te se zahvali velikomu pro¬ 
roku za sretno završeno djelo u djamiji, koja se je na brzu ruku 
stvorila od kršćanske crkve. Branitelji biogradski budu odvedeni u 
turski tabor; tu ih Turci zaokupe i stanu nagovarati, da se poklone 
caru Sulejmanu i velikomu proroku Muhamedu. Lahko nam je vje¬ 
rovati, da je pri tom pala od strane kršćana po koja smionija i 
ponositija rieč, a to bijaše Turkom dovoljnim povodom, da pogaze 
zadanu vjeru. Branitelji biogradski budu svi posječeni. Srbe, što 
ih je dobio Sulejman tom prilikom u svoje šake, na koliko nisu 
bili i oni pogubljeni, premjesti on u Carigrad, a njihovim monahom 
dopusti, da sa sobom onamo ponesu osim njekih sv. slika i inih 
moći tielo sv. Petke, koje je bilo u njekoj biogradskoj crkvi. Te 
svetinje budu u istinu doskora u Carigrad prenesene, gdje im je pa¬ 
trijarh sa svojim svećenstvom i množtvom puka s pobožnošću u 
susriet izašao. 

Dobivši Sulejman Biograd u svoju vlast razasla viesti o svojih 
dobitih ne samo na sve strane svoga prostranoga carstva, nego ta- 
kodjer i njekim kršćanskim vlastim, s kojimi je bio u osobito pri¬ 
jaznih odnošajih. Tako odlikova on po ime Mletčane, a zatim i 
naše Dubrovčane, poslavši u Mletke u tu svrhu svoga čauša Cha- 
lila, a u Dubrovnik Alija. Jedni i drugi pako moradoše hiniti, kao 
da se vesele Sulejmanovim dobitim i napređku turskoga oružja. — 
Želeći pako Sulejman, da osvojene gradove na našoj medji ne samo 
stalno zadrži, nego da ih pače učini polugom za dalje napredovanje, 
odmah se poštara za njihovo što bolje utvrdjenje, pri čem su mo¬ 
rale robotati hiljade naroda iz okolnih prediela i u koju je svrhu 
upotriebljeno takodjer ruševina od njekih sriemskih gradova; zatim 
oskrbi spomenute gradove dovoljnim brojem topova i valjanimi po- 
sadami; a sve to učinivši povjeri Biograd, Sabac i Smeđerevo 
Balibegu, da ih kao sandjak drži i čuva. 

Dok je Sulejman sve to izvadjao: dok je onako dugo Biograd 
obsiedao i posije ga ujedno s drugimi gradovi učvršćivao i oskrb- 

ljivao, neučini se sa strane kralja Ljudevita niti jedan pokus, da 
Sulejman bude odbijen i da mu se posao u obće pokvari. Mi znamo, 
kako je bilo kralju Ljudevitu i kako je bio težkom mukom samo 
nješto malo četa oko sebe sakupio. Zato se nemožemo prečuditi 
njegovim suvremenikom, kako su se mogli onako strašno varati u 
svojih nadah, koje su polagali u njega i u njegove vojske. Ne samo 
takovi ljudi, koji su bili većma odaljeni od pozorišta, nego i oni, 
koji su imali dovolj prilike, da saznadu pravo stanje stvari, očeki 
vahu pouzdano, da će kralj imati golemu vojsku i da će se s njom 
na Turke oboriti. Dok su Turci Piograd obsiedali, piše jedan, da 
je kraljeva vojska ponosita i silna; drugi je već broji do 140.000, 
a nješto kašnje i sam mletački poslanik izvješćuje svoju vladu, da 
će biti u kralja toliko vojske, daje nitko neće moći prebrojiti. Pri 
tom se pako na to računa, da će biti pomoći toliko i toliko hiljada 
iz čeških zemalja, a isto tako od erđeljskoga vojvode. 1 Mi medjutim 
znamo, da su se ti ljudi ljuto varali. Nješto četa bijaše istina u 
kraljevu taboru, nješto ih sakupi palatin Stjepan B&thori, a nješto 
opet vojvoda Zapoljski. Nu što je najžalostnije i najsramotnije: i 
te težkom mukom sakupljene čete ostadoše bez koristi. Bathori se 
bješe utaborio sa svojih njekoliko hiljada na dunavskoj obali na¬ 
prama Petrovaradinu; nu buduć da mu je vojska bila premalena, 
nije se usudio sam na Turke udariti. Trebalo je, da se s njim spoji 
vojvoda Zapoljski, koji je medjutim bio s priličnom vojskom do 
Lipe došao i tu se utaborio. Nu premda je Zapoljskomu po više 
puta poruČivano toli od strane kralja Ljudevita, koli od strane njekih 
uglednijih velmoža, da što brže poteče k B&thoru i da s njim sje¬ 
dinjen udari na Turke pod Biogradom, nehtjede se on ni maći iz 
svoga tabora. To njegovo ponašanje tumače si jedni od suvreme¬ 
nika iz njegove strašne mržnje proti palatinu B&thoru; drugi već 
dalje idu, te ga biede, da je već tada bio u sporazumljenju s Turci 
i da je sve samo na to mislio, kako da se budi kojim putem i na- - 
činom dočepa kraljevske vlasti, za kojom je već od njegda težio. 
Mjesec dana nakon izgubljena Biograda ovako piša visoki češki 


1 0 tom v. Sanuda, Ark. VIII. 121—32. U listu Orijevu, koji do¬ 
lazi u Sanudu str. 126, ima izvornik i ovo: „Scriue, quelli vanno 
volentieri tutti in campo col rA Ha uno exercito di 120 m. persone, 
ma non a danari. w U listu pako od 5. rujna piša isti Orio: „ . . ii 
rš hark tanta zente in campo, che nemo dinumerare potrk“ (Moj 
prep. iz San.). 

dostojanstvenik Zdenčk Lev z Rožmitala prijatelju svomu Petru 
z Rosenberka o ugarskih stvarih, o kojih je bio dobro ubaviešten: 
„Gospoda ugarska i stanovnici toga kraljestva jako se svadjaju, i 
ako nebude osobite božje milosti, valja se bojati, da će oni bez 
pomoći drugih naroda malo obraniti i uspjeti. Nego to se ćuje, da 
bi njetko izmeđju njih rado imao, da naš gospodar (kralj naime 
Ljudevit) pade, morda da sam vladarom postane: kao da bi istom 
on umio, da se dokopa vlade, Turkom se protiviti i to kraljcstvo 
braniti . u Ceski velmoža misli tu bez dvojbe na Ivana Zapoljskoga, 
o kojem je opet drugi suvremenik, poznati nam Franjo Massaro, 
nješto kašnje ove znamenite rieči napisao: „To je drugi Ghasali. 
On nebi mario, da kraljevina pade, pak da ju zatim on pomoćju 
Erdeljaca natrag predobije i kraljem se učini. 1 

Priveo sam tako do konca svoje pripovieđanje o Sulejmanovoj 
vojni, koja se je završila toliko značećim osvojenjem Biograda. 2 
Nemogu se medjutim rastati s tim predmetom, a da neučinim još 
jedne primjetbe. Čitatelj, koji je ikoliko vješt poviesti ovih vre- 

1 Glede Zapoljskoga v. Zaya 183; Vrančića III. 17; Georg. 
Sirm. 81. 93. Massaro kod Firnhab. 81; Palacky o. c. 389. 

2 Za poviest te vojne, a naročito za poviest obsiedanja Biograda 
upotriebio sam osim obće poznatih izvora i pomoći jos i dragih 
manje poznatih i stranom nikako još neupotriebljenih izvora. Ovamo' 
ide: odsuda proti Fr. Hedervkru u Magy. tort. far. VI. 7 ; Orio i 
Massaro kod Firnhab. 73. 76; Vrančić II. 14. 27; III. 16; 
Zay 161; Georg. Sirm. 88. 102; ŠafaHk, krat. srb ljetop. i 
hrv. ljetopisi u Ark. IV.; Totnašić i napokon množtvo podataka 
u Sanuđu VIII. 116 do 140. — Sanudo bilježi (Moj prep.), da 
je bio čitan list Antonija di Zuane dala Seda iz Budima 15. ruj. 
r Scriue la noua dila perđeda di Belgrado, la qual e tenuta secreta; 
et come ii rč va col compo ala volta di Serem . . .; aspetano ii 
vayvoda transilvano, qual ć in camin poclio luntan dil campo dil re, 
et sark un bellissimo exercito di 150 ni. persone da fati . . . Belgrado 
e stk preso per non aversi potuto piu tenir per non aver vituarie 
ne monizion, et mazauano li cavali, siche si a dato a pati. u Isti 
Sanudo bilježi (Moj prep) k 29. ruj. list iz Dubrovnika, pisan 
12. od Lorcnza Griti-a provedadoru dil armada, u kojem je rieč o 
predaji Biograda. Medju inim pisano je i ovo: „Et per uno fratc, 
parti a di 3, diče ii render (scil. Biograda) e sta in qucsto modo: 
che poi preso ii borgo le done e puti di quello c tutti se tirono in 
el castello con gran cridori, et che vene diseordia tra Hongari et 
Seruiani, che erano nro 300 a quella custodia, e questo f6 la causa 
si reseno a Turchi, et che Turchi rimase in la terra introno et . . 
Seruiani parte e restati e parte fato si Turchi. u 

mena, bit će i sam opazio već na prvi pogled, da se moje pripo- 
viedanje u mnogih točkah bitno liši od onoga, što nam se je dosele 
ob istoj stvari obično pripovieđalo. Sve ostalo mimoilazeći jednu 
ću samo osobito iztaknuti. Tuberon, a za njim Brutus i Istv&nfi i 
dalje ciela povorka kaŠnjih historika, kada govore ob osvojenju 
Biograda, biede Srbe mnogostrukim izdajstvom. U nje se uzdajući 
i u njihovu strašnu viersku mržnju proti Ugrora katolikom, odvaži 
se sultan, da udari na Biograd; oni mu doglasuju, da kraljevi ljudi 
privoze za Biograd hrane i bojnih potriebština, što je on dakako 
zatim zapriečio; oni ga poučavaju, gdje su slabije strane grada, 
koje će lašnje porušiti; oni mu predaju varoš, niti nepokušavši 
pravo da ju obrane; oni se napokon puštaju iz grada s njim u 
izdajničke dogovore o predaji sve bez znanja i proti volji vitežke 
posade, kojoj pod konac groze svojom većinom, ako i ona nepri- 
stane na ono, što su oni izdajnički i vjerolomno zasnovali. Tako po 
prilici biede Srbe spomenuti pisci. Ja od svega toga ni rieči ne- 
primih u svoje pripoviedanje, jer mi je i ovdje valjalo sliediti onaj 
jednostavni ali toli važni zakon: da svaka, koja se daje kao histo- 
rička istina, mora biti dokazi podkriepljena. Izvori pako, na kojih 
mi je valjalo osnovati moje kazivanje, govoreći o padu Biograda i 
o njegovih uzrocih i okolnostih, nebacaju na Srbe Biogradjane niti 
sienke kakove objede; ni traga tomu neima niti u Mletčan& Orija, 
Massara i Zuana dela Seda, niti u Magjara Zaya, niti u Hrvata 
popa Jurja Sriemca, biskupa Antuna Vrančića, fratara Simuna Gla¬ 
vića i Ivana Tomašića. Usuprot pako, kao što smo već vidjeli, 
umiju nam imenovati pravoga izdajicu, koji je Sulejmanu do dobiti 
pomogao, drugi izvori, kojim doista nemože biti prigovora s nijedne 
strane. — Nu ipak u redu poznatih mi suvremenika jedan se na¬ 
lazi, koji povieda nješto po Srbe nepovoljna. To je njeki fratar, 
koji je bio u Biogradu, te je, odatle se u Dubrovnik povrativši, 
pripoviedao, kako su srbski varošani nakon izgubljene varoši sa 
ženami i djecom u grad navalili; tu da je zatim došlo do zavade 
medju njimi i medju Ugri, i to da je bilo uzrokom, poradi kojega 
se je Biograd predao. O naravi i povodu zavade nekazuje ništa 
pripoviedalac, koji nam je zabilježio navedene rieči spomenutoga 
redovnika; nu o izdajničkom kakovu činu neima ni tu nikakova 
traga. Moralo je medjutim biti ljudi, koji su navlastito u Dubrovnik 
donosili glasove po Srbe nepovoljne: u dobi pako, koja još nije 
bila vikla strožijemu izpitivanju viesti, a tim je više bila odana 

pristranostim i predsudam, lahko je primano kao istina štogod se 
je donosilo. Takovo odkojckuda snašano kazivanje primi zatim 
Tuberon u svoj spis, a odatle predje ono dalje, naročito pako u 
knjige, koje su govorile o ugarskoj poviesti. Gubitak Biograda bio 
je vazda smatran golemom nesrećom, a podjedno isto tako velikom 
sramotom za suvremenike: jc li dakle čudo, što su ljudi tako rado 
i bez mnogoga izpitivanja primali ono, čim seje dobar dio krivnje 
za propast Biograda na druge svaljivao? Medjutim, da pravedni 
budemo, treba nam otvoreno priznati, da se historici kritičnijega 
duha neotimaju za kojekakove izmišljene pripoviedke. Naprama 
Srbom u našem pitanju već je Engel nješto pravedniji; redovnik 
pako Katančić sasvim odbija proti njim navadjanc objede. A što 
se još ponapose tiče magjarskih historika novijega vremena: Sa- 
lamon, koji je imao priliku u svojih spisih o gubitku Biograda u 
kraće progovoriti, nespominje ni riečcom kakovo izdajstvo Srba; 
Horv&th Mihdly pako, koji ob istoj stvari obširno piše u svojoj po¬ 
viesti, samo toliko veli: da je na nesreću nastala bila u Biogradu 
medju Ugri i Srbi razpra porad njekakove vierske stvari i da su 
Srbi usljed toga zahtievali, da se predađe i onako već po More-u 
izdani grad. Nu koliko je za timi historici zaostao Szalay! On sliedi 
sliepo Istvdnfija, te zatim dodaje sam od svoga: da ponašanje Srba 
suvremeni ljetopisci nepripisuju toliko njihovoj kukavštini, koliko 
mržnji magjarskoga plemena. To jđ Szalay rekao, ali je dužan 
ostao kazati nam, gdje su oni ljetopisi, iz kojih je to naučio. 


III. 


Ljudevit razpušta vojsku i vraća se u Budim. Banom hrvatskim ime¬ 
nuje Ivana Torkvata Karlovića (listop. ili stud. 1521). Hrvatska na 
početku banovanja Karlovićeva. Sabor u Budimu o sv. Jelisavi 1521 . 
Krunjenje kraljice Marije. Sabor u Slavoniji. Ljudevit trazi tudje po¬ 
moći. Polazi u Češku počet. 1522. Turci osvajaju Oršovu. Keglević se 
odriče jajačkoga banstva. Hrvatski knezovi kao što i Ljudevit traže 
vanjske pomoći. Njem. sabor u Nurnbergu. Turci provaljuju u Hrvatsku 
i Kranjsku; osvajaju Knin (svibnja 1522 ), zauzimaju Skradin , ali od 
Klisa ih naši krvavo odbijaju . Turci mame Hrvate. Pomoć od njemačke 
države , naročito pako od nadvojvode Ferdinanda. Nurnberžki sabor pod 
konac 1522. Tu Ljudevitovi poslanici i Bernardin Frankapan. Ugovor 
od 22. pros. 1522. Češka počet. 1523. 

Sulejman je postigao, što je ponajprije i ponajglavnije u svojoj 
vojni tražio. Ključ, vrata mu otvarajući upravo do srdca Ugarske, 

nalazio se je u njegovoj vlasti. Učinivši zatim potrebite odredbe 
za osjeguranje svojih dobiti, mogao se je dati na izmaku mjeseca 
rujna na povratak prama Carigradu i to tim mirnijom dušom, što 
je imao dovolj prilike, da sje o tom osvjedoči, da Ugri nisu kadri 
zadavati mu mnogo glavobolje. 1 

Ugre, koji su se bili na oružje digli na poziv svoga kralja, i ono 
malo stranih četa, štono su im bile u pomoč potekle, nalazimo još 
za kratko vrieme u taborih; ali zahman tražimo traga kakovu činu, 
koji bi se bio s te strane izveo. Kako se je prije započete vojne 
veča nada polagala u tudju pomoć nego li u svoju kriepost, tako 
se sada opet bacaše krivnja za nesreću, koja je postigla Ugarsku, 
ne toliko na one, koji su bili pravi krivci, koliko na druge, a nitko 
opet nebijaše obsipavan tolikimi osvađami, koliko Mletčani. Na nje 
se bacaše s raznih strana težka potvora, da su Sulejmana na boj 
pobudili i da su ga u njem različitim i načini pomagali, a napokon 
da su otrova poslali u kraljev tabor, kojim da se skonča i kralj i 
njegovi velmože. Mletački poslanik, koji je ujedno sa svojim taj¬ 
nikom svojski o tom radio, da razprši te bez dvojbe netemeljite 
sumnje, broji medju ostalim i naše Frankapane, Anža i Bernardina, 
medju one ljude, koji su iz mržnje proti Mle:čanom takove glasove 
o njih razprostirali, kao što opet s druge strane sa zahvalnošću 
spominje biskupa Tomu Nigra kanoti onoga, koji je i tom prilikom, 
kao što i drugda više puta jasno pokazao, da je prijatelj Mletčana. 
Došavši naime Niger nješto kašnje kao papinski poslanik za Ugarsku 
i Poljsku, uloži mnogo truda u to, da opere spomenutu ljagu s imena 
Mletačkoga. 2 

1 V. rieči njeg. čauša Alija kod San uda, \rk. VIII. 135. 

2 Ob onom u tekstu spomenutom otrovu piše Orio iz Budima 28. kol.: 
da mu je pisao vel. kancelar iz kralj, tabora: „come per ino Sor. 
bohemo era sta auisato ii r&, era sta porta ;o da Venesia tosego ntl 
campo di questa Mtk. per tosigar quel!a e: altri signori; u iz lista 
pako istoga Orija od 14. ruj. iz Budima vadi ovo Sanudo: „ . . . 
Diče . . de personaggi venuti nuovamente li, sono questi uno Capo 
polono et do di Frangipani, viđelicet ii conte An.:olo e ii conto 
Bernardim, tien, siano stati questi Frangipani per 1’ odio hanno con 
la Sria. nostra.* 4 (Moj prep. iz San.). Izviešće Orijevo i Massar. kod 
Firnhab. 74. 84. — V. sto ob onom otrovu piše Brutus 
(Monum. Hung. hist. Script. XIII. 135 i Dubravius Hist. Boh. 
1. XXX. (kod Praya, Ann. V. 71.). — 0 prijateljstvu Ni- 
grovu prama Mletčanora v. još naveđ. Massar. izviešće str. 82. 
Secr. Cons. Rog. 3 stud 1523 vele o njem: Ovamo (u Mletke) je 

Naše nam viesti u tih jadnih dnevih prikazuju još u najljepšoj 
slici upravo kralja Ljudevita. Videći on oko sebe nješto vojske, te 
želeći, da se štogod učini za sjegurnost države, zataji svojim četam 
žalostnu viest o gubitku Biograda, zatim pako dade proglasiti medju 
vojnike: da svaki stoj na svom mjestu i pripravan budi poći kamo 
se rekne, jer da je i on, kralj njihov, pripravan i svoju glavu 
izvrći svakoj pogibelji, u koju bi njim valjalo poći. 1 Sljedeći 
upute ljudi maloumnih uzdašc se đoniekle kralj Ljudevit, da će 
moći pokušati, nebi li kako Biograd Turkom opet oteo; nu tu 
nadu morade doskora zabaciti kao posvema taštu i bezrazložnu, 
te bi se bio sretnim scienio, da je vidio na svojoj strani samo to¬ 
liko sile, koliko je trebalo za odbijanje ponovljenih neprijateljskih 
nasrtaja. Nu i za to se pokazivaše malo nade. Vojska mu bijaše 
malena, a k tomu slabo oskrbljena; medju vojevodami vladaše 
nesklad i neposluh, a napokon se pojavi u taborih njekakova zim- 
nična bolest, s koje je mnogo svieta ginulo i koja je osim njekih 
zapovjednika i njega sama zahvatila. U takovih okolnostih nemo- 
gaše se dakako ništa učiniti. Samo nam se za Zapoljskoga veli, da 
se je bio utaborio već početkom listopada s malo hiljada vojske 
kod Iloka, da odatle.brani zemlju, ako bi ju Turci od Biograda 
napali. - 

Kralja Ljudevita nalazim nakon izgubljena Biograda najprije u 
Muhaču, od početka listopada , a zatim u Pečuhu, gdje je morao 
već zbog svoje bolesti dulje vremena ostati. I u Muhaču i u Pečuhu 
nadje se uz njega nješto malo ugarske gospode, da se s njim po- 

došao skradin. biskup, pap. poslanik u Ugar. i Polj. „e in Ungaria 
fece ottimo ufficio per nui, come lo fece in Spagna e a Roma u 
(Ljubić. prep.). 

1 Orij. izviešć. u prijaš, biljež. Išli Orio piša 14. ruj.: daje kralju 
došla viest o padu Biograda, „la qual nova vien tenuta secretissimc, 
azio le zente, che vieneno in campo, non si smariseno e tornino. 
Et ii rć a fato far cride per tutte le zente, vadi in campo, con pro- 
missioii di soa Mtk.: vol esser insieme con tutti e doue meterano la 
soa testa, etiam soa Mtk. vol metter la sua, si eh 6 ara un grandis- 
simo exercito, et zk lo ha, benehe aneora tutti li Bohemi non sono 
zonti, che ne vien assai. Si aspctta etiam el vayvođa transilvano, 
qual zonto voleno anđar a far la zornata col campo dil Turcho . . . 
Ne bisogna a ditti exerciti passar altra aqua che la Drava, siche 
Hongari voleno passarla. Ne vien Bohemi in gran numero e tutti 
cridano: passar, passar la Drava!* (Moj prep. iz San.). V. u 2. 
bilj. na str. 127 list Ant. di Zuane. 

savjetuju, što bi valjalo činiti nakon težkih udaraca, što no ih je 
bio dušmanin državi zadao. Tu nam pokazuju izvori kralja Lju¬ 
devita, kako ljuto proklinje svoje bezdušne odgojitelje, koji su ga 
tako odgojili, da je sada sa žalošću sam uvidjao, kako da nije đo- 
rasao svojoj golemoj zadaći; tu se je i sud sudio onim nevried- 
nikom, koji su bili smatrani glavnirai krivci za propast Biograda, 
Heđerv&ru naime, Toroku i Suljokora, te su oni bili proglašeni ne- 
viernici i izdajicami domovine, usljed česa je valjalo da im se uzmu 
sva dobra i imanja; tu je napokon Ljudevit dobio poruke od cara 
Karla, u koga je, kao što smo vidjeli, toliko puta a sve bez uspjeha 
pomoći tražio, i koji mu je sada poručivao, da nezdvaja, jer da će 
mu on drugom zgodom glavom u pomoć doći. Premda je i kralj 
Ljudevit morao znati, da se je car Karlo već nhvatio u koštac sa 
svojim takmacem, kraljem Franjom, to je on ipak po svoj prilici 
mnogo držao do dobivenoga od cara obećanja; nu s druge je strane 
opet dobro razumievao, da za sada nemože sam držati ni ono malo 
vojske, što se je nalazilo u njegovu taboru. Stranom zato, što nije 
mogao te vojske plaćati, a stranom zbog spomenute bclesti, koja je 
sve opasnijom postajala, odpusti on njeke vojnike već iz Muhača, 
a ostale iz Pečuha. Nu kada je odpuštao te ostanke .svoje vojske, 
medju kojimi se naročito spominju Cesi, Poljaci i Nmmci, uze od 
njih s prisegom utvrđjeno obećanje, da će se naći na 1. ožujka bu¬ 
duće godine opet pod njegovom zastavom. Boraveći u Pečuhu odluči 
jošte kralj Ljudevit, da će držati sabor u Budimu na 19. studena, 
da se tu učine potrebite odredbe za sjegurnost države. Napokon se 
vrati na 8. studena u Budim, slab jošte s posljedica pretrpljene bo¬ 
lesti. Tu ga primiše u svoje ruke lahkoumniei, medju kojimi je i 
opet prvi Jure Brandenburžki, koji su gledali da ga svakojakom 
zabavom odvrate od sjete i turobnih misli; nu doskora dodje s druge 
strane ozbiljnost vremena sa svojimi opomenami, koje su silile na 
triezne i zbiljske poslove. Da se je samo tim opomenam razumjelo! 1 


1 Georg. Sirm. 98. Vrančić II. 15. Zay 184. Izviešće Orij. i 
Massar. kod Firnhab. 74. 77. San u do, Ark. VIII. 137. U de- 
posiciji Luke Hrvata, koja tu dolazi, treba dodati na str. 138 nakon 
ricči; „et poi me parti dal dito loco“ ove rieči: „a đi (5) dil in- 
stante et tornai una giornata in drieto a uno loco nominato." Sa- 
nudo VIII. 139. — Isti Sanudo bilježi k 2. stud. pismo Orijevo 
iz Pečuha, u kojem se veli, da je kralj odlučio razpustiti vojsku i 
da je sabor sazvao za 19. stud. „per meter una angaria universal 

U toj kratkoj dobi, koja ide nakon izgubljena Biograda do po¬ 
vratka kraljeva u Budim, povieđaju nam izvori znatnih zgoda, naše 
se domovine ponaposeb tičućih, o kojih nam valja sada progovoriti. 

Dok je Ljudevit jošte u Pečuhu boravio, stigoše mu žalostni gla¬ 
sovi, da su Turci naše njegdje u okolišu grada Jajca porazili i 
mnogo im štete nameti; 1 odmah zatim pako pripravi se još veća 
zabuna i kralju i njegovim doglavnikom. U Pcčuhu se na jednom 
nadju kapitan skradinski i kninski, koji su kralja ubavješćivali, da 
Turci smieraju udariti s priličnom silom na Skradin, Knin i Ostr- 
vicu; buduć pako da rečeni kapitani nisu bili tako oskrbljcni boj- 
nimi potriebštinami, da bi se bili mogli usuditi Turkom na put 
stati, zato izručiše kralju svoju zapovjedničku čast: da ih nestigne 
ljaga nevierstva, ako bi se i bez njihove krivnje zlo dogodilo s po- 
vjerenimi im gradovi. Kralj nehtjede medjutim primiti njihove 
ostavke, nego ih njekako sklonu, da se opet povrate svaki na svoje 
mjesto. 2 

Takovi s hrvatskih strana dolazeći glasovi imadijahu nceđjutim 
drugu mnogo znatniju posljedicu. I sliepac monše već jednom uvi¬ 
djeti, da se Hrvatska nesmije više ostaviti bez bana, i to re samo 
porad sebe same, nego i porad svojih susieda. Zato se pripc viedaše 
u Pečuhu već početkom listopada, daje kralj bini imenovao Ivana 
Torkvata Karlovića, krbavskoga kneza, i biskupa zagrebačkoga 


a tutto ii regno si per far a tempo novo exercito contra Turchi, 
come per aver đanari per far ii sponsalicio dila serma. regina; tf 
k 12. stud. pako stavlja Orijevo pismo iz Pečuha 26. listopada, u 
kojem da je Orio pisao: „ . . . et che 1’ impcrador havia m and a to 
per nontio a posta a dirli, che non dubitasse, perchš a tempo nuovo 
vegneria im persona ad ajutarlo .... Item scrive in campo dil re e 
grandissima febre tutti di una egritudinc, per ii che ii re a licen- 
tiato li poloni e altri con promission e juramento de ritornar ii 1. di 
maržo, et era etiam ii rč di tal febre amallato napokon na¬ 

vodi Sanudo ovo iz Orijeva pisma od 10. stud. iz Budima: „Come 
terzo zorno el sermo. r h zonse in auella terra . . . u (Moj nrep.). 
Istv&nfi 63. 

1 U Orijevu pismu od 26. listop. veli se medju ostalim: «... Comc 
a (?) Jayza quelli Hongari erano stato ale man con uno bassa dil 
Turcho, restato a quelli confini, et e stk oecision non poeha adeo 
quel capo. hongaro e fuzito con 7 eavalli . . . Item: Turchi in la 
barufa fata verso Jayza ha tra presi e morti . . 50, menato via 
anime 3000 et animali assaissimi u (Moj prep. iz San.). 

2 Sanudo, Ark. VIII. 141. 


Digitized by CsOOQLe 



58 


Šimuna Erđođa, a pod konac istoga mjeseca ili barem prvih dana 
studena učini on u istinu banom Ivana Torkvata Karlovića. 

Svi dosadanji historici, koji su isto spominjali o hrvatskoj po- 
viesti ovoga vremena, uče jednim glasom, da je Ljudevit sada ime¬ 
novao dva bana, rečenoga kneza Ivana Torkvata naime i k tomu 
još Franju Bacana; nu ja zabacujem to bez ikakova smionstva, te 
držim kao punu istinu, da je sada bio banom učinjen samo Ivan 
Torkvat Karlović: jer istodobni spomenici njega samo kao bana 
poznaju, a Franju Bacana pokazuju još tečajem njekoliko godina 
samo kao kraljevskoga peharnika, nikada pako, na koliko ih barem 
ja poznam, kao bana. 1 

Vele je znamenito, što nam kazuje poznati tajnik mletačkoga po- 
slaničtva u Budimu Massaro o načinu, kako je knez Ivan Torkvat 
banom imenovan i pod kojim je uvjetom primio to dostojanstvo. I 
sami možemo misliti, a naši nam izvori to izrično kažu, da se je 
knezu Ivanu Torkvatu na dvoru kraljevu mnogo obećavalo, kada 
su ga pozivali, da preuzme bansko dostojanstvo, s kojim je bilo 
spojeno i zvanje glavnoga vojevode i zapovjednika u naših kralje- 
vinah. Nu kao što je lahko bilo obećavati, isto tako bijaše mučno 
u tadanjem neuredjenu stanju državnih poslova obećanje držati, 
osobito pako ako se je radilo o novcu, koji je država imala davati 
na pomoć svojim dostojanstvenikom. Zato dobi i knez Ivan Torkvat, 
kada je preuzimao banstvo, samo mali dio od one prilične svote, 
koja mu je bila obećana u tu svrhu, da uzmogne držati svoju 
bansku četu vazda spremnu na obranu domovine; pak buduć da je 
on dobro znao, da će i unaprieđa biti i neuredno i nedovoljno po¬ 
dupiran, zato nehtjede na se preuzeti jamstvo za sve ono, što je 


1 Glede imenovanja Karlovićeva najodlučnija su izviešća kod San uda, 
Ark. VIII. 140 i 141, nu k prvomu od tih miesta valja uzeti iz 
Sanud. izvornika, da je ubiljrženo k 1. prosinca i da je uzeto iz 
Orijeva pisma, a k drugomu, da je sadržano u pismu istoga Orija 
od 10. stud ; zatim izviešće Massar. kod Firnhab. 81 i Sanudo, 
Ark. VIII. 138. — Glede Bacana ću samo toliko primietili, da ga 
nalazim u mnogo izprava god. 1521. 22. 23. uviek samo kao pe¬ 
harnika i da nigdje neima traga nikakova, da bi on bio to vrieme 
kao ban radio, dočim se o banskom djelovanju kneza Ivana Tor¬ 
kvata toliko i toliko kazuje. — Rieči: de Banis Croatiae, koje 
dolaze u pismu kralja Ljudevita 24. ožujka 1522 (kod Praya, Ep. I. 
151), ili morda još na kojem drugom mjestu, nemogu nas smesti 
uza suglasje ostalih izvora. 

imalo doći pod njegovo okrilje, kada je banom učinjen. On se ob¬ 
veza samo na to, da će braniti povjerenu si kraljevinu od dušinana 
na otvorenom polju, za kraljevske gradove pako, kojih je još pri¬ 
lično mnogo bilo, nehtjede se zajamčiti, jer se je bojao, da neće 
dobivati tolike podpore, da bi mogao u svakom izmedju njih držati 
valjanu četu i sve ostalo, što je potrebito za obranu. Kraljevski 
gradovi dakle zađržaše i nadalje svoje zapovjednike, a banu bijaše 
dužnošću, da im bude na pomoć prema silam svojim; u ostalom se 
oni obraćahu za nuždne si pomoći i na samu kraljevsku vladu u 
Budimu, koja im je obično i zapovjednike davala. 1 Nu pri svem 
tom, što je Karlović samo ono obećavao, što je u tadanjih okol- 
nostih kao čestit Čovjek obećavati smio, bijaše kralj Ljudevit za¬ 
dovoljan, kada gaje ođpremao u svoju hrvatsku kraljevinu, iz koje 
su mu bili opet došli uznemirujući glasovi. Od Karlovića se oče¬ 
kivaše, da će učiniti za obranu povjerene si kraljevine što samo 
bude mogao; a mletački poslanik, koji nam kazuje za te nade, koje 
su bile stavljane u novoga hrvatskoga t*ana, r.epropusti i tom pri¬ 
likom primietiti, kao što su to i drugi činili po sto puta: da će, 
ako Hrvatska pade, najveće pogibilji sliediti i za ugarsku kralje¬ 
vinu, i za mletačke i Ferdinanđovc zemlje. 2 

Kralj Ljudevit moraše biti tim zadovoljniji, što je njekiko ure¬ 
dio Vladanje u Hrvatskoj, jer su Turci nepres ano dodijav«* li našim 
zemljana. Tečajem mjeseca listopada ili početkom studena urovališe 
oni od Biograda u naš Sriem, tu se sukobiše sa Zapoljsk m i po- 
raziše ga, na što su mnogo robija i pliena sa sobom odvikli. Isto 
po prilici vrieme bjehu drugi Turci napali Zagošće, irna vje bana 
Karlovića, pak pošto su to poharali, vrate se na Bužane, te i odatle 
odvedu mnogo robija. Koji dan kašnje udare na Frankapanska 
imanja, te učine silnu štetu osobito knezu Bernardinu, 3 koga smo 
nješto prije bili našli u Budimu, ^imo nije doista u drugcm poslu 
putovao nego upravo u poslu obrane, — as kojim uspjehom: tko 
će to istom pitati? 


1 U prijaš, biljcz. navcđ. mjesto iz Sanuda VIII. 140. Ma9saro kod 
Firnhab. 81. Prisp. Sanudo VIII. 138 i Pray, Ep. I. 151. 

2 U 1. biljež. na str. 134 naved. Orijevo pismo od 10. stud. kod Sa¬ 
nuda, Ark. VIII. 141. 

3 Malo prije spomen. Orijevo pismo, u kojem izpravi po izvor. rieČi: 
„venuti interim in Servia u sa: „venuti iterum in Serimia. u — Cod. 
Brera I. 124 (u Ljubić, prep.). Sanudo, Ark. VIII. 140. 

Dok se je to zgadjalo, medjutim bješe prispio ban Karlović u 
svoju banovinu, i tu mu se doskora dade prilika, da stupi na polje 
djelovanja. Petar K e gl e v i ć imaše u svojem gradu B u ž i n u 
mnogo turskoga robija, do koga je došao u čestih borbali s Turci 
krajišnici. Dok je on u gradu Jajcu kao ban državnu medju bra¬ 
nio, pobune se ti njegovi sužnji, poubijaju svoje stražare i obla¬ 
daju gradom, u kojem su tamnovali. Na glas o toj zgodi pohiti 
ban Karlović k Bužinu, da s pobune robova jienastane morda još 
kakova veća šteta. Valjda što je malo vojske imao, — istom bo 
je bio primio čast bansku, — nedade se on na jurišanje grada Bu- 
žina, nego ugovori s njegovimi sađanjimi gospodari: da će mu oni 
predati grad i sve, što je u njem, a za to da im bude prosto da 
se vrate u svoju postojbinu. Bivši to tako ugovoreno, Turci odu, a 
Karlović preuzme grad i sve, što seje u njem nalazilo: što je pako 
preuzeo, to nješto kašnje vierno izruči Kegleviću, koji mu je to 
priznao i potvrdio osobitim pismom, sastavljenim pred čazmanskim 
kaptolom na 26. siečnja 1522. — To, što sam sada izpripoviedao 
o robiju Keglevićevu, uzeto je vierno iz njegova spomenutoga pisma, 
te zato možemo tim lašnje odbiti sve ono, što drugi njeki izvori 
tim povodom manje častna za Karlovića kazuju. — Keglević je u 
ostalom cienio izgubljeno roblje na mnogo hiljada dukata, te si 
je za to kašnje izprosio od kralja Ljudevita drugu naknadu. 1 — 
K svemu ću tomu dodati još jednu, koje nemislim ovdje potanje 
izpitivati, nu koja će morda komu drugomu dobro doći, a i nam 
će poslužiti za što točnije upoznavanje značaja. U prije spomenutom 
svojem pismu od 26. siečnja 1522 veli Petar Keglević, da će do 
smrti biti zahvalan banu Karloviću za prijateljstvo, koje mu je iz- 
kazao, a jedva je prošlo nakon toga njekoliko tjedana i Keglević 
stupi kao tužitelj proti Karloviću, bacajući na nj strašne esvade, 
potvarajući ga naročito: da je oteo grad Krupu Tomi Bakaču i da 
je za vladanja Vladislavova po više puta Turke na pomoć zvao, 
da s njimi zatire banske čete. 2 

Kako se razabire iz zgode, upravo sada izpripoviedane, ostaje 
nam i u ovoj novoj dobi poviesti naše, koju možemo nazvati dobom 
bana Ivana Torkvata Karlovića, vojevanje s Turci glavnom 

1 Keglević. pismo u knjiž. jugosl. akadem. Tomašić, Ark. IX. 25. 
Kercselich, Not. 315. 

2 Pisma kralja Ljudevita 23. veljače i 25. kolovoza 1522 u knjiž. 
jugosl. akademije. 

stvari, u kojoj su se ponajvećom stranom sile narodne trošile, te o 
kojoj upravo zbog toga i naši izvori još najobilnije govore. Revnije 
zanimanje oko drugih viših zadataka čovječanstva bijaše u takovih 
okolnostih, da pravo kažemo, upravo nemoguće, i to tim manje, što 
nisu mogli biti dovoljno zajamčeni zbog zavladavše već prije skrajnje 
neuredjenosti svih državnih odnošaja niti prvi uvjeti sjegurna ob- 
sfanka i svakoga razvitka, osobna sloboda naime i nepovredivost 
prava. Kao što smo prije toliko puta spominjati morali za vrieme 
vladanja Vladislavova i Ljudevitova toli značajnu razvraćenost u 
svih državnih ođnošajih, tako ju i sada nalazimo, još se jednom 
obazirući na promotrenu dobu, od smrti naime Berislavićeve pak 
do prvih dana banovanja Ivana Torkvata. Nasilje svake vrsti, vrie- 
djanje tudjih prava i povlastica spada to vrieme raedju svagdanje 
pojave. 1 A da je pri tom i u takovu stanju nesjegurnosti, nespo- 
minjuć ostalih odatle potičućih štetnih i pogubnih posliedica, vlaste- 
oski podložnik najviše trpio, to se već samo sobom kaže. Nu ako 
je podložnikom bilo svagdje težko živovanje, to su oni morali biti 
upravo do zdvojnosti tjerani navlastito na onih stranah, koje su 
bile većina izvrgnute turskomu haranju. Kao što su prije po više 
puta podložnici iz takovih prediela bježali u tudju zemlju, tako 
nam se i sada pokazuje sličnih pojava. Takovim jadnikom, koji 
su ne od obiesti već za nevolju svoju otačbinu ostavljali, stav¬ 
ljao bi se na put njihov vlastelin: da nebude lišen ljudi, koji su 
mu radili i razne daće davali, te koje je mogao, ako je sam bio 
čemu, u slučaju nužde i za bojne poslove upotriebiti. 2 — U takovih 
okolnostih naše domovine nemislim da je kaptol zagrebački ikoju 
korist izvadio iz povlastice kralja Ljudevita, kojom ga je nadielio 
15. prosinca 1521, a koja je inače vrieđna, da se na ovom mjestu 
napose spomene. Tu dopušća kralj kaptolu, da može za 10 godina 
na svih svojih imanjih kopati i izrađjivati svakovrstne rude, kanoti 
zlatne, srebrne, bakrene, željezne itd., a od prihoda, koji bi se 
odatle dobio, da njemu ima davati samo navadni lucrum camerae. 3 

1 Kao zauimivije slueaje spominjem samo povrede sloboština Zagreba 
grada (u knjiž. jugosl. akađ. ka g. 1520. 1521.) i kaptola zagreb. 
tArk. zagr. kapt. 10, 52.) 

2 Sanudo, Ark. VIII. 130. To je mjesto u izvorniku ubilježeno 
k 5. rujnu. 

3 Ark. kaptola zagreb. 1, 20. Ima takodjer Marcclov. i Kcr* 
cselich, Hist. 214, samo što je tu datum pogrešan. Prisp. Ko* 
vachich Suppl. II. 543. 

Kao sto se je na našoj strani i sada moralo najviše misliti na 
odbijanje turskih navala, isto tako uviđjahu ljudi i u Ugarskoj, a 
napose na dvoru kralja Ljudevita, da se ta stvar nebi smjela u 
nemar baciti. Ako ih i nije bilo mnogo, koji su se poduhvali go¬ 
jiti nadu, da bi se moglo Turčinu opet oteti ono, što je prije malo 
mjeseci na državnoj medji osvojio, to je ipak moralo biti svakomu 
jasno, da se bojne stvari nebi smjele zapustiti već i zato, da dr¬ 
žavu nestignu novi udarci i novi gubitci. Zato i bijaše zbilja rieč 
o boju s Turčinom i u Ugarskoj na dnevnom redu. 

Ljudevit bješe već prije odpravio, kao što nam je poznato, svoje 
poslanike ka kršćanskim vlastim: Jerolima Balba k caru i k za¬ 
padnim uzmožnim kraljem, a Ivana Statileja k mletačkoj repu¬ 
blici. Usljed djelovanja jednoga tih njegovih pouzdanika, koje je 
bilo i s drugih strana podupirano, car mu posla već prije spome¬ 
nuto obećanje, da će mu glavom u pomoć doći, a da se Mietčići 
sklonu na što izdašnije novčane pomoći, koje su se od njih pogla¬ 
vito i tražile, o tom nastojaše svom vještinom svojom spomenuti 
Trogiranin Statilej. Mletčani medjutim, i sami budući upleteni u 
talijanske razmirice, te imajući mnogo troška oko oružanja svojih 
galija, koje se nisu smjele zapustiti u očigled Sulejmanova napre¬ 
dovanja, nikako nehtjedoše pružiti znatnije pomoći. Osim 700 du¬ 
kata, što su ih sasvim potajno dali i koji su se imali upotriebiti 
za Skradin i druga mjesta u Dalmaciji, i daljih 10.000 dukata 
nedobi Statilej ništa više, te pod konac mjeseca rujna bješe upravo 
odlučeno u mletačkom vieću, da se nemora s njim dalje ugovarati, 
pošto je pao Biograd, Sabac i razna mjesta po Sriemu. 1 — Budući 
te vanjske pomoći stranom neznatne, stranom pako neizvjestne, na- 
stajaše za Ugre tim silnija dužnost, da već jednom sami svoje sile 
napnu za obranu svetinja svojih. Pak zbilja sada i u ovih okol- 
nostih zbiše se u Ugarskoj stvari, kojim se je sviet na čas barem 
diviti morao. Na saboru naime, koji je bio sazvan, kao što već 
znamo, u Budim na dan sv. Jelisave 1521, pokaza plemstvo toliko 
pripravnosti na žrtve, da onomu, što je tom prigodom bilo učinjeno, 
slična primjera u poviesti neima. I oni izmedju plemića, koji su 
još nedavno u podpunom mrtvilu čamili, trgoše se na čas tomu 
samrtnomu snu iz naručja: silom pako, koja je toli divno počela 

‘Sanudo k 3. ruj. 1521 (Moj prep.). Isti u Ark. VIII. 133 Secr. 

Cons. Rog. k 20. i 28 rujna 1521 (Ljubić. prep.). Pray, Ann. 

V. 58. 

bila djelovati, bijaše misao na izgubljeni Biograd i druge gradove, 
preko kojih se je Turčinu put otvarao do srđca Ugarske. A budući 
svakomu znano, da onaj dobitnik, koji je nedavno Biograd osvojio, 
strahovitom silom vlada, razumievaše isto tako svatko, da s njim 
neima boja, ako se i na ovoj strani neučine priprave prema nje¬ 
govoj sili. Zato dozvoli plemstvo ovaj put izvanredne i osobito ve¬ 
like poreze od svojih podložnika i drugih nepleraića; pak buduć 
da se je scienilo, da se niti tim putem ncbi sabralo onoliko novca, 
koliko gaje trebalo za bojne svrhe, zato odluči ono još povrh toga, 
da će za ovaj put i prelati i velmože i plemići s ostalimi državljani 
svoje znamenite prispievke na žrtvenik domovine prinieti. Takovim 
ozbiljnim duhom budući ravnano sjeti se ono i kralja svoga, te i 
glede njega stvori više zaključaka, po kojih mu je imalo priteći 
toliko dohodka, da uzmogne i svoj dvor dostojno oskrbiti i svoju 
kraljevsku četu valjano sastaviti i urediti. Od izvora, iz kojih je 
imao kralj crpiti svoje osobite đohodke, jedan ću samo napomenuti, 
jer će se njemu trag još i kašnje naći u našoj poviesti. Već prije 
bješe uvedena zloraba, navlastito po savjetovanju kraljevskoga pođ- 
blagajnika, pokrštenoga žuđije Emerika Szerencsesa, da je kralj 
davao kovati loš novac, koji je imao za polovicu manje nutarnje 
vriednosti od dobroga novca jednake vrsti: pak to, što je već bilo 
uvedeno, i sada se dopušta kralju pod njekimi uvjeti. Dozvolivši 
plemstvo izvanredne poreze nadalje se poštara shodnimi odredbami 
i za to, da se ono, što je dozvoljeno, u istinu i pobere i da se 
zatim upotriebi u one svrhe, kojim je bilo namienjeno, a ne da 
bude razgrabljeno od bezdušnika kao što je prije mnogo puta bi¬ 
valo. Sve, što se bude sabralo, imaše se upotriebiti po volji plemstva 
u bojne svrhe, a naročito na to, da se skupi vojska, koja će izgub¬ 
ljene gradove natrag predobiti i navale đušmanske odbijati. Žalostnim 
izkustvom najnovijih vremena poučeno nepouzdavaše se plemstvo u 
svoj starodavni bojni sustav, po kojem je imao domovinu braniti 
plemić sam glavom i svojom stavljenom i oružanom momčadi, nego 
sada bješe odredjeno, da se ima vojska najmiti ponajpače od Ugra, 
ali i od izkusnih inozemaca, a onoj davnoj dužnosti podvrgavaju se 
i sada samo visoki crkveni i njeki drugi veliki kraljevski dostojan¬ 
stvenici: oni s obzirom na deseto, koje u to ime potežu, a ovi 
zbog plaća, koje im se u istu svrhu daju. Kralj se i ovom pri¬ 
likom priznaje kao vrhovni vojevoda državne vojske; nu buduć da 
on nebi bio kadar, da na sve strane zadovoljava svim dužnostim 

svoga uzvišenoga zvanja, zato se odlučuje, da će on ovaj put ime¬ 
novati jednoga ili dva glavna vojevode, kojih će dužnošću biti, da 
vojsku kupe i na neprijatelja vode. Da se čim sjegurnije postigne 
svrha, koja je ovaj čas plemstvo oduševljavala, bješe još odredjeno, 
da kralj pozove na pomoć kršćanske vladare, kojim su bili priob- 
ćeni i zaključci, stvoreni ovom prilikom, kao dokaz, da seje i 
Ugrin sjetio dužnosti svoje. Napokon htjedoše stališi još pokazati 
primjerom pravedne strogosti, što čeka sfakoga, tko bi se i sada 
oglušio glasu domovine i dužnosti svoje. Oni potvrdiše naime osudu, 
što ju je kralj već prije bio izrekao u smislu državnih zakona proti 
onim, koji su bili smatrani kao poglaviti krivci, što je izgubljen 
Biograd i Sabac; nu ujedno dodaše ipak ustanovu, da krivcem 
ostaje rok od 40 dana, do kojega im je prosto pred kraljem se 
oprati, ako mogu. 1 

Završivši stališi te najnuždnije poslove uputiše se u Stojni Biograd, 
da prisustvuju slavi krunjenja kraljice Marije. Tom prilikom 
dade se najprije kralj Ljudevit punoljetnim proglasiti, premda je 
istom bio u šestnaestoj godini, te položivši prisegu preuze s&m vladu 
u svoje ruke. Zatim bješe obavljeno na 11. prosinca kraljičino kru- 
njenje, okruni ju pako zagrebački biskup Simun, koji je istom tom 
prilikom prvi put služio s velikom slavom misu in pontificalibus, 
pošto je već prije bio izprosio od pape veliko oproštenje za one, 
koji bi pri tom prisustvovali. 2 — Kralju se Ljudevitu skoro posije 

1 Članke sabora daje Kovachicli, Vestig 513. Vriedno bi bilo 
& njegovom edicijom sravnati iste članke, kako ih ima Sanudo na 
koncu 32. toma *in literis oratoris Hungarie die 19. Januarij 1521“ 
m. v. (Moj prep.). Corpus Jur. neima svega, a meće sam sabor u 
g. 1522: u tom poghdu v. Kovachich, Vestig. 507 i Snppl. II. 
499. — Glede izdajica Biograda i Šabca: Franje Hedervara, 
Valentina To roka i braće Šuljoka u* kratko ću ovo primietiti. 
Oni se nisu opravdali: zato je kralj imao njihova dobra ili za se 
zadržati, ili drugim podicliti (Kovachich, Suprpl. II. 554); nu 
Torok i Šuljoki postigoše skoro kraljevu milost i tako se zasluženoj 
kazni izmakoše (Kovachich, Vestig. 615. Georg. Sirm. 99. 
I 81 v 4 n f i 63), Ileđervarova pako imanja kralj zbilja medju 
razne osobe podieli (Magy. tort. t&r VI. 5 i si.); nu god. 1525 i 
sami stališi zamoliše kralja, da i Hedervara na milost primi i sva 
mu imanja vrati!! (Kovachich, Vest. 615.) 

2 E n ge 1, Gesch. der Nebenlllnd. IV. — 1 — 200. S anud o k 24. pros. 
1521 (Moj prep.). — Za Šimuna veli ono, što je s u tekstu rečeno, 
Cuspinian (Font. Rer. Austr. Script. I. 414); Guidoto (kod Firnhab. 
136) i Theiner (Slav. Merid. I. 575). 

toga izpuni još jedna davno gojena želja. Turska vojna bijaše mu 
na putu, te nije mogao slaviti svadbu s vjerenicom svojom. Sada 
dakle odluči, da će i to učiniti na 13. siečnja 1522, a u svatove 
si pozva susjedne vladare, rodjake i nerodjake. U pozivnici, koju 
je bio upravio na mletačkoga duždu, veli izrikom, da zato želi što 
prije svadbu obaviti, da uzmogne dojdućega proljeća oko bojnih 
stvarih nastojati. 1 Ne malu radost moraše on imati pri tom još i 
s toga, što je mogao s privoljenjem svojih stališa supruzi svojoj 
kao kraljici doznačiti dovoljnu oskrbu. 2 

U jednom članku netom opisanoga budimskoga sabora ustanov¬ 
ljuje se, da za taj put imadu biti i u kraljevini Slavoniji sve one 
daće pobrane, što ih je isti sabor za Ugarsku dozvolio, te da zbog 
toga kralj što prije u Slavoniju odpremi svoje oratore oiiti posla¬ 
nike. Poslanike je valjalo ovamo poslati, da se njihovim ponuko- 
vanjem sklonu slavonski stališi, da svojim glasom povlade i potvrde 
ono, što seje glede njih a bez njih drugdje odlučilo; da li su pako 
bili ti poslanici u istinu na naše strane poslani oli ne, o tom se 
nemože s izvjestnošću govoriti. Godine 1522 kaže nam se sabor 
slavonskih stališa na 6. travnja; 3 nu da li je tu već bilo rieči o 
našoj stvari, toga nam izvori nepoviedaju. Posije bijaše opet sabor 
u Križevcih ili pod konac god. 1522, ili pako na samu početku 
g. 1523. 0 tom saboru daje nam vele zanimivu ubaviest listina, 
pisana na 10. veljače 1523 a na ime Baltazara Baćana, Ivana Taha, 
Ivana Kastelanfija, Ivana i Ljudevita Pekra, Franja Nelepca i pe¬ 
torice plemića od Zemče. U toj izpravi ovako po prilici govore ti 
plemići ostalomu plemstvu slavonskomu: već mogoste čuti, koliku 
su nam pogrdu naniela nedavno nakon našega odlazka iz Križevaca 
njeka naša nebraća jedno po tom, što su njeke plemenite ljude 
težko izbila, a drugo još po tom, što su nam na uštrb i na sra¬ 
motu odredila njeke dimnice (pecunias fumal.), da na naš trošak 
nastave s nami zavade i da iz našega tulca striele na nas odapinju. 
Zato odlučismo pozvati vas na stanak u Dolnje Zdence na 22. velj., 
da se tu posavjetujemo, kako bi se mogao liek naći proti učinjenoj 


1 EngeI 1. c. Sanuđo daje k 27. sieč. 1521 m. v. pismo Ljudev. 
duždu od 20. pros. 1521, i tu veli kralj: „ . . . ut eo liberius ine- 
unte vere bello vacare possimus . . . tercium decimum diem Januarij 
nuptiis celebrandis constituimus . . .“ (Moj prep.). 

2 Koll&r, Auct. Dipl. 317. Monum. Hung. hist. Dipl. I. 22. 

3 Listina od 15. trav. 1522 u knjiž. jugosl. akađem. 

nam porugi i povredi. Dodji vas dakle svaki glavom, a medjutim 
nitko nedaj pobirati rečene diranice. 1 Iz tih se rieči jasno raza- 
bire, da se je na saboru radilo o dozvoljenju novčanih pomoči — 
budi već u prisutnosti kraljevskih oratora, ili morda i bez njih; — 
isto je tako jasno, da se stališi nisu mogli u toj stvari složiti, te 
da je porez istom onda bio dozvoljen, pošto su se udaljili oni ple¬ 
mići, koji su mu se protivili; napokon nam i to kaže naša izprava, 
da su njeki od plemića, protivnih porezu, o tora raditi stali, da za- 
prieče izvedenje saborskoga zaključka, kojim se je imalo u njekoj 
mjeri u pomoć priskočiti najprečim po trebam države. O daljem te¬ 
čaju te stvari negovore nam ništa naši izvori; nu slutiti možemo, 
daje napokon bila pobjeda na strani onih plemića, koji su odbijali 
od sebe svaki teret, oliti drugimi riečmi: da. se je malo sakupilo 
od onih poreza, što ih je bio sabor dozvolio. 

Ugarsko plemstvo bijaše, kao što smo vidjeli, barem dotle i pa- 
triotično i velikodušno, dok se je samo radilo o dozvoljenju nov¬ 
čanih pomoći; nu kada se je imalo pristupiti k djelu, t. j. k izva- 
djanju saborskih zaključaka, tada se dakako i tu pokaza u naj- 
grdjoj spodobi ona trulež, koju smo već odavna vikli na toj strani 
motriti. Plemstvo i u povlasticah njemu ravno duhovničtvo brzo se 
pokaja za onu požrtvovnost, kojom se je bilo dobrovoljno podvrglo 
javnim teretom; sabiratelji poreza po županijah i po gradovih po¬ 
stupahu u svojem zvanju i opet najvećom bezdušnošću: i tako se 
mogaše sakupiti od dozvoljenih poreza samo vele neznatna svota. 
Bijaše istina pojedinaca, kao što je palatin B&thori, nadbiskup 
Szathm&ry i još ih njekoliko, koji su revno o tom radili, da se 
utjera što više od dozvoljenih pomoći; nu njihovo nastojanje mo¬ 
gaše tim manje uroditi željenim plodom, buduć da je bilo iznova 
mah preotelo pogubno strančarenje sve na štetu javnoga dobra. U 
tom pogledu bijaše i opet najviše pogibelji u postupanju Ivana 
Zapoljskoga, jer je on, bivši iznova uvriedjen u svojem nezasitnom 
častohleplju, zbog dozvoljenih poreza uzrujano plemstvo na sastancih 
oko sebe kupio i u njegovu ga odporu proti davanju odlučenih po¬ 
moći utvrdjivao. 2 

1 Ark. zagreb. nadbisk. Pol. 11, 1. 

2 0 tom daje obilniju ubaviest Pray, Ep. I. 149. 159. 163. Katona 
XIX. 348. Kovachich, Suppl. II 502. 516. Pray, Hist. II. 
593. — Glede mjesta u Prayu, Ep. I. 152 i naročito rieci: Quod 
autom conventiculam illorum, koje 6U se obično razumievale o nje- 

Kralj Ljudevit, a tako isto i mletački poslanik na njegovu dvoru, 
nemogoše niti onda pravo povjerovati u ozbiljnu i uztrajnu volju 
ugarskoga plemstva, kada su bili stvarani na budimskom saboru 
tolikom pripravnošću poznati nam zaključci, ter jedan i drugi malo 
dana nakon toga sabora vapiju u jedan glas i skoro istimi riečmi: 
da Ugarska mora podleći sili opet se na nju oružajućega dušma- 
nina, ako joj nebude pomoći od pape i od drugih kršćanskih vla¬ 
dara. 1 Naravno je, da je ta njihova bojazan morala sada sve većma 
rasti, čim je s jedne strane sve jasnije bivalo, da se Ugarska ne- 
može pravo osviestiti i na snažniji život probuditi, a s druge su od 
dana do dana glasovi dolazili, da se Turčin ne samo u susjednih 
predjelih oruža, nego da još veće priprave čini u cieloj svojoj ca¬ 
revini, za koje se sada dakako još ni slutilo nije, da su namie- 
njene ne Ugarskoj već mogućemu Uhodu.* Buduć pako da je kralj 
Ljudevit bio o tom podpunoraa uvjeren, da se u slučaju novoga 
boja s Turci nikako nebi mogao osloniti na vojnu snagu same svoje 
ugarske države, zato mu sada nebijaše preče brige, nego kako bi 
si pribavio što izdašnijih pomoći od ostaloga kršćanstva, pomišlja¬ 
jući pri tom naročito i prije svega na zemlje svoje češke krune, 
zatim na cara Karla i na njemačke knezove i stališe i napokon na 
papu i na Mletčane. 

Česi pozivahu već od dulje vremena Ljudevita u svoju zemlju; 
nu tomu njihovu zahtjevu stavljahu se na put razne prepone od 
ugarskih savjetnika njihova kralja, dok nije napokon bilo to neo¬ 
vlašteno uplitanje u njihove poslove raztepeno grožnjom: da se 

kakovu sastanku Zapoljskoga s hrvatskimi bani, valja mi ovdje na¬ 
ročito primietiti: da Pray u svojoj razpravi o Vran. prioratu (na 
str. 81 \ kamo je po prvi put bio uzeo iz izvornika dotičnu listinu, 
neima i 11 o r u m nego i 11 a m, po čem dakako dolazi sasvim drugi 
smisao, i to takov, da se već ne može misliti na kakov sastanak 
Zapoljskoga s bani. — 0 zavadah i zabuni medju velmožami i 
plemstvom govori i Orio u pismu od 1. i od 26. prosinca 1521 
(Moj prep. iz Sanuda}. 

1 Ljudevit pismo kralju Sigismundu 27. prosin. 1521 kod Engela, 
Nebenlanđ. IV. — 1 —200. U predidućoj biljež. uavedeno pismo 
Orijevo od 1. prosin. 1521. 

2 Glede viesti o pripravah tur. idućih na konac g. 1521 i na početak 
g. 1522 v. u gornjoj biljež. naved. kraljevo pismo. Ob istoj stvari 
govore Orijeva pisma od 3. siečnja; 14. velj. i 20. velj. 1522 (Moj 
prep. iz Sanuda), u kojih se veli, da se Turci pripravljaju kod Bio¬ 
grada i da je s4m Sultan već do Drinopolja došao sa svojom vojskom. 

Ljudevit neima uzdati u nikakovu pomoć proti Turkom iz svojih 
čeških zemalja, ako već jednom nezadovolji želji čeških stališa. 
Kralj se dakle napokon odluči, da će poći u Cesku: da se tu za- 
dobavi željene pomoći za tursku vojnu, te da podjedno istom pri¬ 
likom na bolje uredi stanje svoje češke države i da si suprugu 
ovjenča takodjer češkom krunom. On se dade na put na 24. velj. 
1522, a 28. ožujka prispije u Zlatni Prag. 1 

Dobrom kobi mogaše smatrati kralj Ljudevit, što ga je na putu 
još u Ugarskoj zateklo pismo cara Karla, u kojem mu se je unaprieđ 
obećavala pomoć od strane njemačke države, za koju je bio u tu 
svrhu na 12. veljače razpisan sabor u Niirnberg za mjesec ožujak, 
ka kojemu su saboru bili očekivani i Ljudevitovi poslanici. Lju¬ 
devit sam pako od svoje strane razpisa već iz HoliČa češki sabor, 
kojemu je želio predložiti svoje iskanje. 2 

Za odsutnosti kraljeve imaše upravljati državnimi poslovi palatin 
Stjepan B&thori kao imenovani kraljevski namjestnik i glavni vo- 
jevoda. On se mogaše kralju pohvaliti skoro nakon njegova odlazka 
iz Budima, da je uza svu oskudnost državne blagajne njeke zapo- 

1 Za bolje razumljenje izvora i zgoda, o kojih će se dalje govoriti, 
dodajem ovo o putovanju Ljudevitovu. Na 28. velj. bijaše on u 
Ostrogonu ^Sanudo k 20. ožuj. u mojem prep.); 4. i 6. ožuj. u Holiču 
(Palacky 404. Kovachich. Suppl. II. 502); 8. — 12. ožuj. u Brnu 
(Sanudo k 6. trav. u mojem prep.); 24. ožuj. u njem. Brodu (Pray. 
Ep. I. 149.). Glede boravljenja Ljudevit, u Češkoj i njegova ondaš¬ 
njega poslovanja v. u ostalom Palac koga V. — 2 - 398 i si. Sr. 
i Engel, Nebenland. IV. — 1— 200. i izviešće Massarovo kod 

Firnhab. 7 7. Nješto zanimiva daje takodjer Orio, koji je kralja 
u Češku pratio, u svojih izviešćih od 14. i 28. velj., 12. ožuj, 1. 
trav., zatim u onih, koja su ubilježena k 23. svib., k 3. i 25. srp., 
k 13. i 20. prosin. 1522 i k G. velj. 1523 (Sanudo u mojem prep.). 
Kao njeku osobitost bilježim još to, da Sanudo navodi gori spomenuta 
Orijeva izviešća, što ih je upisao k 3. i 25. srp., kao letere, date 
in Bohemia a Xagabria! Jedno je tih pisama sjegurno pisano mjeseca 
lipnja, a tada je Orio bio bez dvojbe u Pragu, jer je tu kralj bo¬ 
ravio : po tom bi se dakle imalo pogoditi, šte je ona Xagabria in 
Bohemia. Nu nije li Sanudo izcrpljujuć Orijeva pisma s&m u pomutnji 
napisao Xagabria mjesto Praga? 

2 Palacky o. c. 404. Ranke, Deut. Gesch. im Zeitalter der Re- 
form. 1869. IL 29. Orio piša već 28. veljače iz Ostrogona : Hanno 
(Ugri) grande speranza in lo ajuto, li ha mandato a prometer la 
cesarea Mta. di 20 m. fanti et 300 pezi di artellarie et la persona 
di don Ferando suo fradello" (Sanudo k 20. ožuj. u mojem prep.). 

vjednike pograničnih gradova oskrbio, a u druge njeke gradove 
da je stavio vješte i pouzdane zapovjednike. Nu u istom pismu, u 
kojem je kralja o tom izviestio, morade mu takodjer saobćiti tužnu 
novinu, da je Turčin Oršovu osvojio i da obsieda grad Peć. 1 Kralj 
Ljudevit, uznemiren timi glasovi, te bojeći se, da neprijatelj još i 
dalje neposegne, opominjaše palatina Bdthora u svojem listu iz 
Njem. Broda 24. ožujka, da se što bolje poštara za one osobito 
strane, kojim je Turčin najvećma prietio. Tu se on sjeti ponajprije 
grada Jajca. Za oskrbu toga prevažnoga mjesta bješe se već i s&m 
B&thori ponješto postarao, kao što se razabire iz njegova pisma od 
15. ožujka 1522, u kojem poziva zagreb. biskupa, da pošalje svoju 
četu, koja će pomoći, da se u grad unese što je bilo za nj priprav¬ 
ljeno ; nu ako je to i bilo sretno izvedeno, to ostajaše jošte neriešen 
glavni posao: Jajcu trebaše naći i dati valjana bana. Dosadanji ban 
jajački, Petar Keglević, koji je čestito zastupao svoje mjesto, 
bješe već prije izjavio kralju Ljudevitu, da nikako nije voljan dalje 
zadržati svoje časti: zato se sada nalaže B&thoru, da odpremi nje- 
koga Gelethfija, da preuzme banstvo iz Keglevićevih ruku; pak 
premda sam Ljudevit mora priznati, da je Gelethfija samo zato 
banom učinio, što nije mogao naći drugoga boljega i vrstnijega, to 
se ipak imaše tomu novomu banu povjeriti osim Jajca još i Banja¬ 
luka i Vrbas. 2 Nadalje poziva kralj svojega namjestnika, da se nje- 
kako naredi sa senjskim kapitanom, Grgurom Orlovčićem, i da se 
tako isto poštara, kako će bud već kojim načinom oskrbiti hrvat¬ 
skoga bana i one zapovjednike, koji su držali hrvatske gradove; 
ako pako ti zapovjednici nikako neh tjednu ostati na svojih mjestih, 
— naravno zbog toga, što im se nepružaju od države nuždna 
sredstva, — to neće biti druge, veli kralj, nego da ban preuzme 
kraljevske gradove. 3 

1 Mnogi su si glavu razbijali, gdje da se ima tražiti grad Peech, 
koji se spominje u Ljudevit, pismu kod Praya, Ep. I. 149 (v. Sza- 
laya III. 530; J4szaya 277.); po mojem pako sudu najbolje nas 
upućuje sam Ljudevit u listu kod Engela, Nebenl. IV. — 1—200, 
gdje da ga tražimo. 

2 Ark. zagreb. nadbiskup. Pol. 10, 1. Pray. Ep. I. 149. Keglevića 
nalazim zadnji put s banskim naslovom u listini od 23. velj. 1522 
(Knjiž. jugosl. akađ.). Gelethfi mi nije dalje poznat. Još svraćam 
pozorn st prijatelja poviesti na izpravu od 10. lisfop. 1522 (Eaton a 
XIX, 388), u kojoj se jajačkim banom zove Ivan Tah. 

3 Pr ay , Ep. I. 149. 

Lahko se pojima, da se tim putem, odredbami naime kralja Ljude¬ 
vita i njegova namjestnika niti iz daleka nije zadovoljilo onim priekim 
potrebam naše domovine, koje su postajale s opasnoga turskoga 
susjedstva; tomu pako bijaše jednom od najvažnijih posljedica, što 
su pojedini hrvatski knezovi i sada na svoju ruku izvan dr¬ 
žave tražili prijatelji i pomoćnika, kako se je već kojemu vidjelo 
da će doći do cilja. Sam ban Karlović, kao što je prije stajao 
s Mletčani u osobitu prijateljstvu, tako i sada primaše od njih nov¬ 
čane pomoći, za koje je imao držati oružanu četu, koja je štitila 
njihov posjed u Dalmaciji. 1 Ali na iste te Mletčane obrati se sada 
poradi nuždne si pomoći’ i njihov njekadanji žestoki protivnik knez 
Bernardin Frankapan. Još prije malo vremena polagaše on 
sve svoje uzdanje u cara Karla i brata mu nadvojvodu Ferdinanda; 
nu buduć da mu se nisu izpunile nade, koje je na tu stranu gojio, 
evo ga sada mjeseca ožujka u Mletcih, gdje uvjerava dužda i mle¬ 
tačko vieće, da unaprieda neće niti on, niti njegovi sinovi nijednoj 
vlasti služiti već jedinoj mletačkoj. Ali uzalud mu sve to uvjera¬ 
vanje. Dužd ga odlikova osobitim načinom; reče mu puno liepih 
rieči; ali napokon u glavnoj stvari, poradi koje je bio u Mletke 
došao, glede iskane naime pomoći bješe mu rečeno: da mu te ne- 
mogu Mletčići za sada dati, jer da i sami imađu toliko troška za 
boj u Italiji i za oružanje svojih galija; neka Bernardin nastoji, da 
car učini mir u kršćanstvu, pak tada će doista dobiti potrebitu 
pomoć. 2 

Od većega zamašaja, nego li je bilo to nastojanje pojedinih odlič- 
nijih hrvatskih knezova, imaše biti rad sama kralja Ljudevita oko 
nabavljenja izvanjske pomoći. Ljudevit nastojaše u istinu mnogom 
revnošću ponajprije oko stališa svojih čeških zemalja, da u njih 
izhodi za tu stvar što povoljnije zaključke; kada je pako nadošlo 
vrieme njemačkomu saboru u Nurnbergu, odpravi on onamo svoje 
poslanike, koji su imali skloniti njemačke knezove i stališe na što 
izdašniju pomoć, činilo se je doista, da se Niemci neće oglušiti 

1 S a n u d o , Ark. VIII. 107. 173. 

2 Vidi što sam o tom napisao u Radu XIII. 75; ovdje samo dodajem, 
da je ondje pripoviedano osnovano na San ud u, Ark. VIII. 144—7 
i Secret. Cons. Rog, 18. ožuj. r. g. (u Ljubić. prep.). Sanudo ubilježi 
još k 25. ožuj., da je taj dan bio s duždom u crkvi sv. Marka uza 
poslanika papin., francuz., ferar. i mantovanskoga ,per sesto ii conte 
Bernardin Frangipani, vestito ala ungarescha con vesta di veludo 
paonazo scufia in testa" (Moj prep.). 

vapaju, dolazećemu s iztoka. Posto su bile ponajprije naredjene 
molitve i crkveni obhodi, „da božje milosrdje odvrati od nas srdjbu, 
koju smo zaslužili našom krivnjom i opačinom , u bude saboru pri- 
obćena 7. travnja careva odluka, u kojoj je izjavljivao, da je pri¬ 
pravan za tursku vojnu ustupiti onu pomoć od 4000 konjanika i 
20000 pješaka, što su mu ju stališi bili dozvolili za tako zvani 
rimski put. ^Knezovi i stališi pristanu na tu carevu ponudu; ujedno 
bude odlučeno, da će se sastati svibnja mjeseca u Beču povjerenici 
s njemačke i s Ljuđevitove strane, da potanje ugovore i oprediele 
sve, što bi se ticalo naumljene turske vojne. Nu buduć da je Lju- 
devitovim građovom na krajini trebalo što brže pomoći, to bude 
odredjeno, da se odmah odašalje dostojan broj momčadi za one 
gradove i prelaze, kojim je dušmanin najvećma grozio; glede one 
glavne pomoći pako, koja je bila Ljudevitu obećana, bude sada 
odlučeno, da će se za sada od nje na noge staviti poldruga četvr¬ 
tina pješaka, koji će ostati u službi tri mjeseca, ali samo tako, da 
i Ljudevit stavi na svoj trošak isto toliko vojske iz svojih čeških 
zemalja. — Kralj Ljudevit dobi glas o glavnih zaključcih Niirn- 
beržkoga sabora već 20. travnja, i to preko svojih poslanika, senj¬ 
skoga biskupa Franje Jožetića i Stjepana Esterh&za; a kako se je 
sam nada tim veoma razveselio, nehtjede ni časa počasiti, da i 
svojim Ugrom nepriobći radostne viesti, nebi li tim i nje potaknuo 
na veću revnost. U svojem pismu od 22. travnja ubavješćuje ih 
on o zaključcih njemačkoga sabora; dodaje zatim, da su mu nje- 
koji knezovi na svoje ime još i veće pomoći obećali, nadvojvoda 
Ferdinand pako da mu je obećao, da će ga pomagati svom svojom 
snagom i da će, ako bude nuždno, i sam na vojnu doći; još ka 
zuje Ljudevit, što je u čeških zemljah već postigao i čemu se još 
nada; a napokon izjavljuje, da je pripravan sve— i isti svoj život 
žrtvovati za svoju državu. Učinite dakle i vi, što se od vas oče¬ 
kuje ; položite dozvoljene poreze, da se uzmogne domaća vojska 
za vremena sastaviti: jer koje će ruglo biti za vas, ako vas pre¬ 
teku stranci, koji su me svojimi obećanji razveselili? Te rieči me- 
djutiin, kojimi Ljudevit završuje svoje pismo, nenadjoše nika- 
kova odziva. 1 

1 P r a y, Ep. I 149. 154. 159. Neue u. vollstand. Sammlung der 
Reichs-Absehiede. Frankf. 1747. U. 243. Monum. Hung. hist. Diplora. 
1. 24. Pa 1 ac ky V. — 2 — 409. Ranke o. c. II. 29. Bucholtz, 
Gesch. Ferdinand đes Ersten. II. 39. 

Isto po prilici vrieme, kada je Ljudevit pošiljao svoje poslanike 
na Niirnberžki sabor, bješe odpravljen Stjepan Brodarić, pe- 
čujski predstavnik, koga ćemo odsele često nalaziti u važnih po- 
slanstvih, k mletačkoj republici i k novomu papi Hadrijanu VI., 
koji je bio početkom godine zamienio prijašnjega papu Lava X. 
Znamo, da Brodarić u Mletcih ništa nije opravio. Bivši naime on 
pušten pred vieće na 26. trav., da se predstavi i da razloži svrhu 
svoga poslanstva, dobi zatim na 3. svib. odgovor prema zaključku, 
koji je bio učinjen dan prije toga; a u tom odgovoru bješe mu 
rečeno: da Mletčani nemogu pružiti kralju iskane novčane pomoći 
i da će mu ju moći dati istom onda, kada se kršćanstvu mir po¬ 
vrati, o čem u ostalom i oni rade. Dobivši za se 50 zlatih dukata 
odputi se Brodarić dalje, da dodje do pape. 1 

Radilo se je dakle na raznih stranah o tom, da se nadje pomoći 
Ljudevitovim državam za njihovu borbu s toli opasnim neprija¬ 
teljem; nu ako je što i bilo obećano s koje strane u tu svrhu, 
nije od toga bilo Hrvatom barem prve polovice g. 1522 nikakove 
koristi, te su oni morali to vrieme i opet sami držati težke udarce 
obćega dušmanina. Znalo seje već pod konac g. 1521, a još većma 
početkom g. 1522, da se susjedni Turci iznova oružaju, kako će 
udariti na Hrvatsku i da će naročito kušati, da osvoje Skradin. 
Zapovjednik toga grada, zlo oskrbljen kao obično bojnimi potrieb- 
štinami, iskaše pomoći u susjednoga mletačkoga kneza u Šibeniku; 
pak buduć da su si Mletčići morali priznati, kolikim bi i za nje 
bilo udarcem, da se Turčin ugnjezdi u Skradinu, to se osmjeliše 
sasvim tajno naložiti rečenomu svojemu knezu i general, provedi- 
turu u Dalmaciji Angjelu Guoru, da zgodnom prilikom pruže nješto 
pomoći Skradinjanom. Medjutim, ako je što i učinjeno usljed toga 
naloga, to se tim opasni položaj Skradinjana nepromieni na bolje. 
Nevideći oni načina, kako bi obranili svoj grad, ako Turčin na nj 
udari, odašalju ka kralju Ljudevitu svoje sugradjane, plemenitoga 
Jurja Stanšića i Mihaila Škvorlića, koji su imali na njihovo ime 
kralju gradske ključe predati s molbom, da on preuzme grad u 
svoje ruke i da se dalje sam stara za njegovo uzdržanje, pošto su 
oni usljed tolikoljetnih turskih nasrtaja toliko svojih drugova .izgu¬ 
bili, da sada već nemogu smoći toliko sile, koliko bi je trebalo, da 
se grad sačuva, a s druge strane opet nikako nebi htjeli, da ičim 

^anudo k 26. trav. i 3. svib. (u mojem prep ) i Secr. Cous. Rog. 

2. svib. (u Ljubić. prep.). 

okaljaju svoju viernost naprama kralju. Buduć da se njihovi rečeni 
poslanici dugo nisu doma vraćali s kraljevim odgovorom, a medjutim 
su se Turci iznova počeli gibati, tako da su ih već u Sinjskih pre- 
djelih vidjali: zato odpravi knez skradinski Marko Jušić s ostalimi 
Skradinjani na 29. ožujka novoga poslanika, Baltazara Stipšića, koji 
je imao iznova moliti, da kralj dopusti Skradinjanom, da s poštenjem 
izadju iz grada, koga na njegovoj službi stojeći braniti nemogu. 1 
Skradinjane medjutim minu za ovaj čas pogibelj, koje su se toliko 
bojali. — Malo prije mogosmo vidjeti, koli su oprezno postupali 
Mletčani, da na nje nepade sumnja, da ičim vriedjaju mirne odno- 
šaje prama Turkom, kojih je novo zajamčenje sa sultanove strane 
upravo u tih dnevih u Mletcih bilo proglašeno. Tako su oni radili 
i prije, a tako će raditi i unaprieda; nu zato će im se i od turske 
strane opetovano izjavljivati, da car želi s njimi mir držati, te da 
se zato neimaju bojati za svoju Dalmaciju. 2 — Tako radeći Mlet¬ 
čani naravno da su se našli u velikoj neprilici, kada se je ban 
Karlović pojavio oko polovice mjeseca veljače na njihovu tro¬ 
girskom zemljištu, vraćajući se iz turskih prediela s bogatim plie- 
nom. 3 — Kao što je tom prilikom sve radostno poziralo na vraća- 
juće se banove vitezove, tako ne zadugo posije toga tužno zacvili 
ne mala strana Hrvatske i susjedne Kranjske. Prvih dana mjeseca 
travnja provale turski čopori iz Bosne u Hrvatsku, te držeći se 
pravca preko njekadanjega tako zvanoga gorskoga kotara zagreb. 
županije projure najprije državu kneza Bernardina Frankapana do 
Grobnika. Tu skrenu uzduž istarske medje prama Pivki i na samu 
cvjetnicu (13. trav.) dopru do Slavine. U tom mjestu pjevaše upravo 
svećenik svojim viernim muku Gospodnju: Turci ga odvuku od 
žrtvenika i s njim zajedno zarobe mnoge od njegova puka. Odatle 
podju Turci harajući i plieneći prama Postojni, zatim udare na 
Luže, pak na Ribnicu i dalje na Kočevje, te onda predju na hr¬ 
vatsku zemlju, da se preko nje vrate plienom bogati u svoju po¬ 
stojbinu. Kranjska gospoda bjehu digla u hitnji nješto malo mom¬ 
čadi, s kojom su doprla do Ozlja, nemogavši ipak stići neprijatelja. 
Nu dočim se Turčinu s te strane ništa nije moglo učiniti, naši mu 
ipak na put stadoše. Ban Karlović bješe sakupio 2000 konjanika, 

1 Sanudo, Ark. VIII. 143-5. Pray, Ep. I. 156. 

2 Sanudo bilježi k 8. trav., daje proglašen ponovjeni mir sa Sul¬ 
tanom (Moj prep.). Vidi napried str. 89. 

»Sanudo, Ark. VIII. 146. 

te s njirai udari na zgodnu mjestu na vraćajuće se Turke, nješto 
ih posieče, a što je još vrednije, prisili ih, te su morali barem 
njeki dio ugrabljenoga pliena i robija našim ostaviti Međjutim 
golema bijaše ipak šteta, što su ju Turci tom prilikom učinili 
stranom, kao što je rečeno, u Kranjskoj, stranom pako u Hrvatskoj 
i to navlastito na imanjih kneza Bernardina, na koga su u ostalom 
za malo dana posije toga dušmani opet udarili i nove mu štete na- 
nieli. Suvremenik Niemac, koji nam pripovieda o toj turskoj pro¬ 
vali, na koliko se ona odnosi na Kranjsku, ljuto se tuži na nemar 
kršćana, koji dopuštaju, da im braća budu tako grozno progonjena 
i mučena. Svatko samo svoje gleda, veli on, i nemari za pogibelj 
drugim grozeću, te nehajno čeka, dok se plamen i njegova krova 
neprimi. 1 — Nakon te jedne bure, koja je bila strašno zahvatila i 
Hrvatsku, postiže hrvatski uarod doskora još mnogo veća nesreća, 
jer je Turčinu pošlo za rukom, da ugrabi njeka od onih miesta, 
koja su dosele bila odlični mi bran isti za narod na prekovelebitskih 
stranah. Bosanski baša podje na osvajanje pod konac mjeseca svib., 
te najprije udari na grad Knin. Branitelji toga grada, premda su 
bili srčani i hrabreni, odmah uvidiše nakon njekoliko neprijateljskih 
juriša, da se nemogu održati proti neprijatelju, koji je imao u svojoj 
vojsci do 25.000 momaka. Oni se dakle pređadu na 28. svibnja u 
oči Spasova dne pod taj uvjet, da im bude život prost i sjeguran. 
Na glas o tom, što se je zbilo s Kninom, ostave nevoljni Skrađi- 
njani, kojih smo žalostno stanje malo prije upoznali, svoje nedo¬ 
voljno utvrdjeno i još lošije oskrbljeno mjesto, te njeki potraže 
utočište u Šibeniku, a njeki pribjegnu na more; baša pako dodje 
i stavi u Skradin svoju posadu od 500 ljudi. Turci su svakojako 
gledali, da primame naše Kninjane i Skradinjane, da ostanu u svojoj 
postojbini, uvjeravajući ih, da se neće ino od njih iskati, nego da 
caru daju harač, a u ostalom da budu prosti i da svatko svoje 

1 San ud o k 15. 18. 26. i 30. trav. (Moj prep ) i u Ark. VIII. 149. 
Prema viestim, sadržanim na ovom potonjem mjestu, treba osobito 
uvažiti k 26. trav. ubilježeno pismo iz Raspa od 22. i. m od ondaš¬ 
njega kapituna, koji piše: „Come havea auto nova, che ii conte 
Zuane di Corbavia havea trovato Turchi verso la Sava(?) et e stato 
ale man con lhoro, di qualli ne havia tagliato a pezi da cavalli 1000, 
et andava driedo seguendo la vitoria..“ U pismu, ubilježenora k 30. trav., 
koje je pisao koparski proveditur, veli se, da su se Turci vratili i 
uzeli Bernardiou 2 grada. — Valvasor T. IV. 421. Kircbmair 
u Font. Rer. austr. Script. I. 458. Š. Glavić u Ark. IV. 44. 


Digitized by CsOOQLe 



75 


slobodno drži; nu našim se Hrvatom nije dalo pod nijedan uvjet 
Turčina priznati kao svoga gospodara. Dobitnik basa nedade se 
medjutim ničim smesti u svojih osnovah, nego odluči odmah dalje 
poći. Uzđajući se u svoju silnu vojsku, te ohrabren dosadanjim 
dobrim uspjehom svoje vojne osmjeli se on zapovjediti svojim četam, 
da se odmah zapute na Klis. Nu o tvrde hridi toga grada razbiše 
se turske glave i tu bješe golema turska sila slavno nadvladana 
nađahnutim junačtvom hrvatskih vitezova. Znamo već silu i broj 
turske vojske, a za Klis nam se veli, da ga je branilo do 300 po 
izbor junaka, koje je vodio i ravnao knez Petar Monoković, koga 
su tu mjesto sebe bili postavili i po mogućnosti oskrbili kliski 
kaštelani i ujedno senjski kapitani Grgur Orlović i Petar Kružić. 
Turci počmu na grad udarati po svoj prilici već 3. ili barem 4. lip. 
Žestok bijaše svaki njihov juriš, ali zato još s većim oduševljenjem 
odbijahu branitelji svaku navalu, nalazeći liepu pomoć u svojem 
plemenitom trudu u položaju i tvrdinji svoga grada. U branitelja 
bijaše toliko divne hrabrosti, da su zgodnim časom iz svoga gnjezda 
izletali, te se natrag vraćali sa znakovi svoga izvanrednoga junačtva, 
sa zastavami i topovi, koje su dušmaninu oteli. Timi zastavami i 
usječeni mi turski mi glavami kitili bi oni svoje zidove, na što bi 
opet Turci još s većom jarošću svoje juriše opetovali. Tako prodje 
već mnogo dana u krvavom boju; a napokon uvidi turski zapo¬ 
vjednik, da ludo gubi vojsku, te da nije nade, da bi postigao cilj 
svoj. Izgubivši više stotina od svojih momaka okani se on daljega 
obsiedanja, te ode 18. lipnja izpod Klisa „malo počten u , kao što 
veli naš Glavić, ili sa svojom velikom sramotom, kakono reče su¬ 
vremenik Talijan. Sramote tu pretrpljene nemogoše Turci pregorjeti, 
te zato svaljivahu svu krivnju svoga neuspjeha na Mletčane, bie- 
deći ih, da su Klisanom iz Spljeta pomagali i hranom i momčadi. 
Mletčani upotriebiše dakako sve moguće načine, da odbiju od sebe 
tu osvadu, pak i uspješe u tom na toliko, da su ih Turci iznova 
uvjeravali, da će sultan prama njim vierno držati svoja obećanja. 
Jedan je samo izvor, koji veli, da su se Turci još jednom bili po¬ 
vratili pod Klis na početku mjeseca srpnja; nu kako o tom neima 
drugdje nikakova spomena, imalo je to biti bez ikakova znameno- 
vanja. 1 — Turci nemogoše istina uspjeti proti Klisu, nu u njihovih 

1 Sanudo, Ark. VIII. 150 —153, zatim k 7. srpnju (Moj prep.), gdje 
se piše iz Zadra 3. srp., da su Turci iznova udarili na Klis s 15.000 
momaka. — Cod. Brera I. 124: list iz Spljeta 18. lip. i iz Zadra 

Hrvatom susjednih basa i sanđjaka bijaše još uviek toliko sile, 
da su mogli nakon kratke stanke i opet na boj misliti, što je 
i valjalo učiniti čas prije, da se opere ljaga, koja je na nje pala 
pod Klisom. Pod konac mjeseca srpnja udare oni zato na njeki 
grad kneza i bana Ivana Torkvata Karlovića; nu ban ih na¬ 
tjera u bieg sa svojom ovelikom četom, te odmah zatim provali 
u njihovu zemlju i stane jurišati na njeki njihov grad, za koji 
je mislio da će ga i dobiti, jer je imao malo branitelja; neznamo 
medjutim, što seje tu dalje dogodilo. 1 — Izvori nam umiju kazati 
još za jednu tursku provalu tečajem god. 1522. Oko male Gospe 
naime udare dušmani na predjel medju Kupom i Savom, te 3. rujna 
dopru do Želina. 2 Slutiti se može, da su ih naši taj put sretno 
suzbili. 

Izpripoviedavši težke borbe i muke naroda hrvatskoga, Što ih je 
podnositi imao po svjedočanstvu izvori sve do pod jesen g. 1522, 
dvie mi još ostaju stvari, koje stoje s tim u savezu, te se moraju 
pobliže ogledati. 


19. svibnja. U prvom od tih listova, koji je pisao knez spljetski na 
18. lipnja, veli se, kako sam to i u tekst uzeo, da su Turci otišli 
izpod Klisa 18. lip. Š. Glavić i tal. Ijetop. u Ark. IV. 44. 50. 
Hammer III. 20. Tomašić, Ark. IX. 24, koji medjutim za ose- 
bitosti svoga kazivanja neima nijednoga drugoga svjedoka na pomoć. 
Darujući kralj Ljudevit darovnicom od 9. srp. 1524 Grguru Orlov- 
čiću i Petru Kružiću nakon izumrća Iločki imanje Brezovicu u križev. 
županiji, broji im u osobitu zaslugu, što su „anno superiore, dum 
arx. . . Clisienris a Thurcis . . . obsideretur, ipsi arcem eandem ab 
obsidione propriis suis laboribus, viribus et expensis cum magna 
sanguinis sui effusione . . a oslobodili (Ark. zagreb. nadbiskup. Don. 
168, 5. i zem. ark. Transumt. don. saec. I. 4.). To se bez dvojbe 
proteže na pripoviedauo obsieđanje i oslobodjenje Klisa, dakle na g. 
1522 ; a što se tiče zasluge, koja pri tom ide rečene kliske kašte¬ 
lane to bib ja najradje pri onom ostao, što je rečeno u tekstu 
prema kazivanju najbližih i sjegurno dobro izvieštenih svjedoka. — 
Na koliko se u ostalom moje na izvorih osnovano pripoviedanje u 
postavljanju pojedinih fakta i data razlikuje od onoga, što nam je 
davano od starijih povjestnika, može se kod ove prilike svatko uvjeriti, 
ako zaviri u dotična mjesta kod Tomašića, Istvanfija, Ratkaja, Vite- 
zovića, Krčelića, Engela. Protivno je mojoj methodi, da ovakove 
primjetbe činim svakom danom zgodom; nu na znatnijih mjestih 
nameću mi se one njegda i nehotice. 

1 Sanudo, Ark. VIII. 153. 

2 Marcelović. 

Sjeća se čitatelj, da su Hrvatom već više puta sami njihovi 
dušmani ponuđjali način, kako da svoju zemlju oslobode od težkih 
navala i pogubna haranja. Nagoditi im se je valjalo s Turčinom i 
tim bi putem bili doniekle barem občuvali svoju postojbinu. Nu 
kao što je bilo u takovih turskih ponudah zamamne sile, tako se 
je s druge strane nalazilo u Hrvata toliko i duha i snažne volje, da 
su mogli razumjeti, da se moraju odbiti sve takove zamame. Turci 
medjutim, premda su inače bili upravo to vrieme toli silni i tolikom 
slavom dobitničtva ovjenčani, nisu prestajali opet se i opet vraćati 
na svoju osnovu, po kojoj im se je imao preko Hrvatske put otvo¬ 
riti za njihove bojne podhvate. Evo ih i sada, gdje tako rade. Ovaj 
put udesiše pako tako svoju stvar, da su si mogli laskati, da im 
trud neće biti uzaludan: jer su se bili bacili na čovjeka, koji je 
toliko od njih pretrpio i kojemu su još sveudilj grozili, da će mu 
utamaniti i zadnje ostanke njegova gospodstva. Taj čovjek nebijaše 
nitko drugi nego knez Bernardin Frankapan. Kako je pako 
Turčin oko njega radio, da ga uhiti u svoju mrežu, to neka nam 
kaže samo njegovo pripoviedanje, koje je i onako za našu stvar 
vele zanimivo. U svojem govoru, što ga je držao knez Bernardin 
na Nurnberžkom saboru 19. studena u prisutnosti nadvojvode Fer¬ 
dinanda i knezova i stališa njemačkih, reče on u našoj stvari po 
prilici ovako: Znano vam budi, daje prošlih mjeseci baša k meni 
poslao svoga poslanika, po kojem je želio samnom mir i savez uta¬ 
načiti. Taj njegov poslanik, da me predobije za osnove svoga gos¬ 
podara, ovako mi stade govoriti: i sam znaš kneže, da si ti jedini 
preostao od gospode hrvatske; sve ostalo je izgubljeno i uništeno. 
Ali i to dobro razumiješ, da se nećeš moći održati u ostancih svoje 
države: jer ako se nije mogao kralj ugarski oprieti mojemu sil¬ 
nomu i slavodobitnomu caru, kako ćeš mu se ti odhrvati? Ti si 
možeš medjutim lahko pomoći. Tvoja imanja tako leže, da nas preko 
njih put vodi, kadgod nam se prohtije udariti ili na Istru i na dalje 
ležeću Italiju, ili pako na Kranjsku, Štajersku i na druge Ferdinan- 
dove zemlje. Zato evo ovo traži od tebe moj silni car: nedopusti, 
da se po tvojih građovih drže kršćanski stražari, niti da se odatle 
pazi na naše kretanje; a kada se naše Čete približe tvojoj državi, 
neobznanjuj toga susjedom si kršćanom gruvanjem topova, nego 
radje mirno nas primi i postaraj se, da naše čete dobiju dovoljno 
hrane za svoje novce, napokon zahtieva još moj car, da mu za po¬ 
štenje plaćaš kakov mali danak. Ako na sve to pristaneš, evo ti 

obričem na ime svietloga cara, da će sve sto je tvoga od nas biti 
prosto i slobodno, u koju ćeš svrhu dobiti još posebno carsko 
pismo. Knez je Bernardin tako iskren, te izpovieda, da se je njeko 
vrieme kolebao i da se nije znao s&m svjetovati, što da učini u 
svojih težkih okolnostih na takove turske ponude i zahtjeve; ali 
napokon se razabra, te se poduhva uza pomoć božju, kao što veli, 
naprosto odbiti svako tursko prijateljstvo. Ali zato morađe takodjer 
do mala izkusiti, što znači uvriediti ohologa Turčina. Susjedni 
Turci provale, kao što dalje veli u svojem govoru, u njegovu dr¬ 
žavu, mnogo toga opliene i popale, mnogo ljudi u sužanjstvo od¬ 
vedu i tri grada tako opustoše, da nije u njih ostalo žive duše. 1 

Dočim se na tom jednom primjeru, koji je u ostalom za nas tim 
vredniji, što se u njem radi o velmoži, komu su Turci većma do- 
dijavali nego li ikomu drugomu, — dočim se, velim, na tom pri¬ 
mjeru o tom upućujemo, da Hrvati nisu bili voljni uzprkos svim 
svojim mukam i trpnjam iznevjeriti se svojoj velikoj zadaći, koja 
ih je išla u tadanjem kršćanstvu, od velike je za nas zanimivosti 
još ono drugo pitanje, na koje sam odlučio ovdje se osvrnuti: da 
li je naime borećim se za kršćanstvo Hrvatom bilo to vrieme ika- 
kove pomoći od onih, kojim su bili predstražom? Naši nam spo¬ 
menici na to odgovaraju, da je doista u tih dnevih bilo došlo Hr¬ 
vatom na pomoć nješto stranih četa. Nu taj fakt sam o sebi nebi 
imao za nas tolike važnosti; važnim postaje on istom onda, ako 
pobliže izpitamo, odakle dolazi spomenuta pomoć i čemu je njom 
prvi zametak položen. — Mi znamo, da su Niemci bili obećali na 
svojem saboru ugarskomu i hrvatskomu kralju Ljudevitu, da će 
mu poslati nješto pomoći za njegove najpreče potrebe; znamo ta¬ 
kodjer, da je nadvojvoda Ferdinand još ponapose isto takovo obe¬ 
ćanje kralju učinio. Usljed tih obećanja bješe zbilja odaslano na 
ime njemačke države nješto malo vojske, a i na Ferdinandovo ime 
dodje u Hrvatsku njeka četa, za koju se medjutim nezna, kolika li 
je bila. Ti s jedne i druge strane odpravljeni vojnici, koji su u 
ostalom mogli biti stavljeni samo nakon mjeseca svibnja, jer je na 
8. dan toga mjeseca bio proglašen dotični saborski zaključak, pru- 
žiše našim boriocem njeku pomoć. Bernardin Frankapan veli u svo¬ 
jem prije navedenom govoru, da je bio obći neprijatelj kršćani po- 

1 Bernardini de Frangepanibus — oratio pro Croatia Niirenbergae in 
senatu Principum Germamae habita XIII. Cal. Deceinb. An. Ch. 
M. D. XXII. 

moćju tih četa suzbijen od napadanja jadne njegove hrvatske do¬ 
movine. Nu isti knez Bernarđin svjedoči, da su se na ime nje¬ 
mačke države poslani vojnici doskora na razne strane razasuli i 
Hrvatsku ostavili, Ferdinandovi pako da su i dalje u zemlji ostali. 1 — 
To je dakle sve, što nam umiju izvori kazati u našoj stvari a za 
ovu dobu, koju sada upravo motrimo. Ljudevit bješe zamolio po¬ 
moći svojoj ugarskoj i hrvatskoj kraljevini od njemačke države i 
naposeb od nadvojvode Ferdinanda. Tako radeći mogaše on biti 
uvjeren, da radi po volji velike množine svojih ugarskih stališa, 
koji su doista i uvidjali, da im treba pomoći, te i voljni bili, da 
ju prihvate, ako dodje s one strane, gdje ju je kralj tražio; nu 
vjerujmo, da je moglo biti i takovih ljudi, koji nisu htjeli ni čuti 
nit o Niemcu, nit o Cehu, te bi se prije bili, kao što nam se veli, 
Turčinu podložili kao svojemu gospodaru, nego da prihvate pomoćnu 
desnicu mrzkih si naroda: 2 gdje pako treba tražiti u kojoj li stranci 
ljude te ruke, to će svatko i sam lahko pogoditi. A što se naših 
djedova tiče, to nenalazim nigdje tomu niti traga, da bi oni bili 
zazirali od one pomoći, koju je kralj na njihovo ime tražio, da 
pače ja ću reći, da je ona bila od svih upravo željena. — Kralj 
Ljudevit dakle dobi, kao što je rečeno, nješto pomoći, koja je imala 
biti naročito u Hrvatskoj upotriebljena. Tu nas pako mora osobito 
ono zanimati, što se odnosi na ime Habsburgovca nadvojvode Fer¬ 
dinanda. Sto je Ferdinand više pripravnosti pokazivao nego li 
ikoji drugi od knezova njemačkih i što je usljed toga svoju četu 
i onda zadržao u hrvatskih gradovih, kada su se bili njemački voj¬ 
nici već razišli, to je stvar tako prosta i jednostavna, da ju svaki 
mora odmah i na prvi pogled posve jasno razumjeti. Ako je Hr¬ 
vatska mnogo vriedila drugim kršćanom, dalje naime na zapadu 
prebivajućim, te su ju i oni svojim štitom i bedemom smatrali i 
nazivali: što da istom rekneš o njezinoj važnosti naprama Ferdi- 
nandovim zemljam? Po tom će svatko lahko razumjeti ne samo 
ono, što je sada učinjeno od Ferdinanda, nego i ono, za čim će on 
pogledom na našu zemlju težiti tečajem daljih godina, koje idemo 

1 Malo prije navedeni govor Bernar. Frankapana. U 1. biljež. k str. 
147. navedeno mjesto iz Monum. Hung. Ferdinandovo pismo kod 
Firnhab. 104. Bucholtz II. 39. Istv&nfi 64. i za njim kašnji histo¬ 
rici; ovaj mi je potonji tu svjedokom samo za fakt pružene pomoći 
i za ništa više. 

2 Acta Tomic. kod Palackoga o. c. 401, 

promatrati. U ostalom mislim ja, da ovom prilikom, gdje se po 
prvi put na našem zemljištu pokazuju Ferđinanđove tako zvane 
njemačke, u istinu pako ponajvećom stranom slovenske čete, nije 
bilo ino ugovoreno medju kraljem Ljudevitom i nadvojvodom Fer¬ 
dinandom, nego da Ferdinandova momčad u pomoć priteče na onu 
stranu i k onomu gradu, gdje bude upravo najveća potreba. Jednom 
riečju: ciela ta stvar, tičuća se ođnošaja kralja Ljudevita i našega 
naroda prama Ferdinandu, sada je istom u prvom svojem zametku; 
nu kako se je jednom začela, tako će se dalje bez prekinuća sve 
većma i većma razpredati i razvijati, po čem će joj naravno sve 
više i važnost rasti. 1 

Presiecajući tu povorku viesti, govorećih sve o samih bojnih 
stvarih, ili ob onom, Što je s njimi u najužem savezu, zahman 
tražim ovo doba u životu našega naroda takovih pojava, kojih bi 
se motrenjem utrudjeni duh okriepio i razblažio. Osim bojnih stvari 
jedno je jošte, o čem naši izvori umiju obilnije govoriti, a to je 
nastojanje pojedinih plemićkih obitelji, da svoj posjed šire i ugled 
povisuju. Načine i puteve, kojimi se je dolazilo do jednoga i dru¬ 
goga, davahu same okolnosti vremena. Najčastnije bijaše, ako je 
tko bio nagradjen kraljevskim darom za svoju vojničku vrlinu; ali 
su riedki, koji su mogli samo odatle izvoditi početak svoga oboga¬ 
ćenja, a daleko je veći broj onih, koji su si inako pomogli: ili 
naime samom milosti i prijazni vrlo darežljivoga kralja; ili pako 
tim, što su si dali zalagati od kralja gradove i imanja na račun 
zaslužene a neddbivene plaće, ili pako zato, što su na mjesto bied- 
noga kralja bud već kakov trošak učinili, — a što je kruna jednom 
založila, malo je kada izkupila; napokon posluži mnogomu i sila, 
koja se je ovo doba tim lašnje izvodila, što nije bilo u državnih 
vlasti niti snage, a često niti volje, da bezakonju na put stanu. Ja 
sam drugdje imao priliku pokazati na jednom primjeru, kako su 
se njeke te njeke obitelji to doba bogatile i dizale; na to se vraćam 
i ovdje, jer nam se dovode takove porodice, koje će do mala stu- 


1 Glede predmeta, o kojem je govoreno, grieše stariji historici u ko- 
ječem, a najviše u tom, što miešaju ujedno zgode raznih vremena, 
koje se nebi smjele miešati. Još je najbolje o njem progovorio Istvanfi ; 
drugi, koji većinom njega sliede, ali i svoga dodaju, mnogo su lošiji; 
naš Krčelić pako ide u toj stvari medju najlošije (Not. 314. 328. 
352.), osobito, gdje kazuje, zlo razumievši jasne rieci Istv&nfijeve, 
kako je Croatia Ferdinando in jus et haereditatem cessa. 

piti u prvi red odličnika u svojem narodu, te će im se njihov ve¬ 
liki ugled , u mnogom osnivati upravo na golemom posjedu, koji si 
već sada umiju po malo sticati. Uzimam pako tu samo Petra Ke- 
glevića i Nikolu Zrinjskoga. Za Petra Keglevića pokazah već 
gori spomenutom prilikom, 1 kako je došao do gradova Biele Stiene, 
Blinje i Lobora, koji su gradovi njegda spadali na sada upravo 
razpravljanu ostavinu Franje Berislavića Grabarskoga; k tomu pako 
dodajem ovom zgodom, da je on već prije imao dobiti stranom 
putem kraljevskoga darovanja, stranom pako putem zaloga gradove 
Vranograč, Čavicu i Podzvizd, te da je kupio od Jurja Branden- 
buržkoga za 13000 for. gradove i imanja Krapinu i Kostel. 2 Kao 
što je on dizao svoju kuću, tako nastojaše i Nikola Zri nj sk i, 
da povrati svojemu rodu onu znamenitost, koju je njegda imao, 
dok mu je stožer bio s onu stranu Velebita; za to pako smatraše 
on prvim uvjetom, da si posjed što većma razgrani. U to ime bješe 
već g. 1509 sklopio ugovor o medjusobnom nasljedstvu s bratom 
svoje žene Jelene, knezom Ivanom Torkvatom Karlovićem; a sada, 
gdje se je istom bila kraljevina nješto malo smirila, poče navalji¬ 
vati o Miholju g. 1522 na jedan dio imanja spomenute Berislavi- 
ćeve ostavine. On nedobi doduše, kao što sam već drugdje kazao, 
grad Blinju, za kojim je najvećma čeznuo, te koji je velikimi i 
malimi lumbardami hrvao, ali ga zato zapade barem grad Komo- 
govina. 3 

Ugarska bijaše sveudilj u najžalostnijem stanju. Mjesto da za to 
navodim dokaza, i od druguda dovoljno poznatih, reći ću samo u 
kratko, da se nije dala odstraniti nijedna od onih nevolja, što smo 
ih našli nješto prije u njezinu životu. To s jedne strane, a s druge 
grozeća pogibelj od Turaka poticaše kralja Ljudevita i njegove do¬ 
glavnike, da se što većom revnošću oko toga radi, da se dobije 
izdašnih vanjskih pomoći. Sto seje već bilo u tom pogledu postiglo, 
malo sam prije napomenuo, a što je dalje sliedilo u istoj stvari, 
budi izvedeno ovdje. 

Kralju se Ljudevitu, koji je još sveudilj u Pragu boravio, liepa 
pokazivaše nada, da će dobiti od svojih čeških zemalja za bojne 
svrhe znatnu pripomoć. — Dok je on o tom radio na jednoj strani 

1 Vidi: Pleme Berislavića u Radu knj. VIII. 

2 Listine g. 1522 i 1524 u knjižn. jugoslav. akad. Kuku lje vic, 
Gradine III. Krapina. 

3 0 tom obširnije u Životu Nikole Zrinjskoga i u VIII. knj. Rada. 

medjutim se zaputi naš Toma Niger kao poslanik pape Hadri- 
jana VI. ka kršćanskim narodom i knezovom, da ih diže na pomoć 
kralj evinam, koje su od Turčina stradale. Niger bješe najprije po¬ 
tražio mjeseca lipnja novoga papu, koji je nakon svoga izbora preko 
pol godine u Španiji bio zaostao. Razloživši Hadrijanu živom i isti¬ 
nitom rieči velike opasnosti, štono kršćanstvu priete od turske sile, 
obeća mu papa, da će učiniti što samo bude mogao, čim u Rim 
stigne, a medjutim njega imenova svojim poslanikom. Kao takov 
ode Niger najprije u Francezku ka kralju Franji, a zatim se uputi 
u Mletke. Tu ga puste pred vieće na 12. kolovoza, a što je on od 
toga sjajnoga zbora zahtievao, svatko će i sam znati. Na njegove 
vatrene rieči, kojimi je hotio pobuditi Mletčiće, da pristanu u savez 
proti Turkom, odgovori dužd na ime svojih mudrih i opreznih su- 
gradjana: mi se nikada nismo kratili pomagati stvar kršćansku, a 
niti se sada nekratimo, čemu je dokazom naša brodnica od 50 ga¬ 
lija; ali nemoramo baš mi prvi započeti. 1 S tim odgovorom, komu 
se mi u ostalom nemožemo čuditi, znajući, kako su Mletčani tada 
stali sa svojim saveznikom kraljem Franjom naprama caru Karlu, 
ostavi Niger Mletke; uz put posjeti bez dvojbe svoje Hrvate, koje 
je i tom prigodom kao njihov prijatelj i pouzdanik na junačku uz- 
trajnost pobudjivao, te se zatim zaputi u Ugarsku, gdje ćemo ga 
kašnje naći. — Još s jedne strane očekivaše kralj Ljudevit znatnih 
pomoći za svoje potrebe. Njemački sabor bješe opet sazvan u 
Niirnberg na 1. rujna. Onamo dakle odpravi Ljudevit njekoliko 
poslanika na svoje ime i na ime ugarskih stališa, davši im u tu 
svrhu potrebite naputke u svojem pismu od 29. rujna. Ti poslanici 
razložiše saboru njemačkomu, koja i kakova pogibelj prieti od Tu¬ 
raka, te usljed toga zamoliše, da Njemačka za dojduće ljeto pošalje 
na Turčina onu vojsku od 24.000 ljudi, što ju je bila caru svomu 
ponudila, a on je se odrekao na korist kršćanstva. Nu osim tih po- 
slanika^što ih je Ljudevit poslao, pokazuje nam se pred licem nje¬ 
mačkoga sabora još jedna osoba, koja je vriedna osobita našega 
zanimanja. Siedi knez Bernardin Frankapan, koga smo već toliko 
puta nalazili, gdje se na razne strane obraća, nebi li se kako toli 
nuždne pomoći dokopao, dodje sada u Njemačku, da na pomoć po- 

1 San u do, Ark. VIII. 153 i u mojem prep., iz kojega ove rieči 
navodim: „ ... ii doxe li dis&e: per nui non ha manchato ni mancha; 
havemo fato vna armata di 50 galie . . ma non bisogna nui siamo 
li primi a comenzar. u 

zove svojim građovom i hrvatskoj državi, kao što veli car Karlo, 
njemačke knezove i stališe. Kako je knez Bernardin radio oko 
Niemaca, da ih sklone na što izdašniju pomoć, o tom nas upućuje 
njegov već prije spomenuti govor, što ga je rekao na nurnberžkom 
saboru. Evo čitatelju mojemu glavnoga sadržaja toga znamenitoga 
govora. Ja dodjoh pred vas, svietli knezovi i slavna gospoda, — tako 
po prilici reče knez Bernardin, — da vam živom rieči naviestim, 
kolika pogibelj grozi od Turčina najprije Hrvatskoj, a zatim preko 
nje i vašim zemljam u susjedstvu Hrvatske, i da vas osobito na 
to sjetim, da je Hrvatska štit i vrata kršćanstva. Zato vas molim 
na ime sve Hrvatske, pače na ime svega kršćanstva, da već jednom 
pružite pomoć toj zemlji, koja, čemu neima drugdje primjera, sama 
odbija turske navale sve od onoga dana, kako je Carigrad pao. Mi 
učinismo, što seje samo moglo učiniti; ali dalje nemožemo već oba- 
stati bez vaše pomoći, jer smo već sasvim iznemogli. Sve nam je 
uzdanje u Boga i u vas. Naš svietli kralj Ljudevit, odkako je iz¬ 
gubio najtvrdji svoj grad, Biograd, nemože nas pomoći niti braniti. 
Turčina se pako treba bojati, jer se je strašno osilio. Suznim vam 
okom spominjem, kako je taj divlji naš neprijatelj preko sto naših 
gradova i gradića što porušio, što posvojio, i kako je u našoj zemlji 
neizrečena okrutničtva počinio, koja sam ja nesretnik na svoje oči 
gledati morao. Pomislite si, koji bi jadi nastali u kršćanskom svietu, 
da Hrvatska po nesreći pade. Et tua res agitur, paries quum pro- 
ximus ardet! Naša je potreba tako prieka, da se oklievati nesmije. 
Sto je do mene, ja želim slieđiti stope svojih predjah, koji su bili 
na glasu medju viećnici rimskimi, koji su bili uviek odani vašemu 
carstvu, i koji su samo svojim junačtvom stekli sve ono, što su 
svojim nazivali po Dalmaciji, Hrvatskoj i Slavoniji. Da se Turčin 
po nesreći Hrvatske dočepa, težko bi ga odatle iztisnule vojske 
svega kršćanstva: takova bo je Hrvatska po svojoj naravi i takovi 
su joj gradovi. Mi nećemo prosjačiti, onako kao što sam s&m vi¬ 
dio u Rimu da čine mnogi ugledni i poglaviti muževi iz Grčke, 
Mizije, Srbije, Albanije. Zato vam ne bez boli za ponos naš sve 
te obćenite pogibelji očitujemo i navieštamo. Neka se ganu prsi 
vaše suzami našimi; sva Hrvatska pred vas pada i moli pomoći u 
Spasiteljevo ime; a ja, vršeći poslanstvo svoje, sa suzom u oku i 
prignutim koljenom za pomoć vapim. Ako nas bez pomoći ostavite, 
jedno će biti od ovoga dvoga: ili će Hrvati pristati na ponude 
turske i tako im se podložiti , ili će ostaviti svoju postojbinu, da 

se radje po svietu potucaju od nemila do nedraga, nego da dodju 
u tursko roblje. Zato odlučite brzo nuždnu pomoć! — Knez Ber- 
narđin reče taj svoj govor na 19. studena, a pri tom mu bijaše 
tvrdo uzdanje, da će potresti misli i voljom svojih slušalaca. Nu 
starina se prevari u svojoj nadi. Zato se već posije dva dana opet 
obrati na njemačke knezove i stališe. Tuži im se, što ga tako dugo 
puštaju bez odgovora, a valjalo bi, da što brže prigleda svojim gra- 
dovom, koje je već prije četiri mjeseca ostavio i koji su tako da¬ 
leko, *da se do njih ni za mjesec dana dojahati nemože. Osobitu mu 
skrb zadaje onaj turski baša, komu je ponude odbio; nadalje veli, 
da je dugim čekanjem potrošio sav novac, što ga je sa sobom do¬ 
nio, i da nebude pomoći nadvojvode Ferdinanda, niti tako dugo 
nebi bio mogao stati u Niirnbergu. Napokon kaže: kada je tomu 
tako, to vas molim, da mi date budi kakov odgovor, da se vratim 
u svoju nesretnu domovinu i da joj donesem taj kobni glas, te da 
u svojih gradovih kao pravi Isusov vojnik život svoj završim. Na 
to mu bješe poručeno, da će se glede Hrvatske odluka stvoriti, čim 
prispiju na sabor svi knezovi. Medjutim, buduć da su njeki od 
knezova predugo zaostali, nije se dalje na nje čekalo, nego je i bez 
njih zaključak stvoren. Čuvši Bernardin, da se je nješto zaključilo, 
a neznajući pravo što, obrati se i opet na knezove i stališe s molbom, 
da ga što prije izvieste o svojoj odluci. To čineći pođjedno im zah¬ 
vali za onih 500 dukata rajnskih, kojimi su ga pomogli, da namiri 
svoje troškove. Tako isto spomenu sa zahvalnošću, da mu je nad¬ 
vojvoda Ferdinand u isto ime dao 300 dukata, a vieće niirnberžko 
da ga je nadarilo za obranu njegovih gradova sđ 20 bombarda iliti 
archibusa i s toliko sumpora, koliko može 16 tovarnih konja po- 
nieti. Ujedno zadaje vjeru, da će se do smrti boriti, a s Turčinom 
da neće nikakova saveza sklopiti. Napokon veli, da će poći i k papi 
Hadtijanu i k drugim kršćanskim knezovom, da u njih pomoći po¬ 
traži za svoje gradove, dok njemačko carstvo neizvede ono, što je 
odredilo. — Njemačkomu saboru bješe zbilja na 11. pros. predlog 
učinjen, kako da se pomogne Ugarskoj i Hrvatskoj. Knezovi i ostali 
stališi prihvate taj predlog, nu gradovi mu se opru, jer su bili po¬ 
radi različitih stvarih u razmirici s višimi stališi; ali napokon bude 
ipak uzprkos tomu odporu onaj predlog zaključkom saborskim 
učinjen. Tim se zaključkom odlučuje, da će Njemačka staviti 4000 
vojnika i da će dati 100 centi praha i 20 streljaca; to će pako sve 
do 25. svibnja buduće godine do Sopruna prispjeti, da se zatim 

upotriebi prema nuždi budi u Ugarskoj, budi u Hrvatskoj. Buduć 
da je Hrvatska imala pred saborom svoga posebnoga zastupnika u 
osobi kneza Bernardina Frankapana, zato bješe odredjeno, da se i 
spomenuti zaključak naposeb izda knezu Bernardinu za njegove 
Hrvate, a naposeb opet poslanikom kralja Ljudevita i njegovih 
ugarskih stališa. Ovi potonji ugovoriše zatim na 22. prosinca sa 
zastupnici njemačke države, da će se prije spomenuta pomoć upo- 
triebiti na obranu hrvatskih gradova, te utanačiše podjedno, kako 
će se davati njemačkoj vojsci hrana za njezin novac i kako će se 
pridružiti njezinu zapovjedniku dva ugledna Ugrina, kojima je po¬ 
znat način turskoga vojevanja. 1 

Ako sve to ujedno saberemo, što je dosele rečeno o nastojanju 
Ljudevitovu, da si dobavi spoljašnje pomoći, te ako se podjedno 
sjetimo one kratkozrakosti i lahkoumnosti, kojom se je na njegovu 
dvoru više puta i pustim obećanjem puna vjera prilagala, to bismo 
si mogli lahko pomisliti, da je Ljudevit bio prilično zadovoljan 
s uspjehom svoga dosadanjega rada. Mi medjutim, kako smo se 
upoznali s okolnostmi toga vremena i s pravim tečajem stvari, o 
kojoj se je radilo, nećemo nipošto dati velike važnosti onomu, što 
je dosada bilo učinjeno. Nu da pravo reknemo, priznati nam je, da 
bi se bilo Ljudevitu i njegovim zemljam i onda težko pomoglo, da 
je baš bilo u vanjskom svietu nješto više spremnosti i volje za vo¬ 
jevanje na Turke. Od veće nužde nego li vanjska pomoć bijaše 
po Ljudevitovu državu prava i vremenu odgovarajuća ozbiljnost na 
njegovoj strani i na strani njegovih prvih doglavnika, pak zatim 
čisto i na žrtve pripravno domoljublje državljana: u tom pako i 
jednom i drugom pogledu nigdje neopazuješ kakove promjene na 
bolje. Kralj Ljudevit, boraveći u Pragu, a sliepo sliedeći svoga 
davnoga zavoditelja, Jurja Brandenburžkoga, potipaše dragocieno 
vrieme i ono malo novčanih sredstva, što ih je mogao težkom 
mukom sabrati, na svagdanje igre i zabave, usljed česa mu je mo¬ 
gao češki velmoža Zdenčk Lev z Rožmit&la javno reći u najvišem 
zemaljskom sudu, da si tako radeć lje neće niti češke, niti ugarske 
kraljevine utvrditi. Ljudevit osta medjutim i posije onaj isti, ka¬ 
kovim se je bio tu pokazao. Upravo u onih dnevih, kadno su nje- 

1 Kovachich, Suppl. II. 522. Ranke o. c. II. 86. U biljež. 1. 
k str. 75 navedeni govor Bernardina Frankapana. Harprecht, 
Staatsarchiv IV. Tb. 2. Abth. 41. 170. Pray, Hist. II. 596. U biljež. 1. 
k str. 147 nayed. mjesto iz Monum. Hung. 


Digitized by <^.ooQle 



86 


govi poslanici svom revnošću radili oko njemačkih stališa, da ih 

sklonu na što znatniju pomoć, pokaza on i opet toliko lahke misli, 

da mu se nemožeš zadosta prečuditi. Na 1. prosinca piša pismo 
poznatomu nara Franji Baćanu, peharniku svojemu, u kojem mu 
ovako po prilici govori: znaj, da je ovdje sa mnom malo Ugra, 

zato hoću, da ti ovamo k meni dodješ; uzmi pako sa sobom svoga 

konja i oružje za junačke igre. Ja ću se medjutim morda dati na 
povratak u Ugarsku; nu to nam neće biti nikakovom zaprekom: 
gdje budem da budem, želim svakako, da se užijemo veselih dana; 
a dao sam već nalog svojemu blagajniku, da ti troška pošalje. Taj 
put pokvari medjutim veselje mladomu kralju njegov kancelar, 
biskup Sz&lk&n, koji ga je uputio, da se mora pisati Baćanu, neka 
doma ostane, da uzmogne prigledati svojim različitim pošlovom u 
Slavoniji i drugdje. 1 Kao što se nepokazuje na Ljudevitovoj strani 
nikakova povoljna promjena, isto je tako sve pri starom ostajalo 
i u njegovoj prostranoj ugarskoj kraljevini. Pusto strančarenje i 
tjeranje sebičnih ciljeva upropašćivaše državu sve većma. Ivan 
Zapoljski, koji nije ni za čas zaboravljao na svoje davno već 
gojene osnove, bješe si našao nješto posla u Vlaškoj, ali neizvede 
ništa stalna i trajna proti turskomu uplivu na toj strani. 2 Njegovi 
protivnici iz najvišega duhovnoga i svjetovnoga reda sklopiše medju 
sobom osobiti savez, premda se je to zakoni i kraljevskimi ođređ- 
bami zabranjivalo. 3 Premda su pako Ugri tako malo sposobnosti i 
volje pokazivali, da najprije svoj dom valjano urede, to se ipak 
neustručavahu miešati se u tudje poslove. Kraljevi savjetnici, što 
ih je izmedju njih imao, i drugi tudjinci bijahu poglavitom za¬ 
prekom, što se zadugo nisu mogli valjano urediti češki poslovi, 
koji su bili u mnogom pogledu zamršeni. U takovih okolnostih, 
koje nisu dale ništa dobra slutiti, opominjaše i svjetovaše kralja 
Ljudevita stric mu, poljski kralj Sigismund. Po Sigismundovu 
mnienju nije trebalo Ljudevitu preveć nade polagati u pomoć od 
kršćanskih knezova: jer je, veli, caru i drugim vladarom doista 


1 Palackyo. c. 413. K o vach i c h, Monum. Batfchyan. br 49 i 50. 

2 Vidi o tom Engela, Nebenland. IV. — 1—200. S i im je morda 
u savezu on<>, što Sanuđo bilježi k 3. srp. iz Orijeva lista, pisanoga 
in Bohemia a Xagabria mjeseca lipnja. „Scriue una vitoria hanno 
auto Hongari contra Turcbi in la TransiIvania, et e sta morti da 
Turchi 4000“ (Moj prep). 

3 Vidi Ka ton u XIX, 381. 

moralo još više stati do uzdržanja otoka Rhoda nego do ugarske 
kraljevine, pak ipak nisu ništa učinili, da se spasi taj za kršćanstvo 
toli važni otok; zato neće biti niti Ugarskoj bolje pomoći. Prvom 
brigom budi kralju, tako veli nadalje Sigismund, da si pribavi 
odanost i ljubav svojih podložnika, toli u Ugarskoj koli u Češkoj, 
te će u tom nalaziti najpouzdaniju pomoć i podporu. U Češkoj 
zbilja krenuše stvari početkom god. 1523 na bolje, tako da je bilo 
nade, da će se ta zemlja sama u sebi ponajprije okriepiti, a zatim 
da će po tom biti kadra, da snažnije zahvati u tečaj velikih zgoda, 
koje su se u njezinu najbližem susjedstvu pripravljale i razvijale. 1 


IV. 

Stanje krŠćan. svieta . Ljudevit , vrativši se iz Češke , drži sabor o Gjur- 
gjevu 1523. Turske provale u Hrvatsku i Dalmaciju g. 1523. Bernardin 
Frankapan zahman kuša dobiti Senj. Tu mu je na pomoć i njegov sin 
Krsto. Nastavljene turske provale. Ljudevit se najviše uzda u tudju 
pomoć. Odnošaji nadvojvode Ferdinandu prama njemu i prama Hrvat¬ 
skoj. Pavao Tomori učinjen vojevodom. Vojna i poraz Ferhat-baše. 
Hadrijan VI. šalje pomoći u TJgar. i Hrvat. Poslanstvo Tome Nigra i 
Stjepana Brodarica. Sastanak kralja Ljudevita s Ferdinandom. Turci opet 
provaljuju u Hrvatsku , te osvajaju Ostrovicu. Banu Ivanu Torkvatu Kar - 
loviću dan drugom Ivan Tah. Karlović prestaje banovati (1524). 

Dok je jošte kralj Ljudevit u Zlatnom Pragu boravio slađkom 
se nadom pitajući, da će se zadobaviti u dovoljnoj mjeri one po¬ 
moći, poradi koje se je bio obratio i na svoje češke stališe i na 
kršćanske knezove, medjutim bješe Turčin osvojio opet jedno od 
poglavitih kršćanskih braništa. R h o d , hrabro branjen doduše od 
svojih vitezova, ali sam i bez izdašne pomoći kršćanskoga svieta 
nedorasao ogromnoj turskoj sili, morade se pokloniti caru Sulej- 
manu (koncem g. 1522). Da je viest o toj zgodi posvuda u krš¬ 
ćanstvu bila primana s najvećim užasom, to ćemo tim lašnje vje¬ 
rovati, što dobro znamo, da se je i onda sasvim jasno razumievalo, 
što su kršćani izgubili s Rhodom. Nu kao što gubitak Biograda i 
s tim spojena očita i bliza pogibelj nije mogla navratiti rad ve¬ 
likih kršćanskih vlasti na druge pravce, tako ostade i ova nova 
golema nesreća kršćana u tom pogledu bez ikakova upliva. Narodi 


1 Vidi Palackoga o. c. 

si medjusobno spočitahu nemar za obranu tako važne točke, kao 
što je bio Rhođ, a Ugri naročito upravo žestoko navaljivahu s toga 
razloga na Mletčane; nu ovim nebijaše nikakove muke, da suz- 
bijn svoje napastnike i to ne samo tim, što su mogli većim pravom 
Ugre za izgubljeni Biograd osvaditi i pohuliti, nego još i tim, što 
se je zbilja držalo u kršćanskom svietu, da nebi bilo probitačno po 
kršćane, da se Mletčani s Turci zarate i tim izvrgnu svoju vlast 
pogibelji razsula i uništenja. 1 Mletčani sami tako zazirahu od Tu¬ 
raka zbog pogibelji, koja je grozila njihovu posjedu na iztoku i u 
Dalmaciji, da su na viest, koju im je sultan poslao o svojoj naj¬ 
novijoj dobiti, odpravili u Carigrad kao svoga poslanika Petra 
Žena, da na njihovo ime prinese sultanu za osvojeni Rhod pokornu 
čestitku! a Ostale vlasti, koje su bile nješto podalje od udarca, na¬ 
stavljahu medjutim bez prave stanke i odmora svoje svadje i bo¬ 
jeve za širenje gospodstva i prevlasti. Caru Karlu bijaše pri tom 
još uviek povoljnija sreća nego li njegovu takmacu, francuzkomu 
kralju Franji, od koga su se morali odmetnuti i njegovi dosadanji 
saveznici Mletčani, bivši nuždom prisiljeni, da mir i savez učine 
s carem Karlom i njegovim bratom Ferdinandom (29. srp. 1523). 
Zanimivo je pri tom razumjeti od mletačkoga izvjestitelja, da se 
je malo Ugra nalazilo, koji bi bili odobravali postupak Mletčana, 
jer se je većini činilo, da se Mletčanom neće držati zadana vjera. 3 
— Da se sviet kršćanski već jednom primiri, te da zatim složnom 
silom udari na Turke, o tom nastojaše papa Hadrijan VI., raz- 
poslavši svoja pisma ratujućim vladarom (trav. 1523), u kojih im 
je nalagao pod najveću crkvenu kazan, da učine bar primirje na 
tri godine, te da svoje oružje obrate na obćega đušmanina kršćan¬ 
stva; nu sve to ostade bez koristi, jer dočim su poslanici u Rimu 
na izliku o miru ugovarali, medjutim bješe Italija vojskami poplav¬ 
ljena, pak napokon morade i sam Hadrijan pristati uz cara Karla 
(lip. 1523), s kojim se je bila sada i ostala Italija proti Francuzu 
spojila. Tako dodje do novoga prolievanja krvi na talijanskih, a 
stranom i na francuzkih razbojištih. 

Taj u kratko nacrtani tečaj glavnih europejskih stvari dosta nam 
jasno kaže, čemu se je mogao Ljudevit nadati i česa se je morao 
bojati. 

1 Massaro kod Firnhabera, Vincenzo Guidoto’s Gesandschaffc. str. 84. 

2 Romanin,Storiadocum. V. 378. Hammer III, 31. 

3 Massaro kod F irnhab. 85. 

Težke okolnosti njegove ugarske države silno zahtievahu, da se 
što prije povrati u svoju ugarsku priestolnicu; nu on dodje u 
Budim istom pod konac mjeseca travnja 1523, pošto je bio iz 
Praga otišao već 16. ožujka; 1 vrativši se pako u Ugarsku, moraše 
mu biti prvom brigom, da se što prije sastane državni sabor, 
koji je bio već u dva puta sazvao i odgodio. 2 Taj se sabor zbilja 
sidje o Gjurgjevu. ali ne toliko za to, da zemlji pruži toli joj 
nuždnu pomoć, koliko da bude svjedokom skrajnje kukavštine, u 
kojoj se je tada nalazila ugarska država: jer, može li biti što ža- 
lostnijega u životu naroda, nego ako se mogu biediti najviši zva- 
ničnici, makar to bilo i u žestini stranačke borbe, da su državno 
blago za se grabili, da su državne danke nesavjestno pobirali, da 
su krive novce za se kovali; ili, kada se mora spočitavati držav¬ 
nim stališem, a osobito višim, da se ugibaju svim teretom, pak i 
onim, na koje su sami privoljeli? A to sve biva na spomenutom 
saboru, dočim se tu navedene grde osvade bacaju i na palatina 
Bathora, i na kraljevskoga blagajnika Tburzoa, i na više i niže 
činovnike po županijah, a glede nemara osobito viših stališa za 
obće dobro govori se da već nemože biti gore. Gdje su javne stvari 
tako nizko pale, tu se je moglo znati već unaprieda, da saborski 
zaključci neće spasiti domovine, pa da budu na izliku ma kako 
sjajni. Zato niti Ugarskoj nebijaše pomoći od toga, što su ovaj put 
bili naloženi neplemićem veći porezi nego li igda prije, po 2 naime 
forjnta od dima, i što je zatim bilo odredjeno, da odmah imadu 
izaći na krajinu ne samo kraljeve i biskupske čete, nego takodjer 
čete ostalih najviših državnih dostojanstvenika, i što je napokon 
bilo točno izkazano u zakonu, kako će se postupati u slučaju ob- 
ćega ustanka, koliko će naime vojske staviti viši duhovni i svjetovni 
stališi na ime posjeda svoga i od podložnika svojih. 3 Tu se osobito 
računa na kralja i na čete, što bi ih on imao držati od svojih do¬ 
hodaka ; nu da je u Ljudevita bilo ma koliko ozbiljne volje, vojske 
ipak nije mogao imati u većem broju, jer nije imao za to novca. 4 

1 Glede njegova povratka v. Palacky, Dejiny V. — 2 -439. Katona 
XIX. 389. 

2 Kovachich, Suppl. II. 511. 

3 Sabor, članke daje podpuno Kovachich, Suppl. II. 515. Glede osvada 
proti Bathoru i Thurzču v. Massaro kod Firnhab. 79. i 81. i Bartal, 
Comment. III. Dod. XXVIII. 

4 0 kraljevih dohodcih u ovoj dobi v. E n g e 1 a kod Sckediusa III. 100. 
P r a y, Ep. I 179 i 224. 

U onom, što nam se tom prigodom veli za niže plemstvo, nalazimo 
dokaz tomu, da je bilo u njem i bojnoga duha posvema ponestalo: 
jer da tomu nije tako, nebi bio zakonski članak tim plemičem iz- 
rikom zapovjedio, da se u tabor ne voze, nego da dodju, kako se 
pristoji vojnikom, budi pješice, budi pako na konju. Nu u još žalost- 
nijoj slici prikazuju nam se tom prigodom ljudi od višega plemstva. 
Sabor je zaključio, da se ima krajina čuvati i da se imadu vojske 
kupiti; za to je pako trebalo novca, a toga niti nije bilo u dr¬ 
žavnoj blagajni, niti se nije mogao na brzu ruku sakupiti od raz- 
pisanih poreza. U takovoj nevolji bijaše najbliža misao, da državi 
oni pomognu, koji blagom obiluju; pak i zbilja povede se o tom 
rieč medju boljari, koji nisu bili ovom prilikom nikakovih poreza 
na se razporezali, kakono su bili učinili g. 1521. Viečanje medjutim, 
koje se je bilo medju njimi o tom zametuulo, ostade jalovo, te je 
trebalo gorkih opomena, da se gospoda barem na to sklonu, da 
obećaju domovini pomoći od svoga obilja. Dok su boljari u pri¬ 
sutnosti kraljevoj u taman rieči trošili, stupi medju nje Toma 
Niger, kao papinski poslanik, te im stane u dušu govoriti, nebi li 
ih kako k tomu priveo, da učine, što se je od njih očekivalo. Sra¬ 
mota je za vas, tako im po prilici reče, da vam domovina strada 
uz vaše bogatstvo. Ugledajte se u Mletčiće, koji su dugo vremena 
bojeve vodili novcem, koji su gradjani prinosili na žrtvenik domo¬ 
vine. A napokon vam velim u ime božje i u ime sv. otca: ako 
ova kraljevina pade vašom krivnjom, dić će se ostali sviet kršćanski 
i opet će ju osloboditi iz dušmanskih šaka, ali će vas iz nje izag¬ 
nati kao izmet, kao čeljad, koja nije umjela čuvati svoje postoj¬ 
bine. Na te rieči papina poslanika obećaše gospoda kralju što većih, 
što manjih darova; nu isti pripovjedalac, koji nas o svem tom iz¬ 
vješćuje, odmah dodaje u svojoj pripoviesti: da se ni tim načinom 
nije državi pomoglo, jer nitko nije hotio da drži svoje obećanje. 1 
— Nemogu se razstati sa saborom, o kojem mi je bilo ovdje go¬ 
voriti, a da nenapomenem još jedne stvari, koja je s njim u sa¬ 
vezu, te je imala doskora dobiti za Ugarsku ne u jednom samo 
pogledu najveće znamenovanje. U jednom se saborskom članku 
veli, neka kralj kazni gubitkom glave i imanja sve luterane i 
njihove zaštitnike i sljedbenike. Na ovom mjestu budi dovoljno o 
tom samo toliko reći, da upoznademo prve zametke gibanja, koje 


1 Massaro kod Firnhab. 79. Katona XIX. 416. 

je tečajem daljih godina dobilo golem zamašaj ne samo na crkve¬ 
nom, nego takodjer na narodnom i političkom polju. 

Ugarski sabori bjehu od njekoga vremena več privikli tomu, te 
su svoje zaključke o bojnih poslovih i što je s tim u savezu pro¬ 
tezali i na slovinsku kraljevinu iliti na tako zvanu kraljevinu 
Slav oni ju tih vremena; prigodom opisanoga sabora čini se to 
dapače tako, da se niti nenapominje izrikom, kao što je inače bi¬ 
valo, da kralj ima poslati k slovinskim stališem svoje oratore, koji 
bi ih sklonili, da pristanu na saborsku odluku. Glede toga i ta¬ 
kova postupanja ugarskoga sabora primieti več Kovachich (Suppl. 
II. 534), da mu se nečini, da je Slavonija dopustila, da joj se 
prava krnje; nu dočim on pri tom uzima, da je slovinskim sta¬ 
lišem najviše do toga stajalo, da im se nenameče cio subsidij, po¬ 
kazuje nam poviest toga vremena, da su oni u obče svoje pravo 
odlučivanja o bojnih i poreznih poslovih branili i vršili. 

Ako je komu bilo nuždno, da misli na načine i sredstva obrane, 
to je doista Hrvatom valjalo na to misliti, jer je njihova zemlja 
ponajprije bila izvrgnuta turskim napadajem. Kao što smo prije 
svaki skoro mjesec nailazili na tragove turskih čopora, koji su iz 
susjednih pokrajina u našu postojbinu provaljivali, da plien pliene 
i roblje odvadjaju, tako če nam se i sada i duh i srdce upravo iz¬ 
moriti motrenjem jada, što ih Hrvati trpe. Izvori nisu dakako 
svega zabilježili, što se je zbijalo po Hrvatskoj; nu i ono, što nam 
umiju kazati, nadilazi muke ma ikojega drugoga naroda. Odmah 
na početku novoga odsjeka narodne nam poviesti, o kojem sam 
počeo pripoviedati, bijaše dojavljivano mletačkim knezovom u dal¬ 
matinskih gradovih, da se kupe turske čete po Bosni i Hercegovini, 
a o velikom postu g. 1523, dakle njegdje mjeseca ožujka, provale 
Turci u Hrvatsku i preko nje u Kranjsku, te silu svieta potuku, 
a još više u roblje odvedu. 1 I onaj dio našega naroda, koji je to 
doba stajao pod vlašću mletačkom, stradaše od Turaka, premda je 
Signorija pomno na to pazila, da se uzdrži s Turci ponovljeni mir 
i da po tom ostane sjeguran njezin posjed u Dalmaciji. Uzprkos 
tomu njezinu nastojanju, dapače i uzprkos ozbiljnoj volji cara Su- 
lejmana, da se s njom drži dobro susjedstvo, dodijavahu često 
obližnji Turci i njezinim podložnikom. Osobito mnogo straha za- 
davahu Šibeniku i njegovu okolišu Turci Skradinjani, koji bi češće 

1 Sanudo, Ark. VIII. 155—7. Valvasor T. IV. 421. 

iz svoga gnjezda izlazili, da na silu otimaju težaku težkom mukom 
privrieđjene plodove. Pravi užas zavlada pako u Šibeniku, kada se 
je pred njim pokazalo (ožujka 1523) njekoliko turskih brodova, 
kojih je zapovjednik zahtievao, da bude pušten ondašnjim tiesnom 
do Skradina. Šibeničani, nazrievajući u tom najveću opasnost za 
svoj grad i za svu Dalmaciju, nehtjedoše nikako dopustiti, da se dade 
turskim brodovom slobodan prolazna to neprivoliše oni niti onda, 
kada im je njihov knez saobćio, da mu je naloženo od vieća de¬ 
setorice, da pusti turske brodove, ako ih nikako nebude mogao 
odvratiti od njihove namjere. Hrabri i za svoju postojbinu odušev¬ 
ljeni Šibeničani odbiše nukanje svoga kneza s riečmi: Signorija 
nezna, što mi znamo; Turčin netraži drugo, nego kako će na nas 
udariti i s kopna i s mora. Napokon se i u Mletcih na toliko 
osmjeliše, te je naloženo šibeničkomu knezu (10. travnja), da ni¬ 
pošto nepusti turskih brodova prama Skradinu, i u to mu je ime 
nješto pomoći poslano. 1 2 Nu još drugi jadi tištahu Sibeničane. Turci, 
pak i sami Sulejmanovi veziri, zahtievahu, da se Šibeničani odreknu 
mlinova na Krči, jer da su to mlinovi skradinski i po tom turski; 
Šibenik nebijaše dostatno utvrdjen, niti oskrbljen dovoljnim brojem 
vojnika itd. Da za sve to nadju potrebitu pomoć, odašalju Šibe¬ 
ničani u Mletke svoje poslanike, koji su imali Signoriji razložiti 
svu njihovu nevolju, te su i postigli toliko, da je mletačka vlada 
učinila njeke po nje i po ostalu Dalmaciju koristne odredbe (27. 
travnja). Medju inim bješe sada u Dalmaciju poslan kao generalni 
providur Jerolim de Canal, komu je bilo naloženo, da popravi i 
oskrbi njeke tvrdje; on bješe napućen, da s Turci drži dobro su¬ 
sjedstvo, ali zato neka odbije svaku njihovu provalu; Petru Ženu 
pako, za koga smo već prije rekli, da je bio poslan u Carigrad u 
drugom poslu, bješe podjedno naloženo, da izposluje, da se Dalma¬ 
tincem što prije nadoknade počinjene im * štete, u koju su mu svrhu 
mogli Šibeničani pridružiti od svoje strane svoga čovjeka." Medju- 
tim, kao što je malo prije bilo rečeno, svi napori mletačke repu¬ 
blike, da se osjegura sa strane Turaka, često ostajahu bez uspjeha. 

1 Sanudo, Ark. VIII. 157- 8. 161 i moj propis iz izvora Sandovih diara. 
Ja ću drugdje objelodaniti veća za moje razprave iz tih diara prepisana mjesta; 
u ovih ću se pako bilježkah samo pozvati na dotična mjesta i preštampati po 
koji manji citat. — Secr. cons. rog. 10. i 20. trav. (u Ljubić. prep.). 

2 Sanudo, Ark. VIII. 159 i si. Secr. cons. rog. 27. travnja (u Ljubić. 
prep.). 

Tako i sada, upravo kada se je onako živo radilo o povratku do¬ 
brih susjednih odnošaja i kada je republika u to ime sa svoje 
strane Turke uvjeravala, da nepruža nikakove zaštite podložnikom 
kralja ugarskoga, koji prebivaju u susjedstvu njezinih dalmatinskih 
gradova, provali njekakova turska četa u zadarsko okružje, te za- 
plieni golem plien. Na svu sreću nadje se tu hrabren i hitar 
junak, Jure Bušič po imenu, koji je sa svojih 40 konjanika po- 
močju bojne varke Turke sretno razbio i sav im plien oteo. 1 

Dočim su Turci prvih mjeseci g. 1523 hrvatsku zemlju s raznih 
strana napadali, odnikuda se nije ništa znatnijega učinilo, da se 
tomu na put stane; usuprot nam se i tu opet kaže, kako su ljudi 
tražili upravo u takovoj dobi obče nesjegurnosti i slaboče, da ono 
postignu, do česa se nije moglo dodi u stalnije uredjenih okol- 
nostih. Za kneza Bernardina Frankapana pripoviedaju nam 
izvori, da je sada opet kušao, nebi li se kako dokopao grada 
Senja. Jedva se bješe starina povratio iz Niirnberga, gdje je u 
Niemaca pomoći tražio za svoje gradove i za Hrvatsku, i vec se 
stade pripravljati (ožujka mjeseca), kako će na Senj udariti. 0 tom 
radeći, nadje mu se po boku sin njegov Krsto, koji se je bio 
napokon povratio u svoju domovinu, bivši pušten iz Ferđi- 
nandove službe na 15. siečnja 1523. Senjani medjutim, kao 
što su prije malo volje za to pokazivali, da se učine podložnici 
Frankapanskimi, tako i sada odlučiše, da se u svaku cienu odbije 
Bernardinova navala. U tu svrhu zaiskaše pomoći u krčkoga pro- 
veditura Filipa Grimana, a preko njega i u same republike; Fran- 
kapanska vlast bijaše im dapače tako protivna, da se je u Mletke 
javljalo na njihovo ime, da su pripravni pokloniti se republici sv. 
Marka. Susjedni proveditur učini njeke odredbe za sjegurnost svoga 
otoka i za obranu svojih štićenika, a za dalje naredbe zamoli Signo- 
riju svojim pismom od 2. travnja. Na to mu mletačko vieče odgo¬ 
vori 7. dan istoga mjeseca : da je sve mudro, što je učinio, dalje 
medjutim da se u stvar nepača; a što se tiče izjave Senjana, da 
bi bili voljni republici se predati, to ih treba uputiti, da se nji¬ 
hova ponuda nemože primiti: jer koliko su Mletčani prijatelji 
njim i njihovoj sreći, to ipak moraju imati obzir i na njihova 
kralja i druge okolnosti. Odpor Senjana i mletačke galije, koje su 
se bile pojavile u kvarneru, uputiše kneza Bernardina, da se mora 


1 Sanudo, Ark. VIII. 168. 

okaniti začetoga posla. 1 — Posije toga nam se javlja, kako su iz¬ 
nova dolazili glasovi u dalmatinske gradove, da se susjedni sandjak 
pripravlja, kako će na Klis udariti; nu do toga ipak nedodje, jer 
se ta osnova, kako nam vele, nije odobravala u Carigradu. Ali 
zato htjedoše naši Klisani da nješto proti Turkom izvedu. Njihov 
kapitan, knez Petar Kružić, povede (mjeseca srpnja) 20 konja¬ 
nika i 300 pješaka, da Turkom otme njeki susjedni grad; ali na¬ 
gazi na veliku tursku četu, te izgubi u sječi skoro sve svoje vi- 
težke drugove, a sam dopade rana. Izgubivši Kružić ponajbolji dio 
svojih drugova zabrine se za obstanak svoga grada, te neimajući 
nade, da bi doskora sam mogao sakupiti novu četu i dobaviti 
bojnih potriebština, zaište pomoći u mletačkoga kneza u Trogiru, 
jer da će inače Klis propasti; nu iz Trogira mu odgovore: da je 
Signorija u miru sa sultanom i da se zato neće pačati u te stvari. 2 

Kralju su Ljudevitu dobro bile poznate sve te zgode, što su se 
zbijale u njegovoj hrvatskoj kraljevini, a povrh toga su mu dola¬ 
zili glasovi s različitih strana, da se Sulejman iznova diže na nje¬ 
gove države i da će glavom povesti svoje vojske s očitom namjerom, 
da Ugarsku podjarmi; nu na svu sreću po naše ovamo zemlje nije 
mogao Sulejman g. 1523 na nje velike vojne voditi; a to se je 
kašnje Znalo i na Ljudevitovu dvoru, samo što tu nisu bili poznati 
pravi razlozi, zbog kojih se nije moglo na turskoj strani misliti 
na ponovljenje velikoga rata. 3 Medjutim manji bojevi na krajini 

1 San u do, Ark. VIII. 157 i 159. Secr. Cons. Kog. (u Ljubić. prep.) k 7. 
trav. 1523. Tu se piše krčkomu provedituru: „Per la lettura dole letere vostre 
de 2. del instante questa matina recepute insieme cum le incluse deli Regenti 
in Segna a uoi direttive . . .“. Niže se pako veli: „Et perche dicete esservi 
sta referito, questi da Segna haver in aninio di levar l’iusegne del glorioso 
protector nostro Mr. Su. Marco, li farete iuteuder in questo caso, chc licet 
la Sria. nostra sia desiderosa dela conservatioue ot commodo loro, per esserne 
stati in ogni tempo a ćore, come li pol esser ben noto, nientedimeno per la 
observantia che kabiamo alla Regia Mta. di Hungaria et per altri conve- 
nienti rispetti voi li affirmarete, che uoi nou si pigliassamo hora un siinil 
carico di accettarli . . .“ Rad XIII. 7G. 

2 Sanudo, Ark. VIII. 164—5. 

3 Orio javljaše iz Budima 2. lip., da dolazi tur. vojska od 70.000 ljudi; 
s njom da je i sam sultan i da nije već od Biograda više odaljena nego 12 
milja (Sanudo k 22. lip. moj prep.); 15. srp. pako piša isti Orio: „Come 
per questo li Turchi nou li dara no fastidio a quel regno per esser implicati 
contra ii Sophi*' (Id. k 28. srp.); nu već 16. srp. javi, da je njeki basa pro¬ 
valio u kraljevu zemlju (Id. k 20. kolov.). — Pray Ep. I. 165. Massaro 
kod Firnhab. 80. 

ostaju i nadalje na dnevnom redu, pak buduć da je i do većega rata 
moglo lahko doći, zato se je svedjer moralo najviše misliti na bojne 
poslove. Ljudevit je pri tom još uviek u sto muka, jer niti od svoje 
ugarske države nedobiva onoga, čemu se je mogao nadati usljed 
zadnjega, Jurjevskoga, sabora, niti mu iz vana nedolaze onolike 
pomoći, kolike su mu bile obećane. U njegovoj Ugarskoj malo se 
utjera od dozvoljenoga poreza, a još manje se dobi od onoga srebra 
i novca, što su bili obrekli velmože na ponukovanje Nigrovo; isto 
tako nebjehu stavljene na krajinu niti čete, što su ih imali onamo 
poslati plemići i velmože, ako iz uzmeš ono malo vojske, koju su 
bili digli njeki od prelata. Na ime svoje češke krune dobi Lju¬ 
devit za sada samo jedno 1000 momaka iz Morave. Iz Njemačke 
pako, koja mu je bila obećala na svojem zadnjem saboru pri¬ 
ličnu pomoć, težko da je išto dobio. 1 Videći mi Ljudevita u ta¬ 
kovu stanju, lahko će nam biti razumjeti svaki njegov korak. Da 
si dobavi toli si nuždna novca, zahtieva on od svojih gradova, da 
mu unapried plate svoje daće; od našega pako Dubrovnika ište, da 
izplati njegovu poslaniku, senjskomu biskupu Franji Jožefiću, dužnu 
zaštitninu i da k tomu doda još koju pripomoć u ime bojnih po¬ 
treba. Kao što lahko razumijemo, da je Ljudevit morao tim na¬ 
činom postupati, tako ćemo moći na drugoj strani bez ikakove 
težkoće prosuditi, koliko V da je istine u tom, kada se veli u kra¬ 
ljevu pismu, koje je nješto kašnje papi pisano, da se toliko i to¬ 
liko hiljada troši svake godine za gradove na krajini, a napose za 
hrvatske bane i za grad Jajce. Vjerujmo, da bi se bilo imalo tro¬ 
šiti za banske čete i za posade u gradovih do 32.000 for., a isto 
toliko i za grad Jajce; nu tko će vjerovati, da seje zbilja trošilo 
u spomenute svrhe ne toliko, nego bar i priličan dio od poka¬ 
zane svote? — Ljudevitu je i sada sve uzdanje u tudju pomoć, a 
ovaj čas naročito u pomoć pape Hadrijana i nadvojvode Ferdi¬ 
nanda. Od pape očekivaše on težkom mukom obećanoga posla¬ 
nika, jer je bio uvjeren, da taj neće doći praznih ruku, a s Fer¬ 
dinandom bijaše u nepretrgnutih dogovorih, kako da se odvrati 
grozeća pogibelj.' 2 

1 Massaro kod Firnhab. 79. 80. Bucho 11 z II. 39. V. što T o ma š ić 
kazuje o golemoj vojsci, koju je tobož Karlo V. na pomoć poslao banu Kar- 
loviću (Ark. IX. 26.). 

2 Pray Ep. I. 165. 177. Rad VII. 263. Prije navedeno Orijevo pismo 
od 2. lip. i 16. srp. 

Tu mi se je zaustaviti, da s bližega ogledamo Ferdinandove 
odnošaje prama kralju Ljudevitu i njegovoj hrvatskoj kraljevini. 
Odkako se je nadvojvodi Ferdinandu g. 1522 prvi put prilika dala 
s privolom kralja Ljudevita i njegovih stališa, da odašalje svoje 
čete u hrvatsku zemlju, nije on nikada više s uma pustio Hr¬ 
vatsku i njezine gradove. Već poradi svojih zemalja i njihove sje- 
gurnosti nastojao je on od tada, da pripomogne, da se Hrvatska 
obrani od Turaka. Da je on u istinu o tom radio, za to imamo 
bezdvojbenih dokaza, premda u ostalom izvori nedajn toliko uba- 
viesti, da bi se moglo pobliže nazuačiti, i koliko je Ferdinandove 
vojske u našu zemlju dolazilo i na što je bila upotriebljena. Me- 
djutim poznate nam Ferdinandove okolnosti toliko nam ipak kažu, 
da je on veoma težko smagao sve ono, što se je od njega na 
razne strane zahtievalo i očekivalo. Sada upravo nastojaše nadvoj¬ 
voda oko toga, da što prije stavi za obranu Hrvatske, koju zove 
izrično »ključem svojih zemalja«, četu od 500 konjanika, te zato 
pozva svojimi pismi od 11. travnja 1523 načelnike dolnjo-austrij- 
skih gradova i trgovišta, da mu što prije sakupe za vojevanje na 
Turke obećane novce. Ujedno bješe Ferdinand poslao nješto malo 
oružane momčadi i kralju Ljudevitu; nu ti mu se vojnici skoro 
povratiše iz Ugarske, jer nisu dobivali plaće za svoju službu. Naši 
nam izvori umiju medjutim sada još znatnijih stvari pripoviedati 
o Ferdinandu i o njegovih namjerah u pogledu naše domovine. 
Istina je doduše, da za ono, što idem kazivati, svjedoče samo ljudi 
mletačkoga poslaničtva u Budimu, poslanik naime Orio i njegov 
tajnik Massaro; ali neima nikakova razloga, poradi kojega bismo 
imali posumnjati ob istinitosti njihovih viesti. Oni dakle kazuju, da 
se je o tom radilo oko kralja Ljudevita, da ustupi Hrvatsku i 
Slavoniju nadvojvodi Ferdinandu. Andrija de Burgo, carev i Fer- 
dinandov savjetnik, koji je još za živa cara Maximilijana bio pri¬ 
dan tajnomu vieću kralja Ljudevita, imaše tu zadaću, da Ljudevita 
sklone na ustup rečenih naših kraljevina. U tu svrhu upućivaše on 
kralja, kako će biti po Hrvatsku mnogo bolje, ako ju preuzme Fer¬ 
dinand: jer će on naći sredstva, da ju obrani, dočim kralj to ne- 
može učiniti, kako je đosadanje žalostno izkustvo dovoljno poka¬ 
zalo. Buduć da je Andrija de Burgo bio u velikoj milosti kod 
kralja Ljudevita, zato se je činilo jednomu od naših Mletčana, da 
će uspjeti u svojem nastojanju, i to tim lašnje, što je ono smieralo 
na korist Ferdinanda, koga je kralj od srdca ljubio; nu isti taj 


Digitized by <^.ooQle 



97 


Mletčanin s druge strane opet i sam dvoji, da bi se mogla izvesti 
zasnovana stvar, jer da će se Ugri svom snagom tomu oprieti; kao 
ponosita čeljad, veli, neće oni nikako dopustiti, da se Hrvatska od¬ 
stupi, jer bi im se tada moglo reći, da je nisu umjeli upravljati i 
braniti. 1 Začeta osnova ostade zbilja neizvedenom, a što se nije iz¬ 
vela, tomu je Mletčanin prilično pravi razlog pogodio: jer kolikogod 
je tada vladala najveća razvraćenost u svih odnošajih, do toga se 
ipak nije moglo poći, da kralj koju od svojih kraljevina drugomu 
vladaru upravo odstupi, a to se je moglo tim manje učiniti bez 
privole onih, kojih se je stvar ponajbliže ticala. Ferdinand se dakle 
morade tim zadovoljiti, što mu je bilo prosto, da u Hrvatskoj brani 
svoje zemlje; nu skoro će on opet dalje poći, tražit će naime, da 
u svoje ruke dobije njeke točke, s kojih bi se uspješnije djelovalo. 

Ljudevit je imao, kao što smo vidjeli, nješto malo vojske, koja 
je bila zvana, da državu brani na opasnoj turskoj krajini. Toj je 
vojski valjalo dati čestita vojevodu, koji bi se njom vješto poslužio, 
te bi u obće preuzeo ravnanje obrane na onih stranah Ugarske, 
kojim je Turčin najvećma grozio. Uzima se obćenito medju ugar- 
skimi historici, da su stališi prigodom Jurjevskoga sabora u tu 
svrhu kraljevu pozornost svratili na muža, koji se je bio prije više 
godina kod raznih zgoda odlikovao kao srčan vojnik i valjan zapo¬ 
vjednik povjerene si čete, a posije je zamienio burni vojnički 
život sa samoćom samostanskom, učinivši se redovnikom reda sv. 
Franje. To je Pavao Tomori, koga ćemo odsada pak sve do 
odlučne muhačke bitke u poviesti ugarskoj vele često spominjati. 
Premda je Tomori bio obljubio svoj novi život, to morade napokon 
ipak pristati na ono, na što ga je pozivao kralj, koga su pri tom 
i drugi pomagali, a naročito i sam papa Hadrijan. Po prilici mje¬ 
seca svibnja 1523 bude on učinjen koločkim nadbiskupom, koja je 
nadbiskupija stala prazna sve od smrti Grgura Frankapana; ujedno 


•Ferdinand, pismo Ljudevitu kod Firuhab. 104. Archiv f. Kunde 
čster. Geschichts-Quellen I. Jahr. 2. H. 131. Notizenblatt k navedenom 
Archivu Nro. 12. 1856. 266. — Orio veli u prije naved. pismu od 2. lip.: 
„ . . . U re spera in le zente dil infante, qual fin hora e venute poche k , a u 
naved. pismu od 16. srp. kaže: „ . . . Le zente dil Austria, che li inando ii 
Sermo. infante, si partiuano per non esser pagate. w — U tom je istom listu 
pisao Orio: „Che dito archiducha vol dal re, che li renoncij le raxon 1 ha in 
la Dalmatia e Croatia, perche 1 vede lui non le pol difender contra Turchi e 
lui vol difenderle.“ Massaro kod Firnhab. 80—81. V. glede Andrije de 
Burgo i F i r n h a b. 107. 

ga pako kralj imenuje glavnim zapovjednikom svojih četa, koje su 
imale braniti Sriem i dolnje ugarske strane. 1 2 3 Čim se je Tomori od¬ 
lučio za to zvanje, koje su mu bili drugi namienili, odmah se dade 
na to, da obranu uredi što bolje, naravno prema silam, što ih je 
mogao dobiti u ruke svoje. Osim toga, što je njeka mjesta bolje 
utvrdio i što je nješto četa na noge digao, najpreča mu briga bi¬ 
jaše, da pribere u svoje kolo ponajbolje vitezove, vodje pomanjih 
četa. I tu ih se zbilja nadje njekoliko, kojim imena poviest bojna 
sa slavom spominje, kao što je: Jure Bačanji, Toma Bošnjak, Jakov 
Banfi, Stjepan Bardi, Srbin Radić Božić i drugi njeki. A nije tre¬ 
balo dugo čekati Tomoriju i tim njegovim bojnim drugovom, da 
pokažu, koliko su .vriedni, jer su susjedni Turci češće provaljivali 
u Sriem i u obliže ugarske prediele, da plien pliene i zemlju pu¬ 
stoše. Spomenutim braniteljem posluži liepa sreća, te su njekoliko 
puta čestito suzbili harajuće čopore turske; a pri tom se osobito 
hvali junačtvo malo prije imenovanoga Banfija i Bardija, kao što 
i Radića Božića.- 

Sada upravo spomenute turske provale idu u prve mjesece To- 
morijeva djelovanja. Kao što su pako Turci ljeti g. 1523 nava¬ 
ljivali na one strane, kojih je obrana bila povjerena Tomoriju, 
tako isto znamo za izvjestno, da su oni isto vrieme dodijavali i 
našim predjelom na Uni, pak na Kupi i Savi. 0 njihovoj provali 
na te strane usudjujem se ja medjutim samo toliko reći, da se je 
u istinu dogodila i da je njom bilo nješto zemlje na Kupi i Savi 
poharano, ali da Turci napokon nisu ništa znatnijega postigli i da 
su bili prisiljeni natrag se vratiti/* 

To vojevanje i Tomorijevih i naših ovamo četa moralo je biti 
znamenitije; Turci su morali u njem i štete pretrpjeti i još više 
sramote: jer se je medju njimi misao pobudila, da se mora što 
prije vojna ponoviti, da se Turčin osveti kršćaninu i da opere 
ljagu sa svojega imena. Tako se zametne vojna Ferhat-baše, 


1 Orio veli u naved. listu od 2. lip.: ,,I1 re . . . a uno exercito, capo. dil 
qual e uuo frate di san Fraucesco.“ Massaro kod Firnhab. 80. Tomorijevo 
pismo kod The inera Monum. Hung. II. 667. V. i Georg. Sirm. 103. 
Brodarić (u edic. Bonfin. Hannoviae 1606) 757 i 758. Istvanfi 64. 

2 Georg. Sirm. 106. Vrančić III. 18. 

3 Koga bude volja o stvari točnije progovoriti, neka vidi Zrinj. zviezdu, 
Pril. str. V. Kercselich, Not. 351. Tomašić, Ark. IX> 25. Valvasor 
T, IV. 18. 

koja se je okončala još s većom štetom i sramotom Turaka. Ferhat- 
baša, ako se nevaram u pogledu njegove osobe, isti je onaj odmetnik 
Sibeničanin, kojega poznajemo već od početka Sulejmanova vladanja. 
Budući on krvožedan i grabežljiv čovjek oduže mu Sulejman namjest- 
ničtvo u Maloj Aziji, ali ga zatim namjesti u Smederevu na molbu 
svoje matere i sestre, koja je bila udata za Ferbata, te mu odredi 
velike godišnje plaće. Taj Ferhat-baša odluči dakle, da će provaliti 
u kraljevu zemlju, te sastavi liepu vojsku od 15.000 momaka, koja 
je imala doploviti Dunavom, pak Savom do našega Sriema. Na svu 
sreću doglase Tomoriju njegovi uhode iz Srbije, kakove se tu pri¬ 
preme čine, te zato i on pohiti, da ga neprijatelj nezateče nepri¬ 
pravna. Sam stavi u red svoju četu, nu buduć da je bolan bio, 
povjeri ju drugomu zapovjedniku, a zatim pozove svoje bojne dru¬ 
gove, da se čas prije nadju na odredjenom mjestu. Nu prije nego li 
se je moglo sve to učiniti, provale Turci u Sriem početkom mje¬ 
seca kolovoza. Jedan dio vojske ostave kod brodova na Savi, a 
ostali zadju u liepu i od prnode toli bogato nadarenu zemlju, te 
ju stanu plieniti i pustošiti. Videći narod, što Turčin radi: kako 
mu sela pali, vinograde pustoši, ljude u robstvo vuče, digne se na 
noge, te stane odbijati dušmanina kako je najbolje znao i mogao. 
Ali buduć da ti naši seljani nisu bili niti pravo oružani, niti su 
radili složno i po jednoj osnovi, zato je Turčin mogao i dalje na¬ 
staviti svoje pogubno djelo. U tom nadodju u pomoć borećemu se 
narodu kraljevske čete sa kakovih 3—4000 momaka, a vodjene i 
ravnane poznatimi nam vitezovi. U toj maloj kraljevskoj vojski 
bijaše toliko srčanosti i hrabrosti, da je pod mudrom upravom 
svojih vodja na veliko udivljenje suvremenika upravo uništila ne¬ 
prijateljske čete. čim su Turci opazili, da dolazi kraljevska vojska, 
odmah se tako zabune, da nisu pravo srdca imali, da se s njom 
ogledaju u povećoj bitci, već stanu uzmicati, kako bi što prije 
došli do svojih brodova. Nu kraljevske čete odmah na nje udare, i 
kako su ih počele napadati, tako su ih bez prestanka gonile i 
sjekle. Dok je tu na jednoj strani bila sječa medju glavnim dielom 
turske vojske, medjutim se bješe zaputio jedan odjel kraljevskih 
četa, da porazi onu tursku vojsku, koja je brodove čuvala i da 
popali to uzđanje Turaka. To bude tako i izvedeno: zato nebijaše 
spasa niti onim Turkom, koji su bili navalili bježati prama Savi, 
jer po tom dodjoše medju dvie vatre. Goneći kršćani bjegajuće 
Turke posieku ih više hiljada; a kada se je došlo do savskih bre- 

* . 

gova, tu nastade nova sječa, u kojoj je opet koja hiljada Turaka iz¬ 
ginula, a tako ih se je isto više hiljada u Savi podavilo. Na turskoj 
strani bijaše podpun poraz, jer ih je jako malo živu i zdravu glavu 
iznielo. Medju kršćani pako bijaše radost tim veća, što su svojom 
pobjedom oslobodili svu svoju zasužnjenu braću i sav sriemskim 
stanovnikom oteti plien. Porazivši Turke zadobaviše se oni u ve¬ 
likoj množini svakojaka pliena: i uhićenih neprijatelja, i bojnih 
znakova, i liepih konja i bogato urešena oružja; a od svega toga 
poslaše što je bilo najljepše i najvrednije kralju Ljudevitu, da ga 
učine u punoj mjeri dionikom svoga slavlja i svoje sreće. Za udes 
početnika ovoga boja, Ferhat-baše, nije se dugo ništa izvjestna 
znalo; posije se je istom pročulo, da ga je sultan dao posjeći, budi 
već zato, što je onako liepu vojsku izgubio, ili pako zato, kao što 
drugi vele, što je podčinjeni si narod gulio i derao. 1 

Skoro isto vrieme, kada je prispjela u Budim radostna viest o 
porazu Ferhatove vojske, dodje onamo davno i željno očekivani 
papinski poslanik Toma de Vio, poznat inače takodjer pod 
imenom kardinala Kajetana, ili kardinala sv. Sixta i della Minerva. 
On bješe primljen od kralja i od stališa s velikim veseljem, znalo 
bo se je, da donosi liepu svotu novca za bojne potrebe. Buduć da 
mu je bilo naloženo, da netroši povjerenih si 50.000 dukata u 
druge svrhe, nego upravo samo za dizanje i uzdržavanje vojske, 
zato odbi odrešito zahtjev Ugra, koji su hotjeli, da im predade 
donesene novce, da oni od toga namire kraljeva blagajnika, komu 
je kralj dugovao 65.000 dukata. Mletčanin, koji nam o tom pri- 

1 Massaro kod Firnhab. 80. Sauuđo bilježi k 9. rujnu list Orijev iz 
B.udima od 25. kolov., u kojem je bilo pisano: r Come passaudo XV m. Turclii 
el Danubio in vno locho ditto Serin .... (prazno) per venir sul Hongaria, 
Hongari li fonno al incontro et fonno ale man in modo eho de Turchi furono 
tagliati a pezi 4000 et 4000 si negarono ii resto da 1000 in fuora fuziteno, 
di qual 1000 ne fo preso gran parte ... la qual vittoria auta da solum zirclia 
5000 Hongari. Orio kod Firnhab. 103. i Orijev šumar. ibid. 75. Lju- 
devitovo pismo kod Theiuera, Monum. Hutig. II. 641. Pismo pap. legata 
Campeggija ibid. str. 685. i nuncija Burgija ib. str. 743. Samo se 
sobom kaže, da sam pisma nuncija Burgija upotriebio po Theinerovoj publi¬ 
kaciji, naprama kojoj gubi svu cienu ono, što je Pray iz tih pisama priobćio 
više puta pogrešno prevedeno i svakojako osakaćeno, o čem će se svatko osvje¬ 
dočiti, čim prispodobi Praya s Theinerom. (Vidi o toj stvari Pray, Ep. II. 
185. 395. £ovackich, Suppl. III. 3.) Georg. Sirm. 106. Vrančić 
III. 18. II. 34. Istvanfi (izdan. 1724.) 64. Hammer 43 i Rad 
$VIII. 102, 

povieda, nezaboravi zabilježiti, da Ugri nisu više tako rado imali 
papina poslanika, pošto im nije hotio želje izpuniti. 1 — Kao što 
je pako papa Hadrijan VI. u Ugarsku poslao nješto pomoći, tako 
nezaboravi on ni na Hrvatsku, o kojoj ga je bio potanko izviestio 
biskup Toma Niger. Čim je Hadrijan u Rim došao iz Španjolske, 
posla on u Senj preko mora žitka, koji se je imao po njegovoj 
namjeri podieliti medju naše ljude po mjestiH i gradovih na kra¬ 
jini. Taj dar bijaše dakle namienjen onim, koji su najvećma stra¬ 
dali, pa ipak se nadje ljudi, koji su u svojoj lakomosti biedu trpe- 
ćemu narodu i to htjeli uzkratiti. Njekoliko mjeseci kašnje biedi 
naime Hadrijanov nasljednik Senjane, ili pravije govoreći njihove 
kapitane, da su od poslanoga si žitka samo malo podielili medju 
one, kojim je bio namienjen, ostalo pako da su ili već prodali, ili 
da kane prodati; usljed toga im nalaže, grozeći se excommuni- 
cacijom latae sententiae, da pričuvaju preostali žitak kao što i 
novac, što su ga dobili za prodano žito, dok k njim dodje njegov 
poslanik, koji će im donieti dalje naredbe. Po tih riečih papina 
pisma bila bi očita grdna krivnja senjskih kapitana; nu stvar se 
nješto malo ublažuje listom kralja Ljudevita, u kojem se kazuje, da 
je papa naložio svojemu poslaniku u Mletcih, a Ljudevit opet svo¬ 
jemu u tu svrhu napose odaslanomu čovjeku, da iztraži i razvidi, 
što je učinjeno s Hadrijanovim žitkom. 2 Kašnje ćemo naći spomen 
o daljem tečaju toga posla, nu već ovdje možemo primietiti, da je 
tu po svoj prilici bilo zloporaba, koje su tim grdje, što svjedoče i 
o skrajnjem nesmiljenju i o najžalostnijem nemaru za obće dobro. 

Pomoć od pape Hadrijana poslana, premda je bila prilično velika, 
nije dakako niti iz daleka dotjecala za namirenje silnih potreba 
kralja Ljudevita i njegovih država: zato se je moralo bez ikakova 
prestanka i dalje o tom raditi, <Ja se sklonu knezovi i narodi krš¬ 
ćanski na što veće i izdašnije pomoći. U to ime bješe sada, skoro 
nakon došašća papina poslanika, iz Budima odpravljen Toma Niger 
kao poslanik ugarskoga i poljskoga kralja, da na njihovo ime redom 

1 Orijev Šumar, kod Firnhab. 74 i njegov malo prije naved. list od 25. 
kolov. kod San u da, koji bilježi, da je Orio pisao: „ . . . Scriue esser zonto 
ii rmo. Cardinal dila Minerua dil hordine di predicatori, legato pontificio, con 
li danari, mauda ii papa per subsidio di quel regno, el qual e intrato con gran 
poinpa et a conforta tutto ii regno apresso la vitoria auta" (naime nad Ferhat- 
bašom). Massaro kod Firnhab. 84. 

2 P r ay Ep. I. 174 i 177. Prisp. Tb e iner, Mon. Hung. II. 739. 

obidje poglavite kršćanske dvorove. Niger dođje najprije u Mletke 
(23. listopada), te bivši tu 25. listopada pred vieće pušten, razloži 
u latinskom govoru, kako da će Ugarska postati turskim plienom, 
ako joj ne bude dovoljne pomoći od kršćanskih naroda. U tom 
svojem govoru pohvali on osobitim načinom poljskoga kralja, nu 
o kralju se Ljudevitu izjavi veoma nepovoljno. Dužd ga na sve to 
odpravi. liepimi i obćenitimi riečmi, a posije odluči sa svojimi vieć- 
nici, da mu se dade na dar nješto novca, osobito s toga razloga, 
što nije mogao dobivati iz svoje skradinske biskupije nikakova pri¬ 
hoda. Na to se dade Toma Niger na dalji put, a ponajprije prama 
Rimu, gdje je medjutim bio umro (mjeseca rujna) papa Hadrijan 
VI., koga smo malo prije vidjeli kako je bio započeo ozbiljno ra¬ 
diti za naše zemlje i njihov obstanak. 1 Naš izvor, koji nas izvješ¬ 
ćuje o poslanstvu Tome Nigra, nekazuje ništa o tom, da bi se bio 
taj naš zemljak na ime Ugra zagrozio, da će se oni s Turčinom 
izmiriti na štetu kršćana, ako im nebude dovoljne pomoći; nu mle¬ 
tački poslanik na budimskom dvoru i njegov tajnik, dotičući se 
stvari, o kojoj ovdje govorimo, tako popunjuje u svojih izviešćih 
kazivanje gori navedenoga izvora, da možemo slobodno uzeti, da 
se je medju Ugri češće čula spomenuta grožnja onako isto, kao 
što smo joj njegda traga nalazili i na hrvatskoj strani. Ti Mlet- 
čani, motreći stanje Ugarske, kako je bilo upravo ovo naše doba, 
ovako o tom po prilici govore. Kralj bi ugarski mogao, da ima 
rodoljublja u njegovih stališa, ne samo suzbiti dušmanina, nego i 
nadvladati, tako bo je liepa i svim bogato nadarena njegova dr¬ 
žava; ovako pako bit će Ugri zadovoljni, ako ih Turčin samo na 
miru pusti, dapače tolika je medju njirni razvraćenost, da se morda 
ni braniti neće, ako ih dušmanin iznova spopade. Neuzdaju se oni 
u se, nego se uzdaju u tudju pomoć, nadajuć se sveudilj, da će 
napokon ipak jednom doći do one velike vojne kršćana proti Tur- 
kom, o kojoj se je već toliko govorilo. Da se u to neuzdaju, bili 
bi se već izmirili s Turčinom pod taj uvjet, da mu bude prosto 
preko njihove zemlje na druge kršćane navaljivati; te zato, kada 
su Negra odpravljali ka kršćanskim knezovom, naložiše mu pod- 
jedno, da tako i u tom smislu na njihovo ime govori.- Tako naši 
mletački izvjestitelji; a meni nepreostaje obzirom na to njihovo 

1 Firnhab. 103. San ud o Ark. VIII. 168, gdje treba staviti mjesto 3. 
listop. 31. Secr. Cons. Rog. k 3. stud. 1523 (Ljubić. prep.). 

- Massaro kod Firnhab. 83. Orio ib. 75. 

kazivanje ino, nego da još jednom primietim, što sam već rekao, 
da se je naime mogla čuti i medju Ugri grožnja, da će s Tur¬ 
činom mir sklopiti, a to se je činilo zato, nebi li se tim putem 
Ugarska što prije zadobavila toli si nuždnih bojnih pomoći. 

Sada bijahu u velikom svietu dva kraljeva poslanika, koja su 
imala o tom raditi, Toma Niger naime i Stjepan Brodarić, koji se 
je potonji bio, kao što znademo, već prošle godine preko Mletaka 
u Rim zaputio. Skoro posije odlazka Tome Nigra sliedila je još i 
druga zgoda, koja je barem za čas pobudjivala njeku nadu, da će 
se naći Ljudevitovim državam žudjena pomoć. Ta se je nada pako 
osnivala na sastanku i dogovoru kralja Ljudevita s nad¬ 
vojvodom Ferdinandom. Veće se je odavna o tom radilo, da 
se sastanu ne samo rodbinstvom, nego i jednakimi interesi vezani 
vladari Sigismund, Ferdinand i Ljudevit; nu tomu su se različite 
zapreke na put stavljale, koje su na Sigismundovoj strani bile toli 
silne, da on nikako nije mogao ostaviti svoje kraljevine niti onda, 
kada su bili uglavili kralj Ljudevit i nadvojvoda Ferdinand, da će 
se na svaki način sastati. Ljudevit je morao otići iz Budima sa 
svojom ženom prama austrijskoj medji zbog njekakove opasne bo¬ 
lesti, koja je više mjeseci biesnila i mnogo svieta pozobala, i tako 
je moglo doći tim lašnje do zamišljenoga sastanka. Ljudevit i Fer¬ 
dinand sastanu se najprije u Šoprunu na 12. listopada, a pošto su 
tu proveli dva dana, odu u Bečko Novo mjesto, gdje su zatim ostali 
punih osam dana. Oni su bili poveli na taj sastanak i svoje supruge 
i svaki ih je imao sjajnu pratnju od više stotina vitezova; Ljude- 
vitova je medjutim pratnja bila i sjajnija i dva puta veća nego li 
Ferdinandova. Sjegurna nada, da takovom prigodom neće uzmanj- 
kati igre i veselja, digla je i one na noge junačke, kojim je bojna 
trublja neugodno uho dirala. I zbilja nam se pripovieda o različitih 
zabavah, što ih je osobito Ferdinand svojim sjajnim gostom pri¬ 
pravio. Okanimo se medjutim toga, te ogledajmo ozbiljnu stranu 
kneževskoga sastanka. Već po tom se je moglo slutiti, da će tu 
biti rieči o važnih i velikih stvarih, što su se uza knezove našli i 
njihovi poglaviti savjetnici i poslanici iz njihovih kraljevina i od 
njekih prijateljskih dvorova. Tu nalazimo papinskoga poslanika i 
poslanika poljskoga kralja, zatim više gospode iz Ceske, nadalje 
Andriju de Burgo i dr. Ferdinand nam sam pripovieda u pismu, 
koje je pisao svoj emu bratu Karlu, da se je na tom sastanku po¬ 
glavito o tom radilo, kako da se suzbije turska sila, i da je u tu 

svrhu bilo odlučeno puteni ugovaranja, da se na buduće ljeto na 
noge stavi znatna vojska. U tu je vojsku imao dati Ljudevit od strane 
svojih kraljevina 60.000 momaka i 100 topova s nuždnom muni¬ 
cijom, a Ferdinand je imao staviti 10.000 pješaka, 11.000 konja¬ 
nika i 30 topova. Osim te jedne stvari i druga je jošte, o kojoj 
se je tom prilikom radilo. Članovi naime prijateljskih i srodnih 
vladalačkih kuca nastojali su oko Ljudevita, da ga svedu na stazu 
ozbiljnosti i mudrosti, onako po prilici, kako mu je bio malo prije 
toga svjetovao njegov stric, poljski kralj Sigismund, kada mu je 
pisao: da bude pobožniji i marljiviji, da se uklanja družbi mladih 
i lahkoumnih ljudi, da netrati mnogo vremena u lovu, da nevodi 
lovačkih pasa u svoje sobe itd. Velika se je dakle vojska imala na 
noge diči i Ljudevit je imao postati posve drugim čovjekom! to je ono, 
što se je htjelo postići. Dalja če nam poviest kazati, je li se je od 
svega toga isto izvelo; medjutim značajno je i vele znamenito, što 
je Ferdinand morao več u onom svojem prije spomenutom pismu, 
koje je pisao caru Karlu na 18. prosinca, ove rieči dodati: nu 
stvari su ugarske u takovu stanju i tako ravnane, da se bojim, 
da njihovo obećanje neče biti ino nego dim, kao što je bilo i ono, 
koje su dali prije dvie godine. Ako pako tako bude, te Turčin 
dodje, česa nas Bog občuvaj! tada scienim, da je propala Ugarska, 
a zatim su na redu moje zemlje. 1 

Dočim se je u svietu o tom bar viečalo, kako da se nadje pomoć 
Ljude vi tovim državam, nečini on sam ništa takova, po čem bi se 
dalo slutiti, da če nastupiti mirniji i sretniji dnevi za njegove dr¬ 
žavljane, naročito pako za one, koji su pogibali s neprekidnoga 
boja. Tražeči i največom pomnjom tragove ozbiljnijemu kakovu 
radu, težko nadješ po koju, koja vriedi, da bude zabilježena. Tako 
nam se pripovieda, da je Ljudevit na molbu Petra Erdoda, 
koji ga je bez dvojbe pratio na stanak s Ferdinandom, dne 21. li¬ 
stopada pisao kaptolu i biskupu zagrebačkomu, da dozvole tomu 

1 Sanudo veli, da je Orio pisao u prije navedenom listu od 16. srpnja 
„ . . . Scriue, che lo infante ouero archiducha di Austria, cugnato di quela 
Mta., hauia scrito al re invitandolo, uegni a certa dieta, vol far a . .., doue 
sara ii re di Polana, et quel li a risposo, che a di 20 auosto el sara, si lo 
cosse di Turchi non lo facesse restar.“ Massaro kod Firnhab. 81. (O bo¬ 
lesti govori i Orio kod Firnhab. 103 i Massaro ib. 85); Orio ib. 75 i 103. 
Ferdinand, pismo kod Firnhab. 104. br. VI. Font. rer. austr. Script. I. 
264. Archiv f. Kunde ost. Gesch.-Quell. I. Jahrg. 2. Hf. 131. Palackf 
o. c. 452. 

plemiću, da si uzme od ruševina starodavnoga Siska kamenja, da 
tako uzmogne sagraditi njekakov grad medju Kupom i Savom. To 
kamenje, veli kralj, kao što bi bila rekla i velika većina njegovih 
suvremenika, leži bez ikakove koristi, dakle ga dajte za gradnju, 
koja će moći liepo poslužiti cieloj kraljevini. 1 Nu ako s tom jed¬ 
nom viesti, koja svjedoči o njekakovoj skrbi za obranu, ono pri¬ 
spodobimo, što nam se s druge strane kaže o zanemarenju hrvatske 
kraljevine, tada ćemo moći već unaprieda izgledati nove i sve teže 
udarce. Poznati nam tajnik mletački Franjo Massaro učini upravo 
u ovih dnevih svoje konačno izviešće duždu i Signoriji, i tu se 
ovako izjavi o našoj stvari. Ivan Krbavski, ban hrvatski, ne- 
dobiva novčane podpore, koju bi trebao za obranu Hrvatske, pak 
buduć da je on sam vele ubog, te nemože ništa potrošiti, to ostaje 
Hrvatska bez obrane i Krbavski kani odreći se banske časti. 4 
Budući Hrvatska tako zapuštena nije čudo, što su Turci u nju 
opet zalazili, najprije da plien grabe, a posije da osvajaju mjesta 
od najveće znamenitosti. Na 6. prosinca 1523 piše nadvojvoda Fer¬ 
dinand iz Niirnberga kralju Ljudevitu, da je dobio glas s više 
strana, kako su Turci prije malo dana, dakle njegdje mjeseca stu¬ 
dena, u Hrvatskoj robili i palili i s ugrabljenim se plienom u svoju 
postojbinu bez zapreke povratili, nu da će još te zime opet doći, 
da jadnu Hrvatsku napokon podjarme. Ne za dugo posije toga slie- 
dila je ona nesreća, o kojoj piše prvih dana g. 1524 novi mletački 
poslanik na dvoru Ljudevitovu, Vicenzo Guidoto po imenu. Turci 
naime bjehu uhitili i posjekli njekoga kapitana, koji je prije ju¬ 
nački odbijao njihove na štetu kršćana učinjene navale, zbog koga 
se je gubitka kralj Ljudevit tako raztužio, da više dana nije mogao 
poslovati. 3 Medjutim doskora dodje još i druga mnogo veća nesreća, 
koja je duboko raztužila i daleki sviet kršćanski. Znalo se je već 
mjeseca kolovoza 1523, da Turci namjeravaju osvojiti Ostrovicu, 
grad kneza Ivana Torkvata Krbavskoga, ležeći nedaleko od Vrane; 
mjeseca prosinca pako zbilja se dadu na to, da dobiju to znamenito 
mjesto, pak buduć da im je u pomoć prispjela izdaja njekoga Dam- 
jana, to su ga i dobili i pod svoju vlast spravili. Ostrovicu su 
kršćani toliko cienili, da su ju stavljali odmah iza tvrdoga Klisa: 
zato nam je lahko vjerovati, da se je morao zbog takova gubitka 

1 Marcelovićiiz njega Kercselich, Hist. 244. 

2 Firnhab. 81. 

3 Id. 104 i 105. 

veoma raztužiti novi papa sa svojimi stožernici, a tako isto lahko 
razumijemo, zašto se je Ljudevit toliko branio pred papom, da 
Ostrovica nije pala njegovom krivnjom. Imajući Turci i taj grad 
u svojoj vlasti, dolazili su ostanci slobodne hrvatske zemlje u da¬ 
našnjoj Dalmaciji u sve veću opasnost; nu i Mletčanom je odatle 
sve veća pogibelj grozila za njihove dalmatinske gradove. Oni su 
zbog toga nješto kašnje utvrdjivali svoje gradove Vranu, Novi grad, 
Nadin i Nin, a u ostalom su medju Hrvati tražili valjanih vitezova, 
koji bi uz njihovu novčanu pomoć oružane čete držali, te sebe i 
nje branili, kao što su naročito i opet učinili s knezom Ivanom 
Torkvatom, koga su iznova najmili na svoju plaću na 19. siečnja 
1524, odredivši mu 5000 dukata za godinu dana. Knez Iv. Torkvat, 
pošto je bio izgubio svoj grad Ostrovicu, te je sve jasnije uvidjao, 
da neće moći obraniti slabih ostanaka svoga posjeda, bješe Mlet¬ 
čanom ponudio ostanke svojih gradova; nu oni se nisu polakomili 
za tom ponudom, već su radje spomenutu pripomoć obećali krbav¬ 
skomu knezu 1 , obodrivši ga tim, da uztraje na svom mjestu i u 
borbi s davnim dušmaninom. 

Te zgode, što smo ih našli na izmaku g. 1523 i na prvom po¬ 
četku 1524, gdje se gubi jedan od najznamenitijih gradova bez 
kakova znatnijega odpora s naše strane i gdje jedan izmeđju naj¬ 
postojanijih i najuztrajnijih borioca za domaće svetinje ostanke svoje 
baštine u skrajnjoj zdvojnosti tudjinu nudi, — te zgode moraju sva¬ 
komu biti žalostnim dokazom, kako je duboko bila pala hrvatska 
zemlja u toj dobi. Nu niti tim nije jošte bilo završeno njezino po¬ 
niženje i stradanje; u bližnjoj su ju budućnosti očekivale još veće 
nevolje i muke. 

Tomu stradanju, kojemu je hrvatski narod u susret išao, raz¬ 
ličiti su bili nzroci i izvori: i iznemoglost naime naroda, koja je 
morala sasvim naravskim načinom nastupiti, i izčezavanje gradjan- 
skih krieposti, koje se je i medju Hrvati osobito u viših stališih 
poput kakove pošasti hvatalo; ali uza sve to nebi bila hrvatska 
kraljevina onako pala, kao što ćemo ju motriti u sljedećoj dobi, da 
je bilo bansko dostojanstvo davano ljudem tomu uzvišenomu zvanju 
doraslim i da je banovom pružana onolika pomoć, kao što ju je 

1 Sanudo, Arkiv VIII. 166. 169. Secr. Cons. Rog. 2. lipnja 1524 
(Ljubić. prep.) f gdje se o Turcih i o Ostrovici ovako veli: „. . . ct novamente 
havendo per insidie havuto el loco de Ostroviza non raolto loutano da Vrana .“ 
Pray, Ep. I. 177. Sanudo o. c. 172—3. 

zahtievao najbliži interes ne Hrvatske morda samo, nego u istoj 
mjeri i susjednih kraljevina i pokrajina, ugarske naime kraljevine 
i habsburžkih zemalja. Nu tomu zahtjevu, koji se je mogao ra¬ 
zumjeti bez ikakova duboka mozganja i državničkoga razglabanja, 
nije se zadovoljavalo: ban Ivan Torkvat Karlovič, o kojem se može 
s dobrim razlogom suditi, da je bio voljan živjeti svojemu zvanju, 
puštan je bez pomoći; a zatim su mu savjetnici Ljudevitovi pri¬ 
dali kao druga Ivana Taha, komu su se Hrvati svom silom pro¬ 
tivili, te je usljed toga nastao u zemlji najveći nered, u kojem je 
napokon Ivan Torkvat odstupio. 

Dajuči ja toj jednoj okolnosti, odnosečoj se na naše bane, toliko 
važnosti, progovorit ču o njoj nješto potanje, i to tim radje, što 
ju stranom sam mogu razjasniti, a na koliko bi jošte ostalo dvojbe 
i sumnje, to želim barem dati povod da drugi započeto nastave i 
završe. 

Kako se je postupalo s Ivanom Torkvatom Karlovičem kao ba¬ 
nom hrvatskim, o tom nam je malo prije pripoviedao Mletčanin 
Franjo Massaro; nu i sam se ban Karlovič gorko tuži na kralja 
Ljudevita, da je u zaborav zavrgao, sve službe, što ih je on činio 
kruni i domovini, a napokon izrikom upravo veli, da su ga njegovi 
takmaci i protivnici izrinuli iz Ljndevitova dvora. 1 Isti oni ljudi, 
najbliži bez dvojbe Ljudevitovi doglavnici i savjetnici, koji su pod- 
kapali Karloviča i sramotno ga zapuštali, uputiše kralja Ljudevita, 
te je njihova štičenika plemiča Ivana Taha Karloviču drugom 
imenovao ili zadnjih dana g. 1523 ili pako prvih g. 1524. 

Sto se tiče prošlosti i osobnih odnošaja toga čovjeka, koga čemo mo¬ 
rati odsele često spominjati, najprije ču reči, da mu počamši od g. 1519 
češče trag nalazim u naših domačih izvorih, gdje stranom svoje imo¬ 
vinske stvari uredjuje, stranom pred sud dolazi poput mnogih svojih 
suvremenika za nasilja počinjena: a drugdje sam več imao priliku ta¬ 
kovu stvar spomenuti, iz koje smo mogli razabrati, da je Tah barem od 
njekoliko godina udioničtvovao i u političkom životu slovinske kralje¬ 
vine; spomenuo sam napokon i to, da nam se on pokazuje prema 
koncu g. 1522 u takovu dostojanstvu, po kojem bi se moralo slutiti, 
da su ga brojili medju vrstnije muževe. Na to bi nas morala voditi 
okolnost, što se Tah naziva jajačkim banom; nu ta stvar gubi za nas 


1 Firubab. 81. C hmel, Aetenstticke zur Gesch. Croatiens u. Slav. in 
den J. 1526 u. 1527. Wien 1846. str. 14. Kercselich, Not. 346, 

svu cienu već po tom, što se on nepokazuje s onim naslovom dulje 
vremena i po više puta i što nam izvori još manje umiju kazivati 
o njegovu kakovu znatnijem radu za grad jajački. 1 2 Onom istom 
zgodom, kada nam izvor prikazuje Taha s naslovom jajačkoga bana, 
spominje se po prvi put druga stvar, koja je bila za Taha mnogo 
znamenita, pak i za nas sadržaje priličnu pouku. Na 10. naime 
listopada 1522 potvrdi kralj Ljudevit ugovor, što je bio sklopljen 
medju Matijom Baračem, priorom vranskim, i Ivanom Tahom ob 
izkupu dobara vranskoga priorata, koja su bila na razne strane 
založena za Berislavićeva gubernatorstva. Tu se obveza Ivan Tah, 
da će izkupljivati rečena dobra, a za to mu bješe s druge strane 
dozvoljeno, da zajedno s priorom upravlja svim posjedom vranskoga 
priorata i da od svega njegova dohodka poteže jednu polovicu. 
Usljed toga ugovora nalazim u izpravah, koje su nješto kašnje iz¬ 
davane, uz priora Barača i Ivana Taha kanoti onoga, koji stoji u 
stanovitih pravnih odnošajih prama prioratskim imanjem: tako 
n. pr. njih obojica postavljaju u Božjakovinu kaštelanom* Nikolu 
Mrnjavčića dolačkoga ili brezovičkoga; obojica su odgovorna sudu 
za nasilja po njihovih ljudih počinjena itd. Tah izkupi doista njeka 
od založenih imanja; ali što je izkupio, to opet sam uze u zalog 
za one novce, što ih je davao prioru Baraču. Pri svem tom pako 
bijaše Tahu po mojem sudu tim lašnji posao, što je Barač bio 
posve nesposoban čovjek, koji se je samo milošću budimskoga dvora 
zadobavio časti predstavnika vrauskoga, a niti je znao svojih prava 
braniti, niti je umio vršiti dužnosti, koje su ga išle po njegovu 
duhovničko-vitežkom zvanju.- Medjutim javnim interesom države i 
crkve nedodje niti od Tahove strane nikakova korist, jer sav njegov 
posao oko vranskoga priorata. ako se nevaram, nesmiera na ino, 
nego da njemu bude odatle što više probitka. 

Toga dakle čovjeka, koji se još ničim nije bio odlikovao, ali je 
zato imao tim više mogućih zaštitnika u kraljevskom dvoru, ime- 
nova kralj banom i drugom Ivana Torkvata Karlovića. Tim ime¬ 
novanjem pako hrvatska kraljevina ne samo nije dobila nikakove 

1 Firnhab. 105 br. X.; tu spomenuti Joanne Tizio nije doista nitko 
drugi nego Ivan Tahi. — Listine u knjižnici jugoslavenske akademije 1519 i 
slied. god. Izviešće od 27. ožuj. 1525 kod Theinera, Mon. Hung. II. 759. 
Rad XVIII. 141. 145. 

2 KatonaXIX. 388. Rad ili. 13. Zrinjska zvi ezda 33. Listine u 
knjiž. jugosl. akad. 1. i 17. kolov. 1524, zatim g. 1525. 

pomoći, nego je dapače usljed njega pala samo n nove smntnje i 
dospjela u nove borbe, koje su joj i onako već oslabljenu silu još 
većma zatirale. 

Evo na temelju izvora nacrtane slike, na kojoj će svatko vidjeti, 
kakova je neizvjestnost i nesjegurnost u svih javnih odnošajih na¬ 
stupila odmah posije Tahova imenovanja. Bivši Tah banom ime¬ 
novan, kao što je rečeno, na koncu god. 1523 ili prvih dana god. 
1524, nalazim ga doista u dva puta u kraljevskih listinah kao 
bana uz kneza Karlovića (10. veljače i 8. kolovoza 1524); ima 
zatim izprava toga vremena, koje govore o b a n i h, nekazujući im 
ipak imena (2. lipnja, 15. listopada), a druge opet poznaju samo 
bana (18. veljače), ili o Tahu govoreći ničim njega nerazlikuju 
od drugih plemića, uza koje su ga spomenule (5. ožujka). Ako 
pako pitaš za vršenje banskoga zvanja i diela banske časti, to 
nećeš nigdje naći traga Ivanu Tahu ciele g. 1524 i prvih mjeseci 
g. 1525, pak i posije će mu se ime samo onda spominjati, kada 
se bude o tom radilo, da mu se uzme banska čast, ili kada se bude 
iznova kušalo od strane Ljudevitove vlade, da ga Hrvatom na silu 
kao bana narinu. Iz te smjese podataka toliko se barem razabire, 
da Tah niti nije bio pravo nastupio svoje banske časti; razlog 
pako tomu, koji nije bio u ničem drugom nego u odporu Hrvata, 
očituje se istom kašnje u punoj jasnoći. Njega dakle kao da niti 

neima, te banom ostaje u istinu samo Ivan Torkvat Karlović. Nu 

i Karlovićev položaj bijaše već tako podrovan i neizvjestan, da je 
on samo još njeko vrieme obavljao svoje zvanje u cieloj kraljevini, 
a zatim se njegovo djelovanje sve većma suzuje, dok nije napokon 
sasvim prestalo. Kralj Ljudevit zove Karlovića svojim banom, kao 
što smo vidjeli, još 8. kolovoza 1524; Karlović izdaje često svoje 
banske listove u različitih poslovih sve do 10. kolovoza i. g., posije 
pako nenalazim više traga tim dokazom njegova banskoga djelo¬ 
vanja. Po tom možemo dakle uzeti, da je Ivan Torkvat Kar¬ 
lović prestao biti banom njegdje kolovoza mjeseca godine 
1524. Medjutim njegovo pravo djelovanje nije ni tako dugo po¬ 
trajalo za svu kraljevinu, sudci bo križevaćke županije počimaju 

već 7. travnja 1524 bilježiti u svojih sudbenih izpravah, da su u 
njih opisane čine obavili »Sede banatus vaeante«, i tako te 
njihove izprave teku uzporedno sa spomenutimi Karlovićevimi ban- 
skimi listovi. Karlovića zatim nestaje s onoga polja, na kojem je 
njekoliko godina prema svojim silam i okolnostim radio i trudio 

se; sudci oni pako i dalje izdaju svoje izprave »Sede banatus va- 
cante«, i tako to čine do konca g. 1524, dapače čine oni to, ko¬ 
liko je meni stvar poznata, sve do 4. studena 1525, dakle još i 
onda, kada je Ljudevit bio več odavna banom imenovao Franju 
Bačana, te mu kašnje kao druga iznovice još pridao Ivana Taha. 1 


V. 

Uzaludno nastojanje , da se kršćanstvu mir povrati. Bojevi se na kra¬ 
jini s Turci nastavljaju (1524). Hrvati junački Klis obranili . Skoro 
zatim mame Turci Ljudevita , da s njimi mir učini . Bočini nadvojvoda 
Ferdinand ozbiljno misli na obranu , neima zbilje na strani kralja Lju¬ 
devita i njegovih stališa . Strančarenje u Ugarskoj postaje sve opasnijim . 
U tom se izgubi Vlaška i Severin pade Turkom u šake. Državni sabor 
(8 . rujna 1524) nedonese licka . Banovi nakon Iv. T. Karlovića: Ivan 
Tah, pak Franjo Bacan , niti su obće priznani , niti si umiju ugled 
pribaviti (od godine 1524 na 1525), — s toga opasna neizvjestnost u 

zemlji. 

Nemože biti jasnije stvari, nego što je to, da se Hrvatska nije 
mogla dobru nadati u takovih okolnostih, gdje se je bansko za nju 
toliko značeče dostojanstvo onako zapuštalo i vriedjalo, kao što smo 
našli na koncu prijašnje glave. 

Ljudevitovi ugarski doglavnici, koliko su bili pohlepni, da svakim 
povodom i pod svakom izlikom svoje gospodstvo što dalje razšire 
u zemljah svoga kralja, toliko su bili nemoćni, da sami iz sebe i 
iz svoga naroda razviju ikakovu snagu. Doma bahati i naprama 
narodom Ljudevitovih kraljevina oholi i vladohlepni, kada pomisle 
na svoj obstanak i na spas svoje postojbine, neznaju si dati dru¬ 
goga svjeta, nego da treba opet i opet tudju pomoć tražiti. 


1 Tah i Karlović kao bani u list. 10. velj. i 8. kolov. 1524 u knjiž. jugosl. 
akad. 0 banovih govore listine 2. lip. u istoj knjiž. i od 15. listop. u ark. 
zagreb. kaptola 1, 21, dočim samo bana poznaje listina od 18. veljače kod 
Eirnhab. 107, a Tah dolazi bez ban. naslova u izpravi 5. .ožujka kod Kova- 
chicha, Vestig. 551 i Praya, Ep. 1. 176. — Karlović. ban. pisama ima u 
spomenutoj knjižn. od 26. veljače, 51. ožujka, a u zem. arkivu N. R. A. 641, 
32 od 10. kolov. — Izprava, izdanih »sede banatus vacante« ima u knjižn. 
jugoslavenske akademije od 7. travnja pak do 1. prosinca 1524, i od 17. 
srpnja do 4. studena 1525, a u zemaljskom arkivu u N. R. A. 648, 24 od 
4. veljače 1525. 

U tom pogledu liepe nade pobudi ne samo u Ugarskoj i Hr¬ 
vatskoj, nego i u ostalom kršćanskom svietu novi papa Kliment 
VII. od Medicejskoga roda. On nastojaše na početku svoga pontifikata 
o tom, da izmiri cara Karla i francuzkoga kralja Franju, a budući 
dobro ubaviešten po Ljuđevitovih poslanicih o stanju njegovih dr¬ 
žava obrati i na tu stranu svoju osobitu pažnju. Na 22. sieč. 1524 
obznani Kliment kralju Ljudevitu, da je odlučio u Njemačku poslati 
kao svoga legata a latere stožemika Lorenza Campeggija,da 
izmiri tu uzburkanu državu, kako da zatim od nje bude što više 
pomoći Ljudevitovim zemljani. Isti je Campeggi imao biti legatom 
i za Ugarsku, odakle je papa k sebi u Rim pozvao dosadanjega le¬ 
gata na Ljudevitovu dvoru, poznatoga nam kardinala sv. Sixta, 
komu je podjedno naložio, da donesene u Ugarsku novce u po¬ 
hranu dade veletržcem Fuggerom. Da medjutim Ljudevit neostane 
bez papinskoga poslanika, to mu papa obznani, da će mu vratiti 
prijašnjega svoga nuncija, komu ime u kratko pišu Burgio, a u 
punoj formi Joannes Antonius Pulleo, baro Burgii. Skoro posije 
toga upravi Kliment VII. i drugo pismo kralju Ljudevitu, u kojem 
mu govori o istih stvarih; a onaj isti dan, kada je njemu *pisao, 
20. veljače naime, odpravi još njekoliko pisama poglavitim osobam 
duhovnoga i svjetovnoga reda u kraljevini ugarskoj, u kojih te 
odličnike hvali za pokazanu revnost oko obće stvari, te im ju to- 
plimi riečmi i za napredak preporučuje, uvjeravajući kod te zgode 
i nje i njihova kralja, da on neće sa svoje strane uzmanjkati, 
nego da će dapače više činiti, nego što je činio ikoji od njegovih 
predšastnika, neizuzimajući ni Lava X., njegova rodjaka. 1 

Glede navedenih papinih odredaba toliko ću već naprieda spomenuti 
za bolje razumljenje dolazećih zgoda: da je Campeggi doista već mjeseca 
ožujka u Njemačku došao, i to u Niirnberg, gdje je tada bio držan 
njemački sabor, o kojem ću odmah govoriti. Za Burgija pako znamo, 
da je morao biti u Budimu već prvih dana mjeseca travnja, a tu 
je još našao kardinala sv. Sixta, taj bo se je dao na povratak u 
Rim istom oko polovice lipnja, valjda zato, što nije prije mogao 
urediti s Fuggeri naložene si novčane poslove, ili inorda i zato, što 
je čekao, da Campeggi iz Njemačke bliže dodje.- 

' Katona XIX. 421, 430—6. Pray, Ep. 1. 166, 169, 171, 173. 
Theiner, Mon. Hung. II. 633, 639. 

2 Bucholtz II. 54. Guidoto kodFirnliab. 108 br. XVI, 111 br. XX. 
i XXI., 112 br. XXIII. 

Buđuć da su neprestano u Budim dolazili uznemirujući glasovi o 
turskih pripravah i gibanjih, a svakomu je dobro poznato bilo, da 
se na ugarskoj strani niti razpisani porezi nekupe, niti ostala bojna 
priprava nečini, zato je valjalo što revnije raditi o dobavljenju 
tudje pomoći. Pomišljalo se je na to, da poljski kralj Sigismund 
u pohode dodje svojemu sinovcu, te da mu državne poslove, kao 
što se je govorilo, u red dovede; to se medjutim nije dalo izvesti, 
jer je Sigismund bio priečen, kao što znamo, svojimi različitimi po¬ 
slovi. Posije su se pako s velikom nadom obraćali na njemački 
sabor u Niirnbergu, koji je bio otvoren na 14. siečnja 1524 i 
ka kojemu je bio i kralj Ljudevit svoja dva poslanika odpravio; 
nu znajući mi, kakovo je tada bilo stanje njemačke države i kako 
je ona sama u sebi bila razderana najljućimi oprekami i borbami, 
lahko nam je pogoditi, da se s te strane nije mogla dobiti nika- 
kova znatnija pomoć, premda su o tom revno nastojali ne samo 
Ljudevitovi poslanici, nego i nadvojvoda Ferdinand i papin legat 
Campeggi. Sabor je njemački naposlied još i obećao njekakvu malu 
pomoć, ali se posije ni to nije u istinu dalo. 1 Nu od najveće važ¬ 
nosti bijaše za obstanak država Ljudevitovih, da se što prije završe 
oni veliki bojevi, koji su već od toliko godina gutali svu snagu 
najmoćnijih kršćanskih država, jer je svatko lahko razumio, da 
odatle neće biti znatnije pomoći, na koju se je uviek računalo i 
koja je bila toliko puta obećavana, dok se ono vojevanje u krš¬ 
ćanstvu kojim načinom neslegne. Zato, kao što je i prije bilo to¬ 
liko puta učinjeno, tako i sada zaklinjaše Ljudevit ratujuće kne¬ 
zove, cara Karla i francuzkoga kralja Franju, da uduše već jednom 
svoje neprijateljstvo; a da se to zbude što prije i čim sjegurnije, 
iskaše u tu svrhu posredovanje pape Klimenta VII. i englezkoga 
kralja Henrika VIII.; u svem tom pako pomagaše ga i nadvojvoda 
Ferdinand. U pismu, koje je pisao papi Klimentu 4. veljače 1524, 
veli Ljudevit, da će ga Turčin s proljeća opet napasti: zato moli, 
da papa izmiri zavadjene moguće vladare, kako bi njemu mogli 
što više pomoći poslati; moli zatim, da ga i sam papa pomogne, 
te pod konac veli, da njegove kraljevine nebi'tako stradale,. kao 
što sada stradaju, da on nije odbio primirje, kojim ga je bio Su- 
lejman ponudio na početku svoga vladanja, a primirje to da je 

1 Guidoto kod Firnhab. 105 br. X., 106 br. XII., 111 br. XX. i XXI. 
List Ferdinand, kod Firnhab. 104 br. V. i Ljudevit, kod Praya, Ep. 
I. 177. 

odbio uzdajući se u pomoć kršćanstva. Cara Karlu pako piše Ljudevit 
isti dan medju inim i to, kako da je i on uvjeren o tom, da se 
rat medju carem i medju francuzkim kraljem nije zametnuo bez 
razloga; nu isto tako, veli, da je i o tom upućen, da, na kojugod 
stranu povoljno izpala bojna sreća, neće biti odatle toliko slave i 
koristi, koliko će biti štete za kršćanstvo, ako Ugarska propade. 
Napokon u listu, koji je pisao 5. veljače kralju Henriku, poglavito 
o tom govori, kako se Ugarska neće moći održati, ako se kršćanski 
vladari što prije neizmire i na pomoć joj nepoteku. 1 Na sva ta 
pisma Ljudevitova dadoše najrazgovetniji odgovor krvave zgode, 
koje su odmah posije toga sliedile u Lombardiji ponajprije, odakle 
su bili Francuzi careve! sasvim iztisnuti, a zatim i na drugih raz- 
bojištih, na kojih je silua krv tekla, da se prevlasti zadobavi budi 
car Karlo, ili pako njegov takmac Franjo. To videći mogao je 
svaki razborit čovjek lahko ocieniti vriednost pisma Karlova od 8. 
travnja, kojim se je oglasio na Ljudevitove vapaje. Tu se usudjuje 
Karlo reći, da je i dosada za Ljudevita činio, što je činiti mogao, 
dočim je ustupio one čete, što su mu ih Niemci bili ponudili za 
njegov tako zvani rimski put; sada bi, veli, rado još i više učinio, 
ali ga francuzki kralj u tom prieči; premda mu sreća dobro služi, 
odmah bi se, veli, izmirio, da samo hoće Franjo pristati na čestite 
uvjete; napokon piše, da i sada radi za obćenitu stvar kršćana: 
jer da je o tom pisao bratu si Ferdinandu i Niemcem, a papu da 
je molio, da sviet u križare zove i da dopusti, da se obrati četvr¬ 
tina svega dohodka duhovničkoga na bojne potrebe, a osim svega 
toga da sam pripravlja valjanu mornaricu. 2 

Iz toga, što sam pripoviedao, jasno se razabire, da se Ljudevit 
za sada nije mogao nadati nikakovoj pomoći od onih vladara, na 
koje se je bio poradi nje obratio. Na svu sreću po njega i po nje¬ 
gove države zadavahu medjutim Sulejmanu tečajem g. 1524 egi¬ 
patske stvari toliko brige i posla, te nije mogao prilično dugo 
barem na to misliti, da povede na ove naše strane veliku vojnu. 
0 tom, naročito pako o smutnjah, kojim je povod dao egipatski 
namjestnik Ahmed-baša, dobivaše dosta brzih viesti i Ljudevitov 
dvor 3 ; nu kao što se je za to prilično rano začulo, tako se još prije 

1 Theiner, Mon. Hung. II. 63*2. Bucholtz II. 256. Mon. Hung. liisfc. 
Dipl. V. 70. Firnhab. 107 br. XIV. 

2 Thein er o. c. 636. 

3 Firnhab. 111 br. XXI., 113 br. XXVI. 

i još izvjestnije mogaše znati, da Turci krajišnici ipak neće mirovati, 
već da će i ove godine kao što i prijašnjih u susjedne si pokrajine 
na plien zalaziti, i da će morđa kušati, da otmu koji od onih gra¬ 
dova, koji su stali na putu i njim i njihovu gospodaru: s toga 
pako nastajaše za Ljudevita i za njegovu vladu tim veća dužnost, 
da se što valjanije priprave barem za taj tako zvani manji boj, — 
manji dakako, ali samo po tom, što se u njem nesastaju velike 
vojske s jedne i s druge strane, nipošto pako u tom smislu, kano 
da taj boj nebi bio mogao imati odlučnih posljedaka, n. pr. u slu¬ 
čaju, kad bi Turkom za rukom pošlo, da otmu koji od naših važ¬ 
nijih gradova. 

Nadvojvoda Ferdinand svjedoči nam za kralja Ljudevita, da je 
učinio početkom g. 1524 iyeke odredbe za obranu Hrvatske. 0 tom 
piše Ferdinand u svojem pismu od 18. veljače, pisanom u Niim- 
bergu. Buduć da je tada bio Ferdinand tako izviešten, kao da se 
sam sultan pripravlja na Ugarsku i Hrvatsku i na njegove su¬ 
sjedne pokrajine, to je i on od svoje strane odredio za obranu kra¬ 
jine 200 lahkih konjanika i G00 dobro oružanih pješaka, da se 
uzmogne barem prva provala suzbiti, te je i Ljudevita opominjao, 
da i on barem tolikom četom u pomoć priskoči »poharanoj i iz- 
crpljenoj Hrvatskoj«. 1 

Moguće je, dapače i veoma vjerojatno, da su se Hrvati okoristili 
tom s Ljudevitove i Ferdinandove strane pripravljanom pomoći, kada 
ih je zapala vele mučna i tako isto važna zadaća, da obrane od 
Turaka svoj Klis; nu što je taj grad bio ne samo za ovaj čas 
spašen, nego i za dalju obranu barem za njeko vrieme oskrbljen, 
za to ide bez dvojbe najveća zasluga njegova kriepkoga i junač¬ 
koga kapitana, kneza Petra Kružića, i revnoga papu Klimenta VII. 
— Sandjak hercegovački Mehmet-beg Mihalj Begović po imenu 
naviesti već mjeseca prosinca 1523 susjednim mletačkim knezovom 
u Trogiru i u Spljetu, da je njegov silni gospodar odlučio, da se 
mora Klis osvojiti, te da će on doskora u tu svrhu doći sa svojom 
vojskom; a da mu u tom poslu nebude nikakove zapreke, opomenu 
rečene knezove, da nepružaju nikakove pomoći Klisanom, već da 
radje i one protjeraju, koji su utočišta potražili na njihovu zem¬ 
ljištu. Posije toga dočuše u mletačkih dalmatinskih gradovih, da 
Turci kane Klis predobiti obsiedanjem i tim, što bi se protiva 


1 Firuhab. 107 br. XIII. 

njemu uzdigla druga tvrdja, odakle bi ga mogli biti i rušiti. San- 
djak dovrši napokon na toliko svoje bojne priprave, da je mogao 
odpraviti na Klis svoga vojvodu Mustafu po imenu, koji je dne 5. 
veljače sa svojom vojskom pod grad pao i obsiedati ga započeo, te 
je odmah i on strogo opomenuo mletačke knezove, da mu nekvare 
posla pomažući obsjednute Hrvate. Čuvši mletačka vlada za tu 
tursku vojsku, zapovjedi odmah morskomu kapitanu Alvizu da 
, Canal, da pohiti u Spljet ua obranu toga grada, a podjedno odluči, 
da se pošalje liep dar hercegovačkomu sandjaku, nebi li se tako 
razpršile sumnje, što ih je imao proti Mletčanom i njihovim kne- 
zovom u Dalmaciji. Dok su se tako Mletčani starali za svoju sje- 
gurnost, pohiti Kružić u Senj, da sakupi vojsku, s kojom bi u po¬ 
moć pritekao obsjednutomu Klisu. Njegov posao dobro uspievaše; 
nu prije nego li je on mogao izvesti, za čim se je bio zaputio, 
medjutim proživiše obsjednuti Klisani mnogo težkih i gorkih dana- 
Turci ih bjehu odmah s početka obsiedanja tako obkolili, da se 
nitko iz grada ni maći nije mogao, a buduć da su i onako malo 
živeža imali, zato nastade doskora u gradu velika nevolja. Tako 
niti valjane hrane neimajući niti čestita pila, mjesto koga su si 
njekakovo korienje u octu varili, odbijahu oni ipak srčano sve 
turske juriše i navale, koje su po tom postajale opasne, što su 
Turci imali njekoliko velikih bombarda, iz kojih su grad s njeke 
visi bili. Velikom srećom bijaše za hrabrene branitelje Klisa, što 
je bio sandjak Mehmet zapriečen, te nije mogao doći glavom i još 
s većom vojskom, — a to nije mogao učiniti, jer su mu iz Cari¬ 
grada dolazile druge naredbe, koje su bile u savezu s egipatskimi 
zamršaji. Tako prodje mjesec veljača, prodje i ožujak, a Turci ne- 
mogoše ništa opraviti proti obsjednutomu gradu; s druge strane 
usuprot izvadjahu se medjutim priprave, koje su imale obsjednutim 
i već iznemoglim braniteljem Klisa spas donieti. U Budimu bijaše 
znano već prvih dana mjeseca ožujka, da je papa Kliment odpremio 
Klisu na pomoć po Tomi Nigru novca, puščanoga praha i hrane. 
Valjda od te hrane, što ju je Niger dovozio, dopade nješto u šake 
rabskoga kneza, koji je zatim morao biti opomenut od svoje vlade, 
da ju pusti; sve ostalo spasi sretno naš Toma. Da li je Toma 
Kružića pomogao dobivenim novcem, dok su se jošte čete kupile 
za oslobodjeiije Klisa, to se nemože pravo razabrati. On se htjede 
izkrcati s hranom i bojnom spravom već oko 7. travnja najprije 
kod Trogira; nu knez toga grada, bojeći se turske nemilosti 

odputi ga k Spljetu, odakle da će lašnje doprieti do Klisa. Dok 
je tako Toma obilazio naše u mletačkoj vlasti stojeće obale, tra¬ 
žeći zgodno mjesto, gdje bi se izkrcao, medjutim bješe i Kružić 
završio svoje priprave. U našem primorju, a navlastito u junačkom 
Senju, bješe on sakupio četu od 1500 pješaka i 60 konjanika. 

S tom svojom vitežkom družbom ukrca se na 40 barka i drugih 
brodića, te odjedri u krajeve, gdje su ga željno očekivali. Noćju 
ploveć ugnu se sretno svakoj zapreci, koja bi mu se bila mogla » 
ma s koje strane na put staviti, te na 10. travnja prije zore banu 
sa svojom četom kod Solina, odakle je odmah pod Klis pohitio. Tu 

navali na turski tabor, koji izvori ciene svakako na više hiljada 

ljudi, tolikom žestinom, da Turci nisu ni pomisliti mogli na valjanu 
obranu. On ih sasvim raztepe, mnoge posieče i žive zasužnji, a što 
je bilo u taboru topova i bojne sprave, to sve zaplieni. Pošto je 
tako svojim junačkim djelom Klis oslobodio, stavi u-nj veću po¬ 
sadu i dovoljno ju obskrbi od papina dara, koji mu je medjutim 
Niger dopratio; pak buduć da je tim putem i do nješto novca 

došao, dade se još i na to, da i onako već od same naravi tvrdi 

Klis još većma učvrsti pomoćju čovječje umjeće. — To od srčanih 
Hrvata izvedeno junačko djelo na svih se je stranah u velike cie- 
nilo. Poznati nam morski kapitan Alviz da Canal, izvješćujući o 
njem svoju vladu, neustručava se izreći, da je tim spašena sva Dal¬ 
macija, koja bi bila inače pala u robstvo, sudeć po onom gibanju, 
koje je bilo nastalo u svih mletačkih mjestih. Turci pako toliko 
se zabrinuše s te jedne pobjede kršćana, da su ozbiljno o tom ra¬ 
dili, da što bolje utvrde svoj Skradin, da im ga Hrvati kako ne- 
preotmu. Oni pokazaše medjutim još i drugim načinom, da su vrlo 
mnogo držali do Kružićeve pobjede, onimi naime svojimi težkimi 
osvadami, koje su bacali na Mletčiće, kao da su tobož oni Klisane 
i Kružića pomagali i na ruku im išli. Mletčani, da se operu od 
tih osvada, pisahu pisma i sandjaku hercegovačkomu i samu caru, 
u kojih su uvjeravali, da nisu pružili Hrvatom baš nikakove po¬ 
moći, a da zasvjedoče svoju dobru volju za stvari sultanove, zapo- 
vjediše svojim knezovom, da susjednim Turkom dadu hrane i da 
puste turske brodove do Skradina doploviti. 1 — Tim toli revnim 

1 Sanudo, Ark. VIII. 171 do 184 (na str. 172 piše so u izvorniku san- 
djak „Mechmeth begi Mihal begovich“ ; na str. 178 nije pismo od 11. trav. 
iz Šibenika, već je iz Spljeta). Firnhab. 108 br. XV. Pray, Ep. I. 177. 
Farlati III. 437. Theiner, Mon. Hung. II. 634 i 659. Secr. Cons. 

nastojanjem Mletčana, da si osjeguraju mir s turske strane, ne- 
dadoše se smesti naši Senj a ni, a da Turkom nenahude gdje se 
je samo moglo. Malo dana nakon oslobodjena Klisa zaokupe oni 
na svojih brodićih turski brod, koji se je bio sklonio u zadarsku 
luku, te ga osvoje i odvedu u Senj sa svim, što je na njem bilo. 
Usljed toga opet dignu Turci graju na Mletčane, da nepaze na 
sjegurnost brodarenja; Mletčani pako nastojahu na svaku ruku, da 
se Turkom povrati, što im je bilo oteto, te u to ime sklonuše po 
svojem poslaniku i papu Klimenta, da piše kralju Ljudevitu, da 
prisili svoje Senjane na povratak turskoga broda i svega, što je 
na njem bilo. Papa to i zbilja učini, kao što veli u svojem pismu, 
Mletčanom za ljubav, da si Turčin neuzme povod s one povrede 
svoga prava za neprijateljsku navalu na Mletčane, koja bi sada 
veoma nezgodna bila. 1 

Sretno i slavno izvedena obrana Klisa liepim bijaše dokazom, da 
ti se mogle suzbiti barem manje turske vojske, da je bilo išto više 
truda ulagano u posao obrane; nu taj posao bijaše zanemarivan, 
kao što smo več toliko puta vidjeli, a navlastito sada, gdje se je 
znalo, da sultan mora mnogo svoje vojske odašiljati na buntovnoga 
egipatskoga bašu. Taj nemar platiše medjutim krščani doskora 
veoma krvavo. Pod konac mjeseca travnja provale Turci preko Hr¬ 
vatske na Metličke strane; grad Metlika, na koji su tri dana 
udarali, sretno ih odbije, nu oni se zatim dadu u susjednu oko¬ 
licu, te mnogo sela popale, množtvo naroda posieku i više od 4000 
duša u roblje odvedu.' 2 

Te zgode, što su se zbile medju Turci i našimi prvih mjeseci g. 
1524, neće sjegurno u nikom pobuditi slutnje, da je Turčin isto 
vrieme radio oko kralja Ljudevita, da ga na to navede, da s njim 
mir utanači; a ipak se je o tom radilo. Mletački poslanik Guidoto 
javi svojoj vladi već prvih dana mjeseca ožujka, da je u Budim 
prispio prije više dana poslanik cara Sulejmana s tom na¬ 
mjerom, da s Ljudevitom mir ugovori, i Guidoto bješe dočuo, da 

Rog. 23. srp. i 6. kolov. 1524 (Rioči zaključka od 23. srpnja v. kod Lj u- 
b i ć a, Pregled 185). 

1 Theine r o. c. 640. Se cr. Cons. Rog. k 4. stud. (Ljubić. prep.). Sa- 

nudo, Ark. VIII. 184. / 

2 Archiv flir Kunde oster. Gesch.-Quell. I. Jahrg. 2. Hf. 127. Sanudo 
k 9. travnja list iz Kopra od 8. trav. o Turcih, koji su se pojavili u okolišu 
grada Grobnika (Moj prep.). 

je kralj zbilja s tim Sulejmanovim čovjekom nješto ugovarao, bivši 
na to prisiljen izkustvom svojim, da se nemože pouzdati u znatniju 
pomoć krščanskih vladara. 0 tom doprieše glasovi i u Rim papi 
Klimentu, koji se je odmah obratio na nadvojvodu Ferdinanda, te 
ga pozvao, da odvrati Ljudevita od svakoga ugovaranja s nepri¬ 
jateljem kršćana. Ferdinand odpravi u tu svrhu na 16. travnja iz 
Niimberga pismo kralju Ljudevitu, u kojem ga je ozbiljno opomi- 
njao, da se odmah opravda pred papom, ako su neistiniti glasovi, 
koji su se raznieli o njegovu ugovaranju; ako je pako s Turčinom 
što nečastna i štetna po se več ugovorio, to neka odmah prekine 
ugovore, a bez znanja i odobrenja pape i svojih prijatelja neka 
nesklapa mira niti onda, ako bi mu morda neprijatelj i povoljnijih 
uvieta nudio. Isti dan piša Ferdinand i svojemu poslaniku na bu¬ 
dimskom dvoru, Ivanu Schnaitpeckhu, da nastoji doznati, koliko je 
istine u cieloj toj stvari, koja je toli neugodno kršćane zatekla, a 
zatim, ako bude nuždno, neka radi u sporazumljenju s papinim le¬ 
gatom i nuncijem. Napokon piša Guidoto Signoriji početkom mje¬ 
seca svibnja, da je papin nuncij Burgio bio primljen od kralja u 
javnoj audienciji, i da je tom prilikom upućivao kralja i njegove 
doglavnike, da nesmiju mir sklopiti s Turčinom, te da im je u tu 
svrhu obećao, da ih papa neče ostaviti bez pomoći. 1 — Tako go¬ 
vore redom izvori o našoj stvari, a ja bih na temelju njihova ka¬ 
zivanja pripravan bio povjerovati uzprkos raznim okolnostim, za 
koje se čini da su tomu na putu, da je Turčin zbilja hotio na¬ 
mamiti Ljudevita, da s njim mir učini. Uvjete toga mira, kako su 
ga Turci mogli nuditi, svaki če nas i sam lahko pogoditi, premda 
izvori o tom ni riečce negovore. Nu upravo to, što se je bez 
dvojbe iskalo od Ljudevita i od njegovih Ugra, da se odluče od 
ostaloga kršćanstva i da otvore put ordijam turskim preko svoje 
zemlje, morade pokvariti posao Sulejmanovu poslaniku, i to tim 
više, što su se za vremena digli papa Kliment i nadvojvoda Fer¬ 
dinand, da Ljudevita i njegove savjetnike svojom rieči i svojim 
obećanjem okriepe.' 2 

Turčin bijaše dakle jednako opasan, ili rat vodio, ili pako svo¬ 
jim načinom mir nudio: zato je valjalo uviek misliti na bojne pri¬ 
prave. Ljudevit bijaše dužan ozbiljno raditi oko te stvari već u 

1 Firnhab. 108 br. XV.; 109; 110 br. XVIII.; 111 br. XX. 

2 V. što nješto kašnje o toj stvari piše kralj Ljudevit i legat Campeggi: 
T h e i n e r o. c. II. 642. 679. 

smislu onoga ugovora, štono ga je bio sklopio s Ferdinandom pod 
konac prošle godine u Soprunu i u Beč. Novom mjestu, gdje se je 
bio obvezao, da če staviti toliko i toliko vojske. Vrativši se on iz 
Požuna, gdje je zimovao, u svoju priestolnicu njegdje koncem ve¬ 
ljače ili početkom ožujka 1524, skupi zbilja oko sebe mjeseca 
ožujka više velmoža i plemića, medju kojimi se potonjimi spominje 
i naš Tah, da s njimi vieča o državnih potrebah. Nu premda ih 
je tu bez dvojbe i više bilo, koji su jednako mislili i čutili s onim 
biskupom, koji-no je s obzirom na kraljem sazvani sastanak ovako 
pisao: Vrieme je, da se prenemo, da nas neprijatelj neprobudi; 
mudrije je, da mi njemu u susret podjemo nego da nas on zateče; 
sada je takovo vrieme, gdje se nesmije žaliti ni za trud, ni za 
novac, jer se radi o občem spasu *, — premda ih je, velim, bilo, 
koji su tako mislili i čutili, to se ipak nigdje nenalazi ni trag 
tomu, da bi bila ta skupština išta koristna za domovinu učinila. 
Niti posije toga jednoga sastanka nije ništa izvedeno na strani 
Lj ude vito voj, što bi bilo o tom svjedočilo, da če on biti kadar 
rieč svoju izpuniti, kojom se je bio obvezao prama Ferdinandu u 
interesu ponajprije svojih kraljevina. 0 tom nas ubavješčuje sam 
nadvojvoda Ferdinand, — a njegovo kazivanje ima za nas tim više 
vriednosti, što se njim podjedno odkrivaju oni izvori, iz kojih je 
moralo sliediti naravskim načinom mrtvilo svega državnoga tiela. 
U svojem pismu od 10. lipnja, koje je pisao svojemu bratu, caru 
Karlu, veli Ferdinand: One odredbe, što sam ih ugovorio s kra¬ 
ljem Ljudevitom, neče se izvesti strauom zbog neposluha, koji u 
Ugarskoj vlada naprama kralju, stranom pako zbog nesloge i zla 
vladanja, koje se je tu udomilo; u naputku pako, što ga je bio 
dao 13. lipnja svojemu k caru Karlu odaslanomu poslaniku Karlu 
Burgundskomu, veli isti nadvojvoda: Na našem sastanku bješe više 
toga odlučeno, da se barem ponješto doskoči onim neredom i smut- 
njam, što su se u Ugarskoj pokazivale; nu od svega toga ništa 
se neizvede, te Ugarska svaki dan pada u veču opasnost: jer su 

1 Glede povratka Ljudevit, v. Firnhab. 105 i 106 i Theiner o. c. 
632, zatim Pray, Ep. I. 176; glede sastauka pako iliti vieća Pray 1. c. 
i Kovachich, Vestig. 551. Glede onoga „Servitor Agriensis“, koji dolazi 
u dva potonja izvora i u kojem Pray vidi Pavla Varđu, samo ću toliko spo¬ 
menuti, da je Varda mogao postati jegarskim biskupom istom posije 6. svib., 
pošto je bio Szalkan nakon Szatmarijeve smrti u Ostrogon premješten ; ostalo 
ostavljam drugim. V. Firnhab. 111 br. XXI. 

prelati i velmože zlovoljni na plemstvo, a plemstvo opet nje mrzi, 
te tako nisu mogli niti sabora držati po svojem običaju o Gjur- 
gjevu. 0 tom za državu toli opasnom strančarenju i o mržnji, koja 
je bila medju raznimi stališi zavladala, morat ču skoro još koju 
dodati, na koliko to budu zahtievale svrhe ove moje razprave; 
ovdje ču pako još samo toliko primietiti k onoj rieči Ferdinan- 
dovoj: da se zbog stranačkih borba niti sabor nije mogao držati, 
da se za to nalazi i drugih svjedočanstva, iz kojih se razabire, da 
se g. 1524 dugo nije mogao siči navadni sabor, ako je pako bila 
i držana kakova skupština osobitih odabranika ili pako privrženika 
samo jedne stranke, da od nje nije bilo državi nikakove pomoči. 1 

Ferdinand, s te neuredjenosti Ugarske veoma zabrinut ne samo 
za nju, nego takodjer i za svoje zemlje, te jasno videči, da nebi 
mogao odoljeti sa svojim kukavnim saveznikom, kraljem Ljudevitom, 
večoj kakovoj turskoj navali, opetovano nagovaraše brata svoga, 
da več jednom dokine neprijateljstvo s francuzkim kraljem, ako je 
ikako moguče dobiti častan i koristan mir. Ujedno iskaše on po¬ 
moči i u pape Klimenta VII., te u svojih listovih, što ih je na tu 
stranu pisao iz Beča na 30. srpnja i 1. listopada, uvjerava papu, 
da bi bio več toga -ljeta pokušao natrag predobiti ona mjesta, što 
su ih Turci nedavno osvojili, da je samo dobio one pripomoči, koje su 
mu bile obečane; ali krščani su, veli, nemarni, a on sam nije mo¬ 
gao sastaviti dovoljnu vojsku, jer mu se je sila medju inim i tim tro¬ 
šila, što je morao držati oružane čete po mjestih, koja su bila sklona 
preči na novu vjeru. Od bojišta odaljeniji narodi, veli, nehaju za tur¬ 
sko haranje; ali on mora nada sve tu stvar paziti, jer s turskih pro¬ 
vala neizmierno trpe njegove pokrajine i jer ga na to nuka »skrajna 
bieda svega hrvatskoga naroda«. Zato, veli, da je odlučio, da če do go¬ 
dine svakojako boj s Turčinom poduzeti, makar upravo sam ostao, 
samo ako mu papa na ruku bude, koga u ostalom opet i opet moli, 
da nastavi svoje nastojanje oko izmirenja zavadjenih krščanskih vla¬ 
dara. — Kao što se jo Ferdinand s velikim pouzdanjem na Kli¬ 
menta VII. obraćao, tako je to činio još s večom nadom kralj 
Ljudevit. Kliment bješe sada odpravio u Ugarsku kraljeva posla¬ 
nika Stjepana Brodariča, po kojem je izviestio kralja o svojem na¬ 
stojanju oko stvari krščanskih, ali ga je ujedno pozvao, da i on 

1 Eirnhab. 112 br. XXII. i Bucholtz III. 187. Archiv fiir Kunde 
osfc. Gesch.-Quell. I. Jahrg. 2. Hf. 131. Firnbab. 112 br. XXV. Kova- 
chich, Testig. 551 i Pray, Ep. I- 176. 

radi, kako ište ozbiljnost vremena. U svojem pismu od 14. srpnja 
zahvali Ljudevit papi za njegovu brižljivost, te ga opet zamoli, 
da pospješi izmirenje kršćanskih vladara i da pošalje veću svotu 
novca svojemu nunciju u Budimu; nu glede onoga, što se je od 
njega zahtievalo, nemogaše za sada još ništa odgovoriti, nego samo 
obeća, da će već papu izviestiti o svojih odlukah i odredbah, za 
koje je bez dvojbe mislio, da će se svakako onda učiniti, kada se 
sidje državni sabor. 1 

Mi znamo vrlo dobro, da niti Ferdinandu nisu bile takove okol¬ 
nosti, da bi bio mogao što većega i znatnijega izvesti; nu njegov 
malo prije opisani postupak pokazuje nam njega barem kao vla¬ 
dara, koji je vrlo dobro shvaćao svoju zadaću naprama opasnostim, 
s polja grozećim, te je ozbiljnom voljom o tom radio, kako da ih 
odstrani, premda su ga u njegovih na to smjerajućih brigah mu¬ 
tile i priečile druge svakojake brige i težkoće, koje su mu se 
s raznih strana na put stavljale toli zbog vierskih, koli zbog po¬ 
litičkih zamršaja u Njemačkoj i u njegovoj Austriji. Takovoj oz¬ 
biljnosti neima ni traga na Ljude vito voj strani; pak buduć da on 
već po svojoj ćudi i po svojem odhranjenju nije bio niti kadar, da 
išto ozbiljnije shvati i izvede, to je već usljed toga nastajala tim 
svetija dužnost za njegove savjetnike i doglavnike i ostale prvake 
u narodu, da brižno bdiju nad udesom i srećom države, svoje po¬ 
stojbine: nu koliko je medju timi ljudmi bilo volje i pripravnosti, 
da si učine sreću domovine ravnalom svoga života, to nam je malo 
prije u njekoliko rieči izkazao nadvojvoda Ferdinand, a još će nas 
obilnije o tom uputiti dogadjaji, koje idemo motriti — sve samo 
s tom namjerom, da se i tim putem prospe što više svjetla na 
istodobnu poviest našega naroda. 

Spomenut ću u tu svrhu ponajprije njeke zgode, pojedinih se 
osoba tičuće, koje su imale za dalji tečaj poviesti vele znatnih 
posljedaka. 

Na 7. travnja 1524 preminu ostrogonski nadbiskup Jure Szath- 
mary, o kojem nam pripovieda dobro ubaviešteni suvremenik, da 
je bio svemoguć u kraljevu vieću i da bez njegove volje ni kralj 
nije mogao ništa učiniti. Isti suvremenik pokazuje nam njeke crte 
u značaju toga mogućnika, na kojih se jasno vidi, da niti taj inače 

1 U prediduć. bilježci naveđ. pisma Ferdinand, i njegovo pismo Margiti u 
Monum. Hnng. Dipl. I. 27. Theiner, Slav. Mer. I. 581. 583. 584. Id. 
Mon. Hung. II. 638. 

zaslužni savjetnik Ljudevitov nije uviek sliedio čiste i uzvišene 
motive, nego da je i on ne samo u privatnom životu, več i u istih 
državnih poslovih često svoj probitak i svoju slavu tražio. Ne¬ 
smiljen svojim protivnikom milost bi izkazivao samo onomu, tko 
bi mu se pokorno podložio; tvrdica u ostalom buduči trošio bi i 
po više novca, ako se je odatle nadati mogao hvali i slavi; prije 
poznat kao protivnik Mletčana učini se njihovim prijateljem, kada 
ga je naš Toma Niger sjetio, kako je njegda Toma Bakač preko 
Mletčana kao svojih prijatelja dospio do velikih odlikovanja. Nu 
da je on ipak više smisla imao za obče dobro nego što ga je bilo 
u velike većine njegovih suvremenika i vršnjaka, to pokaza i na 
svojoj smrti, ostavivši kralju u svojoj oporuci 60.000 dukata, da 
se izkupe oni gradovi u šoprunskoj i željeznoj županiji, što su ih 
držali u zalogu austrijski nadvojvode još od Fridrikovih vremena. 
Kralj primi u svoje ruke i taj novac i još više blaga iz ostavine 
vele bogatoga biskupa, na koliko nije bila već razgrabljena; ali 
zato ipak neizkupi rečenih gradova. Papinski legat na budimskom 
dvoru bješe dozvolio na ime pape, da se izpražnjena Szathmarijevom 
smrću stolica za dvie godine nepopuni i da kralj sav njezin me- 
djutimni dohodak upotriebi u bojne svrhe; nu jedva što je bio 
Szathmary oči zaklopio, već se javiše prositelji, koji su iskali od 
kralja izpražnjenu stolicu. Ferdinand zagovaraše pri tom osobitom 
revnošću gjurskoga biskupa Ivana; nu komu su bile poznate ugar¬ 
ske stvari, nije mogao ni čas o tom dvojiti, koga li će zapasti 
ostrogonska nadbiskupija. Ladislav Szalkan, prije vacovski, a 
posije jegarski biskup, ujedno pako već od više godina kancelar 
kraljev, bješe se već tako učvrstio u kraljevoj milosti, da ga sje- 
gurno nije niti truda stalo, da se zadobavi izpražnjene nadbiskupske 
stolice. Već 6. svibnja bješe on imenovan ostrogonskim arcibiskupom 1 
i tako postade prvim crkvenim dostojanstvenikom u državi. On je već 
i prije znatno uplivao u poslove državne, i to ne samo u one, koji 
su se ticali upravo Ugarske, nego je rado posizao i preko toga, 
osobito pako u stvari češke, a bez dvojbe i u hrvatske; od sada 
pako smatrajmo njega kao prvoga i najmogućnijega kraljeva sa¬ 
vjetnika, koji će imati upravo odlučan upliv u svem onom, što se 
bude činilo na ime kralja Ljudevita. Njemu po boku stoji u vieću 

1 Massaro kod Firnbab. 81. Guidoto kod istoga 108 br. XVI. 111 br. 
XX. i XXI. Ferdinand, pismo kod istoga 110 br. XIX. K ovachicb, Ve- 
stig. 585. čl. 26 i 27. Istvanfi 64. Pal acky o. c. 461. 

kraljevu po svojem uzvišenom dostojanstvu palatin Stjepan Bathori; 
nu kako je Bathori bio i manje duhovit i manje rađen, tako je na¬ 
ravno i njegov upliv manji bio. Njih dvojica dakle ravnaju sada vie- 
ćem kraljevim i daju pravac cieloj vladi Ljudevitovoj, a pri tom se 
oslanjaju na svoje privrženike, — na one ljude najvišega duhovnoga 
i svjetovnoga reda, koji su bili kraljevskomu dvoru prikloni i odani, 
tražeći u tom pravcu svoga političkoga mišljenja i djelovanja naj¬ 
bolje poručanstvo svojoj dobrobiti. Mi znamo medjutim, kako se je u 
Ugarskoj već odavna stvarala velikom dosljednoščti i s ne manjim 
uspjehom moć protivna ugledu vlade kraljeve. Nju podiže Ivan 
Zapoljski, a podiže ju s tim većim uspjehom, što ima za izvadjanje 
svojih vladohlepnih osnova na pomoć ne samo svoje neizmierno 
blago, nego takodjer veliku stranu u narodu, a koliko je još za 
sada neima, to radi i on i njegovi prijatelji o tom, da si ju pre- 
dobije i osjegura. 

U tom razdvojenju Ugarske kaže nam se najobilatije vrelo jada, 
koji su ju već do sada mučili, a od sada će još veći postajati. U 
ovoj pako dobi, koju upravo sada motrimo, zgodi se zgoda, koja 
je stranačku strast još većma razpalila i protivne stranke na ubi¬ 
tačnu borbu izazvala. Lovro Iločki, vojvoda sriemski, bješe 
umro bez odvjetka. Na njegovu veliku baštinu, koja se je nalazila 
stranom u našoj domovini, stranom pako u Ugarskoj, računaše već 
odprije Ivan Zapoljski, oslanjajući se pri tom na nasljedni ugovor, 
što su bili njegda medju sobom sklopili njegov otac i knez Lovro; 
nu i njegovi se protivnici u kraljevu vieću bjehu već za vremena 
za to postarali, da rečena baština nezapane njega, koji im je bio 
već i onako preveć opasan. Oni, a poglavito Ladislav Szalk&n, za- 
htievahu svu Lovrinu ostavinu za kraljevskoga liska, pozivajući se 
na zakon, koji je tako odredjivao za slučaj izumrća koje obitelji, 
te povrh toga tvrdeći, da onaj Lovrin nasljedni ugovor s kućom 
Zapoljskom neima nikakove krieposti jedno zato, što je od njega 
morao Lovro odstupiti, kadno je bio savladan od četa kralja Vla- 
dislava, a drugo zato, što Zapoljski nisu položili one svote novca, 
koju su bili obećali, kada je kralj spomenuti ugovor od svoje ta¬ 
kodjer strane potvrdio. Bivši to pitanje ob ostavini Lovre Iločkoga 
na riešenje doneseno pred najviši kraljevski sud, dobi fiscus pravdu, 
te usljed toga uze kralj odmah dva Lovrina grada u Ugarskoj, 
kojih je jedan, Nemeth Ujvar naime, posije Franji Baćanu poklonio, 
ostala pako imanja ostavi Lovrinoj udovi Magdaleni od roda Ba- 

kaca, dok se nerieši pitanje o njezinoj doti i udovičkom pravu. Tu 
Lovrinu udovu udaše zatim za Ladislava More-a, za koga je 
Szalkan već prije bio radio, da mu pribavi Lovrinu baštinu, te 
koji je kašnje i zbilja sve to u svoje ruke dobio. 1 

Naprama toj revnosti, kojom su se tjerale stvari, tičuće se ko¬ 
risti pojedinaca, pokazuje se podpuno mrtvilo u onom, što je imalo 
biti učinjeno za obćenitu korist. Svatko je mogao doista lahko ra¬ 
zumjeti, od kolike bi bilo važnosti za Ugarsku, da se Vlaška 
iztrgne izpod turske vlasti; nu premda se je za to bila sada njeka 
prilika ponudila, te su sami Vlasi iskali zaštitu ugarskoga kralja, 
to se ipak nije u tu svrhu niti kakov valjan pokus učinio. Za- 
poljskomu se je doduše naredjivalo i zapoviedalo, da podje u Vlašku 
sa svojimi četami i da joj pruži iskanu zaštitu na ime kraljevo; 
ali on nije ništa odlučna u to ime učinio, te su se tako Turci 
mogli i na toj strani utvrditi sa svojini uplivom, da zatim i 
odatle dalje stupaju proti Ugarskoj. 2 Nu ako bi se moglo moguć- 
nikom u Ugarskoj još ikako oprostiti, što su zanemarili tu stvar, 
to ostaje još druga, koja se nikako i na nijedan način nije smjela 
zapustiti, jer se je ticala upravo najbližih i najhitnijih interesa 
same Ugarske, te zato ide vječna sramota one, koji su ju ipak 
svojom krivnjom zapustili. Nakon izgubljena Biograda imaše Ugar¬ 
ska još jedno vele znamenito mjesto na dolnjem Dunavu, grad 
Severin naime, koji je imao za obranu Erdelja i dolnjih ugarskih 
županija neizmiernu važnost. Nu premda su ljudi toga vremena 
dobro shvaćali, što znači Severin za obranu Ugarske, tako da su 
njeki dapače taj grad većma cienili nego i sam Biograd, to se ipak 
neučini ništa valjana, da bude občuvano to toli znamenito bra- 
nište. Njegdje pod konac travnja mjeseca g. 1524 pokaza se prvi 
put Bali-beg sa svojimi Turci pod Severinom, da ga juriša i za¬ 
uzme. U gradu bijaše malo posade, a tako isto i hrane i ostalih 
bojnih sprava, zidovi mu pako bijahu na pola porušeni od potresa, 
koji se je malo prije toga dogodio. Na glas o tom, što Turci na 
dolnjih stranah čine, izdade kralj potrebite odredbe, da se priteče 
u pomoć obsjednutomu gradu. Takova se zapovied odpravi kapitanu 
Emeriku Zoboru, pak i drugim. Usljed toga, što se je bilo počelo 

1 Istvanfi 66. Thurmschwamb kod Engela, Nebenlanđer I. 196. 
Georg. Sirm. 78. 

2 Guidoto kod Eirnkab. 108 br. XVI., 111 br. XX. 117 br. XXXIV. 
Burgio kod Theinera, Mon. Hung. II. 720. Engel, Nebenldn. IV. 205. 

činiti kanoti njekom ozbiljnošću na Ugarskoj strani, okani se Bali-beg 
obsiedanja, te predje sa svojom četom na onu stranu Dunava, ali 
ne morda s tom namjerom, da Severin sasvim na miru pusti, nego 
samo zato, da udari drugim putem, kako će napokon sjegurno po¬ 
stići, za čim je bio pošao. On sagradi nainie na desnoj dunavskoj 
obali Severinu naproti dosta jaku tvrdju, odakle je zatim dalje 
radio, čas uznemirujući branitelje Severina, drugda opet zasjedajući 
klance i prolaze, kojimi se je imala u Severin brana dovoziti. Bu- 
duć da je po tom Severin bio izvrgnut najvećoj opasnosti, zato je 
trebalo Bali-bega iz onoga njegova gniezda iztjerati. Nove su u 
to ime odredbe činjene; naredjivalo se je prelatom i velmožam, da 
dižu svoju oružanu momčad; a naročito se je zapoviedalo temišvar- 
skomu zapovjedniku i Ivanu Zapoljskomu, da ni časa nepočase, već 
da što brže poteku na pomoć obsjednutomu gradu. Nu sve zah- 
man. Vojske se je tako malo diglo, da se s njom ništa nije moglo 
opraviti, i oni, u koje se je kralj još najviše uzdao, sasvim su se 
oglušili svojoj dužnosti. Zapovjedniku Severina, Ivanu Kallayu po 
imenu, nije napokon ino preostalo, nego je morao početkom listo¬ 
pada Turkom grad predati. Suvremenici, koji nam o toj znamenitoj 
zgodi pripoviedaju, nenalaze nikoga, koga bi mogli pohvaliti, da 
je vršio svoju dužnost, — samo kralj Ljudevit, da odbije toliku 
sramotu od svojih podložnika, izvinjuje ih njekako i brani, — 
ostali pako suvremenici kude, kao što rekoh, ugarske stališe, a na¬ 
ročito bacaju najveću krivnju za izgubljeni Severin na Ivana Za- 
poljskoga, jedni ga prikazujući kao nemarnika, a drugi kao ne¬ 
vježu i strašivicu. 1 * * * S 


1 0 gubitku Severina malo su govorili dosadanji ugar. historici; sada nas 

pako mnogo obilnije i temeljitije izviešćuju o toj znamenitoj zgodi ovi od no¬ 

vijih vremena poznati izvori: Guidot. pisma kod Firnliab. 111 br. XX. i 

XXI., 112 br. XXIII. do XXV., 113 br. XXIX., 114 br. XXXI. Georg. 

S irm. 110.Ljudevit, i Burgijeva pisma kod Theinera o. c 641.716. 719. 
720. Ovamo ide i jedno izviešće legata Campeggija, kojer je kao što i druga 
izviešća toga legata, priobćio Theiner u malo prije spomenutom svojem djelu; 
spada pako ovamo izviešće na str. 677. Nadalje Kovachich, Vest. 551. 
Ferdinand, naputak poslanikom za požun. sabor kod Jaszaya, A magyar 
nemzet napjai, str. 277. Ljudevit, pismo Zagreb, kaptolu 15. listop. u ar- 
kivu istoga kaptola 1, 21. Napokon pismo Karla Contarina, mlet. posla¬ 
nika, iz Beča 15. listopada, u kojem se veli medju inim: „... Eri e venuta 
la noua ferma dila perdeda de Severino, locho dil Hongoro, qual e di molto 
mazor importauzia che non fu Belgrado. tt (San udo k 25. listop. Moj prep.). 

To tursko napredovanje moraše Ugrom tim više straha zadavati, 
što su medjutim Turci i saveznici im Tatari i susjednu poljsku 
državu uznemirivali, na koju se je u dnevih nevolje mnogi i 
mnogi Ugrin s velikom nadom obazirao, s pouzdanjem očekujući, 
da njezin kralj doista neče moči zapustiti svoga sinovca i njegovih 
kraljevina. Nu i Poljska bolovaše tada s onih istih rana, od kojih je 
Ugarska toliko trpjela; pogledom na razpre medju njezinimi pre¬ 
lati i velmožami i na mržnju, koju je plemstvo pokazivalo proti 
višim stališem, pričini se nunciju Burgiju, koji je u tih dnevih 
njeko vrieme na dvoru kralja Sigismunda boravio, da je stanje 
Poljske veoma slično ugarskomu. Zato upravo i mogaše dušmanin 
toliko jada zadati poljskim zemljam, kada je stao na nje s raznih 
strana navaljivati ljeti g. 1524. 1 

U tako opasnih okolnostih svoje države obziraše se opet kralj 
Ljudevit poglavito na svoje vanjske prijatelje, od kojih se je sve¬ 
udilj nadao pomoći i izbavljenju. Ne malom utjehom bijaše za 
njega, što je legat Campeggi od mjeseca srpnja u Beču boravio, 
te je odatle mogao bolje i temeljitije stvari ugarske motriti; a da 
mu u tu svrhu i sam kralj posluži svojimi izviešči, odpravi k njemu 
Brodariča, koji je sada još uviek u Ugarskoj boravio. Iz Broda- 
ričeva pisma, koje je pisao papi Klimentu iz Beča 21. kolovoza, 
jasno se razabire, da je Campeggi najviše pazio na pitanje o cr¬ 
kvenom i vierskom jedinstvu, kojemu je tolika pogibelj grozila 
s protestantskoga pokreta, te da še je u tom poslu nadao kriepkoj 
pomoći od strane nadvojvode Ferdinanda i od oba kralja Jagelovca, 
kao što i od nadbiskupa i kancelara Lađi slava Szalkana; nu nje¬ 
govo revno nastojanje oko te jedne stvari nemogaše ga ipak za- 
priečiti, da nebi bio mislio i na druge prieke potrebe krščanskih 
naroda, a navlastito kraljevina Ljudevitovih. Za taj drugi rad dat 
če se njemu medjutim obilnija prilika istom onda, kada dodje u 
priestolnicu Ljudevitovu. Iz spomenutoga Brodaričeva pisma zabi- 
lježit ču ovdje još samo toliko, da si je Burgio umio pribaviti u 
Ugarskoj toliko prijazni, da su ga ljudi smatrali više svojim čo¬ 
vjekom nego li tudjincem. 2 — Što se tiče stališa ugarske države, 

1 0 tom samo mimogrede spomenutom predmetu imamo mnogo veoma zani- 
miva u Guidotovih pismih kod Firnhab. 111 do 113, a još više u Burgi- 
jevih izviešćih kod T b ein e r a o. c. 716 i 719. 0 toj stvari piše i Krsto Fran¬ 
kapan Dandulu 15. stud. (Moj prep. iz Sanuda k 3. prosin.). 

u Theiner o. c. 639. 

to se na njihovoj strani nepokazuje ni jedan znak ozbiljnijega ka¬ 
kova nastojanja, koje bi bilo na to smieralo, da se odvrate do¬ 
movini grozeće pogibelji. Uzprkos turskim pripravam i navalam, 
koje su put sterale daljemu njihovu napredovanju, nastavljaju se 
u Ugarskoj spletke sebičnjaka i medjusobne borbe protivnih stra¬ 
naka. Te smutnje bijahu bez dvojbe zaprekom, te se nije mogao 
držati, kao što smo već vidjeli, u navadno vrieme državni sabor; 
a kada se je kašnje, njegdje mjeseca srpnja, sastala njekakova 
skupština, nije od nje bilo zemlji nikakove pomoći. Dočim se pako 
nije moglo doći do složna rada na zakonitom saboru, držane su 
javno i potajno stranačke skupštine, od kojih opet nije bilo 
državi nikakove koristi, nego je njimi dapače samo domaći razdor 
još do veće sile dolazio. Ljudi sebičnjaci, tražeći samo svoju korist, 
povadjali bi za sobom ubogo plemstvo, u kojem se je još nalazilo 
smisla za obće dobro i za potrebe domovine, te bi s njim držali 
takove stranačke sastanke pod izlikom, da traže spas domovine, 
koju je dvorska stranka po njihovih riečih u propast vodila, a u 
istinu samo zato, da se uz pomoć plemstva zadobave vlasti i da 
se na njegovih ramenih uzdignu i do najvišega stepena. Takov sa¬ 
stanak bijaše sazvan u Varsany, ali bez dvojbe nije to jedini sa¬ 
stanak te vrsti. Pomni i razumni motritelj svega toga, što je u 
Ugarskoj bivalo, papinski nuncij Burgio, razumije vrlo dobro, da 
od takovih sastanaka neće biti spasa državi, a tako isto da odatle 
neće poteći niti plemstvu nikakova polaštica za njegove različite 
tegobe, te Burgio sasvim pravo vidi, da velmože plemstvo samo 
kao orudje upotrebljuju za svoje sebične i stranačke ciljeve, a na¬ 
pokon da će se ipak svi složiti proti plemstvu ili da će ga preva¬ 
riti pustimi kakovimi obećanji. Vodjam toga pokreta medju plem¬ 
stvom bijaše glavnom stvari i prvim ciljem, da sruše upliv dvorske 
stranke, a navlastito njezinih glava, palatina Stjepana Bathora i 
kancelara Ladislava Szalkana, te zato upotrebljuju svaku stvar, 
koja je bila podobna vladajuću stranku mrzkom učiniti. Slobodno 
možemo vjerovati, da je u tom pravcu već sada radio i Stjepan 
Verboczy, a tako radeći da je napokon i proti svojoj namjeri 
poslužio ne onoj stvari, za koju se je toli revno zauzimao, nego 
vladohlepnim namjeram Ivana Zapoljskoga. Težnje Verbocza i nje¬ 
govih riedkih jednomišljenika smierahu u istinu na to, da se nadje 
liek težkoj boli njihove domovine pomoćju srednjega i nižega 
plemstva; nu niti ti muževi boljih misli nemogoše navratiti struju 

javnoga života na bolje i zdravije pravce, narod bo je bio u ve¬ 
likoj većini već u toliko izopačen, da se je radje povodio za obsje- 
nom i taštinom nego li za zbiljom i radom. Da se sruši moć vla- 
dajuće dvorske stranke i njezinih načelnika, bješe ugovoreno medju 
njekimi poglavitimi velmožami, medju kojimi se naročito imenuje 
Ivan Zapoljski, zatim Petar Perenyi i Gašpar Raskay, da se mora 
za tim ići, da bude sazvan sabor, pak tu da se kralju dade gu¬ 
bernator, zatim da se protjeraju svi Niemci s dvora kraljeva i da 
se dade uprava novčanih stvari u druge ruke. Okolnosti zbilja bi¬ 
jahu takove, da je i vlada morala misliti na sazov sabora, Turčin 
bo je već od njekoliko mjeseci oko toga radio, da predobije Se- 
verin. Odlučeno dakle bijaše, da se drži sabor; nu ono gibanje 
medju plemstvom, koje se je vele opasnim pokazivalo na spome¬ 
nutih njegovih sastancih, zadavaše mnogo straha kralju Ljudevitu 
i njegovim prvim doglavnikom: zato se poštara Ljudevit, da si za 
vremena pribavi oružanu pomoć za onaj slučaj, ako bi sabor udario 
pogibeljnim pravcem. U to ime zaiska on od svojih čeških stališa 
5 do 6 hiljada momaka, koji su mu imali biti poslani pod izlikom, 
da će ih upotriebiti proti Turkom; ta njegova osnova bude me- 
djutim za dobe izdana, i on je se morade usljed toga okaniti. Dr¬ 
žavne potrebe bijahu tako silne, da je kralj ipak morao sabor 
sazvati za 8. dan mjeseca rujna 1524. Pogledom na ono, što 
se je zbijalo prijašnjih mjeseci na stranačkih sastancih, očekivahu 
sa strahom sastanak toga sabora velmože i prelati u obće, a oso¬ 
bito oni, koji su držali najvišu vlast u svojoj ruci. Kada se je 
napokon sabor sastao i kada je imao preći na razpravljanje naj¬ 
većih potreba države, svatko je morao izreći, da je domovina u ve¬ 
likoj opasnosti, ali nitko se nije hotio priznati krivcem za njezinu 
nesreću: stališi su obarali svu krivnju na kralja i na njegovu vladu, 
a kralj je odbijao te osvade od sebe, te ih svaljivao na bjeditelje 
svoje, rieč im svoju zadavajući, da neće nikada zaostati za svojom 
dužnošću, ako samo i oni budu činili, na što ih poziva opasno 
stanje njihove domovine. Što se je u ostalom na tom saboru uči¬ 
nilo i zaključilo, to se nemože danas točno opredieliti, jer je ne¬ 
moguće, da se stavno izrekne, koji su od zaključaka sabora god. 
1525 već ovom prilikom bili izrečeni i postavljeni, a ondje samo 
ponovljeni ili u nječem promienjeni. Po mojem mnenju, koje se 
osniva na dobrih temeljih, može se uzeti samo toliko kao posve iz- 
vjestno, da su već prilikom ovoga sabora bile stvorene njeke od- 

redbe o bojnih stvarih, sve ostalo pako, što unose historici novi¬ 
jega vremena u taj sabor, neima za se nikakova temelja, dapače 
ja scienim, da ima za to dovoljnih dokaza, da prigodom ovoga sabora 
nisu nipošto učinjeni njeki zaključci, koji mu se inače obično pripi¬ 
suju. Obično se uzima medju inim, da je več sada bio stvoren za¬ 
konski članak proti Niemcem na dvoru kraljevu i kraljičinu, zatim 
proti carevu i mletačkomu poslaniku, nadalje o uzkračenju desetoga 
duhovnikom, o kraljevu užem vieču, o sazovu Hatvanskoga oruža¬ 
noga sabora: nu ako se uvaži, da svemu tomu neima traga u iz- 
vieščih onih, kojih su se te stvari živo ticale, u izvieščih naime 
Guidotovih, Campegijevih i Burgijevih, tada se mora s razlogom 
posumnjati, da li je sve to sada več bilo zaključeno. Od toga je 
naravno posve različito pitanje, kakov li je duh i pravac več sada 
vladao u pogledu njekih malo prije spomenutih stvari; ako se pako 
na to osvrnemo, tada dakako nečemo ostati u nikakovoj dvojbi, te 
nam je več i prediduče razloženje više toga pružilo, što se i ovdje 
može vrlo dobro upotriebiti. Vidjeli smo več, da se je kušalo po- 
močju plemstva srušiti vladu sadanjih Ljudevitovih doglavnika; a u 
tom se je dakako lahko moglo i dalje poči. 0 samih težnjah, koje 
su sliedili vodje plemstva, poučava nas vele jasno zgoda, zbivša se 
jošte za trajanja sabora. Dok su stališi još zajedno bili, dodje im 
glas, da je pao Severin; 11 a to pako bude odpravljen ka kralju 
Stjepan Verboczi ne morda s porukom, da če stališi sve moguče 
učiniti, kako da Turčinu otmu to toli važno mjesto, nego s na¬ 
logom, da kralja pozove, da se sklone ili u svoju češku državu, ili 
pako u kraljevinu svoga strica! Tko nevidi, da se tu nije radilo 
o kraljevoj sjegurnosti ? Kao što smo pako u tom pogledu na jasnu, 
tako su još i druge njeke stvari, o kojih nemožemo imati nikakove 
dvojbe. Od prije več znamo, kako su Ugrom bili mrzki stranci, oso¬ 
bito Niemci; sada su pako ove potonje još večma mrzili, što ih je 
više bilo na kraljevu i kraljičinu dvoru, gdje su imali mnogo moči 
i upliva: zato čemo lahko vjerovati, da je iskalo javno mnenje u 
plemstvu, da se ti stranci, a poglavito Niemci što prije odstrane. 
Da se to čim sjegurnije postigne, u to je ime morala i vjera po¬ 
služiti. Medju Niemci, i onimi upravo, koji su imali mnogo upliva 
na dvoru, bilo ih je, koji su prijali Lutherovoj nauci: zato su kolo- 
vodje Niemce i s te strane narodu kao pogibeljne pokazivali; pak 
buduč da je dvor njeke od tih tudjinaca štitio i u milosti držao, 
zato je takodjer sumnja bacana na pravovierje kraljevo, a osobito 
* 9 

kraljičino, premda je u istinu i ona, kako nas o tora izvješćuje 
Burgio, komu možemo n tom sasvim vjerovati, rečene Niemce samo 
zato štitila, što su bili na njezinu dvoru i što su joj bili suple¬ 
menici. Što se tiče te vierske stvari, o njoj ću samo još toliko pri- 
mietiti, da se je već sada u Ugarskoj vele strogo i ozbiljno postu¬ 
palo proti širenju Lutherove nauke: spisi su Lutherovi paljeni; ši- 
riteljem se je njihovim i nove nauke grozilo najvećom kazni, pak 
su njeki u istinu bili prognani, a njeki dapače i spaljeni; nezna se 
pako, tko je u toj vierskoj stvari revniji, da li nadbiskup Szalkan, 
ili pako kralj Ljudevit, ili napokon Verboczi, vodja i buđitelj plem¬ 
stva, koji se je od toga svoga revnovanja za pravovierje nadao iz¬ 
dašnim pomoćim za svoju domovinu od papine strane. Nu pri svem 
tom napreduje ipak širenje novih nauka, s prva dakako samo iliti 
poglavito medju Niemci. 1 

Kralj je Ljudevit bio obećao papi Klimentu, kao što smo već vi¬ 
djeli, da će ga skorim izviestiti o svojih odredbah; zato je pridržao 
Brodarića, da po njem pošalje papi boljih viesti, pouzdano očeku¬ 
jući, da će sabor više toga učiniti, što će se moći s ponosom u 
sviet iznieti. Sabor je medjutim prošao; nu u prvom pismu, koje 
piše Ljudevit Klimentu nakon završena toga sabora na 20. listo¬ 
pada, neima baš ni rieči o kakovih pripravah, koje bi se bile či¬ 
nile na kraljevoj strani, nego kralj i tom prilikom vapije za po¬ 
moć, jer su mu s raznih strana dolazili glasovi, da će ga Sulejman 
budućega proljeća glavom potražiti, a on se nalazi, kao što veli, u 
skrajnoj zdvojnosti. 2 

Ako već niti u Ugarskoj neima znakova kakova života vlade 
Ljude vito ve, to će se tomu doista još manje traga naći u našoj 

1 Kovachich, Vest. 551, zatim Vest. 574 i Suppl. II. 550. Bartal, 
Comment. III. 291. Guiđoto kod Firnhab. 108 br. XV., 112 br XXV., 
113 br. XXVII. i XXIX i 114 br. XXXI. Burgio kod Theinera o. c. 716 
i 719. Contarini u malo prije naved. pismu od 15. listop. ovako piše, pošto 
je rekao, da je pao Severin: „. .. Et li nobeli dil regno ongarescho a prote- 
stato al re, voglia far prouisione, clie 1 regno non vadi di mal in pezo in man 
dil Turcho, e ii re a risposto, mai da lui non a manchato ni manchera, se 
loro el uora ajutar.* 4 Zay 131. — Koga je volja, može naći znamenitih data 
o vierskom pitanju u Guidotovih izviošćih kod Firnhab. 105 do 114, zatim 
u Burgijevih kod Theinera o. c. 716 i 719 i u drugih listinah kod istog* 
Theinera 636. 639 i kod Katone XIX. 414 i si., napokon kodRanke-a, 
Deutsche Gesch. im Zeitalter der Reform. II. 298. 

2 Theiner, Slav. Merid. I. 584. 

domovini. Ima ipak jedna vele znamenita stvar, koja u ovu dobu 
ide i naše se domovine tiče, a pri kojoj se pokazuje vlada kralja 
Ljudevita kao jedan najznatniji djelujući faktor. 

Ljudevit je poslao već 15. listopada zagrebačkomu kaptolu svoje 
kraljevsko pismo, u kojem zapovieda kaptolu, da u smislu za¬ 
ključka sabora od 8. rujna prema svojemu posjedu naoruža svoju 
bojnu momčad i da ju do Nikolja pošalje »u Hrvatsku« pod stie- 
gove banova; buduć pako da okolnosti države zahtievaju, da se 
što više vojske sakupi, zato nalaže kralj nadalje kaptolu, da na 
svojih imanjih riez (diku) učini ne po tako zvanih portah nego po 
dimih, t. j. da se porez neuzima od selišta, komu porta odgovara, 
nego od svake kuće, tako da svaka plati diminu, makar da ni ne- 
ima podpuna selišta; napokon, buduć da su kralju glasovi dolazili, 
da će na proljeće sam sultan njegove države napasti, zato se po¬ 
ziva kaptol u smislu zaključaka Jurjevskoga ugar. sabora od god. 
1523, da naoruža desetu stranu svojih podložnika i da ih drži u 
pripravi, kako će moći za dobe onamo prispjeti, kamo budu zvani 
u svoje vrieine i prema potrebi.' Tako sve to naredjuje i zapovieda 
kralj Ljudevit, a nevidi jadan, da njegove odredbe moraju ostati 
bezuspješne i jalove, kada u zemiji nije bilo od svih priznane, 
čestite i kriepke vlade, koja bi bila svojim revnim radom narodnu 
snagu dizala i ravnala. Sada, gdje-no je Ljudevit izdavao svoju na¬ 
pomenutu naredbu, scienim ja, da se Ivan Torkvat Karlović već 
niti nije zvao banom, a buduć da Ljudevit u svojem pismu ipak 
o banovih govori, to mi je uzeti, da je već sada bansku čast 
imao osim Ivana Taha, koga smo već prije našli kao druga Kar- 
lovićeva, i Franjo Baćani, koga u ostalom nalazim u spome- 
nicih kao bana istom 29. trav. 1525. Dva nam se dakle tu kažu 
bana, ali koja korist od njih? Baćanovu djelovanju neima za dugo 
još nikakova traga, a Taliovo ime kada se i spomene, nebiva to 
inako, nego da ga Hrvati odbijaju kao narinutoga si bana Jedan 
znak neizvjestnosti i smutnje, koja je odatle morala sliediti za sve 
odnošaje javnoga ž ; vota, imao sam priliku već drugdje spomenuti, 
kako se naime u izpravah drži clausula »Sede banatus vacante« 
sve do studena mjeseca g. 1525, sada nam se pako kažu druge još 
mnogo krupnije i zamašnije stvari. Vlada Ljude vi tova bješe dala 

1 Arkiv kaptola zagrebačkog 1, 21. Glede rieči riez i dim v. pisma Krste 
Frankapana u Pov. Spom. 222. 223. 225. 226., a glede dimine Daničićev 
Rječnik. 

Hrvatom, kao što je rečeno, već odavna Ivana Taha kao bana, a 
posije bješe još pridala Franju Bacana. Pošto je to tako bilo uči¬ 
njeno od strane budimskoga dvora, evo kakovo je pismo upravila 
na Ferdinanda iz Ripča na 30. studena 1524 »Vniversitas no- 
bilium regui Maiestatis vestre Croacie«. Cusmo, — tako veli po 
prilici plemstvo hrvatsko Ferdinandu —, da su se njeki velmože 
»ove Vašega Veličanstva hrvatske kraljevine« i na naše ime obra¬ 
tili na Vaše Veličanstvo, da Vaše Veličanstvo privoli, da si ova 
prejadna kraljevina izmedju njih bana izabere. Nu mi nikomu ne- 
dasmo u to ime naših vjerodajnih listova. Nedvojimo, da Vaše Veli¬ 
čanstvo može procieniti, da li je koji od hrvatskih velmoža spo¬ 
soban, da preuzme toliko zvanje, kada nisu kadri, da sami sebe 
čuvaju i brane. Neradi se pako u toj stvari o ničem drugom, nego 
kako bi nas svojimi sebri oliti podložnici učinili, kao što već i 
sada njeki izmedju njih nas različitimi načini vrieđjaju i tlače. 
Zato molimo Vaše Veličanstvo, da neposluša rieči hrvatske go¬ 
spode, nego da nam dade bana, koji će moći uzvišeno svoje zvanje 
na obću korist vršiti. Rieči toga znamenitoga plemićkoga pisma 
tako su jasne, da im netreba s moje strane obširna tumača. Sje¬ 
deći još Ljudevit na priestolju kao kralj ugarski i hrvatski, naziva 
njegovo hrvatsko plemstvo kraljevinu Hrvatsku kraljevinom Fer- 
đinandovom, te Ferdinanda poziva, da toj kraljevini dade prvoga 
joj dostojanstvenika. Tako duboko dakle bješe već sada pao ugled 
Ljudevitova kraljevskoga dostojanstva, da plemstvo, — ili reci slo¬ 
bodno dio barem plemstva nesmatra u njem svoga kralja, nego 
principa austrijskoga scieni kraljem, od njega očekujući ono, što 
se je moralo od kralja očekivati. Stvar ta toli važna izpredat će 
se medjutim dalje sama sobom. Vele je znamenito u spomenutom 
plemićkom pismu i ono, što nam se veli o raždoru medju plem¬ 
stvom i medju velmožami oliti knezovi: to je pako ista ona stvar, 
koja nam se to doba kaže i u Ugarskoj. Nu da se na ovom mjestu 
nezadržim dulje kod tih pojava, koji će se, kao što rekoh, kašnje 
pokazati u daljem svojem razvoju, vratit ću se još jednom k pi¬ 
tanju o banovih hrvatskih. Kada se bude u najbližoj budućnosti 
postupalo na ime kraljevine hrvatske proti odredbi Ljude vito ve 
vlade u pogledu banske časti, uviek će se spominjati samo Ivan 
Tah kao onaj, komu bi valjalo po zahtjevu Hrvata bansko dosto¬ 
janstvo oduzeti, a o drugom banu, o Franji Baćanu neće biti pri 
tom ni rieči. Po tom bi se dalo suditi, da je bio barem Baćan ob- 

ćenito priznavan kao ban, i da je barem on umio držati ugled 
svoga uzvišenoga dostojanstva; nu da je tomu tako, kako bi bili 
mogli hrvatski knezovi, Ivan Torkvat Karlo vic, Vuk i Jure Fran> 
kapan još god. 1526 pisati nadvojvodi Ferdinandu, da im njihov 
kralj nije znao niti bana dati? ili kako bi bili mogli isti i još 
drugi knezovi i sve plemstvo hrvatsko Ferdinandu izjaviti još u 
travnju g. 1527, da nisu nikada obećali niti kralju Ljudevitu, niti 
Ferdinandu, da će Baćana držati svojim banom ? Ja od svoje strane 
iz tih rieči toliko razabirem, da si niti Baćan nije umio pribaviti 
obćenito priznanje i štovanje svoga banskoga dostojanstva i da se 
niti za-nj nije mnogo marilo osobito na prekokupskih stranah, gdje 
su se još njekako držali u ostancih svoga njegdanjega velikoga 
vladanja stari kneževski rodovi Krbavski, Frankapanski i dr. Bu¬ 
dući tako s banskim dostojanstvom u ovoj dobi, razumjet ćemo 
riečirn Guidotovim, koje je o njem napisao u svojem konačnom 
izviešću mjeseca kolovoza 1525. Drugo dostojanstvo, veli on, ima 
u Ljudevitovoj državi ban hrvatski, koji je kanoti podkralj te kra¬ 
ljevine, koju braniti mora; nu sada je to dostojanstvo gotovo sa¬ 
svim porušeno. 1 

VI. 

Početak Bačanova banovanja. Stanje Hrvatske potanje opisano. Krsto 
Frankapan dolazi u Budim (počet, 1524). Nadvojvoda Ferdinand do¬ 
biva u svoje ruke njeke lirv. gradove. Vladavina kralja Ljudevita na 
izmaku g. 1524 i počet . 1525. Hrvatska opet trpi od Turaka Krsto 
se Frankapan nudi , da će Jajcu pomoći Slovinski sabor (trav. 1525), 
na kojem se je radilo o Ivanu Taku . 

Razstajući se s Ivanom Tork vatom Karlo vicem kanoti banom i 
nastavljajući pripovieđanje o poviesti hrvatskoga naroda u dobi, 

1 Ljudevit, pismo banovom Tabu i Bacanu 29. trav. 1525 kod Kovachich, 
Monum. Batthyan. uro. XXXV. (Rkp. u zagreb. nadb. knjižnici). Pismo hrv. 
plemstva od 30. stud. 1254 nadvojvodi Ferdinandu u prepisu iz c. kr. taj. 
arkiva u knjižnici jugoslav. akademije (Kukuljević. sign.: Br. LXXV). Moj 
štovani prijatelj g. I. Kostrenčić nije mogao dosad uza sav svoj trud u trag 
doći izvorniku toga vele znamenitoga pisma. Komu bi se učinilo to pismo sum¬ 
njivo ili cielo, ili mu sam datum, ueka medjutim, dok se izvornik kojom sre¬ 
ćom nenadje, dobro prispodobi pisma hrv. plemstva i pojedinih plemića od 
g., 1526 kod Chmela (o. c. 3. 4. 5. 12.), gdje će naći više rieči i izraza, 
porad kojih bi mogao biti pripravan ovo pismo zabaciti. Chmel, o. c. str. 
12 br. XIII. Guidoto kod Firnhah. 137. 

koju ću nazvati dobom bana Bacana, uvjeren sam, da štovani 
čitatelj neočekuje u toj dobi ništa povoljna po naš narod. Po onom, 
što je već izpripoviedano na koncu prijašnjega odsjeka, može si 
svatko stvoriti prilično jasnu sliku o stanju, u kojem se je naša 
domovina to vrieme nalazila; nu ima još i drugih što znatnijih, 
što manjih stvari, koje će nam dobro poslužiti u tu svrhu, da se 
još temeljitije upoznamo s tadanjim vremenom. 

0 osloboditelju grada Klisa, knezu Petru Kružiću, nena- 
lazim nakon onoga njegova junačkoga djela prilično dugo nikakova 
spomena. Svibnja g. 1524 kazuje listina senjskoga kaptola, kako 
je on učinio ugovor s Grgurom Orlovčićem: da će u slučaju, ako 
jedan od njih umre bez odvjetka, sve imanje preći na onoga, koji 
preostane i na njegov odvjetak 1 ; posije toga se pako Kružić istom 
onda pojavljuje, kada je Klis iznova dospio u veliku pogibelj. — 
Mnogo je znamenitije, što nam se to doba pripovieda o Fran- 
kapanih, osobito Bernardinove loze. Bernardinov se sin Feranat 
nudi Mletčanom na plaću mjeseca listopada 1524; Bernardin pako 
sam upravlja njekoliko mjeseci kašnje pismo na papu Klimenta, 
koje je u mnogom pogledu vele zanimivo. Tu hvali on najprije 
papi za pomoć, koju mu je poslao u njegovoj velikoj nuždi; ra¬ 
duje se zatim izmirenju medju kršćanskimi vladari, oko kojega je 
papa radio; govori nadalje o strašnoj turskoj sili i o štetah, što 
su ih navlastito njemu počinili, odvedši najnovije doba s njegovih 
imanja preko 2000 duša. K tomu, što Bernardin veli o posliednjoj 
turskoj provali na naše strane, dodajmo na temelju inih izvora: 
da su Turci tom prilikom bili provalili, prama koncu listopada 
1524, najprije prama Senju, a odatle da su se obratili preko 
Brinja prama Bernardinovim gradovom Skradu i Dubovcu, u kojih 
su okolišu silu zla počinili. Bernardin govori dalje u svojem pismu 
o tom, kako su Turci odlučili upravo uništiti i zatrti njegovo vla¬ 
danje, on pako da im se otima, koliko samo može, a da će radje 
sve izgubiti i umrieti nego da si dušu griehom okalja, — da se 
povede za svojimi susjedi, hrvatskimi knezovi, kojih su se jedni, 
kao Što veli, već nagodili s Turčinom, a drugi su na putu, da to 
isto učine i da Turčinu harač obreknu. Eto grde osvade proti 
knezovom hrvatskim od vršnjaka njihova, za koga bi se moralo 
uzeti, da je znao što biva u njegovu susjedstvu, i da nije imao 


1 Povje3t. Spom. 212. 

razloga, zašto da rekne neistinu. Nu pri svem tom ja se ipak usu- 
djujem odbiti od knezova naših Bernardinovu objedu, navlastito na 
koliko se u njoj veli, da su njeki od naše vlastele Turčinu harač 
več obećali: činim pako to na tom temelju, što se spomenuta 
osvada s nijedne druge strane na hrvatske velmože nebaca. Na što 
se je u istinu pomišljalo u časovih skrajnje zdvojnosti, nesmije se 
uzeti kao gotov i svršen čin, dok neima za to nedvojbena dokaza. 
Stariua Bernardin, zabrinut za svoj obstanak, a tražeći milosti i 
pomoći u pape, prikazuje svoju stvar u takovoj slici, kako bi se 
papa što prije i što sjegurnije sklonio na njegove molbe. 1 — Sada 
se opet sastajemo i s Bernardinovim sinom Krstom, koga smo 
samo jednom bili našli nakon njegova povratka iz Njemačke. Nu 
nije on sada više po boku svoga siedoga otca, s kojim smo ga 
zadnji put vidjeli mjeseca travnja 1523, nego je u Budimu, a na 
službi kralja Ljudevita, ka kojemu je bio dospio već mjeseca ve¬ 
ljače ili ožujka god. 1524, pošto je prije toga bio ponudio svoju 
službu u stožerničkom zboru papi Klimentu, te se istom prilikom 
oprao od osvade, kojom su ga biedili njegovi neprijatelji, kao da 
je tobož s Turčinom u sporazumljenju. Na prvi bi se pogled moglo 
komu pričiniti, da je Krsto bio nehajan za vaje i muke svoga 
roda, kada eto i po drugi put ostavlja svoju postojbinu; nu ako 
s bližega ogledamo njegov postupak, to ćemo se uvjeriti, da je sve 
njegovo nastojanje sada upravo na to smieralo, da se nadje način, 
kako bi se suzbio kivni dušmanin, od koga su njegovi suplemenici 
i susjedi im Ugri toliko trpjeli. Ja scienim, da ću najbolje učiniti, 
ako privedem sama Krstu, da nam on kaže, zašto se je uputio na 
dvor kralja Ljudevita i što je ondje tražio. Krsto pako ovako piše 
14. rujna 1524 iz Budima davnomu svojemu prijatelju Ivanu An¬ 
tunu Dandolu: Ja ostavih prejasnu austrijsku kuću, kojoj sam 
služio 20 godina, a kolikim sam joj trudom služio i kakovom 
viernošću, to i Vaše velmožno gospodstvo prilično dobro znade; 
nju pako ostavih, jer sam vidio, da je napao otčinsku mi kralje¬ 
vinu velikom silom car turski, za koga se je reklo, da se taj put, 
imajući već Biograd, neće zaustaviti, dok neosvoji ugarsku kralje¬ 
vinu, koju su kraljevinu i moji predji oslobodili od Tatara i u nju 
su opet uveli njegdašnjega kralja Belu, sve to učinivši kivlju 

1 Kad XIII. 76. Bernardin. pismo od 20. veljače 1525 kod Theinera, 
Mom. Hung. II. 648, a s tim je u savezu glede turske provale S an u d o, Ark. 
VIII. 188 i 190. 

svojom Frankapanskom i onim množtvom zlata i srebra, što su ga 
u pomoć dali rečenomu kralju Beli. Buduč da sam i ja potekao 
od njihove krvi, vidivši, u koju je nuždu dospio ovaj kralj i ot- 
činska mi kraljevina, pomislih, da ču učiniti dužnost dobra pod¬ 
ložnika, ako uzmem odpust od moje austrijske kuče, nemareč za 
tolike moje službe i prolievanje krvi i za darove za to mi obe¬ 
ćane, — sve to zapustili, samo da mogu ovdje slobodan služiti. 1 Te 
su Krstine rieči tako jasne, da im doista netreba nikakova tumača« 
Krsto se onamo obraća, gdje je najveća pogibelj, te kao što je 
sam pripravan svu svoju snagu u to uložiti, da se ta pogibelj od¬ 
vrati, tako se uzda, da če svojim nastojanjem oko kralja Ljudevita 
i oko njegovih doglavnika k tomu pripomoći, da se nadje način, 
kako da se to veliko djelo obrane i spasa izvede. Ako se je u tom 
pogledu u svojih nadah prevario, s toga nepada na-nj nikakova 
krivnja, nego na one, koji nisu pazili na rieč njegovu, niti nisu 
razumjeli okoristit se umom njegovim i srdcem. U ostalom za nje¬ 
gova plemenita čustva, koja je gojio prama svojoj domovini, uzo¬ 
ritim nam je- dokazom i ono njegovo pismo, što ga je pisao spo¬ 
menutomu svojemu prijatelju 15. studena 1524, i u kojem na po¬ 
četku ovako piše: Zdrav sam, hvala budi Bogu, ali u ostalom duša 
me jako boli, jer nam dolaze glasovi s raznih strana, da Sulejman 
pripravlja ogromne vojske na kršćanstvo, a onu jadnu Hrvatsku 
neprestaje i onako nikada pustošiti, kao što je eto prije malo dana 
poharao imanje moga otca oko Skrada i Dubovca. To je njegovo 
pismo u ostalom za nas i po tom vele zanimivo, što nam se u 
njem prikazuje Krsto' kao čovjek, koji je umio motriti i prosuđji- 
vati tečaj stvari u svih onih zemljah, kojih se je složno i kriepko 
djelovanje iziskivalo, ako je imao biti postignut onaj cilj, kojemu je 
on bio odlučio žrtvovati sve svoje sile. U tom svojem pismu piše 
on naime, kako Poljska strada s turskih i tatarskih navala; zatim 
govori o Njemačkoj, kako je uzburkana i razrovana, i kako je oda¬ 
slao na tu stranu svoga čovjeka, da po njem dobije vjerovanih 
viesti. — Naši nam izvori neumiju za sada ništa daljega javiti 

1 Krstino pismo kod Sanuda (Tom. XL.) k 13. listop. 1525 (Moj prep.). U 
svojem prevodu držao sam se što više upravo Krstinih rieči, i samo sam na 
dva mjesta od toga odstupio. To će pokazati moje listine, kada ih do skora u 
sviet iznesem, i ondje će se koja reći o tih otežih mjestih u Krstinu pismu. 
Glede zasluga starih Frankapana, kojih se Krsto sjeća, v. međjutim: Kuku- 
1 je v ić , Borba 69. A r k i v III. 169 i Kercsclich Not. 195. 

viti o Krstinu djelovanju; nu kazuju nam ipak još jednu, koja se 
njega tiče, a vele je zanimiva. Papinski legat Campeggi piše naime 
u svojem prvom pismu iz Budima, na 29. prosinca 1524: da ondje 
namjeravaju oduzeti dostojanstvo erdeljskoga vojvode i temišvar- 
skoga kapitana onim, koji sada imadu ta dostojanstva, jer da su 
za to nesposobni i da su s najvećom sramotom pustili pasti Seve- 
rin i druge gradove; erdeljskim pako vojvodom veli Campeggi, da 
misle učiniti mjesto Zapoljskoga našega Frankapana. Iz toga Cam- 
peggijeva kazivanja, kao što i iz njekih rieČi sama Krste u nje¬ 
govu^ navedenom pismu od 14. rujna 1525, svatko odmah lahko 
razabire, da je za sada dvorska stranka bila Krsti prijazna i da ga 
je gledala za se sačuvati, čineči mu preko načelnika svoga arci- 
biskupa Szalkana različita obeć&nja. 1 — Dočim je Krsto Frankapan 
na dvoru kralja Ljudevita oko toga radio, nebi li se tu kako našao 
način, da se izvede kakov veči podhvat proti Turkom, tražio je 
Nikola Zrinjsk; pomoći proti prietečoj turskoj sili u svezah 
s nadvojvodom Ferdinandom, usljed česa je došlo do ugovora medju 
njih dvojicom, koji su bili u prvom redu znameniti u pogledu 
obrane hrvatskoga i susjednoga Ferdinandova zemljišta, nu koji su 
imali podjedno isto tako veliku važnost za dalji razvitak već prije 
njekoliko godina zametnutih odnošaja nadvojvode Ferdinanda prama 
Hrvatom u obće. Da se Turkom na put stane, da neprovaljuju bez 
zapreke u Hrvatsku i preko nje u pogranične Ferdinandove po¬ 
krajine, bješe ugovoreno u Beču na 22. listopada 1524 medju Ni¬ 
kolom Zrinjskim i nadvojvodom Ferdinandom: da će Zrinjski 
ustupiti Ferdinandu na dvie godine dva svoja grada na Unskih 
stranah, Novi grad i Dobru Njivu, da u nje stavi svoje posade 
s hranom i potrebitom bojnom spravom; nakon roka od dvie go- 

1 Rad XIII. 76. List Krste Frankapana I. A. Daudolu iz Budima 14. 
rujna 1525 kod Sa u uda k 13. listop. 1525 (Moj prep.); a s tim srav. list 
Krstin Fr. Jožofiću 31. srp. 1527 u Povj. Spom. 230. — Theiner, o. c. 
II. 648. Krstino pismo Dandolu 15. stud. 1524 kod San uda, Ark. VIII. 
190 i u moj. prepisu. 0Njemačkoj se tu veli: „Do Alemania se diče, ch e tutta 
in rumore et discordia, taliter che pocho bene se sente de Alemania. Noi ha- 
uemo mandato uno nostro seruitore in Alemania, qual deue tornare in pochi 
zorni et ne sapera el uero del tutto, qual veuuto volentiera participaro quello 
se intendera alla Mcia. vostra. tt — Kod T h o i n o r a o. c. II. 676. Campeg- 
gijevo pis. od 29. prosin. 1524, s kojim, na koliko se tiče Krste, treba u savez 
staviti ono, što sam Krsto veli o svojih odnošajih prama Szalkanu n naved. 
listu 14, rujna 1525. Ra} r nald p. 430. 

dine vratit će Ferdinand Zrinjskomu spomenuta njegova dva grada, 
kao što se je na to obvezao već u samu ugovoru, pak zatim još u 
posebnoj izpravi, koju je izdao na 23. prosinca i. g., pošto su mu 
bili oni gradovi već predani. Zašto je Ferdinand o tom radio, da 
dobije u svoju vlast koje uporište za svoje obranbene podhvate na 
samu hrvatskom zemljištu, i to upravo na onoj strani, kojoj je 
najbliža pogibelj grozila, to će moj čitalac bez ikakove muke raz¬ 
umjeti ; isto će tako lahko poujati, čim je bio Zrinjski k tomu do¬ 
veden, da predade svoja dva grada posadam susjednoga vladara. Nu 
dočim nam se dotle u postupku Zrinjskoga sve pokazuje kao stvar, 
koja je bila okolnosti vremena dovoljno obrazložena, dolazi k tomu 
još više toga, u čem nam se Zrinjski prikazuje kano slika i prilika 
onih našinaca toga vremena, koji su bili svojim u istinu težkim polo¬ 
žajem u skrajnju zdvojnost tjerani, te su svomu uzđržanju za ljubav 
hvatali i za takovimi sredstvi, koja se nemogu nikada i u nikakovih 
okolnostih opravdati. Isto vrieme naime, kao što sam o tom već 
drugdje pripoviedao, kada je Zrinjski sklopio malo prije navedeni 
ugovor, bješe se on pustio još i u drugo ugovaranje s nadvojvodom 
Ferdinandom, u kojem se je o tom radilo, da Ferdinand dade Zrinj¬ 
skomu za njegove gvozdanske i liešničke rude Pazinsku grofiju i 
Kastav u Istri. Tako je Zrinjski na tu stranu ugovarao, premda je 
znao, da je već prije sklopio ugovor s kraljem Ljudevitom, u kojem 
se je obvezao, da će rečene svoje rude dati kralju za druga imanja, 
koja su mu bila obećana. Cim je kralj Ljudevit začuo za ugovaranje 
medju Zrinjskim i nadvojvodom Ferdinandom, odmah se je za to 
potužio Ferdinandu, te u pismu svojem, koje je u to ime napisao, 
veli, da Zrinjskomu nisu doduše jošte predana ona imanja, koja je 
imao dobiti u zamjenu za svoje rude, nu da će se ta zamjena sva¬ 
kako izvesti i da će tada Ljudevit prepustiti dohodke ruda svojim 
hrvatskim banovom, da ih upotrebljuju za obranu zemlje. Na to 
Ljudevitovo pismo požuri se nadvojvoda Ferdinand, da se opravda 
pred kraljem za svoje ugovaranje sa Zrinjskim, a Zrinjskoga ukori* 
što mu je zatajio prijašnje svoje ugovaranje s kraljem. — Kada 
već govorim o Nikoli Zrinjskom, jednu ću još u kratko napome¬ 
nuti, koja stoji u savezu s njegovim imenom. Drugdje sam već ob- 
širnije izpripoviedao, kako je Zrinjski bio napao njeke gradove i 
imanja, što su ih njegda imali Berislavići, i kako je zbog toga bio 
pozvan pred kraljevski sud. Buduć da se nije hotio pokoriti kra¬ 
ljevskoj zapoviedi, izrečena je bila proti njemu osuda, koja je tako 

glasila, da mu se ima ne samo ono oduzeti, poradi česa je bio pao 
u Obtužbu, nego da zbog svoga neposluha ima takodjer izgubiti sva 
dobra i glavu. Tako je sudio najviši kraljevski sud; ali njegova 
osuda nije bila izvedena, nego je kralj napokon Zrinjskoga pomilovao 
upravo ovo vrieme, koje mi sada promatramo, a pomilovao ga je, 
kao što se veli u dotičnoj izpravi, samo s obzirom na zasluge 
Zrinjske obitelji, koja je rodila več mnogo dobrih i viernih mu¬ 
ževa, i s obzirom na opustošeno stanje Hrvatske, koju bi još večma 
oslabio, da zatare tako veliku porodicu.' — Skoro onaj isti dan, 
kada je nadvojvoda Ferdinand sklopio s Nikolom Zrinjskim ugovor, 
po kojem su mu bila predana dva svojim položajem znamenita 
hrvatska grada, pribavi si kupom njegova sestra, ugarsko-hrvatska 
kraljica Marija, njekoliko hrvatskih gradova i imanja. Na 27. listo¬ 
pada naime g. 1524 prodade njoj Jure markez brandenburžki Med¬ 
vedgrad, Rakovac i Lukavac za 22.000 for., a Varaždin za 11.000 
for. ugarskih dobre vriednosti. Ljuto bi se medjutim prevario, tko 
bi mislio, da su kraljičine financije morale biti u povoljnu stanju, 
dok je mogla spomenute gradove kupiti: jer izprava, sastavljena o 
tom poslu, upravo protivno svjedoči, dočim se u njoj od kraljice 
traži, da odmah položi samo 10.000 fr. i da preuzme na se traž¬ 
binu markezova službenika Kosačkoga od 3200 fr., ostalu pako 
svotu imala je zapisati na porez 6 gradova gornje i dolnje Lu- 
žice. 1 2 — Završujuči izvađjanje ovih pojedinosti, koje sam primio u 
svoje pripoviedanje zbog prije naznačene svrhe, obratit ču još jedan 
pogled na onaj dio našega naroda, koji je to doba stajao pod mle¬ 
tačkom vlašću. Kako je poznato, sve je ovo vrieme postojao 
mir medju Sulejmanom i medju Signorijom, te bi se po tom dalo 
očekivati, da su barem oni Hrvati puštani na miru od strane Tu¬ 
raka, koji su se nalazili pod mletačkim okriljem. Nu da tomu nije 
tako, o tom nas obavješćuje Ivan Moro, koji je bio knezom u 
Zadru do 26. prosinca 1524, te je nakon ostavljena svoga kne- 
ževskoga zvanja svoju vladu izviestio o stanju zadarskoga kotara. 
U tom svojem izviešču veli Moro, da zadarski kotar ima do 60.000 
duša; nu da su mu Turci mnogo štete nanieli i da su odveli samo 

1 V. što sam o Nikoli Zrinjskom pisao u Zriuj. Zviezdi, zatim u Radu 
VIII. i XVIII. Izprave kodFirnhab. 115 i 117, od kojih prvu imamo u iz¬ 
vorniku u zcm. arkivu : N. R. A. 1648, 11., od koga se Firnhab. publika¬ 
cija u ničem bitnom neluči. Salamon F. Az elso Zrinyiek, str. 235 i si. 

2 Firnhab. 116. 

iz okoliša gradova Vrane, Novoga grada i Nadina po prilici 5500 
duša. Zato svjetuje svoju vladu, da se na onoj strani podignu još 
tri tvrdje, a oni gradovi, koji već stoje, da se što bolje utvrde i 
opreme: ako se to učini, tada se nada, da će se vratiti u svoju 
postojbinu oni stanovnici, koji su pribjegli u Apuliju, u Abruz i 
u Marku. Tuži se još Moro, što je knez Krbavski povjerio obranu 
svoga Obrovca mletačkim podložnikom knezovom Posedarskim, jer 
da oni nesluže pravo ni jednoj ni drugoj strani, nego više bacaju 
medju nje nesklad. 1 

Ta slika, u kojoj nam se prikazuje stanje naše domovine na po¬ 
četku Baćanova banovanja, znatno će se popuniti, ako odmah 
dodam k tomu njekoliko crta o vladavini ugarskoga i hrvat¬ 
skoga kralja Ljudevita u toj istoj dobi, na izmaku naime g. 
1524 i na početku 1525. 

Da stvari ugarske nisu ni sada na bolje krenule, o tom nam 
svjedoči sam sobom dalji tečaj poviesti, a izrično nam o tom go¬ 
vore strani poslanici, koji su to vrieme boravili na dvoru Ljude- 
vitovu, Guidoto naime, zatim Burgio, a napokon i legat Campeggi, 
koji je potonji po Ljudevitovoj želji na 8. prosinca 1524 Beč osta¬ 
vio i 18. istoga mjeseca u Budim prispio, gdje je dakako bio prim¬ 
ljen s najvećom čašću od kralja Ljudevita i od njegova dvora. Iz 
izviešća tih poslanika, a navlastito iz pisama papina nuncija i le¬ 
gata, jasno se razabire, koli je kukavno bilo stanje Ugarske; nu 
iz istih tih pisama i to se razumije, u kojih su sredstvih i načinih 
tražili lieka njihovi pisci proti samrtnoj bolesti ugarske države. 
U kralja neimaju oni nikakova pouzdanja, on bo im je preslab 
1 predobar; nu preko kraljice bi se moglo po njihovu mnienju što 
dobra učiniti, kada bi se dala uzpaliti revnošću za svoje dobro i 
za dobro svoga muža; na nju bi pako u tom pravcu imali djelo¬ 
vati ne morda ljudi odličnjaci izmedju Ugra, jer ih neima, koji bi 
se za to upotriebiti mogli, te se samo Szalkan doniekle spominje, 
već bi oko nje imali raditi stranci: najprije carski poslanik, kada 
bi se samo za to zvanje našao čestit i nesebičan čovjek, zatim po¬ 
slanik poljskoga kralja i ljudi, koji su papu na Ljudevitovu dvoru 
zastupali. Složnim nastojanjem svih tih osoba dao bi se po Bur- 
gijevu i Campeggijevu mnienju spasonosan pravac kraljičinu djelo¬ 
vanju i preko nje bi se sveo na ozbiljnije puteve i kralj i vlada 

1 Ljubić. prepis iz Bibl. Foscarini, Serie mioviss. Cod. n. 197 i uj fi gov 
Pregled str. 186. 

n J e g° va - Tu misao goje doniekle papini poslanici; nu kašnje se o 
tom upućuju, da se ni ta neda izvesti, jer se nikako nisu mogli 
dobiti faktori, koji bi ju bili izveli. Prevareni u svojih nadah ne- 
popuštaju ipak papini zastupnici u svojoj revnosti oko ugarskih 
stvarih, koje su dobro umjeli ocieniti sa svoga višega gledišta. 
Svaku oni upotrebljuju, koja je ikoliko bila podobna, da probudi 
Ugre iz njihova mrtvila. Kada se je od njih iskalo, da dadu koji 
dio povjerenih si papinih novaca za bojne potrebe, odgovorili bi 
oni i u kraljevu vieću i u većih skupštinah i razglasili bi u narod, 
da papa neće uzmanjkati sa svojom pomoći, ako samo i Ugri učine 
svoju dužnost, kojoj mogu lahko zadovoljiti, budući im domovina 
tako blagoslovljena, da joj nebi trebalo tudje pomoći, da ima samo 
ikoliko reda. Buduć da nit od takovih rieči nije bilo prave koristi, 
pomagali bi si papinski nuncij i legat, kako se je kada dalo. Na 
dolnjih stranah bješe postavljen Pavao Tomori, da brani državnu 
medju i da čuva Petrovaradin, Titelj, Mi tro vicu i još druge njeke 
gradove, koji su preostali narodu u našem Sriemu i u susjednih 
ugarskih predjelih kao zadnje mu uzdauje. Tolika i takova bijaše 
dakle zadaća Tomoriju: a kako ga je država u tom pomagala? 
Buduć da ga je državna vlada sasvim zapuštala, dodje on prvih 
dana siečnja 1525 u Budim, da položi u kraljeve ruke predano si 
zapovjedničtvo. Saobćivši tu svoju odluku nunciju Burgiju, ovaj ga 
zaokupi, da nipošto neostavi svoga mjesta, te medju njimi bude 
ovako ugovoreno: Tomori će izjaviti kralju i njegovim velmožam, 
da nije voljan više držati svoga kapitanstva, kada ga gospoda 
ostavljaju bez pomoći; na to će bez dvojbe gospoda saletiti legata 
Campeggija, da on primora Tomorija na ime papino, da zadrži 
svoje zvanje, Campeggi će pako odgovoriti gospodi, da im neće 
volje izpuniti, dok nebude vidio, da su pružili koju pomoć Tomo- 
riju i njegovoj vojsci. Tako bude dakle ugovoreno, pak se je i 
zbilja sve onako dogodilo kao što su očekivali. Takovih je i tomu 
sličnih sredstva trebalo, da se samo nješto postigne, da se dobije 
morda koja hiljada dukata za obranu onih strana, za koje je svatko 
vjerovao, da će ih Turčin do skora napasti. Listovi naime kralja 
Ljudevita i izviešća poslanika na njegovu dvoru svjedoče o tom, 
da se je mnogo vremena obćenito mislilo, da će sultan glavom 
udariti na Ugarsku s proljeća god. 1525, te da se u to ime već i 
priprave čine, naročito da se gradi množtvo manjih brodova u 
šumah u našem susjedstvu, veći pako da se prate iz crnoga mora 

Dunavom do Biograda; a da nebude sultanu, kada dodje, nikakove 
zapreke, to je dopustio Bali-begu, biogradskomu zapovjedniku, da 
čim prije kusa predobiti Mitrovicu, Titelj, Petrovaradin i druge 
omanje gradove, koji bi mogli zaustaviti napredovanje turske glavne 
vojske. Campeggi je veoma zabrinut za Ugarsku zbog tih glasova; 
nu njega još i druga stvar jako uznemiruje. Od Tomorija su na¬ 
ime dolazila izviešća, da mnogo ljudi na krajini prelazi na tursko 
zemljište i da Turčin sve zarobljenike pušta u njihovu postojbinu 
obdarene, a da nedopušta, da se ikomu čini sila poradi vjere. Taj 
se postupak čini Campeggiju veoma pogibeljan, jer da bi se mogao 
narod tim zavarati i zavesti. Campeggi se je bez dvojbe više toga 
bojao i spomenutih uznemirujućih glasova nego što se je nadao u 
njeko tajinstveno dopisivanje medju Bali-begom i Tomorijem. Bali- 
beg je, tako piše Campeggi, izvješćivao Tomorija, da će sultan ne¬ 
dvojbeno udariti na Ugarsku; propitavao je zatim, da li je Tomori 
onaj isti čovjek, o kojem mu je njegov otac pripoviedao, ako pako 
jest, tada da su si rodjaci, jer da oba potiču od bosanskoga roda. 
Tomori si svega toga nije unio inako tumačiti, nego da Bali-beg 
kani odmetnuti se od Turaka, te je stao već i nagadjati, što bi ga 
moglo na to skloniti; Campeggi je pako svjetovao Tomorija, neka 
samo nastavi pregovore s Bali-begom, nebi li se zbilja do česa 
došlo. U sve to nije se medjutim mnogo uzdao niti Campeggi, niti 
Tomori, nego je valjalo ozbiljno nastojati oko bojnih priprava, i to 
tim većma, što se je sa svih strana doglasivalo, kao što je već re¬ 
čeno, da će Turčin svakako navaliti. Na sve te strašne glasove i 
na sve nastojanje papinih zastupnika počeše kraljevi doglavnici, kao 
što veli Campeggi, Tomoriju izplaćivati obećanih mu 5000 dukata, 
rečeni pako zastupnici dadoše mu 300 pješaka s plaćom za 3 mje¬ 
seca i obećaše mu još drugih 200, ako bude nuždno, nu s ti mi da 
će doći na dolnje strane sam Burgio, da se osvjedoči, da li i Ugri 
čine svoju dužnost. Tu neznatnu pomoć dobivši ode Tomori na 2. 
veljače 1525 na svoje opredjeljenje, zamolivši još prije legata, da 
mu bude dopušteno u Turke prodavati nožiće, što ih je dobio od kra¬ 
ljeva blagajnika namjesto plaće, a tako isto i sol, koja mu je bila 
doznačena. — Cim se je manje doma radilo, tim je veća nužda 
bila, da se traži tudja pomoć. Zato je i sada Ljudevit prizivao na 
pomoć i papu Klimenta, i cara Karla, i englezkoga, francuzkoga i 
portugalskoga kralja. U pismu, koje je u to ime pisao Klimentu 
VII. 5. siečnja 1525, izrično veli, da se najviše uzda u Boga pak 

u papu, jer što da može čekati od krščanskih vladara, koji samo 
svoje razmirice tjeraju; medjutim ipak moli, neka papa i nadalje 
nastoji oko izmirenja ratujućih vladara. Karlu V. isti dan pišuči 
pravo veli, da bi se mogao nagoditi s Turčinom na štetu kršćana, 
ali da neće tim okaljati svoga imena; zatim kaže caru: ako te ne- 
može na pomoć skloniti pogibelj moja i mojih država, neka te 
sklone pogibelj Njemačke i tvojih nasljednih pokrajina, te znaj, da 
će ti biti veća slava, ako jednom spasiš Ugarsku i Njemačku, nego 
ako hiljadu puta krvlju kršćanskom preotmeš Francuzom milansku 
vojvodovinu; napokon ga moli, da bar zapovjedi, da se od strane 
Njemačke dade ona pomoć, što je bila već davno obećana. Ljudevit 
je posije u istom poslu jošte Brodarića odpravio kao svoga posla¬ 
nika k papi Klimentu, naredivši mu, da uz put pohodi nadvojvodu 
Ferdinanda i Karlova podkralja Lanoy-a, s kojimi je imao govoriti 
u poslu izmirenja. Brođarić se odputi iz Budima njegdje oko po¬ 
lovice ožujka, noseć sa sobom više listova od raznih osoba, i na 
25. istoga mjeseca dodje k Ferdinandu u Insbruck, te zatim ode 
dalje na svoje odredjenje. 1 

Ljudevit je i sam dosta jasno izjavljivao, da se malo nada u iz¬ 
mirenje kršćanskih vladara, koje je ipak bilo prvim uvjetom, da 
se nadje izdašna pomoć njegovim državam. U onom velikom boju, 
što se je medjutim vodio medju carem Karlom i njegovim takma- 
cem francuzkim kraljem Franjom i njihovimi saveznici, bjehu se u 
to doba zbile vele znamenite zgode. Kralj Franjo, stjeravši sretno 
dušmanina s francuzkoga zemljišta, bješe provalio u Italiju pod 
zimu g. 1524, gdje mu je tolika sreća poslužila, da bi bio mogao 
carevce iztisnuti iz ciele Lombardije, da se nije dao u zao čas po 
se na obsiedanje Pa vije, koju je hotio u svaku cienu što prije 
osvojiti; nu upravo tu mu se sreća iznevjeri: nakon junačkoga 
boja bude svladan i zasužnjen veljače mjeseca god. 1525. Glas o 
njegovu sužanjstvu nemilo dirnu kralja Ljudevita i njegove savjet¬ 
nike, tim miliji pako bijaše carevoj sestri, kraljici Mariji. Kada su 


1 Burgio kod Pr a y a , Ep. I. 185. Pisma Ljudevit, kod T h e i u e r a , Mon. 
Hung. II. 641. 642. i 647. i Slav. Mer. 584. Guiđoto kol Firnhab. 118. 
XXXVII. Burgio kod T h e i n e r a, Mon. Hung. II. 720. 721. Carapeggi ibid. 
676. 680. 683. 688. 694. Kazna pisma kod Theinera, Slav. Mer. 586 i 
Mon. Hung. II. 647. i 648. List Karla Contarina iz Insbrucka od 26. ožujka, 
u kojem se veli, da je dan prije toga onamo prispio Brodario (Moj prep. iz 
San ud a). 


Digitized by 


Google 



144 


se posije one katastrofe kod Pavije počele bile stvarati različite 
političke kombinacije, kojimi se je imao svietu zajamčiti davno 
žudjeni mir, svagda bi se tomn u Ugarskoj a tako isto i kod nas 
od srdca poveselili, usuprot pako priman je s užasom svaki glas, 
po kojem se je slutiti moralo na ponovljenje boja. Od cara se je 
Karla očekivalo, da če se zadovoljiti svojom dosadanjom srećom, te 
da če ozbiljno pomisliti na obranu krščanstva: a za to je bio i 
moljen s raznih strana, naročito pako i od brata svoga Ferdinanda, 
koji ga je tim večma morao na pomoč pozivati, čim se je više 
uvjeravao, da od Njemačke neče dobiti ni jednoga momka i ni 
jednoga dinara. 1 

Po carigradskih viestih, koje je iz Poljske donio kraljev po¬ 
slanik, Šibeničanin Ivan Statilej, znalo se je na budimskom dvoru 
početkom mjeseca svibnja 1525, da sultan nečini nikakovih pri¬ 
prava za veliku vojnu i da na to niti nemisli, dok se nepovrati iz 
Egipta njegov pouzdanik, veliki vezir Ibrahim-baša, koga je bio 
onamo odpravio, da uredi ondašnje poremećene stvari. Nu premda 
se je na temelju tih novijih ubaviesti moglo misliti, da neče biti 
tečajem g. 1525 velike vojne, to je ipak uza sve to ostajalo dosta 
silnih opomena, da se nezanemaruju bojne stvari, nego da se što 
revnije goje i uredjuju. Na to je moralo kraljevu vladu sječati 
ono, što je bivalo u Hrvatskoj, a o čem čemo mi odmah progo¬ 
voriti; na to su ju sječali glasovi, što su dolazili od sriemskih i 
dolnjo-ugarskih strana, na kojih je Tomori imao paziti na pod- 
hvate Bali-begove. Ako pako pitaš, da li se je što znatnijega učinilo 
za odvračenje grozeče pogibelji nakon onoga vremena, koje smo 
malo prije promotrili, to če ti se i opet pokazati ista nečinost na 
ugarskoj strani. Samo se pripovieda za Radi ča Božiča, da je 
bio pokušao nješto izvesti sa svojimi nasadami; ali mu nije bilo 
uspjeha, nego je dapače sam pri tom bio ranjen. Papini su zastup¬ 
nici i opet nješto pomoči dali Tomoriju, žaleči u ostalom, što mo¬ 
raju gledati, kako propada, kao što vele, cvatuča kraljevina, 
kojoj netreba inoga, nego dobre vlade, nu žali bože toga upravo 
neima: jer neima tu pravde, neima staranja za obče dobro, i sve je 

1 San u do bilježi k 24. ožuj. 1524 Guidotov list od 15. i. ra., u kojem se 
veli: „... Come a di ... ebbeno la nuova dila presa dil re cristianissimo, qual 
ii re et quclli signori non li ha piacesto, ma ben la serenissima regina (Moj 
prep.) Thciner, Mon. Hung. II. 694 (str. 695) i 699 (str. 701). Firn- 
hab. 119 br. XL. 

u njoj podkupljivo. 1 Tako sudeći Campeggi i Burgio o stanju 
Ugarske i o njezinih stališih lahko su mogli vjerovati, da bi i 
gospoda ugarska i vodje plemstva skloni bili s Turčinom učiniti 
mir ili barem primirje. Sada se je upravo o tom radilo medju Su- 
lejmanom i poljskim kraljem, ujedno je pako imao biti mir uči¬ 
njen i s kraljem Ljudevitom. 0 toj se je stvari rieč povela medju 
Ljudevitovimi doglavnici, ali su oni sve tako udesili, da se o tom 
u plemstvu ništa nepročuje. Približavalo se je vrieme sabora; nu 
svatko je dobro razumievao, da se plemstvu nebi smio učiniti pređ- 
log o kakovu miru ili primirju s Turci: jer tko bi to učinio, una- 
pried je mogao znati, da če proti sebi pobuditi plemstvo. Gospoda 
medjutim, koja su to pitanje medju sobom potajno razpravljala, 
našla su si pomoč u svojoj nevolji. Na njihovo ponukovanje, ili 
barem s njihovim znanjem imao je doči početkom svibnja u Budim 
poslanik poljskoga kralja, i njemu je bilo namienjeno, da na ime 
svoga kralja Ugrom učini predlog o miru ili primirju s Turci, pri 
čem bi ga zatim i ugarska gospoda podupirala. Iz svega se toga 
razabire, da ih je bilo, koji se nebi bili ustručavali s Turci pri¬ 
mirje učiniti, kada bi se to bilo dalo postiči bez štetnih i sra¬ 
motnih uvieta; dapače i sami papini zastupnici nezabacuju bez¬ 
uvjetno te misli: oni zahtievaju samo, da se neprihvati nijedan 
uvjet, koji bi bio na štetu drugim kršćanskim vlastim, a zatim još 
i dalje idu, te zahtievaju, da se ugovori, ako već dodje do ugovaranja, 
— u što oni medjutim mnogo nevjeruju, — da će Ljudevitu biti 
prosto u slučaju sultanova rata s kojom kršćanskom vlasti svomu 
jednovierniku u pomoć priteći, a da se to ipak nesmatra s turske 
strane povredom mira! Da bi Turčin bio voljan pristati na takove 
uvjete, u to nisu doista vjerovali ni sami papini zastupnici. U osta¬ 
lom tražili su oni za tu stvar shodne naputke iz Rima, za što su 
bili zamoljeni i od Szalkana, načelnika kraljevske vlade. Jošte ću 
primietiti u savezu s tom stvari, da je poljski poslanik zbilja 
kašnj$ došao u Budim prigodom ugarskoga sabora; nu o sklop- 
ljenju kakova mira s Turci od ugarske strane nije se ni on 
usudio pred plemstvom rieč povesti, već je o toj stvari samo 
s kraljem govorio. 2 

1 Theiner o. c. II. 694 i s tim prisp. ibid. 721. Ib. 697. 

2 Najglavnijirai su za tu stvar izvori izviešća Campeggijeva i Burgijeva kod 
Thein era o. c. II. 699. 702 (ua sfcr. 704). 721. 723. i 769. (na str. 770). 
Prisp. medjutim: The iner o. c. II. 642. 676. Firnhab. 118 br. XXXVII., 

Kako se razabire iz dosadanjega pripovieđanja, nekaže nam se 
na ugarskoj strani prvih mjeseci g. 1525 ništa povoljna; nu 
Ugarska je to vrieme barem prosta od turskih navala, naša je do¬ 
movina usuprot i sada krvavo stradala. Najprije snadje velika ne¬ 
sreća toliko već izkušanoga krbavskoga kneza Ivana Torkvata Kar¬ 
lo vića. U njegovu gradu Bagu, — ako je to Schrisa naših iz¬ 
vora, — bijaše više hrvatskih junačina, medju kojimi su se opet 
najvećma odlikovali knezovi Perušići Ivan i Gašo. Ta bi dvojica 
više puta dodijavala Turkom sa svojom malom četom od kakovih 
50—60 konjanika. Ti naši Perušići i sada bjehu izletili pod Skra¬ 
din, odatle su se veselo povratili s nješto pliena i s njekoliko za¬ 
robljenika, medju kojimi je bio i sin njekoga Damjana Kokluzića (?), 
koji je bio k Turkom pribjegao i mnogo štete našim počinio. Turci 
Skradinjani i taj prebjeg Damjan htjedoše izkupiti svoje roblje od 
Perušića, i izmjeua se imaše izvesti u Zadru; nu mletački vladari 
u tom gradu nehtjedoše nipošto dopustiti, da se taj posao kod njih 
obavi, jer su se bojali, da bi ih Turčin mogao obiediti, da idu 
našim na ruku. Tako dakle nedodje do one zamjene. Turci Skra¬ 
dinjani stanu na to priprave činiti, kako će se osvetiti. 0 tih nji¬ 
hovih pripravah izvješćivahu Perušiće i zadarski poglavari, a obro- 
vački kaštelan knez Ivan Posedarski glavom dodje u Bag, da isto 
Perušićem javi. Oni medjutim kao zasliepljeni nehtjedoše povje¬ 
rovati tim glasovom, te ih tako Turčin zateče nepripravne. Na 
27. veljače udare Turci na Bag, strašno ga opliene i stranom po¬ 
pale, te odvedu u sužanjstvo do 300 duša, a medju njimi oba spo¬ 
menuta Perušića, zatim kneza Ivana Posedarskoga i kneza Grgura 
Bunića. S te nesreće, što je naše postigla, zavlada užas u svoj onoj 
pokrajini, a osobito se zabrinuše za svoj obstanak Pažani, jer im 
je bilo poznato, koli su Turci pohlepni za njihovom dragom, koju 
nazivaju zlatnom dragom, a siromašnije pučanstvo toga kotara iz¬ 
javi, da će se morati drugamo izseliti, ako nebude od strane vlade 
dovoljne oskrbe za obranu. Ivan Vituri, proveditur armađe, izvješ¬ 
ćujući o svem tom svoju vladu, veli: Sada se može uzeti, da je 
sva Hrvatska turska; i Senj je u najvećoj opasnosti, a tako isto i 
naše zadarsko okružje, gdje nam je samo grad Zadar sjeguran. — 
Mjesec dana kašnje udariše opet drugi Turci na državu Bernardina 

122 br. XLV i XLVI. San ud o k 24. ožuj. navodi Guidot. list od 15. ožuj., 
u kojem se veli: „...scriue, come si trata acordo dil re con ii Sor. Turcho et 
si aspectaua uno ambasador dil Turcho“. (Moj prep.) 

Frankapana, te učiniše silnu štetu osobito oko Bakra i zatim u 
Modrušah, koji su grad taj put upalili. I tom prilikom pade 
više stotina ljudi u tursko sužanjstvo, a drugi opet prebjegoše u 
Apuliju, u Marku i u Abruzu. — Malo dana posije te provale 
nastade i u Senju velik strah, jer se je bilo pročulo za gibanje 
njekakovih turskih četa i jer se je vidjelo njekoliko neprijateljskih 
brodova, za koje su svi mislili, da smieraju na Senj. Senju medju- 
tim priskoči taj put u pomoć knez Petar Kružić, privedši (medju 
11. i 18. trav.) sa kliskih strana toliko hrabrene momčadi, da je 
usljed toga za sada nastala podpuna sjegurnost. 1 — Kružiću se 
moramo upravo diviti, što je njekako smogao toliko sile, te je 
mogao Senj izbaviti: jer znamo s drnge strane, s kakovimi se je 
težkoćami morao boriti upravo to vrieme, da kruni i domovini sa¬ 
čuva drugi povjereni si vele važni grad, Klis naime. Taj se grad 
držaše, kao što znamo, već od dulje vremena poglavito od one po¬ 
moći, koju je papa pružao njegovu hrabrenomu i radinomu knezu 
Petru Kružiću; medjutim papa Kliment, i sam upleten u težke 
razmirice kršćanskih vladara, nemogaše vazda smoći onoliko pod- 
pore, koliko se je zahtievalo za to naše toli znamenito mjesto. 
Bivši prije njekoliko mjeseci zamoljen za novu pomoć odpravi on 
kliskoga poslanika k Mletčanom; nu buduć da se ni tu nije moglo 
ništa opraviti, zato ostade Klis bez toli si nuždne oskrbe. 1 kralj 
Ljudevit pružaše Klisanom njekakovu pomoć; nu to je bilo toliko 
kao da nije baš ništa učinjeno: kralj naime šiljaše za izplaćivanje 
kliskih vitezova svojih nevaljalih i bezcienih novaca, koji upravo 
zato, što nisu imali prave vriednosti, nisu bili primani niti u Hr- 

1 San u do ima k 7. ožuj. pismo Nikole Tiepola, kneza u Pagu, od 27. velj , 
u kojem se piše: „. . . come Turchi erano venuti a Schrisa, castello dil conte 
Zuane di Corbauia verso la raariua mia 5 lontan di Pago, et erano intrati nel 
locho, prosi alcuni capi, fafco 400 anime presone et menate via et brusa ii 
palazo et parto dil castello erano andati via“ (Moj prep.); zatim isti Sanudo 
u Ark. VIII. 196. i 198. Čitatelj će u ostalom i sam opaziti, da sam ja u 
originalu drugojačije i pravije čitao njeka imena nego što su štampana u Ark. 
Glede mjestnoga imena Schrisa primjećujem, da ga neima u nasljednom 
ugovoru kneza Krbavskoga s Nikolom Zrinjskim g. 1509, ali se tu broji medju 
krbavske gradove Bagh (Ark. III. 111). — 0 Bakru i Modrušah govori se u 
Sanudu, Ark. VIII. 199 i 200; zatim je kod istoga San. k 3. trav. pismo 
Hieronima da Canal, capitana dil colfo, koji veli, da su Turci odveli „anime 
200 et assa animali et quelle non hanno potuto menar le hanno amazate, siche 
tutti scampano im Puia et altroue u (Moj prep.). — I o Senju se govori u Sa¬ 
nudu, Ark. VIII. 200 i 201. 

vatskoj, niti u Dalmaciji. Nalazeći se Klis u takovoj nevolji, opet 
se sada obraćahu na papu Klimenta i knezovi kliski, Kružić i 
Orlovčić, i hrabri njegovi branitelji, tumačeći papi u svojih listo- 
vih, pisanih mjeseca travnja, kako se nahode u skrajnjoj upravo 
nevolji, te se moraju hraniti miševi i konjskim mesom. Posada 
kliska postajaše usljed toga sve manjom, tako da se je usudio iz¬ 
reći knez Kružić, da će Turčin napokon dobiti Klis i bez ikakova 
juriša, ako se doskora nenadje potrebita pomoć: nevaljali kraljev 
novac, veli, predat će sam sobom grad Turkom u šake. Takove 
glasove dobivajući Kliment s naših strana, a nemogući opet sam 
učiniti, što se je od njega iskalo, pozivao je kralja Ljudevita, da 
pruži Klisu dovoljnu pomoć; nu težko Klisu, ako je imao samo 
s te strane izbavljenje očekivati. Ljudevit, svjestan si budući svoje 
nemoći, sam je nješto kašnje molio Klimenta, da ga sasvim rieši 
brige za taj grad, jer da on nemože nositi terete svega skoro krš¬ 
ćanstva. 1 — Još u većoj pogibelji nego li Klis bijaše to vrieme grad 
Jajce. Već početkom mjeseca travnja bijaše poznato i u daljem krš¬ 
ćanskom svietu, da Turci namjeravaju taj grad u svaku cienu zauzeti, 
a kao što je to bilo poznato, isto se tako znadijaše, da će se Jajce taj 
put težko moći obraniti. Od strane kralja Ljudevita, a tako isto i od 
strane nadvojvode Ferdinanda bješe doduše nješto učinjeno, da se spasi 
taj grad, koji je toliko značio za obranu njihovih zemalja od turskih 
navala; nu njemu se nenadje prava pomoć, dok mu je nije donio hr¬ 
vatski vitez, knez Krsto Frankapan. Njega ćemo mi kašnje naći kao 
osloboditelja Jajca: zato je vriedno, da i svoje pripoviedanje o stanju, 
u kojem se je taj grad sada nahodio, osnujemo poglavito na nje¬ 
govih riečih. On pako o tom ovako kazuje. Grad jajački grozno 
stradaše s pomanjkanja hrane, jer već podruga godina minu, što 
nije ništa u-nj uneseno, gdje je inače dobivao po četiri puta na 
godinu potrebita živeža. Razlog pako tomu, što se ništa nije unielo 
u Jajce za osamnaest mjeseci, ovo je. Zna Turčin, kako je tvrd 
naš jajački grad, te zato neće da ga na juriš osvaja, već mu se 
čini mudrije, da ga gladom prisili na predaju. Ima on već u svojoj 
vlasti sve gradiće, koji okružavaju Jajce, te odatle prieči, da Jaj- 
čani nemogu obdjelavati svojih polja, i zato oni već od više godina 

1 Th e iner, Mon. Hung. II. 649. 650 i 655. Da je Kliment i tada nješto 
činio za obranu Hrvatske, razabire se iz Campeggijeva pisma od 13. travnja 
(The i ne r o. c. II. 694), gdje mole Frankapani (na str. 696), da im papa 
oprosti, što su zadržali za Hrvatsku odredjenu pomoć. 

živu samo od onoga, što im se je po četiri puta u grad donosilo, 
buđuč da si sami ništa nemogu privriediti. Turkom je dakle prva 
stvar, ako žele Jajce što prije dobiti, da našim zaprieče dovoz 
hrane; pak je sultan i zbilja zapovjedio svojemu baši u Bosni, da 
to izvede, jer da če mu inače kožu s ledja oderati, Vieran sluga 
svoga gospodara učini doista, što je samo učiniti mogao: jer je ne 
samo ponamjestio mnogo pješačke i konjaničke vojske na putu, 
koji vodi k Jajcu, nego je taj put našim sasvim zakrčio, učinivši 
u uzkoj i strmoj dolini, idučoj prama Jajcu, zasjeke i prokope, i 
postavivši tu dovoljan broj momčadi s raznim ubojitim oružjem. 
Zato upravo nemogoše donieti Jajčanom nikakove pomoći niti va¬ 
ljani inače vojnik Mihalj Torok, koji je imao vojske više hiljada, 
niti plemeniti Petar Keglevič, a niti bani Franjo Bačan i Ivan 
Tah, kojim je to bilo kašnje naloženo i koji su u tu svrhu bili 
dobili priličnu četu. Buduč da je tako Jajce ostalo bez oskrbe, za¬ 
vlada u njem strašan glad, te je več i konjetine ponestalo, kojom 
su se stanovnici dulje vremena hranili, usljed toga pako pobjegoše 
njeki od gradjana, ostavivši u najvećoj nevolji i žene si i djecu. 
Čuvši bosanski baša od ulovljenika za tu skrajnju nevolju Jajčana, 
pomisli si, da je sada došlo vrieme, da se jednom željenim uspje¬ 
hom ovjenča tolikoljeto nastojanje Turaka: te «ato, prizvavši si u 
pomoč i hercegovačkoga sandjaka, poče na sam grad udarati iz se¬ 
dam velikih topova i dade se na podkapanje gradskih zidina sa 
dvie strane, pri svem tom pako strogu pazku imajuči na ono mje¬ 
sto u dolini, gdje je našim bio put zakrčio. 0 svem tom donese 
glas kralju Ljudevitu Jure Mrsič, koji je njekako izmed turskih 
straža od Jajca sretno ubjegao. I ja bijah u kraljevskom vieču, 
kada je taj čovjek plačnim glasom pripoviedao o nevolji Jajčana. 
Dušu mi bol obuze slušajući vaje tih ubogih krščana; kada je 
pako Jure spomenuo strahovitu zgodu, kakova se nije zgodila od 
raspa grada Jerusolima, kako je naime njeka majka, držeći u na¬ 
ručaju čedo svoje i motreči, kako če joj taj čas od gladi poginuti, 
u zdvojnosti svojoj čedo svoje u Vrbas bacila, samo da ga nevidi 
sa strašnom boli izdahnuti, — kada je to Jure spomenuo, mal da 
mi srdce od prekomierne boli nepuče, i udilj rekoh kralju: da ču 
ja pokušati, nebi li se kako dalo Jajčanom pomoči, te odmah iz- 
javih, koliko bi u tu svrhu trebao i vojske i topova. Moja ponuda 
bješe drage volje prihvačena i sve mi se obeča, što sam zahtievao; 
medjutim naša stara bolest, neprijateljstvo i nenavist, učini, te 

nisam posije dobio ni trećine od onoga, što mi je bilo obećano. — 
Oko toga Krstina pripoviedaiija, koje sam uzeo kao temelj, nanizat 
ću još njekoliko viesti, koje nam pritiču iz drugih izvora. Najza- 
nimivija su pri tom izviešća papinskoga legata Campeggija: jer se 
iz njih razabire, da je Krsto bio odredjen vodjom vojske, koja je 
imala u Jajce hrane unieti, već barem početkom mjeseca travnja; 
zatim se iz njih i to razumije, da je Ljudevit bio pozvao velmože 
i plemiće, da Krsti budu u pomoć, ali Campeggi odmah sam do¬ 
daje, da će težko s te strane biti znatne pomoći, jer se mnogi ustru¬ 
čavaju vojevati pod vojevodstvom Frankapanovim; napokon kazuje 
Campeggi i o tom, kako je Ljudevitova vlada bila sastavila četu 
od 2000 ljudi, nu ta je četa bila samo na izliku birana za jajačku 
vojnu, u istinu pako namjeravao je nju Szalkan u Budimu zadr¬ 
žati, da mu pomogne red držati na saboru, koji se je imao za 
malo dana sastati. Pri svem tom ostane Krsto vieran svojoj odluci, 
te se uputi treći dan uzkrsa oliti 18. travnja prama našim stranam, 
bez dvojbe nadu gojeći, da će mu četa uzput dostojno ponarasti, — 
a što je napokon skupio i sastavio, to će nam već on sam kazati u 
svoje vrieme. — Ako s tim, što Campeggi kazuje i što pripovieda 
sam Krsto, ono prispodobimo, što se čita u listovih kralja Ljudevita, 
mnoga će nam se čudnovata vidjeti; ja ću medjutim u slučaju ne¬ 
sklada bez straha pristati uza kazivanje legatovo i Krstino. Lju¬ 
devit piše na 29. travnja banovom Baćanu i Tahu, da je doznao iz 
pouzdana izvora, da će Turčin udariti ili na Banjaluku ili na Jajce: 
zato da je odaslao iz Ugarske nješto pješaka i konjanika, te i njih 
dvojici nalaže, da budu na pomoć pripravni i da u slučaju nužde 
dignu na noge sve hrvatsko plemstvo; 2. svibnja pako piše on banu 
Baćanu, da je razumio, da će trebati Krsto Frankapan budaka i 
drugoga slična orudja:' zato neka ban to dobavi od svojih podlož¬ 
nika i od podložnika druge vlastele. Napokon ću još i to spome¬ 
nuti, da je ubilježeno ka g. 1525, da je papa Kliment oprostio od 
rimskoga puta one križare, koji su bili voljni stupiti pod stiegove 
Krste Frankapana u njegovu boju na Turke. 1 Tu prekidam svoje 
pripoviedanje o Jajcu, te ću ga opet prihvatiti, kada me k tomu 
dovede tečaj zgoda. 


1 Firnhab. 119 br. XL; 122 br. XLV i XLVI i 127 br. LI. Theiner, 
Mon. Hung. II. 694 (na str. 696); 696 (na str. 698) i 699 (na str. 700). 
Kovachich, Mon. Batthjan. br. LIH i LVI. Raynald str. 430 

Znajući mi, kakovom se je misli naš Krsto ovo vrieme bavio i 
oko kakova je posla nastojao, lahko ćemo pogoditi, kako je on 
mogao odgovoriti Frideriku Gonzagi, koji ga je došao mamiti na 
ime francuzkoga kralja, da sa svojom četom i s pomoćju turskom 
iz Hrvatske provali u Ferdinandove zemlje. Dovoljno je dokazano 
i poznato, da je kralj Franjo tražio u svojem boju s carem Kar¬ 
lom tursko savezničtvo i da je od Turaka iskao, da oni sa svoje 
strane udare na Karlova brata Ferdinanda, nebi li se tako habs- 
buržke sile njemu na korist što više podielile. U savezu s tim stoji 
spomenuto ugovaranje s Krstom, koga je Franjo vrlo dobro po¬ 
znavao kao vješta i smiona vojevodu, te ga je zato tražio predobiti 
za svoje osnove, misleći valjda, da je Krsto zamrzio na Habsbur- 
govce i da bi mogao u svojoj strasti tako daleko poći, da bi se iz 
mržnje proti njim svezao s istimi Turci, kao što je to učinio sam 
kralj Franjo. Tomu je rovanju francuzkoga kralja Ferdinand u trag 
ušao mjeseca ožujka; ali kao što se je Ferdinand zabunio, kada je 
o tom dobio prve glasove, tako je doskora mogao vidjeti još s ve¬ 
ćim zadovoljstvom, da Frankapan nemisli na kršćane vojevati kao 
turski saveznik, nego da se upravo sprema, da na put stane turskoj 
sili i da kršćanom pomoć pruži. 1 

Upravo to vrieme, kada se je naš Krsto spremao, da Jajcu u 
pomoć priskoči, bijaše držan sabor slovinske kraljevine. Ob 
onom, što se je tu učinilo, izviesti kralja ban Baćan, a na to na¬ 
pisa kralj banu pismo na 1. svibnja, iz kojega upravo učimo, o 
čem se je tada radilo. Ljudevit ovako po prilici piše svojemu banu: 
Sto si učinio na zadnjoj dieti u Slavoniji, posve mi je po volji, pak 
kako si dobro započeo, tako privedi stvar i ka koncu. I to mi je 
milo, što si povratio banstvo Ivanu Tahu, jer sam mu i ja to do¬ 
stojanstvo ovdje povratio, te neću trpiti, da moju odredbu gaze 
njegovi protivnici. S negodovanjem sam razumio, da Tahovi pro¬ 
tivnici nisu htjeli onoga čuti, što si im ti namjeravao iztumačiti, 
nego su se i proti tvojoj volji razišli. Ja ti evo sada šaljem Taha 
kao druga, a tvoja će biti, da učiniš, da ga svi priznadu kao bana. 
Buduć da njegovi protivnici na opetovane pozive nisu hotjeli pri¬ 
hvatiti izvanredni sud, koji im je on nudio, to scienim, da se on 
više nemože proti svojoj volji siliti na takov sud, nego tko ima 


1 Ferdinand, pismo kod Firnhab. 118. XXXIX. Herberstein. u Fout. rer. 
austr. Script. I. Bd. 265. 


Digitized by 


Google 



152 


s njim kakovu pravdu, neka postupa po pravu i običaju te naše 
kraljevine Slavonije. U ostalom te ozbiljno opominjem, da nastojiš 
na svaku ruku oko toga, da mi nebude večih neprilika zbog slo- 
vinskih stvari. Zato niti netrebaš doci na ugarski sabor, premda 
bih te tu rado vidio, nego se staraj za obranu moje hrvatske i 
slovinske kraljevine, te nastoj oko izravnanja vladajučih razmirica, 
dok nedobiješ od mene veće pomoći, koju ti kanim doskora poslati. 
Tu dakle, prigodom naime sabora, koji je bio držan njegdje travnja 
mjeseca, radilo se poglavito o tom, da se dokinu domaće razmirice, 
kojim je bilo najvećim povodom postavljenje Taha kao bana. Kralj 
Ljudevit govori o toj stvari u svojem navedenom pismu dosta ob- 
širno; nu iz njegovih se rieči dade samo ovo dvoje izvesti: jedno, 
da je Tah morao imati proti sebi većinu domaćega plemstva, i 
drugo, da je žestoka zavada medju njim i medju njegovimi pogla- 
vitimi protivnici u plemstvu morala s prvoga početka poteći po 
svoj prilici iz povoda privatne naravi, koji su zatim uzrokovali 
proti njemu toliku uzrujanost, da ga je plemstvo u svojoj većini 
smatralo nedostojnim uzvišene banske časti. Hrvate proti sebi ima¬ 
jući oslanjao se je Tah na milost kralja Ljudevita i na podporu 
kraljevih doglavnika, osobito arcibiskupa Szalkana, koji ga je nješto 
kašnje izrično uvjeravao, da mu je stalan prijatelj; i ban Baćan 
nije dopuštao, da itko pomisli, da je on morda Tahov neprijatelj 
i da ga želi lišiti banstva. Kako su stali u samoj našoj domovini 
ljudi od većega upliva naprama Tahu, to se nemože razabrati iz 
izvora, jer nam se samo njeke pojedinosti u tom pogledu bilježe: 
tako n. pr. treba brojiti zagrebačkoga biskupa Šimuna medju po- 
glavite Tahove protivnike, jer se samo tako može tumačiti pismo 
Szalkanovo, u kojem hvali Taha, što se nesrdi niti na kralja, niti 
na njega, što jošte nije izvedena osveta proti biskupu Šimunu; 
usuprot medju riedke valjda prijatelje Tahove brojimo Ivana Ka- 
stelanfija, zatim Nikolu Pekra, a tako se isto čini, da mu je i po- 
žežko plemstvo bilo odano. Medju one plemiće, s kojimi se je nje- 
kako načinio, broji sam Tah Pavla Kerečenja. 1 


^ukuljević, Jura I. .273 i 275. Pismo L. Szalkana Tahu 28. stud. i 
Tahovo I Kastelanfiju 19. stud.u knjižn. jugoslav akadem. 

VII. 

Ugarski sabor na Kdkosu (svibnja 1525). Tu neima Krste Franka¬ 
pana. Sazvani slovinski sabor (lipnja 1525) teško da je držan. Krsto 
Frankapan oslobadja Jajce. Turci skoro zatim Hrvatskoj opet dodija - 
vaju. Hrvati zato pomoći traže. Hatvanski sabor (srpnja 1525) i na 
njem odbijeni zahtjev Krste Frankapana. 

Prije nego li nadalje nastavim svoje pripoviedanje, pogledati mi 
je, kojim su putem i pravcem krenule ugarske stvari. Tu nam se 
pako kažu pojavi vele znameniti, koji nisu mogli ostati bez težkih 
posljedica i za udes našega naroda. Da mi se razprava prevec ne- 
razširi, progovorit ču ja o njih samo u kratko, sto tim lašnje mogu 
učiniti, buduč da se radi o stvarih ponajvečom stranom drugdje 
dobro izpripoviedanih. Ja mislim tu poglavito na ugarski sabor 
na Rakošu, koji je bio sazvan na 7. svibnja 1525, i na ono, što je 
s njim u najužem savezu. Tomu je saboru imalo biti zadačom, da 
u državne poremečene poslove red uvede i da po tom državu ospo¬ 
sobi, kako če moči odoljeti dušmaninu, koji je na nju vrebao .kao 
na davno žudjeni plien. Nije on medjutim odgovorio toj svojoj za- 
dači u nijednom pogledu. Uvidjalo se je i razumievalo, da veliko 
zlo domovinu tišti; nu pravoga joj lieka nitko nije umio donieti. 
Vodje plemstva, kojim je na čelu bio Stjepan Verboczy, i koji su 
se sada stavili u žešću opreku proti prelatom i velmožam nego li 
igda prije, nazrievali su najglavniji izvor slabosti države u neva- 
ljalosti dosadanje Ljudevitove vlade i njezinih savjetnika i savez¬ 
nika: zato se je prije svega od kralja zahtievalo, da protjera sa 
svoga dvora sve Niemce, da odstrani careva i mletačkoga poslauika, 
da preustroji svoje vieče, da kazni one, koji su krivi, što se nisu 
izveli zaključci prijašnjih sabora, isto tako da kazni i one, koji su 
državnimi dohodci zlo upravljali i nevaljao novac uvadjali, a medju 
timi poglavito svoga podblagajnika, pokrštenoga žudiju Emerika 
Szerencsesa. Plemstvo, ugrijano Verboczovom rječitošču, stavljalo je 
te i druge jošte zahtjeve odlučno i odrješito; kralj pako, ravnaj uči 
se po savjetu svojih dosadanjih doglavnika, izbjegavao je izprva od¬ 
luci, a posije je ipak u njekih te njekih točkah popustio i zadao 
svoju rieč, da če učiniti što se je od njega iskalo. Napokon osta¬ 
doše ipak njeki zahtjevi plemstva, kojim nije kralj hotio udieliti 
svoga privoljenja. Plemstvo je naime bilo zaključilo, da se o Ivanju 

ima držati nov sabor u Hatvanu, na koji će doći sve plemstvo oru¬ 
žano, da tu uredi poslove domovine; zatim, buduć da se je vidjelo, 
da namjeram plemstva i njegovih vodja na put staju prelati, dočim 
su se od magnata njeki već bili počeli plemstvu priklanjati, zato 
je bilo odlučeno, da se prelatom neima deseto davati, nego da se 
upotriebi za državne svrhe, nu da prelati budu ipak dužni držati 
u redu svoje čete. Kralj je i sam zazirao od onoga oružanoga sa¬ 
bora, a tako je isto zazirao od one ustanove, što-no je bila stvo¬ 
rena proti prelatom; k tomu je pako jošte priložio svoju rieč legat 
Campeggi, te je tako napokon Ljudevit izjavio, da nemože prihva¬ 
titi i odobriti spomenutih zaključaka. Plemstvo ostade kod svoga, 
te izabravši izmedju sebe 150 članova, koji su imali saborske za¬ 
ključke u članke sastaviti i kralju na potvrdjenje podnieti, razidje 
se, pošto je bilo minulo 15 dana njegova saborovanja. Pitanje o 
porezu za bojne potrebe, koje je bilo potaknuto kraljevskim pred- 
logom, nedodje niti u pretres. 1 

Spomenuvši tako u kratko tečaj ugarskoga sabora i .njegove na¬ 
mjere i odluke, ostaje mi, da jošte izvedem njeke stvari, koje se 
nas tiču, a u najužem su savezu s tim saborom. Počamši od Istvan- 
fija pripoviedaju naime ugarski historici sve do dana današnjega, da 
je Krsto Frankapan prigodom spomenutoga opisanoga sabora 
bio u ugarskoj priestolnici, da se je tom prigodom svezao s Ivanom 
Zapoljskim i s njegovom strankom, te da je usljed toga stekao pri¬ 
jazan plemstva, koja se je u tom očitovala, što je plemstvo iskalo, 

1 Ljubiteljem poviesti za volju, koji bi hotjeli obilnije i temeljitije proučiti 
ovaj sabor, bilježim ovdje točnije izvore, koji će im u tu svrhu poslužiti, a 
od kojih njeki nisu bili dosele upotriebljeni. Članke toga sabora daje Kova- 
chi ch Vest. 574 (srav. njegova Suppl. III. 3); ima ih i Sanudo k 14. lip. 
1525 „In literis Hungarie 29. Maij 1525“, gdje im napis ovako počima: 
..Articuli in conuentu generali pro fešto natiuitatis sacratissime virginis Ma- 
rie editi 1524“ (Kovach. pogrešno 1525, a pravo u Katoni XIX, 513, 1524) i 
zatim dalje kao u Kovachicha (Moj prep., koji medjutim ima samo napis i 
članak o Tahu). Za djela pako toga sabora najpoglavitijim izvorom jest Bur- 
gijev Giornale della Dieta d’ Ungheria da’ 10 sin a’ 22 di Maggio 1525 kod 
Theinera, Mon. Hung. II. 722 (Pray ima u Ep. I. 395 lat. prevod). 
Mnogo vriedna gradiva pružaju medjutim i sljedeći izvori: Guidotovo pismo, 
ubilježeno kod Sanuda k 16. svibnja (po mojem prepisu), kod Firnhab. 122 
br. XLVI. i od 29. svibnja lb. 122 br. XLV.; zatim Burgijevo izviešće od 8. 
svib. kod Theinera o. c. II. 721 i Campeggijeva od 8. i od 26. svib. i od 
5. lip. Ib. 699 (na str. 700), 704 (na str. 705), 706 (na str. 709); nadalje 
pismo Mletčanina Antuna di Zuane kod Firnhab. 119 br. XLI., koje pismo 

da kralj njega učini banom mjesto Ivana Taha. Nu u svem tom 
pripoviedanju, koliko se tiče Krste, neima ni jedne istinite rieči. 
Papin legat Campeggi veli izrikom u svojem prije navedenom 
pismu, da je Krsto otišao iz Budima treći dan uzkrsa, t. j. 18. 
travnja, sa toliko i toliko vojske, koju je legat na svoje oči motrio. 
Otišao je Krsto iz Budima, te je, kao što sam već i prije rekao, 
priprave činio za svoju vojnu, usljed česa se je moglo izvješćivati 
pod konac svibnja toli u Rim, koli u Mletke, da će Jajce dobiti 
nuždnu pomoć. 1 Što se pako toga tiče, da je plemstvo bilo Krsti 
namienilo bansku čast, koja se je imala Tahu oduzeti, za čudo je, 
kako su se ljudi dali u tom zavesti njekakovom bilježkom, gdje su 
ipak imali pred sobom zakonski članak, koji istina veli, da se 
banstvo ima oduzeti Tahu, ali zajedno i to kaže, da ga kralj 
»Hungaris conferre dignetur«. Bilo je dakle zbilja na ugarskom sa¬ 
bora rieči o Tahu, — i to je druga, koju ću ovdje spomenuti—. 
Stališi su zahtievali od kralja, da uzme bansku čast Ivanu Tahu, 
štićeniku, kao što već znamo, dvorske stranke, i to su zahtievali 
zato, jer je zavladala pogubna mržnja, nesloga i otvoreno nepri¬ 
jateljstvo medju Tahom i stališi hrvatskimi: zato, da ove naše 
kraljevine nepropanu, iskano je, da Tah bude odstranjen.- Na¬ 
pokon budi još i to spomenuto, da je ugarski sabor u savezu sa 
svojim zaključkom o budućem Hatvanskom saboru odlučio, da Sla¬ 
vonija ima na taj sabor poslati samo svoje oratore, a u ostalom 
da drži u pripravi 1000 konjanika, koji će onamo poći, kako ih 

.,nije medjutim pisano 13. svib., kao što bilježi i uzima Firnhab., nego je pi¬ 
sano istom nakon 24. svib., kao što to već odatle sliedi, što se u njem pripo- 
vieda o zgodi, koja se je zbila u oči Spasova, dakle 24. svib. : zato je ono i 
ubilježeno u Sanudu istom k 30. svib. (Moj prep.); po izvorniku Sanudovu 
treba staviti u tom pismu u stavci: „et siu hora hanno coucluso ; ‘ rieč .,nulla“ 
pred hanno. Nadalje ide ovamo: Noue di Ongaria di 25 Maggio kod Firnhab. 
120 br. XLIII., koje je pisao bez ikakove dvojbe Guidoto (vidi Firnhab. 120 
br. XLII.) i pismo oratora Contarina iz Insbrucka, pisano na temelju Guidotovih 
ubaviesti od 27. svibnja kod Sanuda k 14. lipnju (Moj prep.) i napokon 
njekoliko Frankapauovih znamenitih rieči u njegovu već naved. pismu od 24. 
lip. Od ugar. izvora spomenut ću samo Zaya 136, a od historika samo Ist- 
vanfija 69, koji potonji medjutim u našoj stvari jako malo znači. 

1 V. u predidućoj biljež. navedeno pismo Campegg. od 26. svib. i Guidot. od 
29. svibnja. 

2 0 tom govori Burgio u svojem dnevniku i 24. sab. članak kod Kovachicha, 
s kojim se podpuno slaže i Sanudo, samo što ima mjesto rieči r hostilitatem“ 
■rieči „apertasque hostilitates“ (Moj prep.). 

bude sabor naputio (čl. XXXVII.); pak kao što ugarski sabor u 
tom svojem zaključku luči Slavoniju od Hrvatske, o ovoj potonjoj 
ni rieči neveleči, tako od Slavonije same umije jošte odlučiti po¬ 
jedine županije, sriemsku naime, vukovsku i požežku, za koje daje 
posebnu odredbu (čl. XXXVI.). Pogubno dakle ciepanje naše do¬ 
movine, kojemu se je u mojih razpravah već mnogo prije trag po¬ 
kazao, tjera se sada još i dalje, a to biva tim lašnje, što se na 
jednoj strani nečuva svjestno svoje pravo i zakon, a s druge se po¬ 
hlepno zahvaća preko medje starodavnim pravom posvećene. 1 

Nakon završena sabora na Rakošu razvijahu se odnošaji Ugarske 
sve dalje pogubnim pravcem, kojim su već bili udarili. Onaj isti 
dan, kada se je sabor razišao, na 22. naime svibnja, bješe sklopljen 
savez medju 11 prelata i 16 velmoža, koji su tražili, da tim pu¬ 
tem, složnim svojim radom naime spase svoj ugled i svoju dosa- 
danju moć, kojoj je bila tolika pogibelj zagrozila od prijašnjega 
sabora. U tom savezu nalazimo poime Szalkana i Bathora; ali je 
tu i Jure Zapoljski, koji je saveznu listinu podpisao na svoje ime 
i na ime svojega brata Ivana, — te po tom već možemo suditi, 
kakova će trajanja biti taj savez i što će se iz njega moći poroditi. 
Medju saveznimi velmožami neima traga ni jednomu od hrvatskih 
knezova, nego su tu samo dva naša biskupa, Šimun Erdodi naime 
i Ladislav Macedonski, i k tomu jošte Ivan Banfi, župan viro¬ 
vitički. 2 — Kralj Ljudevit bješe zatvorio Emerika Szerencsesa, dok 
je plemstvo još skupa bilo; nu već drugi dan nakon zavr¬ 
šena sabora, 24. svibnja dakle, pusti ga na slobodu. To dade 
povod strašnim izgredom. Isti dan, kada je Szerencses bio iz za¬ 
tvora izveden ostentativnim načinom od kraljičinih ljudi, udari uz¬ 
rujana svjetina pod večer na njegovu kuću: on se doduše spasi 

1 Ako je onaj savez magnata i prelata, o kojem ću malo niže u tekstu govoriti, 
zbijla bio sklopljen 22. svibnja, — a ja mislim da jest —, tada bismo znali, 
da je prigodom sabora u Budimu boravio biskup zagrebački Šimun Erdčdi i 
sriemski biskup Ladislav Macedonski, i Ivan Banfi, župan virovitički. 

2 Kovachich, Suppl. II. 497. Fi rnhab. 124 br. L. i 132. Theiner, 
Mon. Hung. II. 711. Firnhaber je kušao (na str. 99.) dokazati, da je datum 
22. lipnja praviji od onoga, koji se čita u Kovaehicha, nije pako opazio, da 
se Guidotovo konačno izviešće i tomu protivi (na str. 134), jer bi se bio po 
tom savez sklopio istom nakon Hatvan. sabora. Ja ostajem kod Kovachicheva 
datuma te nalazim, da je savez liepo mogao biti sklopljen u okolnostih, kao 
što su se bile stvorile do feria II. Rogationum, t. j. do 22. svib., a u tom me 
još većma utvrdjuje Burgijevo pismo od 30. srp. kod Theiner a o. c. 728. 

biegom, ali zato svjetina oplieni njegovu kuću, u kojoj je našla 
silu novca, dragocienosti itd. Istu noć udari rulja na onaj dio grada, 
gdje su Židovi prebivali. Buduć da je to bilo dobro obzidano i utvr- 
djeno, to se mogoše nesretnici doniekle braniti, ali pod jutro provali 
svjetina, i tada nastade plienjenje, koje je potrajalo više sati. Napokon 
dodje s oružanom četom palatin Bathori i s njim njekoliko plemića, 
medju kojimi se poime spominje Jure Zapoljski, te raztjeraše biesnu 
svjetinu, od koje je već bio strah popao sve odličnije i imućnije 
ljude, neizuzimajući niti papinskoga legata, niti zastupnike češke, 
koji su to vrieme u Buđimu boravili u svojih poslovih. Tako je ta 
stvar tekla, te se je morala i ovdje u kratko spomenuti s obzirom 
na ono, kako se je o njoj dosele pisalo i što se je odatle izvo¬ 
dilo. 1 — Ta jedna pogibelj minu; nu ostali javni poslovi zadavahu 
težkih briga Ljudevitu i njegovim savjetnikom. Na kralja se dje¬ 
lovaše s raznih strana i u raznih pravcih; on pako, sam svoje 
volje neimajući, odluči se nakon njekoga kolebanja, da će sliediti 
savjet onih, koji su ga napućivali, da treba svakojako na put stati 
vodjam uzbunjenoga plemstva i da se u to ime prije svega ima 
zabraniti naumljeni Hatvanski sabor. U tu svrhu razasla on na 5. 
lipnja svoje kraljevske listove na sve županije, u kojih veli, da je 
već započeo izvadjati one zaključke prošloga sabora, koji smieraju 
na korist države; zatim kaže, da niti on neće doći u Hatvan, a 
da niti velmožam neće dopustiti da onamo podju: zato neka i 
plemstvo odustane od svoje namjere; nadalje naredjuje, da se pre¬ 
latom plaća deseto, jer da oni to trebaju za oskrbljivanje svojih 
četa; napokon, buduć da ima potreba državnih, kojim će se moći 
samo na saboru zadovoljiti, zato sada već i unapried uriče sabor u 
Budim za dojduće Miholje. Taj kraljev postupak, koji sam upravo 
označio, može se slobodno pripisati osobito djelovanju palatina 
Bathora, Ivana Bornemisze i njihovih prijatelja. Kralj bješe u 
istinu već obznanio i carevu i mletačkomu poslaniku, da ih mora 
odpustiti; glede papinih zastupnika nije se to od njega niti zahtie- 
valo. Medjutim malo je dana prošlo nakon 5. lipnja, kadno je bio 

1 Izpravnost mojega kazivanja naći će prijatelj poviesti dokazanu u izvorih: 
a to su poglavito pisma Mletčana Antuna di Zuanne, Ivana Fr. Contarina i 
Guidota kod Firnkab. 119 br. XLI.; 120 br. XLII (To je pisao Zuane 
Franc. Contarini, brat oratorov, 4. lipnja. Moj prep. iz Sanuda) i 120 br. 
XLIII; zatim pismo Campegg. kod T h e i n e r a II. 706 (str. 709); čes. izvori 
kod Palackoga o. c. 491 i T hu r ns chw a m b kod Engela, Nebenl. I. 200. 

kralj razaslao one svoje malo prije spomenute listove, i već bješe 
on navracen na sasvim drugi pravac. Plemstvu valja popustiti; neka 
se slobodno sastane Hatvanski sabor i sam kralj neka onamo ide: to 
je bio savjet, koji je sada Ljudevitu davan, i koji je on napokon 
prihvatio uzprkos svemu nastojanju palatina Bathora i njegovih 
jednomišljenika. Zastupnici papini, koji su pomno motrili razvoj 
ugarskih stvari, te su i prilike imali, da ga i s bliza motre, ba¬ 
caju za taj obrat u Ljudevitovoj politici ne malu krivnju na La- 
dislava Szalkana, koji im se je činio od vremena posljednjega sa¬ 
bora sasvim čudan i promienjen, te več sami neznaju, što da drže 
do njegovih rieči. Videči Szalkan, kako mu se usljed najnovijih 
zgoda izpod nogu temelj gubi, tražio je načine, kako da se približi 
Zapoljskoj stranci, da si tim putem sačuva svoj upliv; sam se 
pako na tu stranu nagibajuči radio je zatim u tom istom smjeru 
i oko kraljice, a preko nje i oko kralja Ljudevita, na koje su 
medjutim i drugi djelovali svojim načinom a u istom pravcu, i to 
s tim večim uspjehom, buduč da kralj nije imao nikakove samo¬ 
stalnosti, a kraljica, inače i bistrijega duha i jače volje, dala si je 
oči zamazati kojekakovimi obečanji i obsjenami. Tako postupajući 
hvalio se je Szalkan papinskomu legatu, da je vrlo liepo izravnao 
vojvodu Zapoljskoga s kraljem Ljudevitom, — izravnao ih je doista 
prividno i za čas, ali komu na korist? —:Dotle je motrio legat Cam- 
p e g g i razvitak ugarskih stvari; nu prebivanje u Ugarskoj bješe 
mu već dozlogrdilo, pak buduć da niti Ceha nije mogao sjediniti 
s katoličkom crkvom, o čem je poglavito i najviše radio, zato je 
odlučio u Rim se povratiti, te je zbilja na 16. lipnja iz Budima 
otišao, uvjeren budući, da će biti dovoljno, ako ostane pri dvoru 
Ljudevitovu sam Burgio. Medjutim još prije svoga odlazka izjavio 
se je, da će biti dobro, ako se pošalje kao legat Salviatti i ako se 
povrati ka kralju njegov poslanik Stjepan Brodarić, koji je već 
dugo u Rimu boravio. 1 

Onaj isti dan, kada je kralj Ljudevit razposlao na županije svoja 
malo prije spomenuta pisma, u kojih je' zabranjivao Hatvanski sa¬ 
bor, upravi on pismo i svojemu hrvatskomu banu Franji Baćanu. 

1 Za vrieme nakon svib. sabora ima viesti u izvorih, navedenih u 1. biljež. 
kstr. 122; k tomu pako dolazi kralj, pismo kod Praya, Ep. I. 190; zatim 
Guidotovo pismo i Ant. di Zuanne kod Firnhab. 123 br. XLV1I. i XLVIII. ; 
Campegg. pisma kod T he iner a II. 706 (na str. 709). 710. 711. 713 ; Bur- 
gijevo izviešćelb. 725 (na str. 727.) i Zay 137. 

Piše pako Ljudevit ovako banu: Pozivam te i nalažem ti, da na¬ 
stojiš i sam i preko svoje brace i prijatelja, da se na saboru 
slovinske kraljevine, ka kojemu šaljem viernoga svoga đvo- 
ranina Stjepana Deshaza, željenim načinom rieše i urede moji po¬ 
slovi i poslovi mojih kraljevina, poradi kojih sam odaslao spome¬ 
nutoga svoga poslanika. 1 Je li taj sabor bio držan oli nije, o tom 
nam neumiju izvori ništa kazati; ja bih medjutim rekao, da ga 
nije bilo, jer su naši imali upravo to vrieme, kako čemo odmah 
vidjeti, na drugom polju — na polju junačkom raditi. Što se pako 
tiče onih poslova, kojih je povoljno riešenje kralj od sabora oče¬ 
kivao, to scienim, da neima ništa naravnijega, nego da se to stavi 
u najužu svezu s prije spomenutimi kraljevimi pismi, zabranjuju- 
čimi Hatvanski sabor. Bojeći se dvorska stranka, da opoziciji u 
Ugarskoj, kako bismo danas rekli, nepriteče pomoć s naših 
strana, dala je sazvati sabor, na kojem su imali biti svjetovani 
naši stališi u ime kralja, da nepristanu uza ono gibanje jedne 
strane ugarskih stališa, koje je kralj toli pogibeljnim smatrao za 
se i za državu, te mu je hotio na put stati zabranom naumljenoga 
oružanoga sabora. Moguće je, dapače i veoma vjerojatno, da se je 
tom istom prilikom imalo dalje raditi oko naših stališa, da zavrgnu 
svoje razmirice s Tahorn i da ga već jednom priznadu banom. 

Dok je tako kraljeva vlada o tom radila, da se izbjegne po¬ 
tresom domaćim, i dok su se ugarske stranke medju sobom borile 
za vlast i gospodstvo u državi, a ni jedna ih u istinu ništa nije 
činila, što bi bilo obećavalo spas u temelj ih uzdrmanoj kraljevini, 
medjutim izvede naš vitez Krsto Frankapan junačko djelo, 
koje će se u poviesti uviek sa slavom spominjati. Odvaživši se on, 
da će pokušati, da u Jajce unese živeža, bješe već davno Budim 
ostavio s nješto vojske, koja mu je bila dana od kralja. Druga 
polovica mjeseca travnja i sav svibanj proteče u pripravah, valjalo 
bo je nabaviti i živeža i vojske, koja će ga unieti. Krsto je bio 
nješto vojske iz Budima poveo, kao što je malo prije rečeno, — 
ostalo je kupio u našoj domovini; a tu su se i drugi oružali po 
kraljevoj zapoviedi, naročito pako i oba bana, Baćan i Tah, jer su se 
i njih dvojica imala pridružiti vojsci, koju je vodio kraljem postavljeni 
vojevoda Frankapan. Nakon završenih nuždnih priprava, koji je 
posao Krsto izvadjao poglavito u onom okolišu, što-no leži medju 

1 Kukuljević, Jura I. 274. Kraljev, je pismo dano fer. 2. a ne 3. 

Zdenci (u sad. brodskom regimentu) i nedalekom Sloboštinom (u 
požežkoj županiji), odluči poči na vojsku, premda su ga i sada 
mnogi od toga ođvračali, pokazujući mu primjere nedavna vre¬ 
mena, gdje Turci po svojoj volji provaljuju u Hrvatsku i u su¬ 
sjedne joj pokrajine, a nitko im nesmije na put stati; nu nemareći 
on za takove rieči, nego vruće želeći, kao što sam veli, da što 
prije donese pomoći ubogim kršćanom, koji su stradali za svoju 
vjeru, i da oslobodi toli važni za kršćanstvo grad Jajce, ostane 
vieran svojoj odluci, uzdajući se, kako-no veli, najvećina u Boga i 
u njegovu pomoć. Tako za stvar domoljubnu i svetu oduševljen 
dodje on sa svojom malom četom od 400 konjanika i 200 pješaka 
pod večer 7. lipnja do savskoga broda, svakako njegdje kod sa¬ 
dašnjega Svinjara, te isti večer predje na tursko zemljište, pri čem 
su mu bez dvojbe bile na pomoć savske nasade iliti šajke, kojih je 
Stjepan Deshazi do 80 bio sagradio na kraljevu zapovied. Bani, 
Baćan i Tah, koji oli nisu imali Krstine odvažnosti, oli su se 
ustručavali stupiti pod njegovo vojevodstvo, nemogoše sada ipak 
već za sramotu ino učiniti, nego i oni prevedu svoju četu još isti 
večer na drugu stranu. Ostale čete, što su se bile podigle sa svo- 
jimi vodjami na kraljev i na Erstin poziv, bijahu nješto porazda- 
leko, tako da je prošao cieli 8. dan lipnja, dok su se sve našle na 
drugoj obali Save. Kada se je sve to sakupilo, mogao je Krsto 
razabrati, da neima svega skupa ni punih 6000 ljudi, — i s tom 
vojskom] valjalo je da se probije do Jajca, imajući pred sobom 
20.000 turske vojske, dobro oružane i svim oskrbljene, a stojeće 
pod zapovjedničtvom base bosanskoga i sandjaka hercegovačkoga, — 
koja je vojska u ostalom sve probitke na svojoj strani imala: Krsti 
bo je valjalo napredovati pravcem, na kojem mu je sama narav 
težkoće na put stavljala, a još veće je bila pripravila čovječja 
umjeća, odabravši Turci vrlo umno tiesna i prolomna mjesta, te ih 
još više utvrdivši zasjeci i obkopi, da tu tim sjegurnije nadje krš¬ 
ćanin svoju propast a uz malu ili nikakovu pogibelj za Turke. — 
Neimajući ja strukovna znanja, koje se hoće za temeljito prika¬ 
zanje Krstine vojne, za njezinu pravu ocjenu i za strogo i točno 
izpitanje svake, koja dolazi u Krstinu izviešću, moram drugim pre¬ 
pustiti, da nam taj predmet dostojno razlože, a sam ću samo u 
malo rieči izpriepoviediti, što je dalje sliedilo, te ću k tomu još 
svaku zabilježiti, koja bi mogla strukovnjakom poslužiti. — Onaj 
isti večer, kada je Krsto prešao na tursko zemljište, bješe se i bo- 

sanski basa digao izpod grada Jajca, koji je medjutim bio obsiedao, 
te se zaputi na onu stranu, odakle je imala dođi naša vojska. Krsto, 
pošavši napried sa svojom vojskom, već prvi dan, 9. lipnja, nagazi 
na jedno od onih utvrdjenih miesta, u koja se je Turčin toliko 
uzdao; nu njegova vojevodska vještina i hrabreno postupanje nje¬ 
govih četa učini, te Turci nisu smjeli ni dočekati prave navale, 
već su se nazad povukli. Krsto dade usljed toga ono mjesto srav¬ 
niti, te odmah podje napried. Nu napried postupajući sve su mu 
se veće težkoće na put stavljale: Turci bo su ga neprestano uz¬ 
nemirivali i žestoko su udarali na njegovu četu, osobito gdje joj je 
trebalo proći dubodolinom kakovom ili gudurom, ili gdje su joj 
put zakrčivali zasjeci oliti nasipi. Tu je dakle bilo već živa boja, 
u koji dolazi poime i Tahov odjel; nu naši i opet srčano suzbiju 
neprijatelja, tako da je morao dalje uzmicati. Nakon boja, koji se 
je cio dan vodio, dadu se obje vojske na noć na počinak, dieleći im 
tabore samo njeka uzana dolina. Drugi dan, 10. dakle lipnja, podju 
Turci prije zore napried onim istim putem, kojim je valjalo i našim 
poći, te se zatim tako podiele, kako će naše s oba boka spopadati, 
gdjegod se tomu pokaže zgodna prilika. Krsto ipak sretno pro¬ 
vede svoje, svakom prilikom više štete čineći Turkom nego što su 
je oni njemu mogli činiti, premda oni svagdje dolaze u povoljnije 
položaje. Tako se dodje do Bočca grada. Nu sada se razviju još veći 
bojevi, jer je priticalo sve više Turaka, te je zato trebalo i velike 
vještine i osobite srčanosti, da se dušmanin opet prisili na uzmi¬ 
canje, pošto su mu naši veliku štetu nanieli. Uzmaknuli su doista 
Turci; ali su i opet naše sve dalje uznemirivali, — i tako je to 
išlo, dok naši nisu napokon doprli do Jajca — do cilja žudnje 
svoje i svoga velikoga požrtvovanja. Na 11. lipnja u jutro udje 
Krsto u Jajce, unese iznemoglim stanovnikom toli im nuždna ži- 
veža, te učini potrebite odredbe, kako da se grad dalje čuva i 
brani. Okriepljen zahvalnošću jajačkih branitelja i blagoslovom ne- 
oružanih stanovnika — za svoju nejaku dječicu zabrinutih matera 
i spasa željnih staraca — povede zatim svoju vojsku jednu milju 
po prilici od Jajca, da tu prenoći i da se odmori od prekomiernoga 
i skoro nadčovječnoga napora prijašnjih^ dana. Banovi Baćan i Tah 
svjetovahu Frankapana, da vojsku natrag povede pravcem preko 
Kamen-grada, jer da tim putem neće biti izvrgnuta tolikim nepri¬ 
jateljskim nasrtajem; nu on, dosadanjim uspjehom još većma ohra¬ 
bren nego što je prije bio, odgovori ponosito banovom, da neće 

11 

činiti svojemu svietlomu kralju te sramote, da njegovu vojsku vodi 
po kakovih sakrivenih putevih, nego da če ju natrag povesti onim 
istim putem, kojim je i došao; a da pokaže Turkom, da pred 
njimi ni sada neima baš nikakova straha, doda još k tomu, da se 
neče dizati jutrom sa svojim taborom, dok sunce nepomoli svoga 
lica, a na večer da če se staviti onda, kada sunce za bregove 
zadje. Njegova je odlučivala u svoj toj vojni, te tako i povratak 
bude izveden po njegovoj osnovi. Tu su ga medjutim čekali još 
strašniji bojevi nego što su bili prijašnji, jer su ga Turci napadali 
u najtežih i najopasnijih po njega položajih, imajući oni jošte do 
kakovih 15.000 ljudi. Medjutim Krstina vojevodska vještina i hra¬ 
brost naših vitezova, koje je Krsto i rieČju svojom i primjerom 
podpaljivao, tako da su veselo srtali u najveće pogibelji, Isusovo i 
Marijino ime na pomoć prizivajuči, završi napokon sve to vojevanje 
sretno i slavno po naše a na najveću štetu i sramotu Turaka. Boj 
se završi na 12. lipnja, te naši predjoše u svoju postojbinu veseli 
i zadovoljni s liepim uspjehom svoga rodoljubnoga požrtvovanja. — 
U tom boju pade mnogo Turaka, medju kojimi je bilo više nji¬ 
hovih odličnih ljudi; na našoj pako strani broji Krsto samo 30 
žrtva, i medju timi samo jednoga plemiča, Petra Altiča po imenu, 
koji je pao Turkom u šake, pošto su bili konja pod njim ubili. — 
Koji li su ponapose od naših prelata, velmoža i plemiča Krsti na 
pomoč pritekli u njegovoj vojni, o tom nam on sam ništa nekaže, a 
za Istvanfijem se u tom nipošto nebih hotio povesti: zato nam drugo 
neostaje, nego da uzmemo, da su se i taj put svojoj dužnosti oda¬ 
zvali oni od poglavitijih našinaca, koji su i drugda revno branili 
svoju otačbinu, i od kojih se njekim, kao što n. pr. biskupu za¬ 
grebačkomu Šimunu, upravo ovo doba svjedoči, da domovini služe 
Turke odbijajuči. — Izvješčujuči Krsto prijatelja si Dandola o us¬ 
pjehu svoga bojnoga podhvata izrično mu veli, da se je sve tako 
zbilo, kako mu je on pisao, a u ostalom da i sam zna, da ljudi o 
sličnih stvarih obično različito pripoviedaju. Nije se on prevario, 
misleči, da če se i o toj njegovoj vojni razliko pripoviedati: jer 
več 17. lip. dobi Campeggi u Stojni Biograd od vranskoga priora 
takovih viesti, koje je kašnje morao i sam krivimi proglasiti, — 
što je on medjutim rado učinio, čim se je bolje o stvari uputio, i 
to takovim načinom, da i on priznaje svu slavu za oskrbljeno 
Jajce našemu Krsti. — Rado čemo povjerovati Istvanfiju, da je 
Krsto nakon sretno završene vojne kralju svomu na dar prikazao 

više ponajljepših zaplienjenih stvari; a i sami znamo, da je nješto 
kašnje i papi Klimentu na dar poslao jednoga zaplienjenoga konja, 
izpričavajuči se medjutim, što taj konj, koga šalje po svojem čo¬ 
vjeku, Jerolimu Jurišiču, nedolikuje uzvišenomu dostojanstvu ob¬ 
darenoga, ali se podjedno uzdajuči, da če skoro biti prilike, da 
dušmaninu otme i ljepšega pliena. — Suvišno je i spominjati, da 
je Krsto posvuda bio slavljen zbog svoga junačkoga djela. Sasvim 
je naravska stvar, da se je njegov siedi otac večma nego li itko 
drugi uzradovao njegovoj sreći, te je svoju radost izkazao pucanjem 
mužara i paljenjem kriesova; isto je tako bilo u redu, da i kralj 
Ljudevit odlikuje svoga vojevodu prema njegovoj velikoj zaslugi: 
što je kralj rado i učinio, nazvavši Krstu braniteljem kraljevina 
Dalmacije, Hrvatske i Slavonije; naš pako narod slavio je Krstu 
kao svoga izbavitelja, te je kašnje. nalazeći se u najvećoj opasnosti, 
njega odabrao svojim vodjom i braniteljem s obzirom upravo na 
junačko djelo, u Jajcu izvedeno. 1 

Kako je vojna Krste Frankapana dična i slavna, tako je ona 
podjedno jedini pojav u poviesti toga vremena, kojim ti se duh 
nakon motrenja tolikih jada na čas okriepi, — na čas velim, jer 
ti se udilj namiču zgode, koje če ti dušu novom sjetom i grčinom 
napuniti. 

Jedva bješe Krsto ostavio sa svojimi četami tursko zemljište, i 
več Turci iznova provališe u našu zemlju. Zadnjih dana lipnja 

1 Meni su bila prvim i poglavitim izvorom za Frankapanovu vojnu njegova 
pisma: od 24. lipnja (kod Firnhab. 127 i u Ark. VIII. 202), 9. kolovoza 
(kod Theinera Mon. Hung. II. 652 ) i od 14. ruj (na prijo naved. mjestu); 
zatim sam upotriebio San uda Arkiv VIII. 202 i 246 (na strani 250), pak 
Campegg. pisma kod T h e i n e r a o. c. II. 711 i 713, napokon E n g e 1, Mon. 
IJngr. 197 k 3. lip. 1526. Od ugarskih i od domaćih naših historika jedini je 
bio Istvanfi (str. 67), na koga sam se nješto malo mogao obazreti, a držim 
stvari suvišnom, da ovdje pokazujem, kako su ti pisci glede ove stvari krivo 
pripoviedali. U Oester. milit. Zeitschrift g. 1830 Bd. I. ima na str. 306 i si. 
razprava o našoj stvari od kapitana Schelsa. — TJ tekstu sam rekao, da je 
Krsto prije prelaza na tursko zemljište priprave činio u predjelih medju Zdenci 
i Sloboštin om, a ovdje evo onih izvora, koji kažu, da se je u tih mjestih 
radilo, kada je trebalo u Jajce hrane unieti: Petar Berislavić zapovieda za¬ 
grebačkomu kaptolu na ime kraljevo g. 1515 iz ,,Zlobochyne a , da mu onamo 
pošalje za Jajce vina i žitka (Ark. zagreb. kaptol. 94, 96); g. 1517 nalaže 
Ljudevit istomu kaptolu, da pošalje svoje čete k banu „versus Izdencz“ (ibib. 
100, 26); g. 1521 opet se zapovieda kaptolu, da svoje ljude pošalje u „Zlo- 
bochynu a (ibid. 94, 95) ; Frankapan napokon piše svoje naved. pismo od 24. 
lipnja nakon završene vojne ,,in Sdenz“. Daje naša vojska prelazila kod današ. 

oplieniše oni Modruško polje, da se osvete na Krstinu otcu 
za sramotu, koja im se je bila prije malo dana naniela, i da nije 
bila Kupa znatno porasla, bili bi Turci taj put i dalje na zapad 
provalili, — bili bi morda uhitili papina legata Campeggija, koji 
je tada upravo prolazio na svojem povratku od Ljubljane dalje 
k jugu. 1 Što se pako Turci iznova, ili da pravije kažemo bez prave 
stanke opet daju na haranje naše postojbine, tomu se nesmijemo 
ni čuditi, dobro znajući, kako je bila slabo uredjena obrana na 
našoj strani- Država nečini što bi se imalo od nje očekivati, a po¬ 
jedini državljani, koji su ju doniekle u vršenju njezinih dužnosti 
zamjenjivali, redom tako iznemažu, da bez tudje pomoći nisu 
kadri ništa učiniti. Najturobniji primjer daje nam se za to na 
Ivanu Torkvatu Karlovi ću. On, njegđa gospodar Like i 
Krbave i, kako-no sam veli, pravi vlastelin, sada je već do toga 
dospio, da neima sjegurna mjesta, gdje bi siedu roditeljicu svoju 
do njezine smrti sklonio i prehranio, već ju mora po tudjih kućah 
držati. Zato moli principa Ferdinanda, obričući mu do smrti svoju 
viernu službu, da mu daruje koje mjesto, kamo bi svoju majku 
stavio i gdje bi ju prehranio. Ferdinand mu dade doista darovnicu 
za grad njeki; nu taj grad valjaše istom izkupiti za njeku svotu 
novca, a toga upravo nebijaše u Karlovića: zato on nješto kašnje 
upravlja na Ferdinanda novu molbu, moleći ga, da ga pomogne, 
kako bi izkupio darovani si grad.- Kod tolike nevojje ne samo 

Svinjara, na to te upućuje sam zemljovid, a tako isto na te po prilici strane 
vodi nas i ban Bacan, koji piše 14. kolov. 1525 Kastelanfiju o njekakovu 
konju, koga je kupio ,,in vado Gradysche in reversu ex Jaycza' c (Knjiž. jugosl. 
akad.). — 0 revnosti Šimuna Erdoda govori Guidoto u konac. izviešćtr 
kod Firnhab. 132 (na str. 136.) i kralj Ljudevit u pismu od 1. listop. kod 
Theinera, Slav. Merid. 587, cf. Id. Mon. Hung. II. 702 (ua str. 706). — 
Frankapanovo pismo od 24. lip. bolje je naštampano kod Firnhabera nego li 
u Arkivu. Za što veću izpravnost teksta bilježim ja k Firnhaberovoj publika¬ 
ciji po izvorniku Sanudovu ovo nješto znatnije izpravke: str. 127 r. 2. Meo. 
mjesto Illmo; str. 128, 2. odsjek r. 7. haueano m. ha uemo; ista str. zad¬ 
nji red. odzdol posije ehieseno urnetni li centi a; str. 129 r. 3. dobro je ma- 
glai; str. 129 r. 4. portarono m. portirono; ista str. r. 25. dobro je 
exercito; a tako isto u predzad. redku odozdol cam egrade; str. 130 r. 
4. piu m. pur; ista str. r. 8. intraua m. intraui; a r. 12. ussiua 
m. ussiria; r. 5. odozdol fecemo m. feremo; str. 131 r. 2. primo m. 
pr i m a. 

1 Campeggi kod Theinera, Mon. Hung. II. 713 (0 putovanju Campogg. 
lb. 711 i 713). 

* Chmel o. c. 14. Srav. str. 9 i 10. 

Karlovićeve, nego i mnogih drugih od knezova i plemića hrvatskih, 
je li čudo, što se oni za pomoć obraćaju na svaku stranu, odakle 
su joj se iole mogli nadati? Kako su prije po više puta u pape 
Klimenta pomoći tražili, tako čine i sada; nu Kliment se izgovara 
u svojem odgovoru, koji je upravio dne 20. lipnja na kneza Ivana 
Torkvata Karlovića, kneza Stjepana Blagajskoga i ostale plemiće 
hrvatske kraljevine: da mu nedopuštaju njegove težke okolnosti, 
da im sada pošalje koju pomoć, uzda se medjutim, da će to moći 
doskora učiniti, da ih tako nagradi za njihovu uztrajnost u borbi 
za vjeru Isusovu. 1 Hrvatski se knezovi i plemići osim toga mnogo 
uzdaju u pomoć nadvojvode Ferdinanda, te zato naročito tečajem 
ove godine, 1525 naime, po više puta što pojedince što u skupu 
u njega pomoći traže u pismih i po poslanicih svojih. Ferdinand 
medjutim, koliko je i morao biti pripravan, da pomaže Hrvate u 
odbijanju Turaka, nemogaše sada ništa znatnijega učiniti, u tom 
bo su ga priečile jedno borbe njegova brata, cara Karla, u koje je 
i on bivao uvlačen, a drugo seljačke bune u njegovih zemljah, 
koje su sve opasnijimi postajale. Istom nješto kašnje izvješćuju nas 
o ugovoru, koji je sklopio Ferdinand s Ivanom Torkvatom Karlo- 
vićem i Ivanom Kobasićem, i u kojem se ova dvojica obvezuju, da 
će paziti na Turke, na njihove namjere i priprave, i sve to da će 
dojavljivati Ferdinandovu glavnomu kapitanu u Ljubljani, a za to 
im Ferdinand obećaje 1000 dukata na godinu.' 2 

U Ugarskoj bijaše medjutim prvih dana srpnja držan i završen 
Hatvanski sabor, na koji je bilo došlo do 14.000 oružanih 
plemića. Tu se je našao i kralj Ljudevit, komu je prije polazka na 
sabor Burgio morao 4000 fr. posuditi, a sliedio ga je i taj papinski 
nuncij i poljski poslanik, nu mletački je poslanik u Budimu ostao, jer 
je već znao, da mu neima u Ugarskoj obstanka. Plemstvo, ravnano 
svojimi vodjami, medju kojimi je bio prvi i najglavniji Stjepan 
Verboczy, izvede tom prilikom svoje već davno gojene namjere, 
mnogi medju njim niti nesluteći, da tim, što se je postiglo, neće 
poći državne stvari na bolje, nego da će se jedino vladohlepju 
Ivana Zapoljskoga nova poluga pružiti. Oni isti ljudi, koji su znali 

1 Theiner, Mon. Hung. II. 650. 

2 Horv ath M. II. 693 navodi za taj ugovor listinu carsk. arkiva, izdanu 
,,in civitate nostra Vienna Austrie 23. die mens. sept. 1525.“ Dalje pako v. 
glede Hrvata i Ferdinanda Chmela o. c. u listinah g. 1526, koje se od¬ 
nose i na g. 1525. 

kralja Ljudevita za to pređobiti, da privoli na držanje ovoga sa¬ 
bora, dobiše ga i za to, te je udielio svoju potvrdu zaključkom, 
koji su na njem učinjeni. Prva stvar bijaše za plemstvo i za nje¬ 
gove vodje, da se sruši dosadanja vlada, a poglavito načelnik njezin 
palatin Stjepan Bathori: Bathori bude zato shičen i njegovim na¬ 
sljednikom bude učinjen Stjepan VerbSczy; a tomu, što je plemstvo 
učinilo, podieli kralj svoju potvrdu. Tako isto privoli Ljudevit i na 
to, da se državno vieče preustroji i da se naročito medju njegove 
članove uzme osam osoba iz plemićkoga reda. Nadalje dade kralj 
svoju sankciju i onomu zaključku, po kojem je imala sva baština 
Lovre Iločkoga brači Zapoljskoj u dio pasti. U ostalih saborskih 
člancih sadržaju se njeke odredbe u poslu obrane, zatim o kovanju 
dobra novca, o dozvoljenom porezu, od koga su imale kralju pri¬ 
pasti tri četvrtine, a kraljici jedna, i napokon o saboru, koji se je 
imao sastati buduče godine o Gjurgjevu. 1 

Nuždno je i za nas, da se upoznademo sa stanjem stvari, kako 
se je u Ugarskoj stvorilo usljed odredaba Hatvanskoga sabora; 
prije medjutim nego li na to predjem, imam njeke spomenuti, koje 
se tiču naše poviesti, a stoje u savezu s rečenim saborom. Hatvanski 
su zaključci velikom stranom samo nastavak onoga, što se je bilo 
zametnulo več na Rakoškom saboru mjeseca svibnja; ali opet ima 
i takovih stvari, u kojih se razlikuju ta dva sabora. Takovu raz¬ 
liku opazujemo glede Ivana Taha: jer dočim se je na Rakošu 
od kralja zahtievalo, da Tahu oduzme bansku čast, nije o tom u 
Hatvanu ni spomen učinjen, premda su se Hrvati i sada Tahovu 
banstvu opirali. Tu nedosljednost ugarskoga plemstva možemo si 
medjutim vrlo lahko protumačiti. Vodjam je plemstva do toga naj¬ 
više stojalo, da dobiju kraljevo privoljenje za svoje poglavite na¬ 
mjere : da to pako postignu, pripravni su bili učiniti u drugih za 
se manje važnih stvarih raznih koncesija i kralju i kraljici, kao 
što su ih zbilja i učinili, pustivši n. pr. na miru kraljičine Niemce 
dvoranike. Tako je bez dvojbe medju njimi bilo takodjer zaključeno, 
da se nedira u Taha, — čovjeka, koji je uživao osobitu prijazan 

1 Za Hatvanski su sabor ovi poglaviti izvori: Izviešće Burgijevo kod Thei- 
ne r a , Mon. Hung. II. 725 (i Praya, Ep. I. 193). Dnevnik Mih. Csaszara kod 
Horvat Istv&na, Verbfitzi Istvan Emlekezete. II. 208. Bilježke Sper- 
vogelove kod Engela, Nebeln. II. 43. Guidotov list kod Firnhab. 124 
br. XLIX. i konačno izviešće ib. 132. Z ay 132 si. Georg. Sirm. 73. 74. 
Pismo Verboczovo kod Theinera o. c. 658. 

kraljevskoga dvora i njegova mogućega pouzdanika, arcibiskupa Szal- 
kana. — Druga je još stvar, koja se tiče našega Krste Franka¬ 
pana. Frankapani nikako nisu mogli pregorjeti gubitak svoga Senja, 
koji im je bio darovan davnih vremena za njihove velike zasluge, 
a posije im je bio oduzet. Buduć da je Krsto prije malo dana izveo 
junačko djelo, koje se je sa svih strana u velike cienilo, zato je 
pomislio, da bi sad bio zgodan čas, da ponovi davne zahtjeve svoga 
roda glede grada Senja. U tu je svrhu iznio pred plemstvo i pred 
njegove vodje i svoj zahtjev i razloge, na kojih ga je osnivao, li¬ 
stove uaime kraljevske, kojim i je bio Senj Frankapanom darovan. 
Nu sve zahman. Priznavala se je njemu liepa zasluga, što si ju je 
bio stekao kod Jajca grada; ali je vodjam plemstva, pak ne samo 
njim, nego i velmožam, koji su s njimi bili u tom jedne misli, još 
više do toga stajalo, da se uštrb nenanese interesom ugarske dr¬ 
žave. Premda su i jedni i drugi vrlo dobro znali, da se od strane 
te države vrlo malo čini, da Senj bude kruni sačuvan, to ga ipak 
nisu htjeli Frankapanom predati. Mi imamo samo to jedno mjesto 
na moru: zato ga se nemožemo odreći! Tako su še oni izjavili na 
saboru o Krstinu zahtjevu, — a morali su tako odlučno govoriti, 
jer je kralj bio pripravan, ako sam dobro razumio izvore, zadovoljiti 
želji i zahtjevu svoga zaslužnoga vojevode Frankapana, — i mogao 
se je kralj na to skloniti samim obzirom na Krstine zasluge tim 
lašnje, što nije bio kadar svaku onako ocieniti i shvatiti, kako je 
činio n. pr. Zapoljski i Yerb6czy s jedne, ili pako Szalkan i ostali 
njegovi prijatelji s druge strane. Krsti je dakle bio Senj uzkraćen; 
nu plemstvo je podjedno kralja zamolilo, da mu mjesto toga dade 
drugu koju nagradu: dobro bo su razumievali vodje plemstva, da 
treba muža tolikoga imena ublažiti i, ako je moguće, na svoju 
stranu predobiti. Što njeki izvori vele, da je Krsti bio u to ime 
namienjen vranski priorat, koji bi mu bio davao toliko i toliko 
dohodka, tomu nikako nerazumijem: vranski bo je prior Matija 
Barač tada još živio i uz njega je, kako sam već prije pokazao, 
imanji prioratskimi vladao Ivan Tah, — osim ako ćeš reći, da je 
Krsto imao stupiti na Tahovo mjesto, što je opet težko vjerovati, 
buduć da je Tah bio zadobio stanovito pravo na vranska imanja i 
na njihove dohodke. 1 Za nas je medjutim u cieloj toj stvari ovo naj- # 

' Guidoto kod Fir n ha b. 124 br. XLIX. Burgio u svojem izviešću o Ha tvari, 
saboru kod The i ne r a o. c. II. 726. List krč. proveditura kod Sannda, 
Ark. VIII. 218. Spervogel kod Engela o. c. 45. 47. — Glede Barača li- 

važnije: Krstu odbija s njegovim zahtjevom glede Senja i Zapoljska 
i dvorska stranka, naknada mu se pako mjesto toga i ujedno nagrada 
za stečene zasluge obečaje toli od jedne, koli od druge straAke. 

YIII. 

Ugarska nakon hatvanskoga sabora, Krsto Frankapan odlazi iz Bu- 
dima u Hrvatsku, Turci se pripravljaju kod Biograda , a uzduž hr¬ 
vatske krajine boj se nastavlja. Vladanje hrvatske još svedjnr ncure- 
djeno f a Turčin sili hrvatske knezove , da prihvate njegove ponude. 
Ljudevit nemože poći na hrvatski sabor , nego odredjuje bana Bacana 
k Hrvatom kao svoga poslanika (prosinca 1525). Beakeija kolednika 
proti Zapoljskomu. Obrana zanemarena. S'ovinski podložnici sultanovi 
kažu mnogo volje za savez s kršćani; pojedini prebjezi prelaze na našu 
stranu , imenito vojvoda Pavle Bakić. Srbskim despotom imenuju Stje¬ 
pana Berislavića. Na saboru u Križevci!) (25 siečnja 1526) zabacuju 
Hrvati turske ponude , a nemogu se složiti , čiju bi zaštitu potražili. 

Umnijim i bistrijim suvremenikom Hatvanskoga sabora, koji su 
imali prilike, da dublje proniknu u ugarske odnošaje, bijaše sa¬ 
svim jasno, što taj sabor znači za Ugarsku. Mletački poslanik 
Guidoto probavi nakon istoga toga sabora još njekoliko dana u 
Budimu, te se tako mogaše u svojem konačnom izviešču i na ono 
obazreti, što je bivalo u Hatvanu i što je odmah posije toga slie- 
dilo; nu poglavitim izvorom i za to vrieme i za sljedeće dneve 
ostaju izviešća papinskoga nuncija Burgija, koja su za nas tim 
vrednija, što se iz njih samih jasno razabire, da je Burgio pomno 
tražio i mudro upotriebio svaku priliku, kako da svaku pravo 
sazna i prouči. Na temelju tih njegovih izviešća i uza pomoć još 
drugih njekih istodobnih izvora možemo si bez ikakove muke stvo¬ 
riti sliku o stanju Ugarske, kako se je bilo sada stvorilo. Hat- 
vanski zaključci neznače ino, nego daje Ivan Za poljski dobio 
najveću moć i najveći upliv u zemlji, po čem se je znatno pri¬ 
makao cilju davnih svojih želja: da se uzpne na kraljevski priestol. 
On ima za se veću stranu plemstva, osobito siromašnijega; novi je 
palatin, Stjepan Verboczy, njegov stvor, te se nemože oprieti uz naj¬ 
bolju volju vladajućoj silnoj struji; plemićki članovi državnoga vieća 
vise o njegovoj volji; kapitani po županijah ponajvećom su stranom 

tine u knjiž. jugosl. akad., koje idu sve do 2. studena 1525, te pokazuju Ba- 
rača i Taha, kako je o njih u tekstu rečeno. 

njegovi pristaše; za živu agitaciju pružaju, mu mnoga i prostrana 
otcinska dobra obilnih sredstva, — a napokon i sam prvi pouzdanik 
kraljev i najvažniji član državnoga vieća, nadbiskup Lad. Szalkan, 
traži prijazan i priklonost njegovu. U takovoj ga moči sviet mo- 
treči, gdje je u istinu i bogatiji i silniji nego sam kralj, lahko si 
mogoše put prokrčiti sumnje svakojake: jedni kazujući, kako če kralj 
Ljudevit biti odpravljen budi več kojim načinom, da kraljuje na 
drugofn svietu, a njegovu udovu da če Zapoljski uzeti i kraljem se 
učiniti; drugi opet pripovjedajuči, da je Zapoljski u tajnih dogo¬ 
vorili sa Českimi Pernšteini i njekimi slezkimi knezovi, iz kojih bi se 
dogovora mogli poroditi strasni prevrati. Nu ako je Zapoljski o tom 
radio, da sve udesi prema svojim davnim osnovam, ako je naročito 
o tom nastojao, da što više k sebi pritegne ne samo novoga palatina 
i plemičke članove državnoga vieča, nego i nadbiskupa Szalkana, 
preko koga se je moglo zatim i na kraljicu djelovati: to nije mi¬ 
rovala niti nadvladana stranka, stranka prijašnjega palatina Stje¬ 
pana Bathora, nego je i ona odmah nakon Hatvanskoga sabora 
počela o tom raditi, da sruši njegove stvorove i da najvišu moč pri¬ 
tegne opet u svoje ruke. Reakcija dakle proti načelom i stvorovom 
Hatvanskim počima več sada, te se več sada očituje, što naročito 
hoču da spomenem, u konfederaciji, koju njezini kolovodje stvaraju 
iz živalja što višega, što pako nižega plemićkoga reda. Dok tako jedni 
o tom nastoje, da zadrže vlast, koje su se dokopah, a drugi opet 
traže načine, da se izuova zadobave izgubljene moči, ostaje kralj Lju¬ 
devit u podpunoj nečinosti, a kraljica, laskanjem i himbom zavarana, 
prija s početka novim ljudem, dok joj nisu kašnje drugi oči otvorili 
i na svoju ju stranu potegli. Uposried pako onih borba za prevlast 
u državi, država sama sve dublje propada. Neima tu nikakova reda 
ni pravice, veli Burgio, te več ni u kuči svojoj nisi sjeguran. Kralj 
i kraljica nemare vladati; gospoda su u takovi* strahu, da su po¬ 
stala slugami svojih službenikah: a u kakovu je stanju kraljevina, 
u kojoj neima pravice, niti nade, da če se nači, tko bi pravicu 
dielio, to je lahko razumjeti. U toj zemlji neima, veli opet na 
drugom mjestu isti Burgio, ni istine, ni vjere. Tko ima za se više 
plemiča i tko umije na dietah bolje vikati, taj čini što hoče: jer 
tu ništa neznači kraljev ugled, niti ugled gospode, nego je sve u 
ruci plemstva. ,Nuncij Burgio nepropusti ni jedne zgode, koja mu se 
je pružila, da ne sjeti kralja i kraljicu na pogibelji, koje im groze. 
Po njegovu mnienju valjalo je prije svega kancelarom učiniti čo- 

vjeka koji bi visio o volji kraljevoj, a ne inih ljudi, i koji bi umio 
i htio više paliti na obću korist nego na svoju. Takovim čovjekom 
bijaše po njegovu mnienju Stjepan Brodario; Brodario dakle 
imaše zamieniti u kancelarstvu nadbiskupa Szalkana, koji se nije 
pokazivao dostojnim pouzdanja, nego je dapače tako upotrebljivao 
svoj vele važni položaj, da se je Burgio morao o njem više puta 
sasvim nepovoljno izjaviti. Nu premda je i papa Kliment bio istoga 
mnienja sa svojim nuncijem, te je zato i sam Brodariča kralju pre¬ 
poručio i u Ugarsku mu ga povratio (mjeseca kolovoza), to ipak 
proteče mnogo vremena, prije nego li se je ta papina želja izpu- 
nilžt: jer se Szalkanu nije dalo, da pusti mnogo važno mjesto kan¬ 
celara, te je zato svakojake zapreke na put stavljao. Papa i njegov 
nuncij obečavali su si mnogo dobra od te jedne, njimi preporučene 
promjene; osim toga su pako gledali podkrepu pribaviti kralju 
Ljudevitu od susjednih mu i srodnih vladara, kralja Sigismunda i 
nadvojvode Ferdinanda, s kojimi se je imao osobno sastati, da medju 
sobom uglave, kako če se pomagati; medjutim zbog raznih zapreka, 
koje su bile sada na strani Sigismundovoj, sada pako na Ferdi- 
nandovoj, nćmogaše se ni ta misao izvesti. 1 

Doglavnici Ljudevitovi, koji su na njegovo ime ravnali državnimi 
poslovi, dobiše sada medju inim priliku, da se naravnaju sKrstom 
Frankapanom i da pravednim zadovoljenjem njegovih zahtieva 
državi osiguraju njegovo vojevodsko znanje i odlično mu junačtvo; 
nu oni niti u tom nepokazaše, da su dorasli svojemu zvanju. Krsto, 
a i otac mu Bernardin, imadijahu več prije kao što drugdje, tako 
i u kraljevu vieču žestokih protivnika, te je zato Krsto molio 
papu Klimenta u svojem prije navedenom pismu od 9. kolovoza, 
da uzme njega i otca mu pod svoju zaštitu proti svim, koji ih 
žele potlačiti. Več po tom nemogaše imati Krsto nade, da če nje¬ 
govi zahtjevi nači povoljno riešenje. Kada je pako s njimi stupio 
pred kraljevo vieče, nagazi zbilja na odpor, te dodje u sukob 
s glavnim kraljevim pouzdanikom, usljed česa je opet ostavio i 
Ugarsku i svoju postojbinu, i to u takovu času, gdje je toliko tre¬ 
balo njegova uma i mača. Što se je pako zbilo i kako, neka nam 
on sam izpripovieda. U svojem poznatom nam pismu od 14. rujna 

1 Guidot. konac, izviešće kod Firnhab. 132. Burgio kod Tlieinera, 
Mon. Hung. II. 725 (na str. 727.) 728 i 736 (na str. 737). Pisma pape 
Klimenta, Stjep. Brodarica i kralja Ljudev. Ibid. 651. 653. 655. 0 sastanku 
vladara govori se i kod Sanuda k 9. listop. 1525 (Moj prep.). 

piše on o tom ovako prijatelju si Dandolu. Došadši ovamo, u Budim 
naime, bijah preko podruge godine na kraljevoj službi, koju sam 
vršio što sam bolje umio i mogao. U Jajce unesob hrane s malom 
vojskom uzprkos velikoj turskoj sili, te učinih i još koju službu. 
Nedavno, na 30. kolovoza, bijah na dogovoru s viecnici kraljeva 
veličanstva, da se što odredi, kako če biti samnom unaprieda, jer 
prije nebijaše o tom ništa odlučeno. Tu mi reče ostrogonski nad¬ 
biskup njekoliko rieči, na koje sam ja njemu odvratio: da mi je 
on mnogo toga obećao, ali da ništa nije učinio, kako sam mu pri¬ 
pravan to i dokazati. Na to on odgovori poput kakova prostaka, 
kao što i jest: da lažem; čuvši ja pako tu njegovu rieč, odvratih 
mu isto tako i čušnuh ga. Za to me kralj stavi u zatvor, te hoče 
da se izmirimo; nu ja se nekanim miriti, dok mi se nezadovolji za one 
rieči, koje je nadbiskup izrekao, kako vele, proti mojoj časti. I tako 
opisav Krsto zbivšu se zgodu, dodaje još ove rieči: Tim vam se 
dakle mogu pohvaliti i to je ona nagrada, koju sam dobio u Ugarskoj 
za moje zasluge! — Poznato je, da se je o toj istoj stvari i prije 
pisalo u ugarskoj i u našoj poviesti; nu istom Krstino naved. pismo 
daje nam odgovor na različita pitanja, na koja se prije nikako nije 
moglo odgovoriti. Što se je pako i kako se je prije pisalo, o tom 
je suvišno ovdje govoriti; primietit ču samo, da su i Krstini suvre¬ 
menici vjerovali, da je u spomenutom njegovu sukobu sa Szalkanom 
najprije ovaj njega za bradu popao, a onda istom da je sliedila za- 
ušnica ; tako isto možemo vjerovati Istvanfiju, da je Krsto bio za¬ 
tvoren u tako zvani csonka toronj (nedogotovljeni turanj) budim¬ 
skoga grada i da ga je kralj zato zatvorio, da se tim dade zado¬ 
voljština za uvredu visokoga crkvenoga dostojanstvenika; ali neima 
pravo Istvanfi, kada veli, da je kralj razstavio pruće se protivnike, 
Krstu i Szalkana, jer je kralj onaj dan bio na Cepelu. 1 Nuncij nas 
papin na Ljudevitovu dvoru izvješćuje, da je Krsto upravo to vrieme 
o tom radio, da složi hrvatske knezove s njekimi slovinskimi velmo- 

1 Naved. Krstino pismo od 14. rujna. Goorg. Sirm. 117. Brodarić 
757. Vrančić III. 21. Sauudo bilježi k 9. listop. list iz Udine od 6., u 
kojem je bio list iz Venzona od 4., u kojem se je kazivalo, kako je onuda prošlo 
u Rim njekoliko Ugra, koji su pripoviedali, da je Krsto dao arcibiskupu ostro- 
gonskorau „uno mostazon 44 (Moj prep.). San udo, Ark. VIII. 218. Burgio 
30. kolov. kod Thein era, Mon. Hung. II. 728. Istvanfi 71. — Da je 
kralj tada bio na Cepelu, pokazuje se, ako se sravnaju pisma pape Klimenta 
i Stjepana Brodarica kod Theinera Mon. H. II. 651 i 653 i gori naved. 
pismo Burgijovo. 

žarni, da tako sjedinjeni pruže zemlji zaštitu, koje joj nije bila kadra 
dati kraljeva vlada; nu u tu je svrhu, kao što i u obče za svoje 
patriotične osnove, pouzdano očekivao, da ga ni vlada neče sasvim 
zapustiti. Sada se pako uvjerivši, da mu krivnjom prvih svjetnika 
kralja Ljudevita ostaju tašte i uzaludne sve liepe nade, s kojimi 
je bio došao u ugarsku priestolnicu, te vidivši, kao što veli Bro- 
darič, komu se doista ne može reci, da je u toj stvari pristran, da 
mu se mjesto obilnih darova, kojimi su ga mamili na kraljevu 
službu, plača porugom i nepravdom, i povrh svega toga bivši u 
svojem junačkom i gospodskom ponosu do živa ozledjen, okrenu 
Krsto ledja družbi, koja ga nije niti razumjela, niti cieniti znala, 
te ode razjaren iz Budima, sluteči morda, da če skoro nadoči vrieme, 
gdje če se na njega opet pomišljati. 1 

Kralja su Ljudevita i njegovu vladu medjutim čekali još drugi 
mnogo veči i mnogo znamenitiji poslovi, a unaprieda se več može 
slutiti, kako V da su bili uredjeni. Mislim tu ponajprije na sveudilj 
grozeču pogibelj od Turaka, a zatim na uredjenje hrvatskih stvari, 
koje su bile od prevelike važnosti ne u jednom samo pogledu. 

Na Turke je valjalo paziti u isto vrieme na više strana prema 
tomu upravo, kako su bile udešene njihove osnove i namjere. Oni 
spremaju to doba sve veču vojsku kod Biograda pod upravom 
vojevode svoga Bali-bega, komu je bilo učinjeno zadačom, da 
odatle put pripravlja velikim turskim vojskam, koje su jednom 
imale doči, da podjarme Ugarsku. Proti Bali-begu postavljen je od 
kraljevske strane Tomori, te njega ide zadača, da Turkom na tih 
stranah put zakrči: da občuva Sriem i da obrani gradove u toj 
strani naše domovine, zatim gradove na Tisi i na Dunaju, koji su 
mogli obustaviti tursko napredovanje. Tomori se sada jošte njekako 
drži, jer neima nikakove znatnije navale s turske strane; nu več 
se može slutiti, koja ga sreča čeka, kada se znade, da su mu da¬ 
vane preneznatne pomoči i da je opet trebalo osobita pritiska 
s Burgijeve strane, da se išto učini. Pravo je čudo, te je Tomori 
mogao s ono malo svoje vojske za sada još po koju štetu Turkom 
nanieti. 2 — Dočim se Turci kod Biograda istom pripravljaju za 
veče podhvate, nastavljaju oni boj uzduž sve krajine hr- 


1 Jaszay o. c. govori ob odlazku Krstinu iz Budima na str. 25. 

2 Burgio kod Theinera, Mon. H. II. 728, 732. i Ljudevit, pismo Kli¬ 
mentu papi ibid. II. 655. 

vatske, te sada provaljuju preko medje, da se pliena napliene, 
sada pako dolaze, da osvoje ona tvrda mjesta, koja su im još na 
putu stala. Od njihovih provala bilježe izvori samo po gdjekoju. 
Tako su mjeseca kolovoza bili prodrli iz Bosne, te su velik plien 
zaplienili. Ivan Torkvat Karlović pošalje svojih do 150 konjanika, 
da im taj plien otmu, ali ta mala četa bude od mnogo silnijega 
dušmanina skoro sva sasječena. 1 Nu glavne su turske težnje za 
tim išle, da zatru one hrvatske knezove, koji su im se dosele naj¬ 
više opirali i koji su prema svojoj snagi narodni boj vodili, — za 
tim su, rekoh, Turci išli, da te knezove zatru, ili da ih prisile, da 
se poklone silnomu Sulejmanu; a zatim se je tražilo, da dodju 
glavna braništa hrvatska u turske ruke. Sada se je još uviek o 
tom poglavito radilo, kako da se Turci dočepaju Jajca ovamo na 
naših stranah i Klisa na stranah dalmatinskih. U Jajce bješe 
Frankapan hrane unio; nu to se je potrošilo, i odatle nada Tur¬ 
činu, da če mu se napokon morati predati grad, koji mu je toliko 
vremena prkosio. Što se je činilo s naše strane, da se Jajčanom 
opet pomogne, o tom ču odmah kazivati. Glede Klisa pako javlja 
nam se sa svih strana, da nije nikako bio oskrbljen, te da se je 
zbog toga uviek nalazio u najvećoj opasnosti. Zapovjednik je nje¬ 
gov, Petar Kružič, pomoći tražio što u kralja Ljudevita, što u 
pape Klimenta, na koga se je potonjega morao tim večma obra¬ 
ćati, jer mu kralj nije mogao uviek dati dovoljnih sredstva. Pri- 
poviedajući nam o svem tom nuncij Burgio, baca vrlo ružnu osvadu 
na kliske i senjske kapitane, Petra Kružića i Grgura Orlovčića, 
biedeći ih naimo, da nisu čestito upotrebljivali novca, koji im je 
bio slan od kralja Ljudevita i od pape Klimenta. Od te osvade 
nemože biti već ružnije. Ja nemogu okrivljenika naprosto ni osu¬ 
diti, ni opravdati: osuditi ih nemogu, jer znadem, da je Burgio 
svoje informacije crpio barem stranom od vele sumnjiva svjedoka 
— od Szalkana i jer posije i sam Burgio opet govori o velikoj ne¬ 
volji Klisa, a Szalkan,mu je bio rekao, da toganeima; ali isto tako 
neću se dati niti na branjenje, jerbo je kašnje papa zbilja svoga 
čovjeka poslao, da pazi, kako će se upraviti onom pomoćju, koju 
je Klisu pružio. 1 

1 Sanudo, Ark. VIII. 211. 

Theiner o. c. 655. 656. 739. Relatio nobil. virorum L. Venerio et H. 
Contareno, Syndicorum ad partes Dalmatiae. Pres. 27. octob. 1525. u Ljubić. 
prep. iz Brera, Ser. II. cod. 197. pag. 35. i u Ark. VIII. 212, 

Što se tiče hrvatskih stvari, to je moglo biti svakomu po¬ 
svema jasno, da one več zato nesmiju ostati neuredjene, što se nije 
moglo očekivati od zemlje u sebi razdieljene i razciepane, da če 
učiniti za obranu i onoliko, koliko su dopuštale njezine oslabljene 
sile; a tako je isto mogao svatko lahko vidjeti, da sada nemože 
biti rieči o složnu radu Hrvata, dok su toliki izmedju njih u za¬ 
vadi bili s nepovoljnim si banom Ivanom Tahom. Zato se to pi¬ 
tanje o Tahovu banstvu i dalje povlači, naši o tom radeči, da se 
rieše mrzka si čovjeka, a vlada kraljeva usuprot nastoječi, da ga 
u svaku cienu uzdrži. — Pod konac kolovoza bijaše iznova u Budimu 
potaknuto pitanje o hrvatskih banih, i tu se nadje ljudi, koji su 
svjetovali, da se bansko dostojanstvo podieli zagrebačkomu biskupu 
Šimunu Erdodu, koji je tada upravo u Budimu boravio, ali tako, 
da mu u tom dostojanstvu bude drugom Ladislav Kanižaj, koga je 
papa bio te godine vitezom učinio. Znajuči mi, da je sada upravo 
spomenuti Kanižaj bio u volji Zapoljevcem, barem za batvanskoga 
sabora, mogli bismo naslućivati, koje su stranke mogla biti ona 
gospoda, koja su taj predlog učinila. Da se je Szalkan od svoje 
strane svom silom opirao svakoj kombinaciji, po kojoj bi bio imao 
propasti njegov štićenik, Ivan Tah, to možemo znati več po onom, 
što je prije rečeno o njegovu odnošaju prama Tabu, a još če nas 
bolje o tom uvjeriti ono, što je odmah posije sliedilo. Za kralja 
se Ljudevita veli, da je i on bio pripravan biskupa Šimuna banom 
učiniti, ali nije hotio žrtvovati prijatelja svoje mladosti, bana Ba- 
čana, več je zahtievao, da Šimun i Bačan zajedno banuju. Nu 
svemu tomu učini konac sam Šimun, izjavivši, da kao ban nebi 
htio imati uza se druga. 1 Malo dana posije toga bude zaključeno 
u kraljevu vieču, djelovanjem poglavito Szalkanovim, da kralj 
Ljudevit ima glavom poči u Hrvatsku, oliti, kako su 
tada pisali, u onodobnu Slavoniju: jer se je mislilo, da če sve na 
bolje krenuti, ako se kralj osobno nadje medju Hrvati, — mislilo 
se je, da če on Hrvate skloniti, da več jednom priznadu Taha svojim 
banom, i da če ih zatim u dovoljnu broju na oružje diči, kako da 
se njihovom pomoči biednim Jajčanom hrane donese. Papinski 
nuncij Burgio, koga su bili pozvali, da kralja prati na tom nje¬ 
govu putu, veli u svojem pismu od 13. rujna, u kojem prvi put 


1 Burgio 30. kolov. kod Thein e ra o. c. II. 728. V. prije naved. Szalka- 
novo pismo Taliu 28. rujna 1525. 

spominje svu tu stvar, da nikada neće svjetovati, da Ljudevit 
zbilja učini, što su od njega zahtievali njegovi doglavnici: jer 
vidi, da se Ljudevit nemože dati na put kao što se kralju doli¬ 
kuje; a da dodje u Hrvatsku, dići će se susjedni baše, da budu 
pripravni za svaki slučaj, te ako bi vidjeli, da kralj neima vojske, 
doći će im volja, da ga potraže u Hrvatskoj i on će morati pred 
njimi uzmicati na svoju veliku sramotu. Pošto je bio Burgio u 
Rim odpravio svoje prvo pismo o našoj stvari, dodju u Budim 
glasovi od Tomorija, koji su govorili o namjerah Bali-begovih i o 
pogibelji, u koju su usljed toga dolazili gradovi na dolnjih stranah, 
Mitrovica naime, Titelj i Petrovaradin. Burgio, koji se je već prije 
protivio predloženomu kraljevu putovanju u Hrvatsku, svjetovaše 
sada još više, da se od toga odustane, pak da se ono malo vojske, 
što je je bilo, Tomoriju pošalje. Njegov savjet nenadje medjutim 
odziva; kralju je valjalo svakako poći u Hrvatsku, i to samo zato, 
kako piše Burgio u svojem pismu od 2. listopada, da Szalkan 
održi pobjedu i da uvede Ivana Taha u dostojanstvo hrvatskoga 
bana uzprkos cieloj kraljevini, koja ga nije htjela imati banom, a 
za sve ostalo malo si je Szalkan glavu razbijao. Stojeći dakle od¬ 
luka, da će kralj svakako poći u Hrvatsku, očekivalo bi se, da su 
barem u to ime bile činjene dostojne priprave; nu u tom upravo 
postupahu doglavnici Ljudevitovi tako bezdušno, da se Burgio stidi 
i spominjati njihove bezdjelice; jedno ipak veli: biskupu naime 
jegarskomu mogoše oni dati novca, da sakupi četu, s kojom je imao 
kralja sprovoditi, za kralja pako ništa se nenadje, tako da bi on 
bio imao sve svoje vojnike u Budimu ostaviti. Toga nemogaše ipak 
Burgio Szalkauu oprostiti, već mu naprosto reče: kraljeva sramota 
tvoja j§ sramota ! U ostalom ni sada još neimaše nade nuncij Burgio, 
da bi mogli nadvladati njegovi nazori o putovanju kraljevu: jer, 
veli, ja stojim sam, kao što sam i u tom sam, što se od toga pu¬ 
tovanja. ničemu nenadam, a svi drugi očekuju za se po koju korist. 
— Kada se je odlučivalo u kraljevu vieću, da on ima poći na naše 
strane, podjedno bješe urečen u Križevce hrvatski sabor, na 
kojem je upravo imao kralj Ljudevit naći svoje hrvatske stališe i 
ka kojemu je bio unapried odpravio 8. listopada svoga tajnika i 
savjetnika Ivana Statileja, budimskoga predstavnika, davši mu sta¬ 
novite naloge, koje je imao izručiti banu Baćanu. Prije medjutim 
nego li se je išto od svega toga izvelo, bjehu nove strahote u 
Budim dojavljene. Opet se pojavi ono već njekoliko puta vidjeno 

strašilo: da hrvatski knezovi vode njekakove dogovore s Turčinom! 
Burgio piše naime u pismu od 10. listopada, da su došla u Budim 
dva poslanika kneza krbavskoga Ivana Torkvata Karloviča, preko 
kojih je Karlovič dojavljivao kralju: da svi knezovi hrvatski 
stoje u dogovoru s Turčinom, koji je u tu svrhu poslao 
k njim svoga čovjeka. Turčin je nudio sa svoje strane hrvatskim 
knezovom, da če im ostaviti nepovriedjenu njihovu vjeru, slobodu 
i običaje; da če im vratiti ili barem naknaditi otete im njihove 
baštine, a tako isto i podložnike, koji su bili u njegovu sužanjstvu; 
da ih neče siliti, da ga pomažu u njegovih ratovih s kršćanskimi 
vlastmi; da neče tražiti od njihovih podložnika za deset godina 
nikakova harača i da če napokon prosto biti i njim i njihovim 
podložnikom u njegove zemlje dolaziti i tu poslovati. Za to je pako 
sve od njih zahtievao, da mu bude prost i nezapriečen prolaz preko 
njihove zemlje na svaku stranu, kamo bi mu se svidjelo vojske svoje 
povesti. Samo se sobom kaže, da je ta novina u Budimu s užasom 
slušana; Burgio je sam o toj stvari mnogo govorio s kraljem Lju¬ 
devitom i s njegovimi savjetnici; al je upravo smiešno, kada se 
čuje, da se je usljed tih viesti s hrvatskih strana najprije o tom 
viečalo, kako bi se gdjegod u Ugarskoj našao koji grad, koji bi 
mogao kralj darovati Karloviču. Mislilo se je medjutim i na to, da 
bi kralj morao sada tim više izvesti svoju odluku glede putovanja 
u Hrvatsku, što je za to prirasao novi vele važni razlog; nu sada 
su se istom ljudi dosjetili onoj nevolji, koju je Burgio več prije 
vidio i izticao, da naime kralj nemože nikamo poči, te ako bi pošao, 
da bi se samo izvrgao sramoti i pogibelji. Buduč dakle da gospoda 
nisu htjela kralja pomoči, da se dade na put onako, kako bi se 
kralju pristojalo, zato bude sada odlučeno, da kralj liepo u Budimu 
ostane, a da se svietu oči zamažu i da kralj bude opravdan pred 
Hrvati, koje je na sabor pozvao s obečanjem, da če i sam onamo 
doči, u to se ime upotriebi varka i prevara: odlučeno bude na¬ 
ime, da če poči u Hrvatsku dva kraljeva oratora, koji če javiti 
stališem, da je kralj bio voljan doči na njihov sabor, pak i sada 
još želi, da izvede svoju nakanu, nu neusudjuje se poči na hr¬ 
vatske strane, jer su mu stigli glasovi, da ondje biesni kužna bo¬ 
lest. Posije bješe utanačeno, da kralj zbilja ode iz Budima, ali da 
se stavi na po puta, pak da k sebi prizove hrvatsku gospodu i tu 
da s njimi odluči, što bi se imalo učiniti, da se Jajcu pruži nuždna 
pomoč. Napokon se od svega toga odustade, kao što piše Burgio 

na 29. listopada, sve pod izlikom one kužne bolesti, a u istinu 
samo zato, jer se kralj nije usudio nikamo poći i to tim manje, što 
se je medjutim bilo pročulo, da se je bosanski baša valjano na¬ 
oružao, i da več stoji pripravan. 1 Tako ostade dakle Jajce ne- 
oskrbljeno, premda je bio došao u Budim poslanik njegovih bana, 
koji je donio glas, da mu Turci sada još više dosadjuju nego li 
prije, zbog česa su upravo isti bani kralju poručivali, da če se 
morati predati kao što su prije predali Severin njegovi zapovjed¬ 
nici, ako im doskora nebude pomoči. Burgio neima nikakove nade, 
da če se skoro nači Jajcu nuždna pomoč: jer, veli, ovdje nije novca, 
gospoda neče da šalju svojih četa, a Hrvati neslušaju svojih ba¬ 
nova, jer su s njimi u neslozi, razumievajuči on pri tom bez dvojbe 
poglavito bana Taha. Burgio je i opet nudio od svoje strane znatnu 
pomoč, da samo sklone velmože, nebi li i oni učinili svoju dužnost; 
a ban je Tah donio u Budim glas, da je nješto poslano u Jajce, nu 
doskora se je dočulo, da tomu nije tako." Nije to medjutim bila 
jedina stvar, koja je morala kralja uznemirivati, nego su još i druge 
ostajale neriešene i neuredjene, koje su bile prevažne upravo za 
sam obstanak države, a ponapose za obstanak našega naroda. Hi*r 
vati su na ovih naših stranah još uviek bili protivni Tahovu 
banstvu, a usljed toga se je kršila i onako oslabljena sila njihove 
zemlje; brača njihova pako prekokupska, oni plemiči i kne¬ 
zovi hrvatski, o kojih nam je malo prije Burgio pripoviedao, 
da su se dali s Turčinom u njekakove dogovore, bili su poslali 
ka kralju Ljudevitu svoje poslanike, po kojih su mu 
izjavljivali, da če se morati s Turčinom nagoditi, ako im nebude 
pomoči, da se spase. Ti nam se poslanici plemiča i knezova hr¬ 
vatskih pokazuju u Burgijevu dopisu od 2$. listopada, kojim se 
popunjuje ono, što je malo prije bio isti Burgio rekao o knezu 

1 Burgijeva pisma kod Theinera o. c. II. 730. 732. 734. Kukulj. 
Jura I. 272. Kovač hi ch, Suppl. III. 57. U pismu Ane Dragfijeve, koje 
se tu navodi, ima bez dvojbe stati mjesto „interfuit* 4 rieč „intererit* 4 . — Ono, 
što se veli u Burgijevu pismu od 10. listop. ob uvjetih, što ih je sultan Hr¬ 
vatom predlagao, popunio sam iz pisma hrvatskih knezova i plemića od 28. 
trav. 1527, namienjenoga kralju Ferdinandu (kod Chmela o. c. 43 (na str. 
45), te cienim, da sam posve pravo učinio. 

- Burgio kod Theinera o. c. II. 734. 736. U listu od 16. stud. ua str. 
738 ima se bez dvojbe mjesto rieči: E venuto uno di Libani di Scla- 
vonia čitati un o di 1 i baui: a da je to bio Tah, kaže se u kraljevu pismu 
od 22. stud. u Jura I. 275. 

krbavskom i o njegovu poslaniku. Nije trebalo kralju Ljudevitu, da 
ga sada itko drugi ubavješćuje o stanju Hrvatske: sami mu eto 
Hrvati poručuju, da več nemogu odolievati silnomu dušmaninu; i 
da bude više sile njihovu vapaju, groze se kralju, da če se morati 
s Turčinom načiniti, ako im se pomoć nenadje. Burgio se ovaj čas 
boji, da bi Hrvati mogli u istinu biti prisiljeni, da izvedu svoju 
grožnju: jer, veli, njihovim poslanikom daju ovdje samo liepih 
rieči i nada, a ništa se ozbiljna nečim. 1 Ljudevitovi doglavnici 
uputiše svoga gospodara, da se mora opet na sabor hrvatski 
pomisliti; nu kako pokazuje o tom saboru govoreće Tahovo i kra¬ 
ljevo pismo, — prvo od 19., a drugo od 22. studena, — njim bi¬ 
jaše i sada najviše do toga, da se već jednom Tahu osjegura bansko 
dostojanstvo. Mjesto dakle da puste čovjeka, koji nije ničim po¬ 
kazao, da je čovjek osobite kakove snage i vrline, uzdržaju oni i 
nadalje pogubnu razdraženost u zemlji uzprkos svim zbiljnim opo- 
menam vladajućih okolnosti, koje su zahtievale što veću slogu i 
jednodušnost. Toliko se je ipak učinilo, nebih znao reći, čijim upli¬ 
vom, da kralj u spomenutom svojem pismu veli: da šalje Taha na 
sabor s tom nadom, da će ga njegovi oratori vratiti u bansko do¬ 
stojanstvo, ako se budu dali stališi na to skloniti, ako pako stališi 
i dalje uztraju u svojem protivljenju, da tada i oratori odustanu 
od daljega zahtievanja. U ostalom, veli kralj Ljudevit, da niti sam 
Tah neželi dugo držati banskoga dostojanstva, pak i on, kralj na¬ 
ime, samo zato želi, da se Tahu povrati banstvo, da tim bude zado¬ 
voljeno i kraljevskomu ugledu i časti Tahovoj. LJ istom svojem pismu 
još nalaže kralj Ljudevit banu Baćanu, da se za to poštara, kako 
bi se u Jajce hrane unielo: Tah je, veli, voljan to izvesti, ako mu 
se povrati banska čast, — premda mi nigdje nismo mogli traga 
naći njegovu osobitu junačtvu, — ako to pako nebude, tada neka 
ban utanači s hrvatskimi stališi, kako bi se nevolji Jajčana do¬ 
skočilo. Još je jedna u kraljevu pismu, koje nemogu mukom mi¬ 
moići: kralj naime poziva bana Baćana, da se dogovori sa stališi, 
što bi se imalo učiniti glede nasilja Feranta Frankapana, za kojega 
od drugud znamo, da je bio u zavadi s rodjakom si Nikolom, Mi- 
hovilovim sinom, i da su oba čete kupila, da se zarate. 2 U takovih 

1 Burgio ib. 734. 

8 Burgijevo pismo od 29. listop. ib. II. 734. Pismo Ivana Taha Ivanu Ka- 
stelanfiju iz Budima 19. studena u knjiž. jugosl. akad. Pismo kralja Ljudev. 
od 22. stud. kod Kukulj. Jura I. 275. (Kovachich ima u svojih Mon. 

se dakle borbah trati ono malo dragociene sile, koja se je imala u 
bratskoj slozi upotriebiti za obranu domovine. — Kada je Ljudevit 
pisao banu Bacanu toliko puta spominjano pismo, jošte bijahu u 
Budimu hrvatski poslanici, čekajući na kraljev odgovor. Ljudevit 
se i njih sjeti u svojem pismu, ali neveli ništa drugoga, nego da 
če Bacanu svakako javiti štogod se bude tim poslanikom odgovo¬ 
rilo; kakov im je pako napokon odgovor dan bio, o tom nas iz¬ 
vješćuje sam kralj Ljudevit u svojem pismu, koje je pisao banu 
Bacanu 15. prosinca i u kojem ovako govori: Ovih dana poslaše 
k meni knezovi i ostanci plemstva moje hrvatske kraljevine svoje 
poslanike, preko kojih sam razumio, da se oni kane s Turčinom na¬ 
činiti, ako im ja več jednom nepomognem u njihovoj skrajnjoj ne¬ 
volji. Išču pako od mene, da im samo u dvie rieči odgovorim, — 
da im obečam pomoč i obranu! Ja ođpustih poslanike, uvjerivši ih 
o mojoj milosti i obećavši im, da ču se postarati za njihovu obranu; 
nu buduč da im nisam mogao dati odlučna i konačna odgovora u 
tako velikoj stvari bez znanja i bez odluke mojih stališa, zato im 
obećah, da ču im odgovoriti na njihove zahtjeve po mojih posla- 
nicih, — to im tako obečah, da nebudu u svojem ponosu uvrie- 
djeni i da spokojnije riešenje pričekaju. Zato sam odlučio, da tebe 
k njim pošaljem, znajuči, u kakovoj si s njimi prijazni i prija¬ 
teljstvu; ako se pako tebi svidi, pridruži si jošte Sigismunda Ban- 
fija, za koga čujem, da je i on Hrvatom u volji. Opominjem te 
dakle, da o tom uznastojiš svakim mudrim načinom ujedno s re¬ 
čenim Banfijem, da se Hrvati pritrpe do državnoga sabora, koji 
kanim, da nebi bilo nikakova drugoga razloga, skoro držati, valjda 
več buduče korizme. Šaljem ti ujedno naputak, iz koga češ obil¬ 
nije razabrati, kako imaš s njimi raditi. U toj se stvari nesmije 
oklievati, nego treba raditi što žurnije, da konačno neizgubim onu 
več skoro izgubljenu kraljevinu. 1 

Kralj se je . uzdao, kako se razabire iz njegova pisma, da bi mu 
mogao njegov državni sabor pružiti sredstva za obranu njegovih 
kraljevina, i Ugarske i Hrvatske. S toga nam se nalaže dužnost, 
da pratimo postupni razvitak stvari i u Ugarskoj, 

Battyan. mjesto u 4. redku dolazeće rieči roponent rieč reponant; a 
mjesto u 4. redku na dnu dolazećega: quid n o b i s sit faciendum ima : q u i d 
vobis itd.). San udo, Ark. VIII. 211. 

1 Kukulj. Jura I. 276 (Po K ovachi eh u dodaj na str. 277 u 6. redu 
odozdol posije rieči: quarum alteras ove rieči: in utriusque vestrum, alteras). 

koje su u ostalom to doba u obće znatno uplivale na udes našega 
naroda. 

Sto se ima redi o Ugarskoj i o njezinu stanju u tih dnevih, 
moglo bi se istina obaviti u malo obćenitih rieči; nu ja ću ostati 
i tu vieran svojoj osnovi, koju sam dosele sliedio, želeći prikazati 
čitatelju na temelju pouzdanih viesti što punije i življe slike. — 
Upravo ono vrieme, kada je Ljudevit imao odgovoriti poslanikom 
hrvatskoga plemstva, bjehu ga zaokupili sa svih strana, da dade 
pomoći i novaca onim, koji su stražili stražu na državnih medjah. 
Tu bijahu jošte poslanici jajački, k tomu nadodje despot srbski, pak 
poslanici Tomorijevi i dunavskih nasadnika, svi oni ištući, da im 
se dade novca. Tu opet pomože Burgio, uzajmivši 3000 dukata; nu 
u obveznici, — a to je najznačajnije u cieloj stvari, — koju je 
Burgiju za taj novac dao nadbiskup Szalkan, moraše ovaj napisati, 
da novce uzima za se, a ne za kralja, jer je obveznica, kao što veli 
Burgio, tako tvrdja nego da se je izdala na ime kraljevo. Kralj da¬ 
kako nemože ništa učiniti, kada se je i s ono malo dohodka, što 
ga je dobivao, ili lahkoumno, ili upravo bezdušno upravljalo. Burgio 
hvali Verbocza, da je počeo o tom raditi, da se uvede bolji red u 
upravu kraljevskih dohodaka, da nebude mogao odsele n. pr. njetko 
potezati plaću za dvadeset vojnika, gdje u istinu baš ni jednoga 
nedrži; medjutim ni sam Burgio nevjeruje, da je Verboczy dorasao 
tako velikoj zadaći, nego se nada boljemu redu samo onda, ako 
Brodarić bude kancelarom. S toga upravo razloga radi Burgio oko 
kralja i kraljice, da već jednom predadu državni pečat njegovu i 
papinu štićeniku; kralj je već i pripravan, da to učini, a ni kra¬ 
ljica se nebi protivila, da nije Szalkana, koji još nikako neće da 
ustupi drugomu svoga mjesta. Već odatle se vidi, da je Szalkan 
još uviek vrlo moćan u kraljevu vieću; sada se dapače o tom radi, 
da mu bude ugled još većina uzdignut. Kralj Ljudevit, koji je još 
svedjer sliedio savjete toga svoga pouzdanika, moli papu Klimenta, 
da Szalkana odlikuje čašću stožernika rimske crkve. Nije se to od¬ 
mah postiglo; nu kraljeva je želja i molba bila povodom, te je 
Burgio, o toj istoj stvari papi pišući, Szalkana prikazao sa svimi 
njegovimi ružnimi manami. Szalkan je pokazivao, — tako govori 
po prilici papinski nuncij, — u stvarih tičućih se vjere, koje su se 
odnosile na češke zemlje, vrlo dobru volju, da razkolnici budu na¬ 
ime privedeni u krilo katoličke crkve; nu i u tom je on bio vrlo 
nemaran i često se je ravnao obziri na svoju posebnu korist. Ako 

mu se sada dade ono odlikovanje, za kojim toliko teži, morda će 
biti još nemarljiviji, jer ga ništa neće poticati na revnost; na to 
se pako nikako nesmije računati, da bi on što činio iz zahvalnosti 
za udieljeno si odlikovanje: jer, tko ga je većma odlikovao nego li 
kralj njegov, pa kako mu je za to zahvalan? Taj je čovjek na¬ 
dalje mrzak cieloj kraljevini i njoj se neće ugoditi, ako mu bude 
dano uzvišeno stožerničko dostojanstvo. Napokon, videći ja, veli 
Burgio, kako je taj čovjek zagrezao u lakomost i kako je privikao 
plieniti kralja i kraljevinu, bojim se, da bi u svem tom još više 
zla činio, da mu se po njegovoj želji ugled uzvisi. Ta Burgijeva 
izviešća i izviešća drugih takodjer ljudi bila su povodom, te je sam 
papa Kliment Szalkana opominjao, da revnije radi oko obćega dobra; 
a kada se je Szalkan za to papi pritužio, kano da mu je krivo uči¬ 
njeno, papa je još oštrije progovorio, krivcem ga upravo nazvavši za 
mnoga zla, što ih je država pretrpjela i koja je on mogao odvratiti, 
da je revnije i sdušnije upotriebio svoj odlični položaj. Takov je 
dakle čovjek i sada još glavnim savjetnikom kralja Ljudevita! 1 — 
Čim je veća bila na strani kraljeve vlade i slabost i skvarenost, 
tim se više nade pokazivaše ljudem sebičnjakom, da će moći s us¬ 
pjehom izvadjati svoje crne namjere. Prijatelji kralja Ljudevita i 
obstanka njegove države sa strahom pozirahu na vojvodu erdelj- 
skoga, Ivana Zapoljskoga, i svaka, koja je bila podobna njega 
podkriepiti u njegovih osnovah, zada vaše im još više skrbi i straha. 
0 savezu Zapoljskoga s Pernšteini i s drugimi njekimi českimi vel- 
možami bijaše već prije govora u Ugarskoj; pak ta se viest i sada 
drži i Burgio ju bilježi u svojih izviešćih, a to čineći piše on ove 
znamenite rieči: To se sve ovdje zna, ali se o tom ništa negovori, 
i ovo ubogo diete — misli kralja Ljudevita — tako se drži, kao 
da se to njega nit netiče. Njegova Svetost čini po svojih ljudih što 
treba, nu službenici Njegove Svetosti nemogu dati Njegovu Veli¬ 
čanstvu što mu nije Bog dao. 2 — Kao što je već prije rečeno, 
očekivalo se je s pouzdanjem, da će se Ljudevitu znatno pomoći, 
ako se sastane na dogovor s nadvojvodom Ferdinandom i sa stricem 
si kraljem Sigismundom; nu do toga se sastanka nije moglo ni 
sada doći, jer je bilo zaprieka ne samo na Ferdinandovoj, nego i 


1 Burgijeva, Klimentova i Ljudevitova pisma kod Theinera Mon. H. II. 
658. 659. 730—741. i Slav. Mer. 589. 

2 Burgio kod Theinera Mon. H. II. 736 (na str. 737). 

na Sigismundovoj strani. 1 — Medjutim dobivaše več prije zamet¬ 
nuta reakcija proti Hatvanskomu saboru, proti njegovim zaključ¬ 
kom i stvorovom, sve veču važnost i napokon se dade u nju uvuci 
i sam kralj i kraljica. Oni, koji su se bili tomu poslu na čelo po¬ 
stavili, bjehu stvorili družtvo svojih jednomišljenika, u poviesti po¬ 
znato pod imenom kolednika oliti kalandoša, koje si je bilo 
učinilo središtem svoje agitacije Kecskemet. Sva se stvar medjutim 
u Budimu snovaše, tu bo bijahu vodje, koji su ravnali sve gibanje. 
Burgiju bijaše poznato več pod konac listopada, a još bolje u prvoj 
polovici studena, da je to družtvo stvoreno i da ide za tim, da 
sruši Zapoljskoga i njegova palatina Verbčcza. Vodje kolednika do¬ 
biše napokon na svoju stranu, kao što je rečeno, preko Aleksija 
Thurzo-a i kralja i kraljicu, uputivši ih, da se tu upravo o tom i 
radi, da kralju bude njegov ugled povračen, da mu se pruže do¬ 
voljni dohodci i da se sve ukloni, što je dosele bilo na putu če¬ 
stitu vladanju. Povjerovavši Ljudevit tim liepim riečim podpisa 
potajno ujedno s kraljicom članke, što su ih bili kolednici za svoj 
rad osnovali, te se obveza, da če sve odobriti i povladiti, štogod 
oni učine. Burgio nemogaše pravo doznati za sadržaj tih članaka; 
nu njemu bijaše sva ta stvar od prvoga početka vrlo sumnjiva, 
te se nemogaše od nje dobru nadati: zato je i odgovarao kralja i 
kraljicu, da nepristanu u onu družbu, jer da nedolikuje kraljevu 
dostojanstvu, da vlada pomočju urota i razdora medju svojimi pod¬ 
ložnici. Njegova opomena os ta medjutim bez uspjeha, kao što se je 
i Verboczy prevario, kada je mislio, da bi kralj mogao na put stati 
tomu razdoru, koji je poticao i po njegovu mnienju samo iz se¬ 
bičnih pobuda, te nije mogao uroditi inim plodom, nego novimi 
domačimi potresi i burami.- 

Dok su se tako dvie poglavite stranke medju ugarskimi stališi 
živo pripravljale za borbu, kojom se je imalo odlučiti, na koju če 
stranu pasti vlast i gospodstvo, da li naime na stranu Ivana Za¬ 
poljskoga, ili pako Stjepana Bathora i njegovih prijatelja, medju¬ 
tim se u nemar bacaše poglavita stvar, briga naime za spas do¬ 
movine, i vele riedki bijahu medju stališi, koji su na to ozbiljno 

1 Ibid. 728. 734. 739. 746. 

4 Burgijeva pisma i izviešća kod Theinera, Mon. Hung. II. 734. 736, 
zatim 767 i 774 (Ovo potonje i kod Praya, Ep. I. 230 i 410). Verboczovo 
pismo Klimenta VII. ibid. 658 Pismo Fr. Bacana kod Praya, Ep. III. 146. 
Zay 149. 

pomišljali. Sloboduo se može reci, da se je za Ugarsku u tih dne- 
vih više nego itko drugi starao nuncij Burgio; ako pako domaće 
velmože i plemiće redom prodješ, prvo ćeš morati mjesto dopitati 
Pavlu Tomoriju. On je od prvoga početka svoga vojevodstva neu¬ 
morno oko toga nastojao, da se što bolje pripravi za obranu, a 
naročito je na to mislio, kako će oko sebe sakupiti junačku čeljad 
i izkušane vitezove, koji bi ga pomogli, da s poštenjem obastane 
na svojem mjestu. Tražeći on ljudi srdca junačkoga i bojnomu 
poslu vještih nalazio ih je nješto upravo u onih predjelih, kojih 
mu je obrana bila povjerena, dakle poglavito medju narodom na¬ 
šega plemena, nu još veća mu se je pomoć nudila s one strane 
Save i Dunava iz sredine slovienskoga naroda, koji je već tako 
dugo stenjao pod turskim jarmom, te je vruće želio, da se već 
jednom domogne sladke slobode. On je imao na tih stranah svojih 
pouzdanika, koji su ga često izvješćivali o turskih osnovah i pri- 
pravah, i buduć da se je od onoga vremena, kako je on bio stupio 
kao vojevoda, ipak nješto malo života bilo počelo pokazivati na dol- 
njih stranah, to se je usljed toga medju slovienskimi podložnici tur¬ 
skoga cara probudjivala misao: da je sada došlo vrieme, gdje bi oni 
mogli skršiti lance svoga robstva, ^ko pristanu uz ugarskoga kralja 
i njegove saveznike, ostale kršćanske vladare. Ti potlačeni kršćani, 
scieneći, da se ozbiljno radi na kršćanskoj strani o čestitu vojevanju 
s Turčinom, pokazivahu navlastito pod konac g. 1525 toliko volje 
za svoje oslobodjenje i za stvar kršćansku, da se nuncij papin, koji 
nam o tom pripovieda po Tomorijevih ubaviestih, nemože dosta tomu 
prečuditi. Vjeru svoju i slobodu ljubeći pripravni su, — veli Bur¬ 
gio, — prvi muževi srbskoga naroda ostaviti svoju postojbinu i u 
njoj svoja dobra i sve koristi, koje su uživali na sultanovoj službi 
stojeći, — sve su to pripravni ostaviti i preći u Ugarsku, da 
tu pomru od gladi. Kada bi kralj mogao prebjegom pružiti do¬ 
voljnih sredstva za život, veli nadalje isti nuncij, za kratko bi 
vrieme ostala pusta Srbija, Bosna i Bugarska, jer bi sve pohitilo 
ka kralju, da pod njegovimi stiegovi vojuje za svoju vjeru i slo¬ 
bodu. Pravo primjećuje zatim k svemu tomu nuncij Burgio: ako 
je toliko odvažnosti bilo medju kršćani uza svu mlitavost najbli¬ 
žega im susjeda, ugarske naime države, što bi se bilo moglo od 
njih očekivati, da su kršćanske vlasti u istinu boj povele na Tur¬ 
čina? Nu na to nije nitko u svietu pravo ni pomišljao, a buduć 
da kralj Ljudevit sam nije mogao ništa većega izvesti, zato se je 

izgubilo bez koristi za-nj ono oduševljenje, koje se je bilo počelo 
pokazivati u susjednih turskih pokrajinah, te su i one s druge 
strane ostale odsudjene, da Turčinu i dalje služe proti svojoj vjeri 
i krvi. Medjutim kralja Ljudevita i njegove države zapade ipak 
njeka korist od svega onoga kršćanstvu toli prijazna gibanja: sada 
naime i u tih okolnostih predje na naše i na dolnjo-ugarske strane 
iz susjedne turske zemlje više pojedinaca, medju kojimi je bilo i ta¬ 
kovih, koji su se posije u boju na Turke kao osobiti vitezovi pro¬ 
slavili. Spomenut ču ovdje, da se takovim »prebjegom« često 
trag nalazi u ovih dnevih i dalje do muhačke bitke toli na naših 
stranah, koli u dolnjoj Ugarskoj. Od njih su bez dvojbe, i stranom 
od prijašnjih stanovnika, sastavljane one čete nasadnika, koje se 
toli često spominju; oni se imaju razumievati pod imenom onih voj¬ 
nika, koji u boj idu sa svojimi vojevodami (»waydae woynicorum«). 
Ni jedan medjutim od tih prebjega, koji su sada prešli na kraljevu 
zemlju, nije došao do tolikoga glasa, kao što vojvoda Pavle Bakič. 
Dosad se je na dolnjih stranah najviše spominjalo ime viteza Ra¬ 
dića Božica, a sada dolazi k tomu vojvoda Pavle, te če on toga 
svoga suplemenika daleko nadkriliti uzoritimi svojimi junačkimi 
djeli. Buduči Pavle tolike znamenitosti, evo još njekoliko rieči o 
njegovu prelazu. Srbija bijaše kolievkom vojvode Pavla, gdje nam 
se kaže kao njegovo prebivalište Vjenčac na Moravi. Buduči on 
čovjek odličnih sposobnosti uzeše ga Turci, kao što i mnogoga 
drugoga našinca, na svoju službu, i naročito poznati nam Ferhat- 
baša učini ga svojim pouzdanikom, po čem mu je bila dana pri¬ 
lika, da se zadobavi znatua bogatstva. Dok je živio Ferhat-baša, 
nemislim da je vojvoda Pavle tražio saveza s našom stranom; nu 
kada je dao sultan toga njegova gospodara posječi, dodje on usljed 
toga u takov položaj, da se je po njeki način kompromitovao, i 
od tada bijaše u savezu s Tomorijem, glasove mu pošiljajuči o tur¬ 
skih stvarih i s njim se dogovarajuči, kako bi ovamo k nam pre¬ 
bjegao, da se tako ugne Turkom, medju kojimi več nije imao sje- 
gurna stanka. Tomu njegovu ugovaranju s Tomorijem nalazim trag 
več mjeseca listopada 1525; ono je moglo medjutim i prije zapo¬ 
četi, i pošto su bile učinjene nuždne priprave, predje sretno voj¬ 
voda Pavle na našu stranu njegdje o božiču spomenute god. 1525, 
vodeči sa sobom ženu si Theodoru i kčerku Margitu i k tomu još 
petero brače: Manojla, Petra, Komljena, Dimitra i Mihaila. Goloruk 
i bez oružane družbe nije se smio dati na to da Turkom uskoči, 

već je umah sa sobom poveo 50 lahkih konjanika, te njimi štićen 
preveo je svoje i prenesao od svoga blaga što se je prenieti moglo. 
Nitko se nije toliko poveselio njegovu dolazku koliko Tomori, jer 
se je od njega nadao izdašnoj pomoći, te je zato Tomori odmah 
radio oko Ljudevitove vlade, da se Pavlu daruje koje imanje, kako 
bi mogao što veću četu sakupiti i uzdržavati. Kraljeva se je vlada 
zbilja za to postarala, da se nadje što takova, što bi se moglo 
Pavlu darovati, te mu je nješto u istinu i dala čim je bio pre- 
stupio na našu stranu, posije je pako kralj Ljudevit izdao na 18. 
srpnja 1520 svoju darovnicu, kojom daruje Pavlu i njegovu rodu 
više sela i imanja; ali nije bilo sve to izvedeno, što se je odre- 
djivalo u kraljevoj darovnici, zato je kralj Ferdinand nakon mu- 
hačke bitke u dva puta iznova potvrdjivao Ljudevitovu spomenutu 
darovnicu. Pavle je u ostalom što od svoga imanja, što državnom 
pomoći, uzdržavao kašnje svoju oveću četu, te ga spomenici nazi¬ 
vaju kapitanom hiljadu nasadnika. 1 — S tim, što sam upravo sada 
izpripoviedao o prebjezih iz turskih pokrajina, stoji u savezu još 
druga, koju sam na drugom mjestu obilnije izveo, a ovdje ću ju 
samo u kratko spomenuti. Nije se doista samo po slučaju dogodilo, 
da su Ljudevitovi savjetnici sada upravo iznova popunili dosto¬ 
janstvo srbskoga despota, koje je stalo izpražnjeno sve od 
smrti Ivana Berislavića Grabarskoga, nasljednika Brankovića, i koje 
je Ljudevit sada podielio Ivanovu sinu Stjepanu. Tim se je 
htjelo bez dvojbe postići, da i stariji podložnici Ljudevitovi srb¬ 
skoga plemena, kao što i oni, koji su upravo sada u njegove zemlje 
prelazili, što većim zapalom podju u boj na davnoga dušmanina 
svoga roda i tlačitelja svoje djedovine, koja se je u naslovu despo- 
tovu spominjala. Srbski su podložnici Ljudevitovi počinili doista u 
tih i u sljedećih dnevih čudo junačkih diela; nu medju njihovim 
junačtvom i medju danim im despotom neima nikakova saveza. Oni 
sliede glas i stiegove poznatih u svojem rodu junaka, a nemare za 
despota, koji im je bio većma tudj, pak i u ostalom nije bio kadar 

1 0 gibanju medju kršćani i o Pavlu Bakicu govore ovi izvori: Burgio kod 
Theinera o c. II. 734. 736. 742. 743. 750. 759; zatim Brodarić 769. 
Georg. Sirm. 115. Magy. tort. tar VI. 5. Vrančić II. 302. Engel, 
Mon. Ungr. 199. Istvanfi 63 i 65. 0 prebjezih pako u obće naći ćeš 
više toga kod Engela o. c. 193 i si., k čemu još dodajem pismo Ljud. Petru 
Kegleviću od 30. ožujka 1525, u kojem nalaže, da Keglević smjesti u Bieloj 
Stieni prebjege Tomu i Antuna Gvozdanovića i Jurja Varjaćića (u knjlž. ju¬ 
goslavenske akademije). 

da se visoko uznese, buduć da niti sam nije obilovao blagom, niti 
ga je država znatno pomagala. 1 

Od ovih istih prebjega, koji su kralju Ljudevitu i njegovim zem¬ 
ljani dovodili nješto pomoći, naročito pako od vojvode Pavla Ba¬ 
kica dobivaše Ljudevit podjedno izvjestnih viesti, da je živa i strašna 
istina: da je Sulejman odlučio udariti na njegove države, 
te da je već počeo činiti potrebite priprave, kako će tu svoju od¬ 
luku g. 1526 izvesti. To isto, što je dojavljivao vojvoda Pavle, koji 
je i sam prisustvovao turskomu viećanju, kada se je odlučivalo, da 
se turske vojske nezapute preko Erdelja, nego da udare lagljim i 
prečim putem preko Save, — to isto poručivaše kralju već sada i 
erdeljski vojvoda i poljski poslanik, koji se je bio nedavno iz Cari¬ 
grada povratio. A kako stoji Ugarska prema tim strašnim viestim, 
koje su dolazile na kraljev dvor prvih dana g. 1526? Turčin je 
imao provaliti preko Save, da zatim ravno podje na Budim: a 
s ugarske je strane bila ona krajina tako zanemarivana, da To- 
morijevi vojnici nisu dobivali plaće svoje po više mjeseci, zbog 
koga je razloga napokon sam Tomori u Budim došao na 12. sieč., 
da tu izjavi, da se mora odreći zapovjedničtva, kada ga tako sra¬ 
motno zapuštaju. Nuncij Burgio, spomenuvši gori navedene viesti o 
sultanovih osnovah i postavivši si pitanje: da li će se moći Ugarska 
obraniti, ovako si po prilici odgovara: Kralj ugarski i njegovi sta¬ 
liši nemogu ni krajine braniti, a kako će moći obastati proti cieloj 
sili Sulejmanovoj ? Kralj je u tolikom ubožtvu, da mu često ne- 
imaju dati što da pojede; velmože su nesložni; a plemstvo je raz- 
ciepano. Nu sve da su i složni ugarski stališi, što mogu učiniti, 
kada neima za boj nikakovih priprava? Neima tu nigdje nikakova 
dovoljno utvrdjena grada, kamo bi se mogle skloniti ugarske čete, 
dok bi im prispjela pomoć od kršćanstva; ali da i imadu takov 
grad, tko će im u pomoć priskočiti? Zar Njemačka, onako razde- 
rana i razvraćena, te mrzeć Ugre ? ili morda Poljska, koja je malo 
prije primirje s Turčinom utanačila? Ugarskoj neima pomoći osim 
da se izmire zavadjeni kršćanski viadari; ali kada će to biti? te 
tako preostaje još samo papa, ali u zao čas po Ugre nemože ni on 
mnogo učiniti, jer je dospio u nepovoljne okolnosti. Tako se dakle 
prikazuje Burgiju stanje Ljudevitove države. Koliko je ona imala 
sama iz sebe koju snagu razviti, to se Burgio nada obratu na 
bolje istom onda. ako Brodarić već jednom dobije mjesto kance- 

1 V. Rad VIII. 77. 86. 88. 

lara; ali se on niti u tom neodaje preveć velikim nadam, jer je 
dobro znao, da se ukorienjene zlorabe i zastarjeli neredi tako lahko 
neuklanjaju. 1 

Kao što je bila Ljudevitova ugarska kraljevina u najvećoj opas¬ 
nosti s neuredjenosti svoje i s grozece joj pogibelji od strane Tu¬ 
raka, tako to isto, stranom još u većoj mjeri, valja 1 za njegovu 
hrvatsku kraljevinu. Dobro je znao Ljudevit za skrajnju nevolju 
Hrvata, oni bo su mu ju bili očito i jasno izkazali preko svojih 
poslanika; nu na njihovu molbu i na zahtjev im, koji je bio iz¬ 
ražen u jednoj rieči: pomozi! nije on umio niti mogao ino odgovo¬ 
riti nego: strpite se! te je zato bio naložio banu Bačanu, kao što već 
znamo, da se uputi k hrvatskim knezovom i plemićem kao njegov 
poslanik i da ih na strpljivost nagovara. Ako ima igdje u poviesti 
naroda uzoritih primiera uztrajnosti i volje spremne na sve žrtve, 
da se samo njekako spasi obstanak narodnji, to su doista Hrvati 
ovih vremena zavriedili, da budu stavljeni medju primjere te vrsti. 
Medjutim njihovo je sadanje stanje takovo, da su gonjeni neodo¬ 
ljivom silom, da traže načine, kako bi osjegurali svoj obstanak, 
komu je grozila tolika pogibelj, da je sami, oslabljeni već i izne¬ 
mogli, nisu bili kadri odbiti. Turčin ih niti za čas nepušta na 
miru, dapače plieni im zemlju i vreba na njihove ponajbolje gra¬ 
dove, kanoti na Klis i na Jajce, nebi li i to dobio u svoju vlast, da 
zatim tim lašnje skrši odpor Hrvata, koji su sve dosele odbili svaku 
njegovu ponudu. Tako radi on s Hrvati i nakon onoga vremena, 
kadno je Ljudevit bio odredio, da se Baćan k njim dade kao njegov 
poslanik, — tako Turčin radi, a Hrvatom neima odnikuda pomoći 
do ono nješto malo živeža i bojne sprave, što je bio odaslao u Klis 
papa Kliment. 2 Dočim tako Hrvati ostaju bez pomoći, te moraju 
sami u sebi tražiti sve svoje uzdanje, navaljuje na nje Turčin iz¬ 
nova svojimi ponudami, te šalje k njim svoga poslanika, koji ih 
je imao na to privesti, da se već jednom poklone silnomu Sulej- 
manu. Ban Baćan nije ništa učinio, da rieši zadaću, koja mu je 
bila od kralja povjerena, zato je valjalo, da Hrvati sami tim ozbilj¬ 
nije misle o svojem spasu i o spasu svoje domovine. Medju njimi 
se je sada nalazio osim ostalih njihovih prvaka i Krsto Frankapan, 
za koga nam je već prije bilo rečeno, da je o tom mislio i radio, 
kako bi složio hrvatsku i slovinsku vlastelu, i koji je sada bez 

1 Burgio kod The i n e ra o. c. II. 742. 743. G e o rg. Si rm. 135. 

2 Theiner o c. II. 745. 74G. Id. Mon. Siav. Mcr. 591. 592. 

dvojbe još većom revnosti o tom nastojao, pošto se je bio na svoju 
žalost uvjerio, da se Hrvati nemogu pouzdati u nesposobnu vladu 
kralja Ljudevita. I sami izvori, na kojih ću osnovati svoje pripo- 
viedanje o znamenitih zgodah, koje su sada u Hrvatskoj sliedile, 
daju pri tom mnogo važnosti djelovanju Krste Frankapana; nu ja 
bi još i dalje* pošao, te bih rekao, da je sve to bilo upravo od 
njega i poteklo kao od prvoga i glavnoga buditelja. 1 

Sve su okolnosti dakle Hrvate na to silile, da potraže načine, 
kako bi spasili svoju domovinu, koja je već po tom dolazila u 
strašnu opasnost, što je imao medju nje doći turski poslanik, koji 
nije ino donosio nego prividno olahkoćenje s očitom sramotom i 
pogubnim robstvom. Ako igda, to je trebalo u takovu trenu sloge 
i sporazumka medju svimi odličnjaci u narodu i medju narodom 
samim. Nu premda je čas bio tako ozbiljan, to ipak nije došlo do 
složna rada. Djelovanjem i ponukovanjem njekih odličnika, medju 
koje sam ja stavio na prvo mjesto Krstu Frankapana, bješe uta¬ 
načeno, da se hrvatsko plemstvo nadje na 25. siečnja 1526 na dan 
obraćenja sv. Pavla/na svojem saboru u Križevcih. Medjutim 
njeki izmedju prvih muževa u narodu ustručavahu se doći na taj 
sabor, koji si je bilo samo plemstvo meklo, — kao što to znamo 
naročito za zagrebačkoga biskupa Šimuna Erdoda i zatim za njeg- 
dašnjega bana kneza Ivana Torkvata Karlovića. Niti ban hrvatski 
Franjo Bacan nedodje na sabor, premda je imao u ruci kraljevsku 
naredbu, po kojoj mu je bilo onamo poći kao kraljevu poslaniku. 
On sam veli, da zato nije išao na sabor, što nije imao dovoljno 
novca, da se za svoje poslanstvo dostojno pripravi, a stidio se je, 
da se pokaže pred plemstvom u manjem sjaju nego li turski po¬ 
slanik. Sabor bijaše dakle držan i bez bana i bez njekih izmedju 
najodličnijih u narodu muževa. Njegovo djelovanje, o kojem nas 
ponajglavnije izvješćuju biskup Erdodi i ban Baćan i još njeki 
nepoznati nam suvremenik, dosta je jasno i razgovietno izraženo. 
Prvo je i kanoti najznamenitije, da se Hrvati nisu htjeli ni tom 
prilikom uza sve svoje nevolje pokloniti turskomu caru. Zabacivši 
oni pako započeto ugovaranje s Turčinom, svakomu izmedju njih 

1 Krstu će Frankapana pokazati medju Hrvati za križevačkog sabora izvori, 
koje ću malo niže navesti; Sanudo pako ima više pisama, koja svjedoče, da je 
on i nakon onoga sabora još njeko vrieme boravio u Hrvatskoj, naročito pako 
na Ozlju gradu (Sanudo, Ark. VIII. 230. i moj prep. iz Sanuda k 28. 
vclj. 1526). 

bijaše jasno, što ih s te strane čeka, te buduč da je isto tako 
svatko nvidjao, da Hrvati sami nisu kadri Turskoj sili odoljeti, 
zato im se samo sobom nametaše životno pitanje: što sada? na 
koga čemo se osloniti, u koga li čemo pomoči potražiti ? Ako dobro 
razumijem izvorom, to scienim, da je sav sabor bio u tom jedne 
misli: da Hrvati nakon žalostna izkustva tolikih lieta nemogu oče¬ 
kivati od kralja Ljudevita toli si nuždne pomoči i obrane, te zato, 
kako jedan od izvora izrikom veli, o tom se medju njimi rieč po¬ 
vede, da odkažu poslušnost kralju Ljudevitu i da potraže zaštitu 
drugoga vladara. Oni bijahu o tom upučeni, kao što nas i u tom 
dovoljno poučavaju naši izvori, da frn se nemože zakratiti pravo, 
da se sami staraju za svoj obstanak; nu dočim su se u tom sla¬ 
gali, da se može i mora tražiti možan zaštitnik, razpadoše se od¬ 
mah na dvoje, kada se je imalo odlučiti, na koga da se u to ime 
obrate. Krsto Frankapan, koji je doniekle, kao što znamo, u Lju- 
devitovu vladu velike nade polagao, svjetovaše sada Hrvate nakon 
svojega budimskoga izkustva, da se dadu pod okrilje cara Karla i 
njegova 1 brata Ferdinanda. Lahko si možemo misliti, da je bilo 
plemiča, koji su u tom pristajali uza Frankapana, jer u istinu od 
Ferdinanda bijaše i dosada Hrvatom više pomoči nego li od ikojega 
drugoga stranoga svjetskoga vladara, a k tomu se i Hrvati oda- 
vahu nadi, da če od Habsburgovaca biti još više pomoči, čim se 
jednom završe zlosretni Karlovi bojevi. Nu proti Frankapanovu 
predlogu ustadoše drugi, koji su slieđili misli i osnove neprisut¬ 
noga Ivana Torkvata Karloviča. Karloviču i njegovim prijateljem 
činjaše se, da če biti po Hrvate najprobitačnije, ako se dadu pod 
mletačku zaštitu. Ja otvoreno ižpoviedam, da nemogu ponjati, na 
čem li je Karlovič osnivao taj svoj pređiog, — ako smo samo u 
ostalom o svem tom razdvojenju Hrvata dobro izviešteni. S Mlet- 
čani se vezati nije moglo sada ino značiti, nego da če i Hrvati 
tražiti načine, kako da se s Turčinom nagode i da priznadu budi 
več kojim putem njegovo vrhovničtvo: jer za nastavljenje boja 
s Turčinom nisu mogli očekivati Hrvati od Mletčana nikakove 
znatnije pomoči, buduč da su Mletčani to vrieme više pazili na uz- 
držanje mira s Turčinom nego li na isto drugoga. Upravo zato nači 
čemo mi skoro i Karloviča, gdje se sasvim odvrača od Mletčana, 
davnih svojih prijatelja, te se priklanja na Ferdinandovu stranu, 
od koga je u ostalom več i sada pomoči primao. — Buduč dakle 
da se Hrvati nisu mogli u jednoj misli složiti, zato bješe odlučeno, 

da će se opet naći na saboru prvu nedjelju korizme, u Budimu 
pako nastade usljed onoga razdvojenja Hrvata u krugovih vlade 
kralja Ljudevita po nje mnogo značeća nada, da će Hrvati ostati 
kao što jesu, t. j. da se neće odmetnuti od kralja Ljudevita. Ta 
se nada goji, veli Burgio u svojem izviešću, ali se zato ipak ovdje 
ništa nečini Hrvatom na korist. 1 


IX. 

Glasovi o nam jer ah i pripravak Sulejmanovih za godinu 1526 . Obrana 
ug . države ipak zapuštena . Brodariš postaje kancelarom. Kliment VII. 
zove kršćane Ljudevitu u pomoć . Turci opet provaljuju u Hrvatsku. 
Pomišljalo se na Ivana Torkvata Karlovića. da ga opet banom učine . 
Taku neima više traga kao banu. Hrvati traže pomoći u nadvojvode 
Ferdinanda; Krsto Frankapan odlazi k njemu u Njemačku. Ferdi - 
nanda Mede , da kani Hrvatsku osvojiti . Hrvati traže pomoći i u Rimu. 

Vladu je kralja Ljudevita moralo poticati na što veću i na što 
svjestniju radinost ne samo ono, što je ovo doba bivalo u Hrvat¬ 
skoj, nego su joj tu dužnost nalagali još u većoj mjeri užasni 
glasovi, koji su sada navješćivali već cielom izvjestnošću, da će 
Sulejman g. 1526 udariti na Ljudevitovu državu. Ti su gla¬ 
sovi dolazili stranom Pavlu Tomoriju od njegovih pouzdanika, 
kanoti od njegova u turskom sužanjstvu živućega tajnika, od Sr¬ 
bina Petra Uharevića (Wcharowit) i od drugih, stranom su pako 
slani neposredno vladi Ljudevitovoj, kao što je učinio imenito Ivan 
Tah, zatim moldavski vojvoda i Ivan Zapoljski. Svi se oni u tom 
slažu, da će Turčin jamačno udariti, samo što s prva još neznaju, 
kojim će pravcem; medjutim mjeseca ožujka uzimaju već kao od¬ 
lučeno, da će se sultan dati upravo na Budim. U toj je stvari 
vele zanimivo, gdje nam se kazuje, da su na takove glasove su¬ 
sjedni vojvode, moldavski i vlaški, dosta jasno očitovali, da su 
pripravni sa svojim se narodom u svezi s Ugri Turčinu oprieti, 
ako se samo pokaže na ugarskoj strani potrebita ozbiljnost. 2 Nu 
koliko je tu bilo ozbiljnosti, to stranom već znamo, stranom ćemo 

1 Glavnim su izvorom za križevaeki sabor Burgijeva izviešća od 2. i od 15. 
velj. 1526 kod Theinera o. c. 746 (na str. 749) i 750. Prisp. medjutim 
pismo Ferdinand, od 24. ožuj. Ib. 665 i pismo njekih hrv. knezova od kolov. 
1526 kod Chmela o. c. br. XIII. 

2 Theiner o. c II. 668. 750. 752. 754. 756. 758. 759. 

još bolje vidjeti; za sada pako budi naveden samo jedan primjer, 
na kojem se pokazuje skrajnji nemar za stvar obrane. Mi znamo 
za veliku zadaću, koja je bila namienjena Pavlu Tomoriju; 
znamo i to, kako je on bio došao u Budim 12. siečnja, da se za- 
grozi doglavnikom kraljevim, da će položiti svoju čast, ako ga i 
dalje ostave bez pomoći. On je već tada mogao reći, da nije imao 
od kralja 11 mjeseci nikakove plaće, te da je svoju četu držao 
samo od svoga biskupskoga dohodka i pomoćju svojih prijatelja; 
nu sve to nije ništa koristilo: pošto je u Budimu potratio više 
tjedana u moljakanju, morade napokon otići mjeseca ožujka praznih 
ruku. 1 Sve to gledaše s najvećom žalošću papin nuncij Burgio, te 
mu se zato prikazivaše stanje Ugarske u najgoroj slici. Sada me- 
djutim poče nješto nade gojiti, da bi ipak mogle stvari na bolje 
krenuti. Prvim temeljem tih njegovih nada bijaše, što je napokon 
bio njegov i papin štićenik Stjepan Brodarić kancelarom ime¬ 
novan. Nakon tolikoga zatezanja, komu je kriv bio nadbiskup 
Szalkan, imenova naime Ljudevit Brodarića na 11. ožujka svojim 
kancelarom, te ga ujedno učini sriemskim biskupom, pošto se je 
dosadanji biskup, Ladislav Macedonski, kralju za volju svoje bis¬ 
kupske stolice odrekao. 2 Burgije vim nadam doda vaše zatim znatnu 
podkrepu, što mu se je sada pričinjavalo, da je i Szalkan ozbiljno 
prionuo uz obće dobro, a još dalje podje on u svojih nadah, kada 
su ga bili počeli njeki znakovi na to upućivati, da bi i Yerboczy, 
djelovanjem Zapoljske stranke učinjeni palatin, mogao odrješito 
pristati uza kralja. Ako se ta tri muža slože, te ulože svu svoju 
snagu na obću korist, tada će se po Burgijevu mnienju barem naj¬ 
prečim potrebam pomoć naći. 3 Burgio se nije barem u jednom pre¬ 
vario. Njegov štićenik, novi kancelar, pokazivaše od prvoga po¬ 
četka svoga uzvišenoga uredovanja, da shvaća svoju zadaću i da 
je voljan sve učiniti, da budu opravdani oni, koji su ga toliko 
zagovarali. Za to je vrlo liepim dokazom njegovo pismo, koje je 
pisao papi Klimentu 17. ožujka i u kojem papu moli, da prinuka 
Tomorija, da preuzme vele važno zvanje kraljevskoga thesaurara, 
a Burgiju nipošto da nedopusti, da ostavi dvor Ljudevitov: osim 
Tomorija nepoznaje Brodarić u cieloj kraljevini čovjeka, koji bi bio 
kadar u red dovesti poremećene državne novčane stvari, a Burgio 

1 lb. 742. 759. 

2 lb. 663. 746. 751. 753. 756. Brodar ić 758. 759. 

3 lb. 746. 

mu je neobhodno potrebit, da se Ugarska občuva od mrtvila. 1 
Medjutim to, što nam se javlja za plemenito Brodarićevo nasto¬ 
janje, i jest jedina povoljnija stvar, o kojoj umiju izvori za sada 
pripoviedati, sve ostalo pako kaže nam samo davnu nečinost i pri¬ 
jašnju sebičnost. Sud, koji je sudilo vrhovno sudište o dobrih pok. 
Lovre Iločkoga od 31. siečnja do 18. veljače, i u kojem se je na¬ 
pokon kralju za pravo dalo, razjari samo još večma Zapoljskoga, 
koji je smatrao Iločka dobra od hatvanskoga sabora sjegurnim svo¬ 
jim plienom, a u samoj stvari nemogaše se tim ipak nikakova 
promjena uvesti. 2 Na toj jednoj strani održavši vladni krugovi pri¬ 
vidnu pobjedu nad Zapoljskim, zadaje im strah i užas svaka, 
koja na to smiera, da se poveća njegova moć. 3 Protivne stranke 
nastavljaju u ostalom i nadalje svoje spletke, ni jedna ih pako o 
tom neradi, da domovim spas pripravi. U Poljaka se nemogu više 
uzdati, on bo se je bio s Turčinom načinio; pak niti do onoga 
sastanka s poljskim kraljem nemogaše doći, koji su mnogi toliko 
željeli. 4 Buduć pako da se je Ugroni s vana slaba nada pokazi¬ 
vala, a sami opet niti su volje imali niti snage, da čestito brane 
svoju postojbinu, kojoj je očita pogibelj od Turčina grozila, zato se 
i sada nadje medju njimi ljudi, koji su bili toga mnienja, da bi 
trebalo kušati, nebi li se dala odvratiti ona pogibelj ugovaranjem o 
miru ili primirju s Turci. Burgio. koji nas o tom izvješćuje, 
izrično veli, da se takova misao nije smjela pred narod iznieti; njom 
su se dakle samo gospoda bavila. Ako pako Burgio piše u svojih 
izviešćih, da niti Tomori nije naprosto odbijao takove osnove, to 
znajmo, da je on na nju pristajao samo zato, što se je bojao, da 
će boj s Turčinom njegovoj za to nepripravnoj domovini sjegurnu 
propast donieti. Toj se stvari u ostalom trag nalazi u spomenutih 
izviešćih samo do početka mjeseca ožujka, 5 posije je pako nestaje; 
nu ljuto bi se prevario, tko bi pomislio, da je misao ugovaranja 
s Turčinom zato bila zavrgnuta, što su se i njezini začetnici oso¬ 
kolili i za boj odlučili, već je ona naprosto samo zato zapuštena, 
što se ti ljudi nisu poduhvali s njom pred narod doći. 

1 lb. 663. 759. 

2 0 tom sudu, komu dosada nebijaše spomena, daje Burgio važnih viesti 
kod Theinera o. c. II. 746. 750. 751. 

3 lb. 746. 

4 lb. 745. 750. 

5 Burgio kod T he i n e ra r. c. II. 728, 743. 746. 752. 

S vana se je Ugrom, kao što malo prije rekoh, slaba nada po¬ 
kazivala: jer premda je bio car Karlo o polovici mjeseca siečnja 
1526 u Madridu mir učinio sa svojim protivnikom, francuzkim 
kraljem Franjom, to su ipak ostali i nakon toga mira europejski 
odnošaji tako napeti, da se je prije moglo očekivati u kršćanstvu 
novo krvarenje nego li pravo izmirenje. Izmirenje se je željelo, a 
poglavito zbog novota u Njemačkoj i zbog pogibelji turske; pak 
njeki su se i uzdali, da će do toga doći, 1 nu prevarili su se u 
svojih nadah. Uzprkos tomu i takovu stanju kršćanskih vladara i 
naroda scienio je papa Kliment, da mora ipak kršćane zvati 
Ugarskoj na pomoć. Potanko izviešćen od svoga nuncija o stanju 
Ljudevitove države i o pogibelji, koja ju čeka, sazva on u vieće 
njegdje početkom veljače 1526 svoje stožernike i u Rimu boraveće 
poslanike kršćanskih vladara, te s njimi u dogovoru odluči, što bi se 
imalo učiniti za kralja Ljudevita i za njegove kraljevine. Svi se oni 
u tom složiše, da sada već neima druge pomoći, nego da svaki 
kršćanskih vladara pošalje što više novca, za koji bi se Ljudevitu 
na pomoć čete kupile medju susjednimi narodi, a osobito medju 
Česi. Uz pomoć tih četa, mislilo se je, suzbit će Ljudevit prvu ne¬ 
prijateljsku navalu, a medjutim će se kršćanstvo pripraviti za od¬ 
lučni boj s Turčinom. Kako je to bilo zaključeno, tako papa Kli¬ 
ment odpravi u tom smislu na 9. veljače svoja pisma svim pogla- 
vitim kršćanskim vladarom. Spomenuvši im u tih pismih, što je on 
sam dosele učinio za Ugarsku i za Hrvatsku, poziva ih ozbiljnim 
glasom na pomoć, te im privikuje: Ako nebude vaše pomoći, na 
godinu već nije Ugarska naša! 2 Da Ljudevita i njegove stališe 
ohrabri i na revniji rad potakne, posla Kliment i u Budim svoje 
pismo, u kojem se je kazivalo, što je odlučeno u Rimu pogledom 
na krvave nužde Ljudevitovih kraljevina; kada je pako Burgio to 
papinsko pismo čitao u punom kraljevskom vieću, pred kraljem i 
kraljicom i njihovimi ugarskimi i českimi velmožami, sve bijaše du¬ 
boko tronuto zbog tolike papine brižljivosti, i u času takova ple¬ 
menitijega nadahnuća udilj bješe više toga odlučeno: i kako će se 
naime krajina oskrbiti, i kako će se mržnje i zavade dokinuti i 
svakoj potrebi pomoć naći. Burgio, premda je u dušu poznavao 
ljude, s kojimi se je tu bio sastao, nemogaše si ipak uzkratiti ve- 

1 Kliment, i Ferdinand, pismo lb. 659. 752; 

2 Kliment, pisma lb. G59. 660 i Ferdinand, odgovor, lb. 661., koji poka¬ 
zuje, da je i on dobio takovo pismo. 

selja, da se na čas nerazblaži misli, da bi se i u Ugarskoj moglo 
u istinu što boljega stvoriti; a da kralj Ljudevit bude još većma 
podboden na rad, svjetovaše Burgio, da mu papa ove godine po¬ 
šalje špadu kao znak svoje osobite prijazni i ujedno vidivi znamen 
onoga posla, o kojem je valjalo kralju najviše nastojati. 1 Burgiju 
bijaše i to znakom probudjene kraljeve sviesti i veće ozbiljnosti, što 
je Ljudevit počeo misliti na načine, kako da na put stane nutarnjoj 
opasnosti, koju mu je Zapoljski pripravljao sve očitije i u sve groz¬ 
nijoj slici, te kako da uvede u državne poslove, a najpače u nov¬ 
čane, bolji red pomoćju sabora, koji se je imao sastati o Gjurgjevu. 
Burgio motri s veseljem tu kraljevu skrbljivost, premda nemože 
s druge strane bezuvjetno odobriti sredstva, kojimi se je kralj 
kanio poslužiti, uzdanje svoje polažući u kolednike i u oružanu 
silu. do koje mu je imao pomoći i Burgio. 2 Kao što se pako na 
čas pokazuje na kraljevoj strani njeka ozbiljnost, tako je to sada 
bilo i na strani njegovih doglavnika i pouzdanika. Oni, odprije 
uviek najveći protivnici oružanih sabora, sada i sami svjetuju kralja, 
da budući Gjurgjevski sabor drži ili u Segedinu ili u Pečuhu i tu 
da skupi oko sebe svoje oružano plemstvo, kako će s njim zatim 
odmah onamo krenuti, gdje bude najveća opasnost Velmože u ve¬ 
like ciene tu svoju osnovu, jer se uzdaju, da će se tim načinom 
Ugri ohrabriti, Hrvati da će se uzdržati u viernosti, a neprijatelju 
će se strah zadati. Kralj Ljudevit izjavljivaše svojim savjetnikom, 
da je pripravan sliediti njihovo ponukovanje, ako mu samo pruže 
sredstva, da onako podje, kako kralju dolikuje. Nu u tu svrhu va¬ 
ljaše dobaviti najmanje 20.000 dukata, a odakle da se to dobije, 
kada je kralj sada bio u takovu siromaštvu, kako pripovieda Bur¬ 
gio, da je morao za svoju hranu novca posudjivati danas od ovoga, 
sutra od onoga, a napokon do toga dodjosmo, — tako veli isti 
Burgio, — da već nikoga neima, tko bi hotio kralju što posuditi, 
ono malo novca pako, što sam mu ja dao, već davno potroši nje- 
\ gova konoba. U takovu stanju budući financije kraljeve, je li čudo, 

što se on nije mogao odvažiti, da privoli na predloženi oružani 
sabor? Medjutim još je jedna vele važna okolnost, koja je Ljude¬ 
vita u istinu morala na to voditi, da radi pozorno i oprezno. Dobro 
je on znao, koli je silna njemu protivna i neprijateljska stranka u 
samoj zemlji, te je zato morao prije promisliti, da li se ćuti toliko 

1 Burgio kod The i ne r a o. c. II. 752. 756 (na str. 757). Prisp. Ib. 754. 

2 Ib. 754. 

moćnim, da bi se mogao u svakom slučaju sa svojim protivnikom 
ogledati. On pako nije nalazio u sebi toliko snage, čemu je naj¬ 
boljim dokazom njegova rieč: da se više boji svojih Turaka nego li 
pravih. Tako se odustade od potaknute misli, da se sabor drži iz¬ 
van Budima ili Pešte i pod oružjem; nu pravo govoreč reci nam 
je, da' se to nikada nije ni uzimalo u punoj ozbiljnosti: jer, kako 
češ vjerovati, da su bili kadri što ozbiljna podhvatiti ljudi, o kojih 
Burgio upravo tom prilikom ovako piše: U kraljevu se vieču cieli 
dnevi trate u medjusobnih osvadah, velmože biedeči kralja, da je 
on kriv svoj nesreči države, a on tu objedu svaljujući sa sebe na 
velmože; javne su blagajnice prazne, a posebnici ništa nedadu; ne- 
ima tu poslušnosti; velmože zaziru jedan od drugoga, a kralj se 
svakoga njih boji; u zemlji neima nikakove priprave za boj, neima 
nikakova reda, a što je morda još gore, — tako završuje Burgio, — 
mnogi niti neimaju volje da se brane. Tim strahovitim Burgijevim 
riečim odgovaraju zatim posvema i pojedine zgode, koje nam je 
istom tom prilikom ubilježio. Tomori morade otiči iz Budima, kao 
što sam več prije spomenuo, nedobivši ni dinara za svoje čete; te- 
mišvarski zapovjednici i više drugih kapitana ostaviše svoje zvanje, 
a kralj im nemogaše nadi zamjenika; hrvatski se bani nepriznaju, 
niti nenalaze poslušnosti. Te i tomu slične pojave motredi gubi 
Burgio i ono malo nade, kojom se je za čas tješio, te videci, da 
niti sam nemože ništa znatnijega opraviti, iznova moli papu, da 
mu bude dopušteno, da se u Rim vrati. Neimajudi onoliko novca, 
koliko bi trebalo, da pomogne svakomu, tko pomod traži, i da sam 
sakupi uglednu četu, scieni on, da ce biti najprobitačnije za ugled 
papin, da ga budi vec pod kojom izlikom odazovu i da mu nalože, 
da ono malo novca, što je jošte imao, Tomoriju predade. Pošto je 
bio Burgio u tom smislu svoje izviešce napisao na 27. ožujka, do- 
djoše mu novi glasovi, koji su ga još vedma upućivali, da je 
Ugarska na rubu propasti. Tomori mu javi, da nemože više ni¬ 
kako držati svoga zvanja: zato neka se Burgio stara za krajinu i 
neka sili kralja i velmože, da dadu novca i da naciju drugoga za¬ 
povjednika. Tomori doglasi svoju odluku i papi Klimentu, te ga 
sniženo zamoli, da mu dopusti, da se može opet vratiti u svoj sa¬ 
mostan, iz koga je i onako proti svojoj volji izašao. U svojoj čed¬ 
nosti priznaje on, da su ga ljudi precienili, a sada videci, da niti 
ono nemože činiti, čemu su mu sile inače bile dorasle, traži do¬ 
puštenje, da se sasvim ukloni s polja javnoga djelovanja. On je 

dakle želio odstupiti, a kralj nije imao čovjeka, kao što veli Bur- 
gio, koga da stavi na njegovo mjesto. Neimajuči Tomori dovoljnih 
četa, skoro bi bili Turci Mitrovicu osvojili. Ona se je doduše za 
sada občuvala; nu buduč da su joj se branitelji razbjegli nakon 
sretno izvedene obrane, ostala je zapuštena, da čas prije ili kašnje 
Turkom pade u šake. Kao što su se razbjegli mitrovački stražari, 
isto tako učiniše i nasadnici na dolnjih stranah: svi oni pako zato 
bježe, jer im kralj nedaje ugovorene plače. Od kralja se dakle to¬ 
liko toga ište, toliko se od njega očekuje, a on neima, kao što veli 
papin nuncij, što da pojede, te je prisiljen svoje srebro zalagati žu- 
dijam, da namiri svoje največe potrebe. 1 

Cim je Ugarska sama u sebi bila nemočnija, tim je večma va¬ 
ljalo nastojati, da se dobije vanjska pomoč. Nu i u tom se opaža 
sada tromost, kojoj se nemožeš dosta prečuditi. Na Klimentovo 
pismo od 9. veljače, kojim se je javljalo, kakovu je pomoč papa 
potražio od krščanskih vladara za Ljudevitove države, odgovori 
Ljudevit papi istom 24. ožujka, a 25. istoga mjeseca težkom mu¬ 
kom, kao što veli Burgio, sastaviše njegovi pisari listove, koji su 
bili upravljeni na njegovo ime raznim krščanskim vladarom, a papa 
ih je imao zatim medju te vladare razaslati, kao što je to i učinio, 
ali istom na 23. trav. 2 — Ono gori spomenuto papino pismo od 9. 
velj. i u njem na sve kraje svieta krščanskoga razaslani poziv ne- 
donese međjutim za sada Ljudevitu željene pomoči. Jedini je nad¬ 
vojvoda Ferdinand medju krščanskimi vladari, koji i na papino 
ponukovanje i bez njega svojim načinom nješto radi oko obrane 
krščanskih medja 3 , ostali če pako knezovi biti onako odgovorili, 

1 lb. 666. 667. 759. 763. 

2 Pismo Ljudevit, papi Klimentu lb. 664 (Tu spomenuto Tomorijevo pismo, 
jest ono, što ga je Burgio odaslao sa svojim izviešćera od 27. ožuj. Ib. 759); 
kralju Henriku VIII. u Mon. Huug. hist. Dipl. V. 73 ; duždu mletač. u Sa- 
nuda k 4. i 6. svib., na kojem se potonjem mjestu veli: „Vene ii legato dil 
papa (u mletač. naime vieće) e porto vna letera dil re di Hongaria, drizata al 
principe, data a Buda la domenica dile palme, ... la qual letera ii papa la 
manda ala signoria et mando a dir, sidesse danari tacite non voleudo scoprirsi 
per causa dil Turcho“ (Moj prep.). Kako su ti listovi poslani papi, a od 
njega dalje odpravljeni: Burgio kod Theinera o. c. II. 759. 670. — Da 
nebude s one mlitavosti ugarske kakove sramote imenu Brodarićevu, koji je 
sada već bio kraljevim kancelarom, izrično mi je spomenuti, da Burgio piše 
u svojem izviešću od 27. ožujka, da Brodarić trpi već više mjeseci s očne boli 
(Thein. II. 763). 

* V. kod Th e i n e ra o. c. II. 661. 665. 667. 

kako je odgovorio Henrik VIIL, da žale naime, što im neđopuštaju 
njihove okolnosti, da se odazovu papinu pozivu. 1 Burgio je još na- 
poseb pomišljao na Poljake, nebi li se kako mogla od njih pomoč 
dobiti, premda su se bili s Turčinom načinili; nu od te je svoje 
nakane za sada odustao, u pamet si prizvavši, da mu se je onomad 
u poljskom kraljevskom vieču Vama spočitavala, kada je bilo rečeno, 
da on kani pokvariti ugovaranje Poljaka o izmirenju s Pruskom. 2 

Iz svega toga, što sam sada o Ugarskoj potanko izpripoviedao, 
iztiče se kao glavna stvar posvemašna nemoč kralja Ljudevita i 
njegove ugarske države, da odvrati strašne pogibelji, koje su se na 
nju spravljale. U tom pako, što je o Ugarskoj rečeno, sakriven je 
takodjer dobar dio poviesti našega naroda, ka kojoj se sada tim 
lašnje mogu povratiti, da ju motrim u njezinu daljem razvitku 
nakon znamenitoga križevačkoga sabora. 

Zabacivši Hrvati ponude turskoga cara i njegovih namjestnika 
nisu mogli ni za čas o tom dvojiti, što znači za njihovu domovinu 
takova njihova odlučnost; a da se je i nalazio medju njimi koji 
kratkoumnik, koji jošte nije pravo progledao, tomu su Turci sami 
odmah oči otvorili. Jedva se bjehu Hrvati razišli sa svoga sabora, 
i več nam se javlja, kako su Turci iznova počeli na njihovu zemlju 
navaljivati. Početkom mjeseca veljače, a tako isto početkom ožujka 
počini neprijatelj silnu štetu, osobito pako u Vinodolu i na drugih 
stranah države Bernardina Fraukapana. Te provale bijahu medjutim 
samo predtečami večih podhvata, za koje se je Hrvatom javljalo sa 
svih strana, da groze njihovoj biednoj domovini: dojavljivano im 
bijaše naročito, da če Sulejman i prigodom svoje velike naumljene 
vojne takovu osnovu sliediti, po kojoj če jedan dio njegovih četa 
zahvatiti njihovu postojbinu. 3 Tako sada več u največoj biedi bu- 
duči te iduči u susriet još večim opasnostim, moraju Hrvati na to 
misliti, kako da si pomognu, kako da se priprave za nastajuče 
težke dneve. Motreči ih u tom i takovu njihovu nastojanju, vidim 
jedne, gdje još i sada njeku nadu polažu u kralja Ljudevita. To su 
medjutim, rekao bih s punom izvjestnošču, samo ljudi iz ove naše 
postojbine medju Dravom i Savom i k tomu njeki zapovjednici 

1 lb. 669. 670. 

2 lb. 756. 

3 San u do, Ark. VIIL 230—232 (Na str. 231. pismo iz Šibenika nije od 
28. nego od 22. velj. U pismu s Krka od 7. ožuj. umetni po mojem prep. 
posije rieči ... baver passa ii fiume rieči: a Scardona. 

kraljevskih gradova, kanoti Klisa, Senja i Jajca. Što se je pako 
moglo postidi s te strane, od kralja naime Ljudevita, na to nam 
pitanje daje posve razgovietan odgovor već onaj pregled ugarske 
poviesti, koji sam malo prije razložio. Buduć da Ljudevit sam nije 
mogao Hrvatom valjane pomoći pružiti, opetovano se je medju nje- 
govimi doglavnici o tom rieč vodila, da se bar vlada hrvatske 
kraljevine tako uredi, kako bi prestao domaći razdor i usljed toga 
porasla snaga narodna. Da se na to pomisli, silio je Ljudevitovu 
vladu još i drugi razlog. Križevački je sabor pokazao, da ima Hr¬ 
vata, koji bi željeli imati mjesto nemoćna Ljudevita drugoga kriepka 
vladara: valjalo je dakle na put stati težnji tih ljudi čestitijim ure- 
djenjem domaće hrvatske vlade. Već se je prije u tu svrhu pomi¬ 
šljalo na zagrebačkoga biskupa Šimuna Erdoda, htjeli su ga naime 
na čelo staviti Hrvatskoj kao bana; nu od toga se je odustalo 
stranom zato, što on nije hotio nikoga uza se imati kao druga, 
dakle niti kraljeva miljenka Franju Baćana, stranom pako i još 
više s toga razloga, što Šimun nije imao toliko ugleda u narodu, 
da bi se bilo moglo očekivati, da će ugarskoj vladi neprijaznu po¬ 
litičku struju navratiti na drugi pravac. Pogledom upravo na to i 
na najnovije zgode u Hrvatskoj, kako su se bile očitovale prigo¬ 
dom križevačkoga sabora, počeli su bili uvidjati Ljudevitovi do¬ 
glavnici, da neima druge pomoći, nego da se mora oko toga ra¬ 
diti, da opet preuzme bansku čast Ivan Torkvat Karlović, o kojem 
se je mislilo, da će moći opet ponoviti i učvrstiti razklimanu svezu 
svojih sunarodnika s kraljem Ljudevitom i njegovom vladom. Nu 
da li je bilo što učinjeno u to ime, da se izvede ta misao, koja se 
napominje početkom mjeseca ožujka, o tom nam izvori ništa ne- 
kažu; još jednom se veli doduše, prema koncu ožujka, da se je 
opet govorilo o promjeni hrvatskih banova, nu nekaže se, na koga 
se je pri tom mislilo. Istom prilikom medjutim, kada se po drugi 
put govori o promjeni bana, veli podjedno naš izvor, da hrvatski 
ban nije u svojoj službi i da nenalazi nikakova posluha.' Banom 
hrvatskim, o kojem se tu govori i kojemu je položaj u ono malo 
rieči tako oštro označen, nije nitko drugi nego Franjo Baćan. 
Njegovu dosadanjemu drugu, Ivanu Tahu, nestaje napokon u 
tih dnevih traga kao narinutomu banu. Taha su držali njegovi 
mogući zaštitnici uzprkos odporu Hrvata, dok se nije pružila pri¬ 
lika, kako da ga naknade za izgubljeno banstvo. Takova se prilika 
1 Burgio kod Theiuera o, c, II. 752. 759. 

pako nađje, kada je umro prvih mjeseci g. 1526 dosadanji vranski 
prior Mati ja Barač. Njegovom smrću izpražnjeno dostojanstvo 
vranskoga priora bješe naime dano Tahovu malodobnomu sinu 
Franji, imanji pako prioratskimi imaše vladati pod stanovitimi 
uvjeti sam Tah, te zato odsada dolazi on s naslovom kraljevskoga 
savjetnika i gubernatora vranskoga priorata. 1 Da su se u Budimu 
i nakon toga bojali kolebanja Hrvata, tomu smo našli dokaz već 
prije, kada sam spominjao predlog ob oružanom saboru u Segedinu 
ili u Pečuhu, koji je predlog medju inim upravo i tim bio prepo¬ 
ručivan, što su se uzdali njegovi začetnici, da bi se tim načinom 
Hrvati u viernosti uzdržali. Onaj se sabor medjutim, kao što znamo, 
nije mogao držati, pak buduć da niti u ostalom nije mogao Lju¬ 
devit ništa znatnijega učiniti na korist Hrvata i po tom za učvr¬ 
šćenje svoga ugleda medju njimi, zato idu Hrvati napried pravcem, 
kojim su već bili udarili. Većina njih, a imenito sva zemlja onamo 
preko Save i preko Kupe sa svojimi knezovi i plemstvom nagiblju 
na stranu austrijskoga nadvojvode Ferdinanda i u svezi s njim 
traže svoj spas. Tečajem mjeseca veljače sastadoše se, kako ja mi¬ 
slim ne bez sudjelovanja Krste Frankapana, poglaviti hrvatski kne¬ 
zovi i plemići na svoj stanak, te odatle zaprosiše pomoć Ferdinan- 
dovu i u to mu ime poslaše po svojih poklisarih svoje pismo. Veoma 
nam je žaliti, što se to pismo nije sačuvalo, da nam bude njegov 
sadržaj poznat načinom nedvojbenim; ja medjutim scienim, da ću 
pogoditi pravu istinu, ako uzmem, da su hrvatski knezovi i tom 
prilikom onako pisali, kako su činili i prije i nješto kašnje u jed¬ 
nakih okolnostih u pismih do danas sačuvanih. 2 Po mojem je mnienju 
to njihovo pismo ove misli izražavalo: Mi već nemožemo sami Tur- 
kom odolievati; kralj nam naš nepruža pomoći i u njega se nemo¬ 
žemo uzdati, jer nam je više puta pomoć obećavao a rieči nije dr¬ 
žao : zato si Ti naše jedino uzdanje za nastajuće opasnosti, kao što 
si nam i dosele bio jedinim pomoćnikom; imajući mi pako pravo, 
da budemo na službi komu hoćemo, evo nas, gdje se Tebi nudimo, 
da ćemo Ti svagdje i svagda vierno služiti, ako samo pružiš do- 

1 lb. 756. 758. 759. Ja uzimam, da tu prestaje Tahovo uazovi-banstvo, niti 
me u tom nesmeta, što Burgio kašnje još jednom Taha banom zove (T h e i n. 
II. 759) i što istom prilikom govori o hrvatskih b an ih (na str. 760). U li¬ 
stini car. taj. arkiva u Beču od 23, stud. 1526 zove se Tah „consiliarius re- 
ginalis maestatis et gubernator prioratus Aurane.“ V. što sam napisao o tih 
stvarih u Zrinjskoj Zviezdi 33. i si. 

2 Prisp. Chmel o. c. br. XIII. i XVI. 

voljnu pomoć i nam i našim službenikom. Hrvatski poklisari na- 
djoše Ferdinanda u Augsburgu, i tu im on obeća svoju pomoć, a 
medjutim im dade kanoti u ime predujma 1000 for. rajnskih. Što 
je nadvojvoda Ferdinand namjeravao dalje činiti, o tom nas sam 
ubavješćuje u svojih pismih od 4. i od 24. ožujka, koja je pisao 
papi Klimentu. Pozvan, da pomognem kralju Ljudevitu i njegovim 
kraljevinam, — tako veli on po prilici, — sazvah stališe svojih 
nasljednih zemalja, da se o tom dogovorimo. Svih nas bijaše jedna 
misao, da ja moram ponajpače paziti na krajinu i da moram po¬ 
magati Hrvatom, koji bi već bili propali ili se s Turčinom nago¬ 
dili, da nije mene i moje podpore. Tako pako radeći postarat ću 
se za sjegurnost mojih zemalja, a ujedno ću pomoći Hrvatom, i ne 
njim samo, nego i Ugarskoj i ostalomu kršćanskomu svietu. Silno 
sam se iztrošio u obrani krajine, ali ću ipak doskora sastaviti pri¬ 
ličnu četu, koja će s proljeća biti odpravljena na krajinu. Još obe- 
ćaje Ferdinand papi Klimentu, da će i brata svoga nagovarati, da 
nezapusti stradajućih kršćana, te da će ob istoj stvari raditi i na 
njemačkom saboru. Imamo dokaza, da je Ferdinand posije zbilja 
nastojao raditi prema tu izloženoj osnovi, koliko su mu to samo 
dopuštale njegove okolnosti, kojimi je bio siljen, da u isto vrieme 
svoje sile i na drugu stranu troši. Njegovo uvjeravanje medjutim, 
da će najprije raditi za obranu hrvatske krajine, nije nalazilo po¬ 
svuda jednaka priznanja, nego se je dapače tako tumačilo, kao da 
potiče iz nečista, sebična izvora. Papini zastupnici na njegovu i na 
Ljudevitovu dvoru biede ga, da mu nije toliko stalo do toga, da 
Hrvatsku obrani i spasi, koliko do toga, da joj se nametne gospo¬ 
darom. O tom se je pisalo i papi Klimentu, a Kliment je opet na 
temelju dobivenih viesti Ferdinandu spočitavao, da mu namjere 
nisu čiste; nu Ferdinand, odgovarajući papi, odrješito odbija sve 
osvade, poziva se na čistu svoju sviest i izriče s pouzdanjem, da 
će njegova djela u laž natjerati njegove bjeditelje. Kao što se je 
pako papi Ferdinandov postupak sumnjivim prikazivao, isto se je 
tako on činio sumnjiv njekim i u Budimu; nu Burgio se tuži, da 
se u krugovih Ljudevitove vlade ta stvar nepojima i neuzima oz¬ 
biljno, a kralj sam da si slabo glavu razbija za slične poslove; — 
pak u istinu kralj Ljudevit ne samo da nije sumnjivim okom pratio 
postupanje Ferdinandovo u Hrvatskoj, nego je dapače dragovoljno 
prihvaćao svaku pomoć, koja je dolazila s Ferdinandove strane. Za 
to budi dokazom njegovo pismo od 15, travnja, upravljeno na bana 

Baćana, u kojem piše, da je Ferdinand odpravio na međju svojih 
zemalja nješto vojske i da je zapovjedio vodjam njezinim, da u 
svem budu u sporazumljenju s banom i da mu u pomoć priteku, 
ako dođje do nužde: zato kralj nalaže svojemu banu, da i on isto 
tako postupa, nebi li se složnim radom odvratila pogibelj i od jed¬ 
nih i od drugih zemalja. 1 — Isto vrieme, kada su Hrvati odluči¬ 
vali, kako će u Ferdinanda pomoći potražiti, bjehu se oni jošte na 
jednu stranu obratili. Senjski biskup Jožefić bješe naime u Rim 
poslan, da i tu izhođi koju pomoć za svoju nevoljnu domovinu, a 
dosta nam se jasno kaže, da je i za to poslanstvo Krsto Frankapan 
radio. 2 To je podjedno za sada zadnja viest, koja nam se daje o 
djelovanju Krste Frankapana u njegovoj domovini. On se na¬ 
ime zaputi prema polovici ožujka mjeseca u Njemačku k nadvoj¬ 
vodi Ferdinandu, te i dodje k njemu nakon njekih neprilika, koje 
su ga bile zatekle na putu u Furlanskoj. 3 Izgubivši Krsto svu nadu 
u kralja Ljudevita i u njegovu vladu, traži opet nadvojvodu Ferdi¬ 
nanda i njemu uuđi svoju službu; a premda nam se nigdje nekaže, 
zašto je tako radio, to ćemo ipak lahko naći misli, koje su ga pri 
tom vodile. Dobro je on znao, što znači za Ferdinanda obstanak Hr¬ 
vatske i Ugarske, zato se je mogao uzdati, da će Ferdinand prema 
veličini grozeće onim kraljevinam pogibelji za njihovu obranu svoje 
sile napeti. U to se uzdajući, a valjda niti nesluteći, koli silne spone 
sapinju Ferdinanda, dolazi k njemu, da mu ponudi na korist svoje 
djedovine i kršćanstva mač svoj i da ga pobudi na što veću revnost 
za bojne poslove. 

1 Za odnošaje Hrvata i Ferdinanda imamo: Ferdinandovo pismo papi Kli¬ 
mentu od 4. i od 24. ožuj. i od 11. svib. kod Theinera o. c. II. 661. 665. 
671; zatim Burgijeva izviešća od 27. ožujka i 14. (?) trav. Ib. 759 (na str. 
762) i 766; napokon Ljudevitovo pismo Bacanu kod Chm ela o. c. br. I. i 
pismo plaćenika u Hrvatskoj Ferdinandu ib. br. XV. 

2 San u do, Ark. VIII. 232. Isti bilježi k 14. prosinca 1526, kako je bio 
Jožefić primljen kao poslanik kralja Ivana Zapoljskoga, te kaže, da je bio 
odsio kod Dandola, kadno je bio došao u Mletke na ime Krste Frankapana 

(„... Qual alias alozo in caxa sua venuto per nome dil conte Cristoforo*_ 

Moj prepis). 

3 Sanudo k 15. 17. i 19. ožujku 1526, kako je Krsto bio uhićen u Ar- 
tegni i kako se je s njim hotio sastati prijatelj mu Dandolo. Pismo Carla Con- 
tarina iz Tubinge: daje Krsto onamo došao. Ib. k 5. svib. 1526 (Moj prep). 

X. 

Sve izvjeshiiji glasovi o turskih namjerah . Kliment Vll. daje i traži 
nove pomoći. Ugarski sabor o Gjurgjevu. Sulejman polazi iz Carigrada 
23. travnja. Ljudevit traži pomoći. Turci prelaze u Sriem. Bojne pri¬ 
prave u slovinskoj kraljevini. Hrvati traže Ferdinandovu pomoć. Lju¬ 
devit polazi na vojsku 20. srpnja. Petrovaradin pao i sriemski gradovi. 
Sabor u Jlaći. Tabor kod Muhača. Krsto Frankapan , vrativši se u Hr¬ 
vatsku , kupi vojsku. Osvojivši Turci Osiek prelaze preko Brave. Bitka 
kod Muhaća na 29. kolovoza: poraz kršćanske vojske i smrt kralja 

Ljudevita 11. Sulejman se vraća. Što je Činio Krsto Frankapan. 

Brižljivost Hrvata, da si nadju pomoćnika za nastajuće težke 
dneve, bijaše tim više opravdana, što je sve jasnije postajalo, da 
će Turčin bez dvojbe povesti veliku vojnu na kralja Ljudevita i 
na njegove države, a s druge se je opet strane isto tako očito po¬ 
kazivalo, da Ljudevit stoji za toliku grozeću mu pogibelj posve 
nepripravan. Početkom travnja mjeseca dobivaše on s raznih strana 
posve izvjestnih glasova, da će do koji dan krenuti neprijateljske 
čete proti njegovim državam. Takove mu glasove dojavljivaše na¬ 
ročito i moldavski i erdeljski vojvoda, pak buduć da su se oba ta 
vojvode bojala, da će Turčin napasti i njihovu zemlju, zato iskahu 
pomoći u kralja Ljudevita, a Zapoljski pri tom naročito veli: da 
se njegova pokrajina neće moći održati, ako nebude strane pomoći, 
jer premda je Erdelj velik i dobro napučen, stanovnici mu nisu 
oružju vješti i ratoborni, nego su usljed duga mira bojnomu poslu 
sasvim odvikli. Uzprkos tim strašnim viestim pokaza Ljudevit to¬ 
liko lahkoumnosti, da je na 10. travnja ostavio Budim, te se uputio 
najprije u Višegrad, a zatim u Ostrogon, da probavi dalje dneve 
do sabora u lovu i drugom veselju. Imamo ipak dva pisma, koja 
je dao napisati 13. i 15. travnja u Višegradu, prvo papi Klimentu, 
a drugo Mletčanom, jedno i drugo pako u poslu obrane. Medjutim 
dodje u Budim Tomori 13. travnja o ponoći, te sutra dan rano 
ode s njim Burgio za kraljem u Ostrogon i doprate ga njekako u 
Budim. Tomoriju je trebalo brze pomoći. Da se velmože i prelati 
pobude dobrim primjerom na što veće žrtve, pruži opet Burgio prvi 
znatnu pomoć, — znatnu dakako prema silam svojim; i Szalkan 
učini svoju dužnost, u ostalom pako sakupi se svega nješto preko 
20.000 for., te s tim bude Tomori odpravljen k Petrovaradinu, 

kamo se je 20. ili 21. travnja iz Budima zaputio. [J istu je svrhu 
bio valjda upotriebljen i koji dio od onoga novca, što ga je kralj 
dobio od Fuggera. — Dok su se na Ugarsku spravljale gromonosne 
bure, opet je na nju pomislio papa Kliment. Izviešten o rastućoj 
pogibelji pismi kralja Ljudevita i nadvojvode Ferdinanda i svoga 
nuncija u Budimu, sazva on na 21. travnja u zbor svoje stožernike, 
te izjavi, da će poslati Ljudevitu novih 50.000 dukata i da će opet 
na pomoć pozvati kršćanske knezove, što je i zbilja učinio dva dana 
kašnje. Nu Ugarska sama stoji još uviek mrtva, kan’ da joj nebi 
odnikuda grozila nikakova pogibelj. Kao što je kralj Ljudevit časom 
padao u naručaj svojemu lahkoumlju, tako i njegovi stališi nepo- 
kazuju nijednim svojim činom ozbiljne misli. Za spas se domovine 
nitko nestara; ali se zato tim većom revnošću tjera stranački posao, i 
to tim više, što se je približavao dan urečenoga Jurjevskoga sabora, na 
kojem se je imalo odlučiti, koja će stranka doći do gospodstva. Tko 
je imao priliku motriti tečaj ugarskih stvari, kao što ju je imao 
Burgio, nije se doista ničemu nadao od toga sabora, koji je inače 
bio zvan, da nadje način, kako da se domovina spasi. 1 Toli željno 
od mnogih očekivani sabor zbilja se sastade o Gjurgjevu. Koled- 
nici i njihovi mogući zaštitnici postigoše tom prilikom ono, za čim 
je poglavito težila tako zvana dvorska stranka: dosađanji naime 
načelnik vlade, palatin Stjepan Yerboczy, bješe sbačen i ujedno sa 
svojim tastom Mihaljem Zobom kao izdajica domovine odsudjen, a 
na njegovo mjesto opet stupi njegdašnji palatin Stjepan Bathori. 
Nu ta promjena nedonese zemlji nikakove koristi, i oni ljudi, koji 
su ju izveli, jasno pokazaše već prigodom sabora, a tako isto i 

1 O Ljudevitu i o Ugarskoj početkom travnja govore izviešća Bur<rijeva 
kod Theinera o. c. 764. 766. i 769. Izviešće medjutim na str. 766 ne- 
može biti od 14. trav. već po tom, što znamo, daje Ljudevit, koji seje po tom 
izviešću već u Budim vratio, 15. trav. još u Višegradu bio (S anudo k 18. 
svib. u mojem psepisu), odakle je isti dan prispio u Ostrogon (Chmel o. c. 1). 
Zato je posve vjerojatno, da Burgio misli na ovo izviešće u izviešću na str. 769, 
u kojem veli, daje prije pisao 18. trav. Tako isto nemože biti izviešće na 
str. 769 od 25. trav., nego je ili od 20. ili od 21. istoga mjeseca: prije 20. 
nije pisano, jer se u njem spominje list, koji je taj dan došao od Zapoljskoga, 
a moralo je biti pisano koji dan prijo 24., jer se u njem veli, da će sabor za¬ 
početi za 4 dana, i a koji znamo, daje počeo<24. trav. — Glede pape Kli¬ 
me n ta imamo uSanuda k25. trav. pismo mletač poslanika Dominika Ve- 
niera od 21. trav., koje govori’o navedenom zboru (Moj prep.); a kamo je 
Kliment pisao, vidi kod Thei n. o. c. 670. i 671, — da je pisao i Mletča- 
nom, veli se u San u d u k 12. svib. (Moj prep.). 

kašnje, da su nevriedni sebičnjaci, koji niti umiju niti hode občoj 
Stvari bolje služiti nego njihovi protivnici. U pogledu najpreče po¬ 
trebe, obrane naime domovine i u tu svrhu služečih sredstva, stvori 
sabor njekoliko nedostatnih zaključaka, a u ostalom nadjoše hat- 
vanska načela i ovom prilikom toliko privrženika, da su bila iz- 
pova primljena u saborske članke. Nu premda ugarski stališi nisu 
niti iz daleka onoga učinili, što se je od njih moralo očekivati, tq 
ipak htjedoše, da ih sviet smatra rodoljubi, koji su vazda spremni 
domovini na službu. Pošto su bili sastavljeni saborski članci, ovako 
progovori jedan od njih kralju Ljudevitu u sjajnom zboru i u pri¬ 
sutnosti stranih poslanika: Evo ti izručismo vlast tvoju kraljevsku 
i dozvolismo ti nuždna sredstva za obranu; ako ti budeš umio uži¬ 
vati svoju vlast, plemstvo ti nigda neče pokornosti uzkratiti; ako 
pako uza sve to domovinu nesreča snadje, neka nam budu nazočni 
poslanici svjedoci, da nismo mi tomu krivi. Na to pako odvrati 
kralj Ljudevit: da je pripravan sve učiniti za uzdržanje svoga kra¬ 
ljevskoga ugleda i za obranu države; nu za to da treba novaca, a 
toga neima; stališi su istina nabrojili kraljevske dohodke, ali je to 
sve neosnovano i pretjerano. On da če sve učiniti, što može, nu što 
je nemoguče, to neka se ni od njega neočekuje: zato i on prosvje¬ 
duje pred licem poslanika prijateljskih si vlasti, da neče na njega 
pasti krivnja, ako država po zlu podje. K tomu nevriednomu i ža- 
lostnomu prizoru primječuje papinski nuncij Burgio, koji mu je i 
sam bio svjedokom: Tako se je igrala ta komedija, stališi prosvje- 
dujuči proti kralju, a kralj proti stališem; ovi su potonji pako sve 
to tako udesili, da nebi sviet nje pohulio i pogrdio, ako im domo¬ 
vinu nesreča snadje. Burgio je izrekao istim povodom, koliko drži 
do izvinjavauja stališa ugarskih i do njihovih prosvieda. Stališi 
zahtievaju, veli, od kralja, da se dade na vojsku sa svojom četom, 
a kralj neima čižama, kamo li da bi imao novca za držanje bojne 
čete. Dočim pako Burgio nevidi na strani stališa nikakove ozbilj¬ 
nosti, nego mu se dapače sada pokazuje još veča razvračenost nego li 
što je prije bila, napunjuje mu se duša najgorimi slutnjami još 
s toga, što je kralj postao bezčutnim kao da je od kamena. Sam 
po sebi slab i neodlučan, a sada, u času največe ozbiljnosti, nikoga 
uza se nevideči, na koga bi se mogao s pouzdanjem osloniti, morao 
je gubiti i ono malo snage, kojom ga je narav obdarila. 1 

1 Za Jurjevski sabor g. 1526 ovo su najvažniji izvori: Burgijeva pisma i 
izviešča kod Theinera o. c. II. 767 (Pray,Ep. I. 410), 769 (glede da- 

Takovo je dakle stanje Ljudevitovoj državi, a to upravo n vrieme, 
gdje se je na nju dizala bura, koja bi joj bila zadala mnogo jada i 
onda, da ju je zatekla u najboljem redu, a sada ju je morala upravo 
upropastiti. Upravo one dane, kada su se Ugri bili sastali na svoj 
malo prije označeni sabor, diže se Sulejman iz Carigrada, da iz¬ 
vede svoju več prije zamišljenu i brižno pripravljanu osnovu proti 
Ljudevitovoj državi. Okolnosti bijahu takove, da bi bile lahko iza¬ 
zvale na veče podhvate i manje umna i smiona vladara nego li što 
je bio Sulejman. Njemu nemogaše biti nikakovom tajnom, da su 
sile hrabrenih inače Hrvata več skoro sasvim izcrpljene, a Ugarska 
da je zbog nutarnje svoje razvračenosti posve nemočna, tako da je 
on mogao upravo prezreti viesti, koje su mu se još u Carigrad do¬ 
nosile o tobožnjih bojnih pripravah na ugarskoj strani. K svemu 
tomu pako dodje još i ova po njega toli povoljna okolnost, što se 
je u kršćanskom svietu ona pogubna i dugotrajna borba medju 
Karlom V. i Franjom I. i njihovimi saveznici nakon kratke stanke 
iznova sa svom žestinom pripravljala, te usljed toga mjesto da 
budu kršćani složni i jedini proti Sulejman u, traži kralj Franjo 
proti svojemu takmacu savez i pomoć turskoga cara, moleći ga u 
pismih svojih i po poslanicih, da preko Ljudevitove zemlje, preko 
Hrvatske, provali u habsburžke pokrajine, kako da se tim načinom 
sila Habsburgovaca i njihovih saveznika podieli i oslabi. Sulejman, 
pošto je uzalud kušao, kao što smo prije vidjeli, da na to sklone 
Hrvate i kralja Ljudevita, da mu dadu prost prelaz preko svoje 
zemlje u dalje zapadne pokrajine, odluči sada u najpovoljnijih po 
se okolnostih, da će Ljudevita potražiti u njegovoj upravo zemlji 
i da će mu se tu osvetiti. U tu se svrhu pripravljaše on više mje¬ 
seci, i nakon završenih priprava diže se iz Carigrada na 23. travnja 
sa silnom vojskom od kakovih 100.000 momaka i 300 topova, koja 
se je sila zatim uz put još više povećavala. Buduć da su Mletčani 
s njim već odavna mir držali, biedili su ih sada u kršćanskom svietu, 
da su ga i oni na boj podbadali, i da su mu u to ime pomoći pružili. 1 

tuma v. prediduću bilježku), 771, 774 (da je tu datum kriv, svatko će odmah 
opaziti. To ima i Pray o. c. 230). Corp. Juriš. Kovachich, Suppl. III. 
58; Vestig. 620. Brodarić 759. Za j 151. Geor g. Si r m. 75. Pismo St. 
Verbficza Kastelanfiju G. lip. 152G u knjiž. jugosl. akad. Ka to na XIX, 
579. 

1 Hammer III. 48. 50. 54. Gevay, Gosandschaft Kćn. Ferdinanda. I. 
an Sultan Suleim. I. 1530 str. 43. Brodarić 758. 768. Neznam, odakle je 

Kada su se Ugri razilaziš sa sabora oko 9. svibnja, već im bi¬ 
jaše doglašeno, da je Sulejman pošao iz Carigrada; feašnje se do¬ 
javljivahu doduše s raznih strana takove stvari, po kojih se je 
moglo misliti, da će sultan odustati od svoje namjere, nu na 29. 
svibnja dodjoše u Budim iznova tako izvjestni glasovi o turskoj 
vojsci, da već nitko nije smio ni podvojiti o groznoj pogibelji. 
Pavle Tomori, koji je dobivao ta pouzdana izviešća ponajviše preko 
prijatelja vojvode Pavla Bakića, kada je slao u Budim svoje ulake, 
koji su onamo prispjeli malo prije spomenutoga dana, podjedno po¬ 
zivaše kralja, da što prije izadje na vojsku, te ohrabrivaše i njega 
i državljane, jer da turska vojska nije onako strašna kao što se 
čini prema broju vojnika, buduć da u njoj imade mnogo mlade i 
još neizvježbane momčadi. Kao što su ti glasovi o dolazku nepri¬ 
jatelja morali poticati kralja i njegove doglavnike na što življu 
radnju, tako ih na to isto poticaše i papa Kliment i njegov nuncij 
u Budimu, ovaj potonji naročito tim, što im je dojavio, da dolazi 
od pape nova pomoć od 50.000 dukata i da će biti odatle još i 
više pomoći, ako samo Ugri pokažu, da i oni znadu činiti, što 
vrieme zahtieva. Zbilja se je činilo, kao da je zavladala usljed uz¬ 
nemirujućih viesti nješto veća ozbiljnost na dvoru Ljudevitovu. Na 
26. svibnja piša kralj Ljudevit svojemu hrvatskomu banu, Franji 
Baćanu, da što brže pohiti k njemu u Budim, jer da mora s njim 
govoriti o načinu, kako da se obrane i sačuvaju slovinska i hr¬ 
vatska kraljevina. Na 2. lipnja pako izjavi Ljudevit u svojem vieću 

uzeo Salamon Fer. u svojem djelu: Magyarorszag a Torok hoditas korab. 
str. 73, da je poslanikom kralja Franje k sultanu bio Ivan Frankapan. — O 
Sulejmanovih pripravah za vojnu ima zanimivih viesti u listovih mlefc. posla¬ 
nika Petra Žena i Petra Bragadina od 10. 11. 16. i 30. trav. 1526, što ih 
je ubilježio Sa nudo k 29. svib. (Moj prep.). U listu P. Žena od 11. trav. 
kazuje se, kako su bili dovedeni u Carigrad njeki ugar. sužnji, a od njih je¬ 
dan „. . . examinato diče, Hongari li šarano contra (t. j. proti Turkom) 1 
vayvoda con persone 15 m., ii Carabodam 3000, Hongari 48 m., in tutto 80 
milia persone a cauallo. Tamen questi(Turci) vanno a ditta impresa tanto piu di 
bona via non stimandoli“. -- Mlet. poslanik u Njemačkoj Carlo Contarini piše 
iz Tubinga 2. svib., pošto je rekao, da se je čulo za sultanovu vojnu: „... 
Questi di qui dicono, e sta opera dila Sria. nostra, siche questi par mal satis- 
fati dila Sria. nostra...(Sanu do k 11. svib. u mojem prep.), a tako se 
isto i posije tuži mnogo puta, da je u Njem. jako omražen, n. pr. u pismu od 
13. kolov. (kod Sanuda k 31. kolov. Moj prep.); a kako je njemu bilo u Nje¬ 
mačkoj, tako je bilo drugim Mletčanom u Ugarskoj, kao što se n. pr. razabire 
iz pisma Ljud. Morilla iz Budima 7. kolov. (Ib. k 18. kolov. Moj prep.). 

u prisutnosti papina, Ferdinandova i Sigismundova poslanika, da je 
pripravan pođi na vojsku, ako mu se samo dadu za to potrebita 
sredstva, — na što je uzeo rieč Burgio, te je sklonio svojimi opo- 
menami i svojim primjerom njeke od prisutnih velmoža i prelata, 
te su obećali kralju priličnu pomoć, pri čem se je nadbiskup Szal- 
kan još najvećma odlikovao. Burgio se boji medjutim, da će pre¬ 
kasno doći i to, što je ovom prilikom obećano, i što je naumio 
dobaviti kralj i supruga mu, te da će se moći raditi u istinu samo 
s onim, što je papa dao. Za novce papine najimaše Burgio bojnu 
čeljad poglavito u Moravi i u Slezkoj, kralj Ljudevit pako šilja,še 
opetovano svoje poslanike k vladarom svojih čeških zemalja, da 
mu odatle dobave što izdašnijih potnoći, u koje se je sve jako 
mnogo uzdalo. U smislu zaključaka prošloga sabora razposla zatim 
kralj Ljudevit svoja pisma na sve strane svoje kraljevine, u kojih 
je naredjivao, da se svatko nadje po svojoj dužnosti do 2. Srpnja 
u Tolni, kamo da će i on prispjeti do toga roka sa svojom četom. 1 
Buduć pako da se kralj niti ganuti nije mogao bez dovoljnih nov¬ 
čanih sredstva, pak buduć da se do toga nije moglo doći niti pu¬ 
tem poreza, kojih je vrlo malo utjecalo u kraljeve blagajne, niti 
rodoljubivimi prinosi pojedinaca, koje je Burgio Ugrorn toliko puta 
toli živo preporučivao, to se sada u skrajnjoj nuždi latiše sredstva, 
koje u drugih okolnostih nitko nebi bio smio predložiti: odredjeno 
bješe naime s privolom najviše crkvene vlasti, da se upotriebi za 
bojne potrebe dio crkvenih dragocienosti i novaca. To što je bilo 
odlučeno glede Ugarske, protegnu kralj Ljudevit za boravljenja Ba- 
ćanova u Budimu i na svoju slovinsku kraljevinu, te odredi zagre¬ 
bačkoga biskupa Šimuna, da upravlja svim tim poslom. Vele je 
značajno za ovo vrieme, što suvremenici biede njeke visoke osobe 
u Ugarskoj, da su za se grabile i ovim putem dobavljeni novac, 
koga u ostalom nije bilo vrlo mnogo, jedno zato, što se nije sa¬ 
kupilo mnogo zlata i srebra, a drugo još i za to, što već nije bilo 
vremena, da se i sabrani kov razkuje u novce. 2 

1 Burgijeva pisma kod Theinerao. c. II. 767. 771. 774. 776. 778. 
779. Engel, Mon. Ung. 198. Palack^ o. c 507. Ljudevit, pismo banu 
Bacanu kod Ko vach i eha, Mon. Batthyan. br. LVII. 

2 Burgio ib. 766. 769. 776. 781. 782. 787. Pray , Ep. I. 246. 250. 
252. Engel, Mon. Ung. 199 i si. Brod ari ć 759. Ka to na XIX. 623. 
Pismo kralja Ljudevita banu Baćanu 24. srp. kod Ko vachicha u naved. 
rukopisu br. LXVI. Pray, Annal. V. 97. Georg. Sirm. 111. 113 do 
118. 

Ljudevitu je tako malo pritjecalo novca iz toga jednoga izvora 
kao što i iz drugih (— i Dubrovčani su mu u tih dnevih izplatili 
zadnju zaštitninu —), a potreba je bilo tako mnogo. Najprije je 
valjalo paziti na one predjele, gdje je imala turska sila ponajprije 
provaliti; ali i tu se je tako malo činilo, da su gradovi, kanoti 
Titelj, Ilok i dr. ostavljani bez i jednoga plaćenoga momka, dok 
nije i opet Burgio pružio njeku pomoć. Isto je tako bilo važno za 
kraljevu vladu, da naša ovamo krajina sa svojimi prevažnimi po- 
graničnimi gradovi nebude zapuštena. Posliednji je ugarski sabor 
doduše izrekao (čl. XII.), da slovinska kraljevina ima svoju obranu 
urediti sama po svojem zakonu i običaju; nu buduć da je ta kra¬ 
ljevina bila i s ostalom hrvatskom zemljom predstražom i za 
Ugarsku, to su odatle nastajale za kraljevu vladu velike dužnosti, 
kojim je ona medjutim i na toj strani slabo mogla odgovoriti. 
Mnogo se je iskalo od kralja Ljudevita: jer je valjalo njekim se 
odužiti za starije službe, kanoti Ivanu Torkvatu Karloviću, Krsti 
Frankapanu i Stjepanu Deshaziju; drugim je opet trebalo dati 
plaću za službu, koju su i sada činili, kanoti banom jajačkim 
Ivanu Horvatu Sedlaku i Nikoli Biletfiju, zatim kapitanu Petru 
Kružiću, Nikoli Zrinjskomu, Petru Kegleviću, Mirku Bradaču, 
Ivanu Tumpiću, biskupu i opatu Andriji Tuškaniću i dr.; napokon 
i poglavito je trebalo dovoljno oskrbiti prevažne gradove, kao što 
je Jajce, Klis. Njekim 'od tih različitih zahtieva nije se upravo ni¬ 
kako zadovoljilo, a za njeke je nješto učinjeno u sasvim nedovoljnoj 
mjeri. — Petar Kružić bješe odpravljen iz Budima, da čuva po¬ 
vjereni si Klis, koji je bio u ostalom iznova i papi preporučen, a 
za njegova druga Grgura Orlovčića bješe odlučeno, da mu se ima 
Senj oduzeti. 1 

U Ugarskoj se pokazuju to doba na sve strane velike nevolje, 
najvećom ipak nesrećom bijaše po nju, što nije imala muža, koji 
bi bio umio narod iz mrtvila probuditi i koji bi ga bio listom 
digao na oružje, da brani svoju otačbinu. Palatin Bathori nikada 
se nije proslavio na junačkom polju; Zapoljski je imao doduše 
velik broj privrženika, ali niti za njegovu vojevodsku vještinu nije 
bilo odličnih dokaza, a osim toga je od njega zazirala vlada Lju- 
devitova kao od najpogibeljnijega si neprijatelja, te su se sada već 

1 Rad VII. 263. Burgio kod Theiner. 771. (str. 774). 774. (str. 776 ). n 
779. (str. 780). 781. (str. 782). Engel, Mon. Ung. 191. i si. Sanudo,' 
Ark. VIII, 235. i 236. listovi o stanju Senja. 


Digitized by 


Google 



209 


o njem pripoviedale takove stvari, koje su na-nj bacale sumnju, da 
je upravo s Turčinom u dogovoru; Pavle Tomori napokon i sam 
je priznavao u svojoj čednosti, da nije dorasao večim bojnim pod- 
hvatom. Burgio nepoznaje ni jednoga Ugrina, koji bi bio kadar 
voditi kakovu četu, kamo li cielu vojsku, a u kraljevu vieču, veli, 
neima ni jednoga člana, koji bi bio vidio gol krvlju omašten mač. 
U takovu stanju stvari, gdje se je na toliko bio medju Ugri iz¬ 
gubio bojni duh i bojna vještina, nebijaše ine pomoči, nego da se 
drugdje potraži muž, komu bi se povjerilo glavno zapovjedničtvo 
nad ugarskom vojenom silom. Na to pozivahu Ugri Nikolu Salma, 
proslavljenoga junaka, i našega Krstu Frankapana; Salm međjutim 
neprimi namienjene si časti t izgovarajući se na svoju starost i bo- 
lešljivost, Frankapan pako oklievaše sa svojim odgovorom, ili zato, 
što još nije bio prebolio zadane si u Budimu rane, ili pako zato, 
što nije mogao vjerovati, da bi se dala u Ugarskoj sastaviti vojska, 
koja bi bila kadra častno se ogledati s izvrstno uredjenom vojskom 
Sulejmanovom. Buduč da je Burgio znao za Salmov odgovor več 
19. lipnja, to bi se zbilja moralo vjerovati, da je bilo odlučeno, 
da se ima pozvati Salm i Frankapan, ili več prigodom Jurjevskoga 
sabora, kao što veli Brbdarič, ili svakojako skoro posije toga. 1 

Ugarska dakle neima još čovjeka, koga bi sve sliedilo s pouz¬ 
danjem kao vodju u odlučni boj, — a taj se je boj sve više pri¬ 
micao, kao što o tom sada več nitko nije mogao dvojiti. Do 20. 
lipnja znalo se je u Budimu, da je dio turske vojske dopro več do 
Biograda, a i sam sultan da je s ostalom vojskom samo za njekoliko 
dana puta od toga grada odaljen. Po tom je bilo svakomu jasno, 
kako se je približila grozna pogibelj. Tomori je zahman vapio, da 
mu je kakovih 4000 pješaka i 10.000 konjanika, jer da bi se pod- 
uhvao s takovom vojskom zapriečiti Turkom prelaz preko Save; 
ali njegov je vapaj ostao uzaludan, te se je sada morao još tim 
tješiti, što je bar Sava učinila svoju dužnost, razorivši moste, preko 

1 Koga bude volja tragom ići za sumnjami, što no se pobudjuju proti Za- 
poljskomu, neka za ovo vrieme prouči Burgijeva pisma od 13. i 18. lip. kod 
Tbeinera o. c. 779. 781. Tu, paku pismu od 24. lip. (ib. 783) naći će, 
dasuiVerbocza biedili, da kupi vojsku, kako bi se opet dokopao pala- 
tinske časti, a sve u sporazumku sa Zapoljskim, a tako se isto baca sumnja 
na njeke velmože u čeških zemljah, da rade zajedno sa Zapoljskim o nevjeri 
(ibid. 784). —- Glede Krste Frankapana poglavito su viesti u Burgijevih pi- 
smih (ibid. 779 i 782), zatim kod Brodarića 759 sravni sa 764. Vidi i 
Istvanfija 73. 

14 

kojih je dušmanin već namjeravao prevaliti u našu zemlju. 1 Du- 
šmanin stoji već na medji, pripravan, da ju čas prije prekorači, a 
mi neimamo ovdje, veli Burgio, ni jednoga broda na Dunavu, ne- 
imamo ni jednoga topa; kralj nebi bio mogao odpraviti svoga 
ulaka k Tomoriju i k palatinu, da mu ja nisam dao za to nuždna 
novca; viećnici kraljevi trate ciele dneve u prepirkah, pak ako 
napokon što i zaključe, neima ga, tko bi zaključak izveo; kralj 
nit negovori o pogibelji, niti je pravo nepoznaje, spava do podneva 
i onda istom ide u vieće, ali i tada ostaje nemoćan, jer u nikoga 
neima pouzdanja. Burgio sam radi o tom, da sakupi za papin novac 
vojske do 5000 momaka, vlada pako kralja Ljudevita kuša još zadnja 
sredstva, kako bi se narod u što većem broju na oružje digao i 
kako bi se iz kršćanskoga svieta dobavilo što više pomoći. Na 19. 
lipnja bješe zaključeno, da se po starom običaju krvav mač nosi 
po županijah od mjesta do mjesta, te prema tomu zaključku bjehu 
zatim razaslana kraljevska pisma na sve strane. Takovo pismo dobi 
i ban hrvatski Franjo Baćan i njeki od naših velmoža i prelata. 

Od kršćanskih knezova, koje je Kliment pozivao na pomoć kralju 
Ljudevitu, dosad se bješe odazvao jedini portugalski kralj, odaslavši 
u Ugarsku poslanika svoga i nješto novca; buduć pako da se je i 
u Ugarskoj znalo već oko 20. lipnja za ligu, koja se je priprav¬ 
ljala proti caru Karlu, to se je sada moglo još manje računati na 
kakovu pomoć od prvih upravo vladara kršćanskih. Nu pri svem 
tom upravi Ljudevit 21. lipnja jednaku molbu na englezkoga kralja 
i dužda mletačkoga, a valjda i na druge poglavite kršćanske vla¬ 
dare, osobito pako na papu Klimenta, komu veli u svojem pismu, 
da se u njega više uzda nego u sve ostale vladare. Njekoliko dana 
prije toga bješe Ljudevit odpravio u Njemačku Tomu Nadažda, da 
traži pomoći od Ferdinanda i od njemačkih knezova i stališa, koji 
su se bili sastali na svoj sabor u Speier. Nadaždu bješe medju 
inim i to naloženo, da nastoji dobiti za Ugarsku kao vojevodu za 
nastajuću vojnu ili Salma, ili pako Krstu Frankapana. 2 

Veće smo prije vidjeli, da se je znalo punom izvjestnošću, da će 
Turci prevaliti od Biograda na sriemsku stranu; nu uza svu tu iz- 
vjestnost neima Tomori, koji je morao Turkom zapriečiti prelaz preko 

1 Theiner o. c. 779 i si. Slav. Mer. 593. 

2 Theiner Mon. Hung. II. 673. 781. 782. 783. (S ovim potonjim mje- ' 
stom, na koliko se tiče cara Karla, srav. Thein. o. c. 671. i Mon. Hung. 
Hist. Dipl. I. 35). En gel, Mon. Ung. 223 i si. — Da se je krvav mač nosio 

Save, ništa više nego 1000 konjanika i 500 pješaka, a sriemski gra¬ 
dovi stoje ili prazni, ili slabo oskrbljeni. Već početkom lipnja bilo 
je doduše zapoviedano palatinu Bathoru, da podkriepi Tomorija no- 
vimi četami, a kada se je čulo zadnjih dana toga mjeseca, da Turci 
već prelaze preko Save, iznova su mu slane naredbe, da diže plemstvo 
i da barem na Dravi Turke zaustavi, kada im se nije mogao za- 
priečiti prelaz preko Save. Nu sve su te zapoviedi ostale bez ko¬ 
risti, jer se plemstvo nije hotjelo oružati i dizati, dok mu nedodje 
glas, da se je kralj glavom na vojsku zaputio. 1 

Dočim je plemstvo bezsvjestno vrieme tratilo, držeći se svojih 
starih povlastica, medjutim je turska vojska sve dalje napredovala 
prama svojemu cilju. Veliki vezir Ibrahim, napried odaslan od 
Sulejmana s dielom vojske, stajaše već zadnjih dana lipnja pod 
Biogradom, a zatim predje prvih dana sljedećega mjeseca bez 
ikakova odpora na našu stranu, te se utabori kod Zemuna. 
Medjutim prispješe u turski tabor i bosanske i hercegovačke čete, 
kojimi je bila pomnožana i onako golema turska vojska. Napokon 
dodje i sam Sulejman, te se stavi početkom srpnja u Biogradu, da 
tu slavi svoj bajram, zadovoljan budući s pripravami za vojnu, na 
koju se je bio zaputio. Ibrahimove čete, što-no su bile prešle na 
našu stranu, povećane još Bali-begovom četom, ostadoše za njeko- 
liko dana na miru; nu već 9. srpnja mogoše ih vidjeti iz Petro- 
varadina, gdje se približaju k tomu gradu, a još prije nego što su 
se dale na obsiedanje i jurišanje toga prevažnoga grada, počeše 
one redom uzimati slabo ili nikako oskrbljene sriemske gradove i 
gradiće. 2 

i po slovinskoj zemlji, veli naročito pop Stjepan Posedarski u svojem pismu 
kod Sanuda, Ark. VIII. 241, a kada je to bilo, kazat će nam se kašnje. 
Ljudevit, navedeni listovi jesu : kod Theinora, Slav. Mer. 593, u Mon. 
Hung. Hist Dipl. V. 75 i kod Sanuda k 20. i 22 srpnja (u mojem prep.). — 
Glede njem. sabora i Nadaždova poslanstva v. Bu choltza II. 366 i si. Ranke 
o. c. II. 249 i si. Engel o. c. 208. (srav. Th ein. o. c. II. 788); napokon 
spadaju ovamo listovi mlet. poslanika Contarina iz Speiera 26. i 30. lipnja 
kod Sanuda k 14. i 20. srpnja (u mojem prep.). 

1 Burgio kod Thein. o. c. 783. i si. Brodarić 759. 761. Engel, 
Mon. Ung. 224. 

2 Burgijeva pisma kod Theinera o. c. 783. si. do 788. Ovamo ide i 
ono Burgijevo pismo, što ga je Theiner stavio posije Campeggijevih izviešća 
na str. 714 i koje je pisano sjegurno posije Burgijeva pisma od 10. srpnja 
(ib. 787); nadalje spada ovamo pismo Tomorijevo kralju Ljudevitu iz Petro- 
varadina 25. lipnja, koje je umetnuto u Sanud. izvorniku k 27. srpnju, i 

To napredovanje dušmana bješe povodom, te se je opet nješto 
učinilo od Ljuđevitove strane za pospješenje bojnih priprava toli u 
Ugarskoj, koli u Hrvatskoj. Što se tiče naše domovine, to bješe 
več za Bačanova boravljenja u Budimu uglavljeno, kako če ban, 
kada se vrati u svoju banovinu, Hrvate na oružje dizati, te kralj 
Ljudevit svjedoči kašnje (u pismu od 24. srp.) banu Bačanu, da je 
marljivo radio oko izvedenja danih si naloga. Medjutim banove pri¬ 
prave bijahu preneznatne prema golemoj pogibelji, koju je valjalo 
odvratiti: zato odasla Ljudevit na 13. srpnja k banu Bačanu i 
k slovinskim stališem kao svoga poslanika biskupa i opata Andriju 
Tuškaniča, uručivši mu svoje kraljevsko pismo, u kojem veli, da 
če do koji dan i sam izači na vojsku; zatim zapovieda stališem, 
da se svaki njih na vojsku pripravi i da naoruža petinu svojih 
podložnika ili još i više, jer da je pogibelj, koja grozi jednakim 
načinom svim njegovim kraljevinam, tako velika, da mu je nuždno 
potrebita pomoč slovinske kraljevine. Nedvoji Ljudevit o vjeri svo¬ 
jih slovinskih stališa, ali zato ipak ovlaščuje svoga bana, a njihova 
vojevodu, da najstrožije postupa, ako se nadje medju njimi koji 
neviernik ili neposlušnik. Njekoliko dana kašnje (10. srpnja) piša 
Ljudevit opet banu Bačanu. Tu poziva svoga bana, da se strpi za 
novce, koji su mu bili naznačeni u ime plače i to kod zagrebač¬ 
koga kaptola; buduč naime da je kaptol izjavio, da neima u spravi 
nikakovih novaca, jer što je toga i bilo, to da je njegda odnio 
Toma Bakač, — buduč nadalje da kaptol toliko troška ima za svoja 
tri grada preko Save i Kupe i za utvrdjenje svoga mjesta u Za¬ 
grebu : zato, veli kralj, neče biti druge pomoči, nego da se ban 
strpi, dok se neskupi što crkvenih dragocienosti, od kojih če moči 
biti namiren; u tu svrhu pako opominje Ljudevit Bačana u drugom 
listu (od 17. srpnja), da bude na pomoč biskupu Šimunu, koji je 
imao crkveno blago pobirati, a u tom je poslu nailazio na odpor 
mnogih crkvenjaka. Još poziva Ljudevit bana Bačana (17. srp.), da 
preuzme od Ivana Taha grad Bihač, kako je to bilo več u Budimu 
ugovoreno, te je zato ban u to ime več i nješto novca dobio. 1 — 

pismo Antonija di Zuane iz Budima 11. srpnja kod Sanuda k 22. srp. (Moj 
prep.), napokon pismo Ljudevitovo banu Bacanu 13. srp. kod Kovachicha 
u navod, rukop. br. LXII. 

1 Ljudevit, pisma kod Kovachicha u navod, rukop. br. LXII—LXVI. 
Chmol o. c. 46. o zanemarenju Bihća. San u do biljoži k 28. lip. mlotač, 
viosti o kraljevoj zapoviedi (Moj prop.). 


Digitized by 


Google 



213 


Kao što je kralj Ljudevit pozivao slovinske stališe, da se na rat 
pripravljaju, isto se je tako uzdao i u stališe svoje hrvatske kra¬ 
ljevine, kako ju u to doba pojimaju i nazivaju, da će mu i oni u 
pomoć priteći. Djelovanju medjutim njegova bana na toj strani ne- 
ima sada nikakova traga, nego taj dio našega naroda i u ovoj 
kobnoj dobi ide svojim putem, više se obazirajući na nadvojvodu 
Ferdinanda nego li na kralja Ljudevita, a tako isto u življih od- 
nošajih stojeći prama Ferdinandovu vojevodi i zapovjedniku nje¬ 
govih plaćenika u Hrvatskoj, vitezu Nikoli Jurišiću, nego li prama 
Ljudevitovu namjestniku, banu Baćanu. Ti naši Hrvati pripravni 
su doduše i voljni sliediti poziv svoga kralja; nu buduć da su 
mnogi od njih već dulje vremena stali na plaći Ferdinandovoj, 
braneći i svoju i njegovu zemlju, i buduć da sami nisu imali 
nuždnih novčanih sredstva, zato i sada zahtievaju, da ih Ferdinand 
sa svojom plaćom odašalje u pomoć kralju Ljudevitu. S takovim 
svojim zahtjevom poslaše oni k Ferdinandu, iliti pravije govoreći 
k njegovim austrijskim namjestnikom, kao svoga poslanika plemića 
Bernarda Tumpića, komu su u tu svrhu dali svoja vjerodajna 
pisma i potrebite naputke (knezovi Ivan Torkvat Karlović, Vuk i 
Jure Frankapan i Stjepan Blagajski na 16., a sve krvatsko plem¬ 
stvo na 18. srpnja). Nu već Nikola Jurišić svjetovaše Ferdinanda, 
da ne privoli na želju hrvatskih knezova i plemića, i to s toga 
razloga, što bi se u Ugarskoj slabo cienila Ferdinandova zasluga, 
da joj pruži pomoć tim načinom, pošto su Hrvati i onako dužni 
dići se na oružje na rieč svoga kralja. Jurišićeva mnienja bijahu i 
Ferdinandovi namjestnici, samo što su za to naveli drugi razlog. 
Ferdinand, vele oni, nemože dići iz Hrvatske svojih plaćenika: jer, 
da to učini, mogao bi Turčin provaliti, te poharati ili i podjarmiti 
i Hrvatsku i njegovu zemlju; ako pako na njegovoj plaći stojeći 
hrvatski knezovi i plemići ostanu na svojem mjestu, bit će zemlja 
s te strane sjegurna, a po tom će se podjedno učiniti usluga i 
Ljudevitu i njegovim narodom. Nu ako bi ipak koji od plaćenika 
Ferdinandovih u Hrvatskoj hotio poći u kraljevu vojsku, to mu 
budi prosto, nu neka ide na svoj ili na kraljev trošak, i mjesto 
takovih plaćenika neka se drugi odmah nadju, naročito pako neka 
Jurišić nastoji dobiti na Ferdinandovu službu kneza Karla Blagaj- 
skoga i opata Andriju Tuškanića. Takov odgovor dobi Tumpić na 
8. kolovoza, pošto je sve upotriebio, kako da što življe izkaže 
s jedne strane veliku nevolju Hrvata, a s druge pripravnost nji- 

hovu, da poteku na pomoć kralju Ljudevitu, budući u ostalom 
uviek voljni poslužiti Ferdinandu proti svakomu njegovu neprija¬ 
telju. Tumpiću se je činilo, da ga nisu u svem pravo razumjeli 
Ferdinandovi namjestnici, zato se je još jednom na nje obratio; ali 
ni tim putem nije mogao u ničem promieniti sadržaj dobivenoga 
odgovora. 1 — Ovo moje pripoviedanje, u kojem sam morao zbog 
suvislosti stvari nješto dalje posegnuti, jasno nam kaže, kako je 
Ferdinand namjeravao upotriebiti naprama turskoj pogibelji ono malo 
sredstva, što mu ih je jošte ostajalo uza ostale poslove, u koje su 
ga dovodile što njemačke stvari, što pako i poglavito interesi nje¬ 
gove kuće, koje je brat mu Karlo s mačem u ruci zastupao i iz- 
vadjao i poradi kojih je i on sam morao upravo ovo kobno doba 
svoju pažnju i silu na više strana dieliti. Svakomu će se pako, tko 
me pomno sliedi u ovom mojem razlaganju, pri tom sama sobom 
nametnuti misao: što V da bi bili Hrvati učinili u nastajućih kob¬ 
nih dnevih, da je bilo njihovoj hrabrosti i spremnosti na boj iz¬ 
dašne pomoći u onom, česa su bili lišeni tako dugo boj bijući za 
svoju postojbinu i za susjede svoje! 

Osim onoga, što je Ljudevit činio na glas o turskom napredo¬ 
vanju u našoj zemlji, zabilježiti nam je ovdje još više toga. Sliedeć 
savjet svojih pouzdanika naloži Ljudevit vojvodi Zapoljskomu, da 
u savezu s vlaškim vojvodom Turkom za ledja zadje; ali skoro 
zatim odasla k njemu drugoga poslanika, po kojem mu je zapo- 
viedao, da se okani svakoga inoga posla i da odmah poteče sa 
svojom vojskom onamo, gdje bude kraljevski tabor. Zatim nastojaše 
Ljudevit o tom, da se Tomoriju pošalje pomoć pod vojevodstvom 
Ambroza Sarkanja; nu buduć da Burgio nije mogao odmah sasta¬ 
viti vojske za to potrebite, zato ostade i ta sada neizvedena. Dočim 
na taj način na Ljudevitovoj strani još neima nikakova pravoga 
života, te Burgio može još 16. srpnja pisati, da do toga dana ne¬ 
ima u Ugarskoj nikakovih priprava, medjutim bješe vezir Ibrahim 
već uzeo na juriš varoš Petrovaradinsku (15. srpnja). To- 
mori, koji je kušao Turke suzbiti pomoćju svoje male vojske i 

1 Za Tumpićevo poslanstvo i što je s njim u savezu izvorom su pisma 
kod Chmela o. c., i to: najprije vjerodajna pisma br. III. i V., zatim 
očitovanja Tumpićeva i hrvatskih knezova br. XIII.; nadalje Tumpiću dano 
pismo Stjepana Blagajskoga br. IV, Ivana Torkv. Karlovića br. XIV. i Ni¬ 
kole Jurišića br. II. Na dani odgovor spada br. VI. do VIII., a na Tumpi¬ 
ćevo opetovano nastojanje br. IX., zatim XI. pak X. 

svojih do 40 nasada, povuče se sada sa svojom četom u Bačku, a 
Turci počeše odmah grad Petrovaradinski sa svih strana obsiedati 
i biti svojimi velikimi topovi. Tomori uvidjaše, da sam nemože 
spasiti toga vele važnoga mjesta, ali zato poruči kralju, da bi se 
ono moglo spasiti, da se nadje za vremena vojske 10 do 12 hiljada. 1 
Glas o obsiedanju grada Petrovaradina i ta poruka Tomorijeva bi¬ 
jahu u toliko od odlučne važnosti, što je kralj Ljudevit napokon 
odlučio posije toliko oklievanja, da če poči iz Budima na vojsku, 
nebi li tako svojim primjerom i plemstvo digao, koje se je dosad 
uviek na njega izgovaralo. Onaj isti dan, kada se je na vojsku 
spremao, piša Ljudevit papi Klimentu, da mu što brže pošalje još 
novčane pomoći, uvjeravajući papu, da se u njega više uzda nego 
u sve ostalo kršćanstvo; a da namiri svoje najveće potrebe, uzajmi 
taj isti dan od Szerenčeša 10.000 for. 2 

Prije nego li podjem sliediti Ljudevita na njegovu putu, dvie 
mi je u kratko ovdje spomenuti. Burgio kazuje, da je Tomori već 
sada poručivao kralju po‘bosanskom biskupu Jurju, — onom istom 
ulaku, koji ga je imao izviestiti o stanju Petrovaradina, — da bi 
valjalo tražiti mir od Sulejmana, pak ako to nebi moglo inače 
biti, da bi se u tu svrhu morao silnomu neprijatelju danak obe¬ 
ćati. K toj svojoj viesti, koja, kako se tu daje, neima druge po¬ 
tvrde, nu koju zbog te okolnosti nipošto nemoramo zabaciti, do¬ 
daje medjutim i sam Burgio ovu primjetbu: da ugarska vlastela 
ni sada nesmiju izaći pred narod s takovim predlogom. Druga se 
tiče pape Klimenta. Motreći Kliment strašnu nevolju Ljudevitovu, 
a dobro znajući, da se nemože očekivati znatna pomoć iz svieta 
kršćanskoga, nalaže svojemu nunciju na Ljudevitovu dvoru, da se 
zaputi u Poljsku, nebi li barem odatle, od strica Ljudevitova, koja 
pomoć došla. Prigovor, da to nije moguće poradi sklopljenoga mira 
medju Turci i Poljaci, suzbija Kliment unapried tim, da Turčin 
nikomu nedrži zadane. rieči, da već i Poljakom grozi tatarskom 
provalom i da će propast Ugarske imati pogubnih posljedica 
i za Poljsku. Burgio medjutim, kako je inače svjestno vršio sve 
naloge, ovaj put ostade u Budimu: jer da je već i kasno ići u 

1 Brodario 762. Hammer III. 56. Burgio kod Theiner o. c. 788. 
do 792. 

2 0 oklievanju Ljudevit, i njegovih razlozih govori Burgio ih. 783. 84. 88. 
i Monum. Batthyan. kod Kovachichabr. LXII. — Za ostalo: Theiner 
o. c. 674 i Mon. Hung. Hist. Dipl. I. 35. 

Poljsku i da se sva ta stvar nebi dala izvesti sa čašću papinske 
stolice. 1 

Kralj Ljudevit pod je iz Budi ma na 20. srpnja, imajući 
vojske nješto preko 3000 ljudi, u kojem se broju nalazi i Szal- 
kanova četa i ona čeljad, što ju je kraljica najmila u čeških zem¬ 
ljak. Prvi dan dodje kralj u E r d, i tu se stavi sa svojom pratnjom, 
u kojoj je bio naročito Szalkan, zatim Brodarić i palatin Bathori: 
jer je namjeravao po malo postupati prama Tolni, sve se uzđajući, 
da će mu medjutim prispjeti pomoći, kojim se je izvana nadao, 
osobito pako iz čeških zemalja, i da će se još većma dizati njegovo 
ugarsko plemstvo i hrliti na odredjeno mjesto. Na 24. srpnja svrati 
se Ljudevit na otok Cepel i tu se oprosti s kraljicom Marijom, 
koja se je zatim vratila sa svojom pratnjom u Budim. Boraveći 
jošte u Erdu piša Ljudevit dva pisma banu Baćanu: u jednom mu 
obznanjuje, da je zagrebački biskup javio, da želi glavom doći 
ka kralju; to da mu nije zakraćeno, nu da mu je podjedno na- 
loženo, da svoju četu, koju mora držati kao biskup, u Hrvatskoj 
ostavi; u drugom pako pismu odgovara Ljudevit svojemu banu na 
pitanje, kamo bi imao privesti svoju vojsku. U tom pogledu veli 
Ljudevit, da je mnienje njegova vieća, da bi Baćan imao svoje 
čete povesti prama Valpovu, jer se vidi iz svega postupanja Sulej- 
manova, da je odlučio upravo na Ugarsku navaliti; ako Baćan 
dodje k Valpovu, lahko će mu biti odatle preći ka kralju, koji i 
sam ide prama Tolni. Nu premda kralj sada tako piše i premda je 
već prije slao slične poruke po Andriji Tuškaniću i Ambrozu Ke- 
ceru, to ipak prepušta razsudbi Baćanovoj i njegovih Hrvata, da 
odluče, kamo će krenuti, samo da bude stvar tako udešena, da 
uzmognu priteći ka kralju, kada ih pozove. U tom istom pismu 
poziva još Ljudevit bana Baćana, da dade one poznate nam na¬ 
sade Stjepana Deshaza prenieti iz Save u Dravu, jer da će tu bolje 
rabiti Hrvatom. Iz Erda je i Brodarić pisao papi Klimentu, a iz 
njegovih se rieči lahko razabire, s kakovimi je slutnjami stupio u 
pratnju kraljevu, dočim veli, da Ugarsku može samo Bog spasiti 
ili kakov slučaj po božjoj volji. 2 Iz Erda podje Ljudevit malo dalje 

1 T heiner o. c. II. 789. 794. Pray, Ep. I. 260. 

2 Burgio kod Thoinera o. c. II. 788. 789 (Ovo potonje ima i Pray, 
Ep. I. 263, ali s krivim datom). Pismo Brodarićevo Klimentu VII. kod 
The ine ra II. 674 (Veli se, da je pismo pisano 27. srpnja ; nu taj je datum 
malo sumnjiv, jer ako je Ljudevit bio još 27. srp. u Erdu, malo ostaje vremena 

do mjesta Erči, gdje je opet postao; ali mu se tu nitko nije 
pridružio osim Andrije Bathora. Na 31. srpnja nalazimo ga u 
Adonyu, odakle je pisao banu Baćanu, da što brže digne vojsku 
hrvatske i slovinske kraljevine i s njom da poteče, kako mu je već 
prije bilo naloženo, prama Valpovu. Da se narod što brže diže i u 
što većem broju, zapovieda kralj Baćanu, da dade nositi po kralje¬ 
vini krvav mač; zapovieda mu nadalje, da se ne oruža, kao što je 
prije bilo rečeno, samo petina plemićkih podložnika, nego polovica; 
a da bude još više vojske, nalaže kralj, da se moraju dići i okuženi 
ljudi (pestilentici — o kojih u ostalom nenalazim drugih viesti), nu 
tako, da se u taboru s drugim narodom nepomiešaju; napokon zapo¬ 
vieda, da se ban dogovori s biskupom zagrebačkim, na koji bi se na¬ 
čin mogla dobiti bojna pomoć od istih župnika i redovnika. Prema 
tomu, što je kralj Ljudevit naredjivao svojemu banu, upravi on 
isti dan svoje kraljevsko pismo i na stališe hrvatske i slovinske 
kraljevine, u kojem ih je pozivao, da se dižu i da sliede svoga 
bana. 1 Iz Ađonya dodje Ljudevit uDuna Pentele, a odatle u 
Foldvar. Tu ga zateče poslanik vojvode erdeljskoga, koji je za- 
htievao na ime svoga gospodara, da mu se već jednom točno kaže, 
što ima činiti, jer da je dosad dobio više naloga, medju kojimi 
neima nikako va sklada. Kralj se usljed toga razgovori sa svojimi 
savjetnici, i zatim vrati Zapoljskomu njegova poslanika s nalogom, 
da bez ikako va oklievanj a svoju vojsku povede u kraljevski tabor. 2 
Boraveći kralj u Foldvaru, dodje mu glas, da je pao Petrov a- 
radin. Dvanaest dana trajaše obsied&nje toga grada; dva juriša 

do 31. srpnja, kadno ga nalazimo u Adonyu, kamo je dospio bivši, kao što 
veli sam Brodario, „multis diebus“ u mjestu Erči. Po toj mojoj primjetbi 
trebat će podjedno stegnuti boravljenje kraljevo u Erči proti kazivanju Bro- 
darićevu na manje dana). Brodarić 762. Listovi Baćanu od 24. srpnja 
kod Kovachicha u naved. rkp. br. LXVI i LXVII. Ge org. Sir m. 117. 
Palack y o. c. 511. 

1 Brodarić 762. Kovachich u naved. rukop. br. LXVIII. i LXIX. 

2 Brodarić 762. Nezna se točno, koji je dan Ljudevit u Foldvar došao; 
zna se medjutim, da je 31. srp. bio u Adonyu, a 5. kolov. u Pakšu (Kova¬ 
chich u naved. rkp. br. LXX), dakle je u Foldvaru svakako bio prvih dana 
kolovoza. Ovo priinietih u kratko naprama onim magjarskim historikom, koji bi 
htjeli Zapoljskoga tim obraniti, da su mu davani protuslovni nalozi i da je zad¬ 
nji nalog naročito tako kasno dan, da ga Zapoljski već nije mogao izvesti, — 
k čemu još to samo primjećujem, da je Zapoljskomu već prije bilo naloženo, 
da se ima uputiti ka kralju, i da se je zadnji k njemu odpravljeni kraljev 
poslanik već oko 20. kolovoza ka kralju povratio (Brodarić 766). 

bjehu junački odbijena, ali napokon na 27. srp. provali neprijatelj u 
grad, koji niti nije bio dosta čvrst, niti nije imao dovoljne posade. 
Vitežki branitelji izginuše do neznatnih ostanaka, koji su živu glavu 
iznieli. Sulejman, koji se je i sam bio približio bojištu, proglasi 
sada medju svoje vojske, da se neče staviti, dok nedodje do Bu- 
dima. 1 Prema njegovim bojnim osnovam, kako ih je sada zasnovao 
i kako su ih stranom več prije morali izvadjati njegovi vojevode, 
naša je postojbina ponajprije bila pozorištem djelovanja njegovih 
četa: jer čim su Turci prešli preko Save, počeše oni osvajati 
sriemske gradove, a što je tada bilo započeto, to se sada na¬ 
stavi i to s takovim uspjehom, da je neprijatelj dobio 15 do 16 
gradova u svoje ruke. Toliko je on toga dobio, a nigdje nije morao 
sve do Iloka napinjati svojih sila, jer je njeke gradove skoro puste 
nalazio, a u drugih je bilo tako malo branitelja, da nisu niti smjeli 
misliti na pravu obranu. Kada je Turčin dobio i Petrovaradin u 
svoje šake, još je manje moglo biti rieči o kakovu čestitu odporu, 
nego su dapače njeki gradiči več unapried slali dobitniku svoje 
ključeve. Za prijašnjih turskih provala na sriemske strane znadu 
nam izvori pripoviedati, kako je ondašnji narod po više puta vi¬ 
težki branio svoju postojbinu; sada pako tomu ni traga neima: 
jedno zato, što se je narod osamljen i bez pomoći preslabim čutio 
za borbu s toli silnim dušmaninom, a drugo još i zato, što ga je 
Sulejman, da tako reknem, več unaprieda razoružao. Da se narod 
bez nužde ne draži i na odpor ne sili, bješe naime Sulejman pro¬ 
glasio medju svoje čete: da se nesmiju sela paliti i da se neima 
nikomu činiti ni kakova šteta, več da turska vojska samo gradove 
osvaja. Usljed te Sulejmanove zapoviedi bješe Sriem ovom prigodom 
u ostalom prilično poštedjen, i ondašnji stanovnici, s prvoga po¬ 
četka turske provale razplašeni, vračahu se opet u svoja prebiva¬ 
lišta. Ti pojavi bijahu povodom, kao što je obče poznato, te su 
njeki slavu zapjevali dobitniku Sulejmanu za njegovu toliku čo¬ 
vječnost, — samo što malo kašnje opet moraju sami sebe pobijati 
pripoviedanjem o krvavih Sulejmanovih djelih, koja u ničem ne- 
nalaze svoga opravdanja. 2 

1 Evo poglavitih izvora za jurišanje Petrovaradina: H a m m e r III. 56. 
Burgijeva pisma kod Theinera II. 789. do 794. Brodarić 763. 
Vrančić III. 20. 

2 U koliko je turska vojna zahvatila naš Sriem, o tom ćeš naći potanje po¬ 
datke: u tur, i^vorih kod Hamraora o. c. 56. i 636; kod Brodarića 

Buduć da su Turci nakon osvojena Petrovaradina napried stu¬ 
pali, ponajprije uzduž dunavske obale u Sriernu, moralo se je u 
Ljudevitovu vieću o tom raditi, da se kraljeva vojska što prije po¬ 
veća i bojnimi potriebštinami oskrbi. U to se je ime pisalo na sve 
strane, gdjegod se je pokazivala ikakova nada pomoći, — pisalo 
se je naročito banu Baćanu, pak i Krsti Frankapanu, za koga je 
bila došla u kraljev tabor netemeljita viest, da se je već iz Nje¬ 
mačke u Hrvatsku povratio i da tu čete kupi. 1 

Kralj Ljudevit dodje na 4. kolovoza u Pakš, odakle je pisao 
drugi dan po dvoraniku svojem Marčinku banu Baćanu, da digne 
sve za oružje sposobno seljačtvo, a ne samo polovicu, kao što mu 
se je prije naredjivalo. Iz Pakša predje zatim Ljudevit u Tolnu 
na 6. kolovoza, i tu se zaustavi za više dana. 2 

Iz dosadanjega pripoviedanja razabire se pogledom na Hrvate 
samo toliko, da je kralj Ljudevit i nje na vojsku pozivao, a ne 
kaže se, što je usljed toga činjeno na njihovoj strani. Za Hrvate 
u hrvatskoj kraljevini toga vremena spomenuh već prije, kako su 
zahtievali od nadvojvode Ferdinanda, da ih sa svojom plaćom oda- 
šalje na pomoć kralju Ljudevitu: buduć pako da se nije zadovoljilo 
tomu njihovu zahtjevu, zato se nit" nije narod na toj strani u ve¬ 
like oružao, nego su samo pojedini velikaši crkvenoga i svjetovnoga 
reda priveli ka kralju, kao što ćemo kašnje vidjeti, svoje što veće, 
što manje čete, a osim toga je medju tim narodom, kako ćemo 
odmah naći, kupio svoju čeljad i Krsto Frankapan i drug njegov 
Ivan Torkvat Karlović. U drugoj kraljevini, na koju to doba diele 
postojbinu Hrvata, upravlja bojnimi pripravami ban Baćan. On 
nam pako kaže u svojem pismu, izdanom u Rači na 1. kolovoza, 
da je zapovjedio, da se moraju svi stanovnici slovinske kraljevine, 

762- 4; u Burgijevih izviešćih (Thein. II. 788—797) i u navedenom 
pismu Brodarićevu (ibid. II. 674); daljeuGeorg. Sirm. 115; Vrančić 
III. 20; San u do, Ark. VIII. 241. i u izvorniku k 8. kolovoza, gdje je 
pismo Antonija di Zuane od 26. srp. (Moj prep ). 

1 B rodarić 763. Burgio kod Thein. 794. Za Krstu Frankapana, 
odkako je bio otišao u Njemačku, neima mnogo pouzdanih viesti, pak i ono, 
što je pouzdano, kaže nam samo toliko, kako se je o tom radilo, da Krsto 
bude primljen na Ferdinandovu službu. Mletčani osobito marljivo za-nj pro¬ 
pituju, sve se bojeći, da će ga Ferdinand učiniti svojim vojevodom u njihovu 
susjedstvu. 0 svem tom ima više viesti S a n u d o u Ark. VIII. od str. 235, 
a još više u izvorniku tečajem mjeseca lipnja i srpnja. 

2 Kovachich u naved. rukp. br. LXX. Brodarić 764. 

ako bude nuždno, na oružje podiči i za njim poći. Znajući mi za 
hrvatski bojni sustav toga vremena, lahko ćemo razumjeti, da Baćan 
nije dao te zapoviedi sam o sebi, nego da je k tomu morao imati 
saborsku odluku: zato nam se pokazuje posve vjerovanom viest, 
koju je sam Istvanfi ubilježio, da je ban Baćan sazvao slovinske 
stališe na sabor u Ra ču, da s njimi zajedno stvori potrebite 
odluke za nastajuću vojnu. Nu primajući tu viest kao istinitu, 
odmah mi je primietiti, da od svega Istvanfijeva kazivanja samo 
ono stoji, što sačinjava jezgru ciele stvari, da je naime bilo na 
saboru odlučeno, da se na oružje 'digne slovinska kraljevina i da 
u hrvatskoj kraljevini čete kupi Krsto Frankapan, komu su bile 
u tu svrhu novčane pomoći zajamčene, — sve ostale pako poje¬ 
dinosti Istvanfijeva kazivanja moramo zabaciti. Buduć da je Baćan 
boravio prvih dana kolovoza u Rači (u sadaš. belovar. županiji), to 
bismo mogli uzeti, da je i onaj gore spomenuti sabor bio tada 
držan, i to u takovih okolnostih, gdje je po koji od velmoža i 
plemića već imao u redu svoju četu. Što se pako tiče tom pri¬ 
likom Krsti Frankapanu namienjene zadaće, da kupi u 
Hrvatskoj bojnu čeljad, za koju mu je bilo obećano, kao što 
sam veli, sve po 20 soldina, to scienim, da njega nije bilo medju 
slovinskom gospodom, kada se je o tom odlučivalo, nego da su ta 
gospoda sama njega pozvala i rečenu mu ponudu učinila, pouzdano 
očekujući, da će se on do koji dan povratiti u svoju domovinu, da 
joj u odlučnom trehu bude na službu -i umom svojim i junačkom 
desnicom. Krsto se zbilja sada povrati medju svoje Hrvate. Nu još 
1. kol. bijaše on u Speieru, taj bo dan izdade i svojom rukom pođpisa 
pismo, u kojem se kazuje, kako mu je nadvojvoda Ferdinand odredio 
godišnju plaću 1000 ranjskih forinti i pustio ga u daljem uživanju 
onih imanja i dohodaka, što ih je bio dobio za svoje vierne službe 
već od cara Maximilijana; za to se pako Krsto obvezuje, da će 
Ferdinandu vierno služiti svagdje i proti svakomu njegovu ne¬ 
prijatelju; Krsti se medjutim dopušta, da može služiti i drugim 
vladarom, samo da to nigda nebude proti rimskomu caru i nad¬ 
vojvodi Ferdinandu i austrijskoj kući, te ako ga Ferdinand pozove 
u svoju službu, da mora biti pripravan za mjesec dana odazvati se 
njegovu pozivu. Tako svoju stvar s Ferdinandom uredivši pohiti 
on zatim u Hrvatsku sa svojim pratiocem Jerolimom Jurišićem; nu 
svakako je proteklo mnogo dragocienih dana, dok je dospio medju 
svoje, pak i tada nagazi na goleme težkoće, kao što će nam o tom 

posije sam pripoviedati. — Spomenuvši tu bojne priprave, što se 
čine medju Hrvati, nemoram na ovom mjestu opisivati okolnosti, 
u koje one padaju, to bo je tečajem pripoviedanja dovoljnim na¬ 
činom pokazano; spomenut ču medjutim jednu sablazan, koja je 
upravo ovo doba duhove uznemirivala, gdje je trebalo da sve bude 
složno i ujedinjeno. Senjski kapitani, Orlovčič i Kružič, napadu 
imanje i đohodke svoga biskupa Jožefiča; buduč da biskup nije 
mogao napastnika skloniti na povratak blažijimi sredstvi, naredi 
obustavu iliti interdikt u svojoj biskupiji; nu kapitani i sada ostanu 
nepokorni, pače provale s uzrujanom četom u biskupovu crkvu, 
gdje je on skoro zaglavio. Papa Kliment, raztužen s tih pojava, 
pogledom osobito na ozbiljno vrieme, naloži nadbiskupu Szalkanu, da 
pribavi zadovoljštinu biskupu i povriedjenoj crkvi, a nada sve da 
o tom uznastoji, kako če privesti zavadjene na izmirenje i na uza¬ 
jamnu ljubav. 1 

Vračajući se opet ka kralju Ljudevitu nalazimo ga jošte u Tolni. 
Tu boraveči poraste mu nješto vojska, jer je k njemu prispio osim 
inih Jure Zapoljski sa svojom četom, koja je bila birana stranom 
u Ugarskoj, stranom u Moravi, zatim Hanibal Ciparski s papin- 
skimi najmljenici iz Morave, a Leonard Gnojenski iz Poljske, usljed 
česa je narasao broj papinih vojnika u kraljevu taboru do 4000; 
napokon se tu nadje nješto vojske iz Češke, koja je za dobe kre¬ 
nula, te je mogla kralja stiči, dočim je ostala oružana čeljad iz 
češke, kao što je rečeno, tahla abj neđotahla. 2 Ako je Ljudevit 
iz toga prirasta četa nješto nade crpio, zbijale su se medjutim 
druge stvari, koje su na zlo slutile. Tu su morda zatekli kralja 
več više mjeseci ne plačeni nasadnici, koji su zato sada vratili 
kralju zastave, — a to je učinjeno, gdje je toli nuždna bila nji- 

1 I s t v a n f i 74. Pismo bana Bacana od 1. kolov. u knjiž. jugoslav. akadem. 
Pismo Frankapanovo od 5. rujna u Povj. Spom. 215. Revers Krste Frankapana, 
izdan 1. kolovoza u Speieru, u c. k. taj. arkivu (za prep. mu hvalim I. Kuku- 
ljeviću). — 0 Krsti Frankapanu ima nješto amo idućih malo vriednih viesti 
u Sanuda, Ark. VIII. 236—240. 0 senjskom interđiktu govori se u Sa- 
nudu ib. u listu Franje Grabije, koji je Sanudo ubilježio k. 17. kolov., kao 
što i pismo krčk. proveditura od 12. kol. (Moj prep.), zatim kod Sladovića 
Poviesti biskupijah 66. 102 i 268, — ono medjutim, što se tu kazuje na str. 
66 o Krsti Frankapanu, sasvim je neistinito. 

2 Brodarić 764. Burgio kod Thein. 794. Glede Jur. Zapoljskoga možeš 
još vidjeti Burgija ib. 792. i Pray, Ann. V. 194.; glede Ceha v. Palacko ga 
o. c. 510. i si. i Theinera o. c. II. 784—794. 

hova pomoć. Na to dodje glas, da su Turci i Ilok osvojili, pošto 
se je njekoliko dana branio i zatim se predao (8. kolovoza); Ilok 
pako dobivši podju Turci odmah dalje uz Dunav i Dravu proti 
Osieku. Takove glasove imajući zapovjedi kralj palatinu, da što 
brže poteče na Dravu, da zaprieči prelaz Turkom; nu velmože, 
koji su se imali pri tom palatinu pridružiti sa svojimi četami, iz¬ 
javiše, da neće s njim poći, jer da su dužni vojevati po svojih po- 
vlasticah samo pod kraljevom zastavom. Tako se opet zanemari 
zgodan čas, gdje se je moglo napredovanje dušmana doniekle za¬ 
ustaviti. Kralj Ljudevit, takovim ponašanjem velmoža u dnu duše 
svoje uvriedjen, ovako se o tom izjavi u njihovu skupu na 13. ko¬ 
lovoza: Ja vidim, da se svatko na me izgovara; evo ja sam tu 
glavom, da se izvrgnem svakoj pogibelji; da dakle nebude više iz¬ 
govora i da nitko nebude mogao sakrivati svoju kukavštinu mojom 
osobom, odlučio sam, da ću sutra s vami onamo poći, kamo neće 
drugi bez mene da idu. Tu kraljevu izjavu primiše svi prisutni 
s udivljenjem, kao što veli Brodarić, koji je i sam bio pri tom; 
mnogi ju pozdraviše svojim odobrenjem, a samo se njeki nadjoše, 
koji su se protivili kraljevoj nakani, jer su znali, kakove pogibelji 
mogu odatle nastati. Medju timi riedkimi razboritimi muževi, koji 
su i kralja i velmože upućivali, da se sliepo nebacaju u očitu po¬ 
gibelj, nego da gledaju prije što više bojne sile sakupiti, a medjutim 
da se na svaki način i pod svaki uvjet ugibaju odlučnomu sukobu, 
bijaše najrevniji kancelar Brodarić, koji je medjutim u tom pravcu 
radio ne samo po svojoj domisli, nego i sa znanjem i odobravanjem 
Pavla Tomorija. Nu Brodarićeva rieč ne nadje odziva, jer je bilo 
mnogo više onih, koji su mislili, kao što on veli, da mogu i bez 
krila poletjeti, te se je zato i moglo javljati u Budim iz kraljeva 
tabora, da bi morala vojna najbolje izaći, da je svega u kraljevu 
taboru onoliko, koliko je zanešenosti. 1 

Još prije nego li je Ljudevit bio odlučio, da će iz Tolne dalje 
poći, piša on na naše strane njekoliko pisama: u jednom (od 12. 
kolov.) zapovieda Ani udovi Ladislava Kanižaja, da zbog pogibelji, 
koja-no grozi slovinskoj kraljevini, svoju momčad što prije odašalje 
k banu Baćanu, a u drugom (od 13. kolov.) naredjuje Ivanu Kaste- 
lanfiju, i tako isto Petru Kegleviću, da zbog navedenoga uzroka, 
makar već bili na po puta u kraljevski tabor, natrag krenu i što 

1 Brodarić 764. Njegovo pismo kraljici Mariji kod Pray, Ep. I. 268. 
Burgio kod Thein. II. 794—97. 


Digitized by <^.ooQle 



223 


brže k banu pohite. Ove se kraljeve zapoviedi već po tom mogu 
tumačiti, što je zbilja grozila velika pogibelj slovinskoj kraljevini, 
dočim je Turčin obsiedao ne samo slabi Osiek, nego i tvrdo, ali 
slabo oskrbljeno Valpovo; nu k tomu dolazi još druga okolnost, 
što se je naime u kraljevu vieću njeko vrieme mislilo, da bi na¬ 
pokon Turčin mogao odustati od prelaza preko Drave, te bi se 
bacio na Slavoniju, da najprije nju savlada, pak da onda istom, 
s te strane budući sjeguran, na Ugarsku udari. 1 

Prema izjavljenoj svojoj odluci krenu kralj Ljudevit 14. kolovoza 
put Segsarda, a odatle dodje za dva dana u Bathu. Idući prama 
ovomu potonjemu mjestu piša na 16. kolov. (iz »Kezthewlcz« = Ko- 
stelec?) banu Baćanu: da će taj dan prispjeti u Bathu; tu da će 
k njemu stići za dva do tri dana sve njegove čete, te će se tako 
moći utaboriti, da zatim podje, kamo ga bude zvala potreba. Zato 
poziva bana, da i on digne što više vojske i da dan i noć izvješ¬ 
ćuje o svojem napredku i o stanju stvari na ovoj našoj strani, kao 
što će se opet njemu dojavljivati, što biva na strani kraljevoj. 
K tomu, što je po kraljevu nalogu njetko drugi pisao, doda sam 
kralj svojom rukom: da ima pouzdanu viest, da je Turčin Osiek 
već osvojio. Osiek bijaše, kao što sam malo prije spomenuo, slabo 
utvrdjen, zato ga uze Turčin bez ikakove muke (na 14. kolovoza), 
te se odmah na to dade, da premosti Dravu i da preko nje pre¬ 
vede svoje vojske. 2 Buduć da se je sve to znalo, pobrinu se kralj 
Ljudevit, kada je prispio u Bathu, najprije za to, da se njegovim 
četam vojevode odaberu. Pošto je u to ime saslušao mnienja svih 
odličnijih ljudi u svojoj pratnji, imenova vojevodom Pavla Tomo- 
rija uzprkos svemu njegovu protivljenju, koje je i prije više puta 
izjavio i sada ponovio, sam iskreno izpoviedajući, da nije dorasao 
tolikomu zvanju, te mu prida još kao druga Jurja Zapoljskoga, 
koji je samo pod taj uvjet privolio, da mu bude prosto predati 
dostojanstvo vojevode svomu bratu Ivanu, čim prispije u kraljevski 
tabor. Taj njegov uvjet bude prihvaćen tim lašnje, buduć da je 
bilo već prije odlučeno, da će biti glavnimi zapovjednici vojske 
osim Tomorija Krsto Frankapan i Ivan Zapoljski. 3 — Znajući 
Ljudevit, da Sulejman počam od 15. kolovoza kod Osieka preko 

1 Kova chich u navod, rukop. br. LXXI i LXXII. Burgio o. c. 793—7. 

2 Kovachich. rkp. br. LXXIY. 1. Hammer o. c. 56. Burgio o. c. 794. 797. 

3 Brodarić 764. Glede Tomorija v. Burgija kod Thein. II. 792 794. 

798. 

Drave most gradi od gradje, koju je sa sobom gotovu vozio, ne- 
mogaše više o tom dvojiti, kamo li će Turci odatle krenuti. Zato 
i piša banu Bacanu na 18. kolovoza po njegovu ulaku Sigismundu 
Poganu, da bez oklievanja predje preko Drave sa svimi svojimi če- 
tami i da što brže pobiti u kraljev tabor. 1 

Odabrani vojevode zapute se zatim s Leonardom Gnojenskim, da 
iznadju mjesto, gdje bi se utaborila kraljeva vojska. U tu svrhu 
odaberu ravnicu izpod Muhaća. kamo su odmah i preveli kraljeve 
čete svaku na svoje mjesto. Kralj, popošav dalje iz Bathe prama 
Muhaču, zaustavi se medjutim u Novom selu Macedonskih, neda¬ 
leko od Muhača (kod Kovachicha: Wyfalu), a Tomori ode, pošto 
je bilo mjesto za tabor odredjeno, k svojoj četi, koja je ležala iz¬ 
pod Muhača na močvarnoj Karašici. Iz malo prije spomenutoga 
sela piša kralj banu Baćanu na 21. kolovoza, da je sultan oli već 
preveo svoje čete preko Drave, oli će to skoro učiniti, te će zatim 
o tom raditi, da zaprieči spojenje banove vojske s ostalimi četami. 
Da mu to ne podje za rukom, zapovieda kralj, da Baćan odmah 
dalje ide s vojskom, što ju ima oko sebe, a ostalim da zapovjedi, 
da ga što brže sliede. Medjutim je bio Tomori do,šao k svojoj četi, 
koja je brojila 5 do 6000 momaka, nu nije ju mogao skloniti, da 
podje u, kraljevski tabor pod Muhačem, njegovi su vitezovi dapače 
zahtievali, da kralj k njim dodje, pak da smiono svi skupa podju 
u susriet približujućemu se dušmaninu, koji da niti iz daleka nije 
onako strašan, kao što ljudi misle. 2 

Dok se je sve to zbijalo oko kralja Ljudevita i medju njegovimi 
četami, medjutim se bješe Krsto Frankapan u Hrvatsku po¬ 
vratio. čim je on bio odlučio, da će se odazvati pozivu, koji su 
na-nj opetovano upravljali, dade se na put što većom brzinom, te 
ubaviesti kralja Ljudevita, da će pospješiti svoje oružanje što bolje 
bude mogao. Tim poslom zabavljen budući dodju k njemu Ljude- 
vitovi poslanici, koji su ga pozivali, da pohiti što brže u kraljev 
tabor, jer da tu neima nikakova reda, niti neima čovjeka, od koga 
bi se moglo pouzdano očekivati, da će umjeti sve u potrebiti red 
dovesti, — on, Frankapan, da je jedini, koji bi to mogao učiniti, 
te da se zato sve raduje njemu i njegovu dolazku. Frankapan, dobro 
izviešten o stanju stvari, strogo osudi one, koji su kralja prije vre¬ 
mena tako blizu do neprijatelja priveli, mjesto da ostanu ili u Bu- 

1 Kovachich. rukop. br. LXXIII. 

2 Brodarić 765. Kovachichu rukop. br. LXXIY. 2. 

dima, ili u drugom kojem od neprijateljske vojske odaljenijem mjestu, 
dok bi se sakupile sve i domaće i iz drugih zemalja obećane čete. 
Tako osudivši Ljudevitove svjetnike ovakove posla poruke po rečenih 
poslanieih : Ja ću skupiti svoju četu za malo dana i tada ću ka kralju 
pohititi; kralj neka se nipošto neda u boj prije moga dolazka, a kada 
dodjem, vidjet ću, da li smo kadri s Turčinom se ogledati; ako ne- 
bude prilike s nadom u dobar uspjeh bitku zametnuti, povući ćemo 
se natrag bez ikakove štete po nas, te ćemo čekati, dok nam vojska 
ne ponaraste. Kralj neka dobro promisli, da će na kocku metnuti i 
svoju glavu i cielu kraljevinu, ako se dade u boj s malom vojskom 
i bez valjana reda: zato neka triezno i razmišljeno radi i postupa. 
Tomu slične poruke dodjoše kralju i od erdeljskoga vojvode, koji je 
izrikom dojavljivao po Ivanu Statileju, da ima toliku i tako dobro 
uredjenu vojsku, da će moći zauhvano pomoći do pobjede.' Sve te 
poruke dobi Ljudevit, dok je jošte boravio u prije spomenutom selu, 
ili morda još koji dan ranije. Na to navališe na-nj iz tabora kod 
Muhača sa zahtjevom, da i on onamo dodje, jer da je Turčin već 
prešao preko Drave, te se zato već nemože izbjeći boju. Turska vojska 
bješe zbilja već počela prelaziti (21. kolov.), a na koliko još nije 
bila prešla, i to se skoro izvede i završi. Turci pri tom Osiek po- 
pliene i upale, a most na Dravi za sobom poruše (23. i. m.). — 
Razumievši kralj Ljudevit, što mu se poručuje iz tabora kod Mu¬ 
hača, odašalje onamo skoro isti čas svoga kancelara, biskupa Bro- 
darića, da razloži gospodi, u koliku pogibelj bacaju i kralja i kra¬ 
ljevinu svojim zahtjevom, jer ako u jednoj bitci propane i kralj i 
cviet plemstva, kakov će udes tada stići njihovu svake obrane li¬ 
šenu domovinu. Zato svjetovaše Brodarić u taboru se nalazeće pr¬ 
vake, da počekaju Zapoljskoga, Baćana, Frankapana i druge po¬ 
moćne čete, što su bile obećane; ako bi pako neprijatelj na boj 
silio, da povedu svoje čete u drugo sigurnije mjesto, jer će manje 
štete biti, ako neprijatelj i velik dio zemlje pohara, nego ako pro¬ 
pane sva vojska, koja se je bila sabrala. Nu sve to Brodarićevo 

1 Brodarić 766. Pismo Jerolima Jurišića, Frankapanova kapitaua, u Ark. 
Vili. 246 (Od mnogih pogrešaka izpravljam po izvorniku Sanud. na str. 248 
ovo : u r. 9. mjesto pretesa stoj presteza;u r. 18. m. avia-ovia). 
Pismo K. FrankapanaDandolu od 29. ruj. kod Sanuda k 23. listop. (Moj prep.). 

su Frankapana i zbilja mnogi željno izgledali i očekivali, za to je dokazom 
ne samo pripoviedanje Brodarićevo, nego i drugih suvremenika: tako u Sa¬ 
nud u, Ark. VIII. 241, zatim u njegovu izvorniku na početku T. XLI., 
pak k 18. rujna i dr. 

razlaganje ostade bez uspjeha, jer su jedni bili obmamljeni tastom 
nadom pobjede, a drugi nisu imali toliko smionstva, da odgovaraju 
od boja, koji su vojnici toli željno izgledali. Pošto Brodario nije 
mogao ništa opraviti, uputi se sam kralj k svojoj vojsci, da pokuša, 
neće li njemu poći za rukom, da svoje na to sklone, da se okane 
bitke, dok nedodju očekivane pomoći, te da se zato, ako uztreba, 
na sjegurnije mjesto povuku. Po svih viestih, što ih je kralj imao 
o turskoj sili* o kojoj mu je medju inim Ivan Pekri, prebjeg iz 
turskoga sužanjstva, poviedao, da je Turaka tolika množina, da 
ih kršćani nebi mogli za tri dana posjeći, da se pred nje stave 
Turci svezanih ruku, — po svem je tom slutio kralj Ljudevit, da 
njegova vojska nije kadra s Turčinom se ogledati, te je zato želio, 
da se posluša savjet Frankapanov i Zapoljskoga. Nu kada je stupio 
s takovom namjerom u svoje mnogobrojno bojno vieće, u koje je 
bio prizvan i Tomori iz svoga tabora, morađe se doskora -osvjedo¬ 
čiti, da tu nemože biti rieči o kakovoj odgodi ili ustupu. Bijaše ih 
istina njekoliko, koji su bili jedne misli s njim i s Brodarićem, nu 
ti se neusudiše glasa svoga podići; svi ostali pako izjaviše se za to, 
da se bitka zametne. Isti Tomori, koji je prije svjetovao, kao što 
znamo, da se od Sulejmana u svaku cienu mir traži, dade sada svoj 
glas za boj, premda je, kralju odgovarajući na stavljena pitanja, sam 
morao poviedati, kako je golema neprijateljska sila. Boj dakle bude 
odlučen bez nade, da će za dobe prispjeti Krsto Frankapan, Ivan 
Zapoljski i očekivana češka pomoć; nu banu se Baćanu pouzdano 
nadahu, jer se je znalo, da nije daleko od Pečuha, te bi tako 
mogao doći sa svojom vojskom za dva do tri dana. — Svu nam 
tu stvar tako pripovieda Brođarić, koji ju je i sam motrio u nje¬ 
zinu razvitku. Premda u bojnom vieću stvoreni zaključak njemu 
nije bio nipošto po duši, to je on ipak smatrao svojom dužnošću, 
da i pred suvremenici i pred potomstvom obrani Ugre od osvade, 
koja ih je mogla stići zbog njihove odluke, da su naime radili ne¬ 
razborito ili preuzetno. Ovo su pako razlozi, što ih navodi za obranu 
Ugra: vojska je, veli, tolikom žestinom zahtievala, da ju u boj 
vode, da se nikako nebi bila dala skloniti na uzmicanje; svi su 
skoro u taboru gojili taštu nadu, da pobjeda Ugrom nemože iz¬ 
maći; tu su pako nadu mogli imati tim lašnje, što se je Tomoriju 
dojavljivalo iz turskoga tabora, da je ondje mnogo neoružane i boju 
nevješte čeljadi, a osim toga da ondje ima mnogo kršćana, osobito 
oko topova, koji će u odlučnom času k svojim jednoviernikom preći; 

a napokon sa scienili vodje, da se sada već pravo niti misliti ne- 
može na uzmicanje, jer je neprijatelj blizu, te ima mnogo konja- 
ničtva, koje bi uzmicajuće kršćane progonilo. Moj će čitatelj i sam 
prosuditi, koliko je u tom prave obrane, osobito pako za one ljude, 
koji su imali po svojem zvanju za dobe misliti na bojne priprave 
i koji su morali sada u svojoj i ciele kraljevine nevolji nada sve 
slušati i sliediti glas bistra i triezna razbora. Meni preostaje još 
jedna, kojom ću pripoviedanje Brodarićevo znatno popuniti. Po ka¬ 
zivanju naime vjere dostojnih izvora mnogo je pomogla taština na¬ 
rodna i zavist proti Zapoljskomu a osobito proti Krsti Frankapanu, 
te je odlučeno, da se i bez njih bitka zametne. Ugri su nviek u 
ovoj kraljevini slavu imali i nitko drugi, — tako se je po prilici 
govorilo kralju Ljudevitu; — sramota bi bila i za Te i za nas, da 
se reče, da nismo umjeli sami se s Turčinom pobiti; da počekaš 
Frankapana i njegove Hrvate, tada bi samo njega zapala slava po¬ 
bjede, u koju se uzdamo. I tako navedoše kralja iz zavisti proti 
knezu Krsti, kao što veli Krstin kapitan Jerolim, te se je dao u 
boj s Turčinom bez ikakova reda i bojnoga razbora. 1 

Bivši odlučeno, da će kraljeva vojska bitku primiti, nagovori To- 
mori težkom mukom svoje vitezove, te su se primakli kraljevu ta¬ 
boru. Isto vrieme doploye iz Budima brodovi, koji su donieli nješto 
većih i manjih topova, medju kojimi je bio i dar grada Beča, te je 
tako imala sada kraljeva vojska u svem do 80 topova, dočim se je 
javljalo za Sulejmana, da ih ima do 300. Želeći Ljudevit, da mu 
barem banova vojska za vremena na pomoć dodje, piša na 25. kolo¬ 
voza banu Baćanu po svojem ulaku, da pohiti što može bolje; isti 
taj dan piša zatim svojom rukom drugo pismo, koje je bilo uprav¬ 
ljeno biskupu zagrebačkomu Šimunu, banu Baćanu i ostaloj gospodi 
i plemstvu slovinskomu, i u kojem se veli: Dušmanin pali kralje¬ 
vinu nam na očigled na više miesta. Vas samo još čekamo, a kada 
dodje te, ogledat ćemo se s njimi uz pomoć božju. Pohitite tako, da 
budete ovdje sutra u zoru, ako ne prije. Ta se želja izpuni kralju 

1 Brodarić 766. H am me r o. c. 56. Ist v a nf i 78. Glede onoga, što 
je rečeno za Zapoljskoga. v. Georg. Sirm. 119, a glede Krste Franka¬ 
pana Sanudo, Ark. VIII. 246 (pismo Jerolima Jurišića, u kojem na str. 
248 u 3 r. odozdol stavi po izvor, mjesto insi d i a-in v i d i a), zatim ka¬ 
zivanje Franje Jožefića kao poslanika Ivana Zapoljskoga pred mlot. viećem 
(kod San uda k 14. prosin. 1526 — u moj. prep. i u savezu s Ark. VIII. 
256), napokon Tomašića u Ark. IX. 28, koji izrikom veli, daje svoje do¬ 
tično poviedanje rieč po rieč iz magjarskoga preveo. 

Ljudevitu, jer je ban Bacan prispio u njegov tabor sa svojom slo- 
vinskom vojskom na 26. kolov. Ova vele krasna vojska, kao što veli 
očevidac Brodario, imaše do 8000 konjanika i ne isto toliko pješaka; 
a u njoj se po imenu spominje od slovinske vlastele Ivan Tah i 
Ivan Banfi. Isti dan, kada je došao Bacan, i sljedeči dan prispješe 
još druge njeke čete, medju kojimi se napose spominje liepa četa 
od preko 700 konjanika, koju je priveo zagrebački biskup Šimun 
Erdodi i brat mu Petar. Znamo još po imenu i za druge njeke 
muževe iz naših zemalja, koji su se našli uza kralja Ljudevita. Od 
biskupa bijaše tu osim Brodarica jošte djakovački biskup Jure i 
Franjo Jožefič, biskup senjski; od velmoža Mihail Zrinjski i Ma- 
tija Frankapan Slunjski, a od inih znatnijih muževa prije spome¬ 
nuti Pekri, zatim senjski kapitan Grgur Orlovčič. i Juraj Kobasič, 
bližika biskupa senjskoga. 1 Sve se je vojske napokon brojilo u kra¬ 
ljevu taboru kakovih 25 do 26.000 ljudi, gdje-no se je još pred 
samu bitku na sve strane razglasivalo. da če Ljudevit sakupiti go¬ 
lemu i jaku vojsku. 2 

Sulejman se je medjutim približavao sa svojom vojskom, i več 
26. kolovoza započe čarkanje medju njegovimi i medju kraljevskimi 
predstražami, koje se je zatim tako nastavljalo i sljedeća dva dana 
s dobrom srećom za kraljeve vojnike. Medjutim se je u kraljevskom 
taboru nastavljalo viećanje i dogovaranje, kako da se vojska što 
shodnije pripravi za nastajuću bitku, za koju je svatko slutio, da 
će biti i žestoka i odlučna. Na predlog Poljaka Gnojenskoga, koji 
je bio podupiran i od Radića Božića i od vojvode Pavla Bakića, 
bješe odlučeno, da se kraljeva vojska ogradi svojom mnogobrojnom 
kolijom i da tako dočeka dušmansku navalu; nu za izvedenje te 
odluke nebijaše već vremena. U tom nadodje kobni dan 29. kolo¬ 
voza. Kraljevski vojevode ustanove bojni red i naznače svakoj četi 
njezino mjesto i dadu joj zapovjednika, koji će njom upravljati. 
I Sulejman bijaše sa svoje strane već pripravan, da zametne bitku. 
Tako započe bitka rečenoga dana po podne, a završi se za kratko 

1 Brodarić 768. Kovachich. naved. rukop. br. LXXV. Glede imeno¬ 
vanih pojedinih osoba od uašega naroda imamo dokaza uPovj. Spom. 215. 
216; Sanudo k 27. ruj. (Moj prep.); Trans. don. saec. I. 86. u zem. ark. 
V. i Zrinjsku zviezdu 29. 

2 Glede broja Ljuđevitove vojske v. Brodarica 768. Vrančića III. 
23. Tomašića 26. Istvanfija 79; glede glasova, što su se o njoj raz¬ 
nosili, spominjem samo izviesća kod San uda k 18. kolov. i k 3. ruj. (Moj 
prep.). 

vrieme od podruge ure po prilici s podpunim porazom i raspom 
kraljeve vojske. Oduševljenja i bojne srčanosti bijaše u kraljevoj 
vojski i suviše; nu naproti njoj stajaše vojska ne manje odušev¬ 
ljena, a k tomu silna ne samo po broju svojem, nego još više po 
tom, što je bila svimi bojnimi sredstvi oskrbljena, te vješto i umno 
upravljana. Na strani kraljeve, razmierno male vojske, nebijaše od 
svega, što pobjedu daje, ništa inoga osim osobne hrabrenosti; nu 
s njom samom i sa zastarjelim načinom vojevanja nemogaše oba- 
stati kraljeva vojska u boju s neprijateljem, koji je umio na svoju 
korist obratiti sav napredak bojne vještine svoga vremena i komu 
su još k tomu sami vojevode kraljevske vojske znamenite probitke 
ludo prepustili. Početak boja bijaše po kršćane ipak sretan. Prvom 
srečom još večma razpaljeni i več se pouzdano nadajuči pobjedi 
udare oni izvanrednim smionstvom na ustupajučega neprijatelja; 
nu tu se istom raztvori pred njimi ždrielo propasti, koju im je ne¬ 
prijatelj pripravio. S prieda ih dočeka silno tursko veliko topovje i 
ubojito oružje zanesenih Janjičara, dočim ih je s boka konjaničtvo 
zahvatilo. Uza svu tu strahotu boj se jošte nastavi, ali samo za 
malo. Ponajbolji vitezovi popadaju ili dopanu turskoga sužanjstva, 
medju njihovimi drugovi nastane podpun nered, — sve što je samo 
moglo dade se u bieg, da iznese živu glavu. Poraz bijaše gotov. — 
Buduč da se dušmanin nije odmah dao u potjeru za bjegajučimi, 
spase se njeki biegom, kao što je ta sreča medju inimi poslužila 
biskupu Šimunu Erđddu, banu Baćanu, biskupu Jožefiču i Brođa- 
riću. Nu broj tih, koji su živu glavu iznieli iz strahovite sječe, 
sasvim izčezava prema broju onih žrtva, koje su pokrile poljanu 
kod Muhača. Tu je ostao od biskupa medju inimi glavni vojevoda 
Pavle Tomori, zatim Szalkan i djakovački biskup-Jure; zatim od 
velmoža Jure Zapoljski i naš Matija Frankapan Slunjski; od znat¬ 
nijih plemića poginulo ih je do 500, a medju njimi i Grgur Or¬ 
io včić; od ostalih pako ugarskih, hrvatskih i drugih vitezova pro¬ 
palo ih je do kakovih 20.000 stranom u boju, stranom u obližnjih 
močvarah, a napokon i od krvničkoga turskoga mača, buduć da je 
Sulejman dao više hiljadah zasužnjenih kršćana pogubiti. Tu pro¬ 
pade i mladi kralj Ljudevit, a sreća mu ni toliko neprijaše, da bi bio 
pao junačkom smrću u boju. On se bješe dao sa svojom pratnjom u 
boj i tu se, kako vele, dično ponese; nu kada je nagnala njegova 
vojska bježati, dade se i on u bteg i tu zaglavi jadan u močvari Čele 
pod teretom svoga konja, koji se je s njim u močvaru svalio. 

Kraljici Mariji dodjoše prvi glasovi o užasnom porazu dne 30. 
kolovoza o ponoći, usljed česa se je ona odputila sa svojom prat¬ 
njom, u kojoj je bio i Burgio, prama Požunu. 

Sulejman ostade nakon održane pobjede još njekoliko dana kop 
Muhača, dočim je dio njegovih četa u pređjelih međju Dravom i 
Dunavom strahovitim načinom harao i palio; zatim podje prama 
Budimu, te dobivši več na putu, kod Folđvara, ključe toga grada, 
utabori se pod njegovimi zidinami na 10. rujna. Buđuć da u slav¬ 
noj njegda priestolnici ugarskih kraljeva nije bilo nikakove vojske, 
unidje Sulejman u nju bez ikakova odpora. Dok je on tu boravio, 
nastaviše njegovi čopori u dunavskih pređjelih svoje pustošenje, ne- 
nalazeči nigdje valjano i kriepko uredjena odpora. U svojem bje¬ 
snilu zapališe Turci i Budim, te je sav izgorio do palače kraljevske; 
nju samu pako oplieni Sulejman, i najvrednije joj dragocienosti, 
polazeče ponajvečma iz dobe Matije Korvina, stranom od umjetnika 
Hrvata, dade u svoju priestolnicu odnieti. Došavši u Budim, sagradi 
Sulejman most preko Dunava, preko koga mu je vojska prešla na 
drugu stranu te rieke. Upalivši zatim i grad Peštu, .te. pogubivši 
dio sužanja, nastupi Sulejman put na povratak u svojti carevinu, 
jer mu tada još nije bila namjera, da čini velike dobiti, nego da 
samo izvede strašnu osvetu. Velikoga vezira Ibrahima pošalje s đie- 
lom vojske prama Segedinu, sam pako podje s ostalom vojskom 
uzduž Dunava. Kao što je prije bila strahovito oplienjena i poha¬ 
rana zemlja medju Dravom, blatnim jezerom, Rabom i Dunavom, 
tako se sada prenese to pustošenje i klanje u predjele medju Du¬ 
navom i Tisom, kojimi je turska vojska prolazila. Kod Petrova- 
radina predje napokon Sulejman opet preko Dunava na ovu stranu, 
te položivši svoje posade u njeke od sriemskih gradova, ostavi na¬ 
pokon našu zemlju na 12. listopada. 

Buđuč da je bila bitka muhačka več toliko puta opisana, a tako 
isto i haranje tursko, koje je odmah iza nje sliedilo, zato sam ja 
o tom samo u kratko pripoviedao 1 ; na koliko se pako s tim ha- 

1 0 muhačkoj bitki i o pojedinostih, uje se tičućih, poznajemo mi danas 
mnogo više izvora nego što su ih poznavali historici još prije malo godina. 
Osim Brodarica, Hammera i njim upotriebljenih turskih izvora, te Istvanflja, 
ka kojim su se prije poglavito uticali, imamo mi sada mnogo toga, što je 
stranom upravo mnogo vrieduo. Da spomenem samo poglavite izvora, navodim 
ovdje Burgija kod Thein. o. c. II. 798. ^.uszug aus des Haiducken Nagy 
Geschichte des Mohacser-Feldzuges, erhalten in der osmanischen Geschichte 
Petschewi’s, priobćeno od Hammera u Hormayrovu Archivu godine 1827 nr. 

ranjem u savez dovodi ime i djelovanje Krste Frankapana, o tom 
sam naumio kao što i o vele znamenitih posljedicah bitke muhačke 
u drugoj svojoj razpravi progovoriti, te ću zato ovdje još samo njeke 
pojedinosti izvesti, koje stoje u savezu s razloženim predmetom, da 
zatim privedem svoje pripoviedanje za sada ka koncu. 

Kralj se je Ljudevit nadao, kao što smo opetovano spomenuli, 
znatnoj pomoći od vojvode Ivana Zapoljskoga i od našega Krste 
Frankapana; nu njih ni jedan nije došao na muhačko bojište. Za- 
poljski bješe dospio sa svojom erdeljskom vojskom od 30—40.000 
momaka do Segedina, nu odatle se s njom ne mače niti onda, kada 
se je imao sa Sulejmanom kod Muhača mejdan dieliti, niti kada su 
Turci posije zemlju medju Dunajem i Tisom pustošili. Mi neimamo 
osobita razloga, poradi kojega bismo morali izpitivati potanjim raz¬ 
glabanjem to i takovo ponašanje vojvode Zapoljskoga; ja se me- 
djutim neustručavam u kratko ovdje izjaviti, da Zapoljskoga sma¬ 
tram krivcem, kao što ga je smatralo već i javno mnienje njegovih 
suvremenika, dočim su ga mnogi i mnogi biedili, da je već tada 
bio u sporazmnijenju s Turčinom i da je on najviše kriv muhač- 
komu porazu i, propasti Ugarske. Tko je motrio Zapoljskoga u svem 
njegovu nastojanju od toliko godina, kao što smo mi činili, znat će 
njegovo sadanje ponašanje u savez dovesti s onom njegovom tež¬ 
njom, koja označuje' sav njegov dosadanji život i koja za tim ide, 
da se oh dokopa do kraljevskoga priestolja, u koju je svrhu bio pri¬ 
pravan dopustiti, kao što se je o njem pisalo već g. 1523, da propane 
kraljevina, pak da ju on zatim spasi i tako se kraljem učini. 1 — 

15 (To je onaj Nagy, koji-no je Ostrogon od Turaka junački branio. V. Ist- 
vanfi 83). Vrančića III, 22 i si. Georg. Sirra. 114 i si. i 133 i si. 
T o m aši ć a u Ark. IX. 26. Izvori kod Palackogaoc 517. Više viesti 
kod Sanuda (u Ark. VIII. i u mojem prep.) od mletačkih činovnika, uboda 
i službenika Napokon imadu za uas osobitu cieuu pisma Krste Frankapana: 
stališem sloviuskim 3 rujna (u knjiž. jugoslav. akad.), Frauji Jožefiću 5. 
rujna (Povj. Spom. 215), Dandolu 29. rujna (iz Sanuda u moj. prep.), zatim 
pismo Jeroliraa Junšića Daudolu 22. listop. (Sauudo, Ark. VIII. 246) i iz- 
viešće o Frauji Jožefiću kao poslaniku Ivana Zapoljskoga (kod Sanuda u 
Ark. 256. i u mojem prep.). Glede smrti kralja Ljudevita, o kojoj se govori 
i u navedenih izvorih, dodajem još osim svega ostaloga češku pjesan u Casop. 
čes. muz. 1864. 389. — U listu Fr. Grabije u Ark. VIII. 243 ima izvornik 
Sanudov Tasi mjesto Tosi, — zatim Ban de Schiauonia mjesto 
onoga što je štampano, — napokon posije rieči fo fatto sliedi rieč fatto. 

1 Koga bi bila volja, da tu stvar sam potanje prouči, evo mu poglavitih za 
to izvora. Prije već upotriebljeua mjesta iz Massarova i iz Guidotova izvješća, 

Ni Krsto Frankapan nenadje se na bojištu; ali njega za to 
neide nikakov priekor, dapače poviest mu svjedoči, da je zadovoljio 
svojoj dužnosti, koliko joj je samo zadovoljiti mogao. On je sve 
učinio, što se je moglo učiniti, da sakupi što veču četu i da s njom 
za dobe prispije u kraljev tabor; nu buduč da niti sam nije imao 
dovoljna novca, niti ga nije mogao za dobe dobiti od slovinskih 
stališa, zato je sastavio samo malu četu, pak je i s njom zakasnio* 
Bitka bijaše na 29. kolovoza, a on dodje istom 1. rujna u Zagreb 
sa svojom četom i s knezom Ivanom Torkvatom Karlovičem, koji 
se je bio s njim zajedno zaputio, da se nadje medju vitezovi, koji 
su bili pripravni braniti kralja i domovinu krvcom svojom. Na 2. 
rujna dodju Krsti glasovi o porazu kraljeve vojske; ali kako se ni 
na drugih stranah nije za dugo pravo znalo, koji je udes stigao 
kralja Ljudevita i koliko je propalo od njegove vojske, tako i Krsti 
dojaviše njegovi glasonoše, da je kralj Ljudevit sretno umaknuo u 
Budim i da je izgubio samo dio svojih četa. Takove glasove ima- 
juči, te motreči oko sebe sve u največem strahu i užasnoj zabuni, 
odluči Krsto u plemenitom uzhitu za obče dobro, da. če sve učiniti, 
kako da se nadje pomoč kralju i spas domovini. U' tom domo¬ 
ljubnom i slavnom radu prikazat ču ja Kistu na drugom mjestu; 
ali niti ovdje nemogu uzkratiti poštovanomu čitatelju, koji se sam 
nebavi učenjem izvora, one slasti, koja se dobiva čitanjem Krstina 
vlastoručnoga pisma, u kojem govori ob onom, što sam ja malo 
prije u kratko izkazao. To je pismo pisao Krsto iz Zagreba na 5. 

kod Firnhabera 80 i 137. Br odar ić 773. Tur. izvori kod Hammera 
III. 62. Burgio kod Theiu. o. c. 798. i na prije već u ovoj razpfavi naved. 
mjestih. Georg. Sirm. 110. 117. 119. 120. 123. U pređiđućoj bilježci 
navedeni izvadak iz poviesti hajduka Nagya, gdje se veli: ,,Wahrend dieses 
Unfalls (naime boja muhačkoga i što je zatim sliedilo) warmte sich Jauusch 
Zapolya der Woiwode von Siebenburgen mit seinen Truppen zu Segedin am 
Feuer (der Scblacht vou Mohacs) orwartete nur, dass Ludwig nicht mehr sey, 
damit er selbst Konig werde.“ Vrančić III. 22. Izviešća mletačkih viest- 
nika kod Sauuda k 12. stud. i dr. (Moj prep.). Izvori kod Palackoga 
o. c. 518. Pismo Jerolima Jurišića od 22. listopada kod San uda Ark. 
VIII. 246, s kojim možeš sravnati povoljne za sada po Zapoljskoga rieči 
Krste Frankapana u njegovih u prijašnjoj bilježci navedenih listovih. Kako 
je Zapoljski sam sebe u našoj stvari svietu predstavljao, v. u njegovu pismu 
od 13. trav. 1528 kod Praya, Ann. V. 194. Medju ugar. historici Fess- 
ler je osudio Zapoljskoga (VI. 303.), a tako i Pray, Ep. I. 259, ostali ga 
pako što više što manje brane i izvinjuju. Medju najnovijimi ugar. historici 
pokaza u toj stvari najveću nepristranost i objektivnost J4szay o. c. 29. 59. 

rujna svojemu prijatelju, senjskomu biskupu Franji Jožefiću, a 
mjesta iz toga pisma, koja se tiču naše stvari, glase ovako: Va 
Isukerstu visoko počtovani gospodine biškupe! Znanimo Vaši mi¬ 
losti, da buđuči v Zagreb prišli sada v minuvšu sobotu (t. j. 1. 
rujna) s pula četrto sto koni vele dobrih ludi, i Gospodin Bog nam 
je svidok, da se nismo mogli prvo dvignuti. I prišadši ovdi v so¬ 
botu, jutri dan priđe človik, i za nim drugi, i pak treti, ki nam 
tužne glasi povida od toga razboja: da je car kralevu svitlost 
razbil; i da bismo nebili li ta dan slišali od Vašega bližike Jurja 
Kobasiča, ki je takoj v boji bil, da je kral ušal na Dunaj — nad 
čim Gospodinu Bogu hvalu zdasmo, — koga ušastja nebuđuči, ne- 
bismo radi dale živi biti. . . . Gospodine biškupe! ne s malim ve¬ 
seljem slišasmo, da ste zdravi ušli z boja, od ludi, ki povidaše, da 
su Vas vidili jure po boju. I to šalemo Vašega brata h kralevi 
svitlosti, pričajuči se, da nismo k boju prispili: da naša krivica 
ni, zač se nismo imili ob čem dvignuti; vsuda smo kušali na 
grade, na imenje, na srebro, ča kuli ga je naš pokojni brat imil, 
nismo mogli nikudare ni pri nikoinre posuditi, nego pri zagrebskih 
kanovnicih poldrugo sto dukatov, tere pak dvi sti pri zagrebskih 
purgarih. Ob tom smo se dvigli i ovdi prišli s pol četiri sto koni 
naših slug, kruto dobrih ludi i dobro spravnih. . . . Ovo se i knez 
Ivan priđe, ki takoj otijaše s nami gorika. Da bi nam nebil ban 
skvaril, bili bismo nič dan pred bojem prišli; zač su naši ludi do¬ 
stigli slovinsku gospodu jošće z ovu stranu Derave i potribovali 
od nih po nih 20 soldini, ke su nam bili obećali. I na to su naše 
sluge potribovali od bana, da bi skupil onu gospodu i plemenite 
ludi Slovince, ki su ondi va ’nom taboru bili, da bi nim mogli 
naše sluge naše poručenje zreći za rečene pinezi; i hodili su po 
deset krat k banu, prošeci, da bi je otel Slovince skupiti; ni jih 
nigdare otel, kih da bi otel skupiti, bili bi nam jošče onda dali 
veči del onih pinezi, zač su je imeli plemeniti ludi vsaki pri sebi, 
ča jih je tih pinez od nih prihajalo, ki davši je onda bili bismo 
mogli nič dan v tabor priti pred tim bojem; da nismo imili ob 
čem: od Slovin neimismo ni soldina za-t uzrok zgora rečeni, a 
nigdir ga od nikogare nemogosmo posuditi; jedan grad bili bismo 
vele radi prodali vičnim zakonom za nezastati od toga boja; da u 
ovakova vrimena neti nigdor ni jednoga grada od nas ni u zaklad 
ni u prodaju, ni se mogosmo pri nikomre svečati za pinezi, samo 
ča nam kanovnici ter ovi purgari posudiše ovo malo pinez, ob tom 

došle deržimo naše ludi. Zato cice Gospodina Boga prosimo Vas, 
spričajte nas kralevi svitlosti, koga je krivica, a ne naša, da se 
nismo ondi našli, česa nam je dosti žal i do smerti nam ga oče 
biti žal, da se nismo ondi našli. Ništar mane kada naš grih ni otel 
da se ondi najdemo, a mi odemo iskati puta, da ovdi službu uči¬ 
nimo nega svitlosti ... 1 

Suvišno je i spominjati, da je Sulejmanu bio posao tim olah- 
koden, što Ljudevit nije mogao za dobe dobiti onu pomod, koju je 
pouzdano očekivao; a suvremenici tvrdo vjeruju, da se je sultan 
upravo zato žurio što je više mogao, kako ce Ljudevita zatedi još 
nepripravna, te pri tom naročito iztiču onu pomod. koju je imao 
Ljudevitu iz Hrvatske privesti knez Frankapan. 2 Nu premda Sulej- 
man nije naišao na odpor, kakov je očekivao i komu je za volju činio 
svoje ogromne bojne priprave, to je ipak svoju pobjedu na sve strane 
razglasio, kao da je to bila pobjeda, održana nada protivnikom vede 
ili bar jednake sile. Takovom viešcu o svojoj pobjedi počasti on i 
one kršdanske vlasti, s kojimi je bio u prijaznih odnošajih, ili koje 
su se nalazile pod njegovim okriljem, tim pako prisili iste vlasti, te 
su mu morale slati svoje pokorne čestitke, premda je svaka njih 
dobro razumievala, što znači turska pobjeda na polju muhačkom. 
Takove čestitke odpremiše u Carigrad naročito Mletčidi, a tako isto 
i naši Dubrovčani 3 , a tim nam se ved unaprieda dosta razgovietno 
kaže, čemu se imaju nadati oni, koji su bili zvani po svojem po¬ 
ložaju, da u prvom redu odbijaju navalu sile turske. 

1 Navedene u tekstu rieči uzete su iz Krstina pi^ma u Po vj. S p o m. 215, 
na stvar pako samu spadaju i ostala njegova malo prije spomenuta pisma, 
kao što i navedeno pismo Jerolima Jurišića. Ti izvori sasvim pobijaju 
Vrančića, koji uzima (111. 21), da Krsto nije hotio doći ka kralju i to 
zbog učinjene si u Budi mu uvrede. — Za dokaz, kako su se nakon muhačkoga 
poraza širili svakojaki neosnovani glasovi, budi i to, što je staromu Bernar- 
dinu Frankapanu bilo dojavljeno, da je kraljeva vojska nakon prvoga poraza 
Turke silno potukla, porad česa je on dao u svojih građovih pucati i kriese 
paliti (Sauudo, Ark. VIII. 243). 

2 Georg. Sirm. 117. Jerolim Jurišić u svojem naved. pismu. 

3 Hammer 61. Glede Dubrovčana v. Kad VII. 262; glede Mletčana 

pako ide ovamo: Sulejman. pismo republici (kod San ud a k 9. listop. U 
moj. prep.), zatim pismo poslanika Petra Žena iz Carigrada 29. rujna (ibid. 
k 1. stud.), u kojem opisuje, što je činio usljed prve viesti o turskoj pobjedi, 
da izkaže nada tim svoju radost; napokon odluka mlet. vieća, da ide u Ca¬ 
rigrad s čestitkom Marko Minio: Secr. Cons. Kog. vol. 51. 28. ruj. Collegio 
IV. Secr. Lett. k 22. listop. (Ljubić. prep.). Komanin V. 459. 

Kao sto se je u svietu posvuda dobro razumievalo, što znači turska 
pobjeda nad onom kraljevinom, koja je bila smatrana uza Hrvatsku 
štitom i bedemom kršćanstva, tako bijaše sud suvremenika i u tom 
složan, da si je ona sama svoju propast pripravila. Neredom, stran¬ 
čarenjem i sebičnjačtvom svojih sinova lišena sile i snage nije 
mogla odoljeti udarcem silna neprijatelja, i kao što u svem tako 
i u bojnih poslovih ponapose zapuštena od samih je svojih gra- 
djana, od strasti im, kratkozrakosti i neumjeće u odlučnom času 
bila neprijatelju kao plien predana. Tako govore suvremenici o 
Ugarskoj i o Ugrih. Za nas mora biti pri tom vele zanimivo, da 
čujemo sud Krste Frankapana ob udesu, koji je postigao Ugarsku, 
i o njegovih uzrocih, jer smo imali dovolj prilike o tom se uvje¬ 
riti, da je on umio temeljito razabirati što se je oko njega zbi¬ 
valo. Krsto pako baca u svojih pismih krivnju za izgubljenu bitku 
na muhačkom polju na vojevode kraljeve vojske i na njihove prve 
drugove, biedeči ih, da su se u boj dali bez reda i razbora; zatim 
pako dalje ide, te se i o tom izjavljuje, odakle je potekla po nje¬ 
govu mnienju neruoč ugarske države, tako da niti sama u sebi ne- 
ima snage,. niti nije kadra čuvati svezu, u koju su prama njoj 
stupile. druge kraljevine. Sve to izriče on najrazgovjetnije u svojem 
prije navedenom pismu, gdje ovako piše biskupu Jožefiču, pošto je 
rekao, da mu je dojavljeno, da je kralj sretno u Budim pobjegao: 
. . . Pokle je kral ušal, deržimo, da je ta razboj Gospodin Bog do¬ 
pustit nad kralem i Ugri, ne za zlo ili pogibel, dapače za dobro 
vično tomu rusagu: zač, ako bi bili sada Ugri cara razbili, kada 
bi konac nih nevridnu reženju? ili gdo bi rnogal pod nimi ostati? 
Da bismo mi bili tamo k tomu boju prispili, mi bismo bili morali 
biti ta najprvi, ki bi moral ubijen biti, pri tom redu, ki mi sti¬ 
šajmo da je u toj vojski bil, zač slišimo, da je vsak otel kapitan 
biti i da su prez vsakoga reda k boju šli, — a ovako jih oče ta 
razboj učiniti pokornije i poslušnije. Prvo bismo oteli smert pri¬ 
jeti, nego bismo trpeli, da bi se s tim neredom k boju šio. A 
to slišimo, da je nezmožno bilo red dati ni učiniti do sada, pred 
tim razbojem, da jure v naprvo more biti oče se moči z laglega 
red dati. 1 

1 U bilježci 1 na str. 98 navedena pisma Krste Frankapana. Jedno od tih 
pisama, ono naime, što ga je pisao biskupu Jožefiču, sačuvano je u c. k. taj. 
arkivu i u latinskom prevodu; tu pako ovako glasi ono mjesto, gdje Krsto iz¬ 
riče sud na Ugri, svojimi suvremenici: Nam si Hungari caesarem Thurcarum 

Timi riečmi najodličnijega Hrvata ovoga vremena završujem pri- 
poviedanje o poviesti našega naroda u težkoj i nesretnoj po njega 
dobi kraljeva Jagelovaca; a kao što ovdje na koncu jedne dobe 
Krstn Frankapana pokazah, gdje osudjuje razvratnu i pogubnu 
skvarenost svojih suvremenika, a sam sebi stavlja uzoritu zadaću, 
da spas donese kralju i narodu, tako ću i na usvitu dalje nam slje¬ 
deće dobe u poviesti hrvatskoga naroda s čitateljem svojim opet za¬ 
teći istoga hrvatskoga kneza, gdje odbija najprije od svoga i od su¬ 
sjednoga ugarskoga naroda pogibelj, grozeću mu od silnoga i okrut¬ 
noga dušmanina, a zatim na temelju stečenoga ugleda i upliva radi 
oko riešenja za svu budućnost naroda toli važnoga pitanja, tko da 
zasjedne na priestol, izpražnjeni smrću kralja Ljudevita II. 

superassent, quis sub eis vivere vel locum inter ipsos habere posset, quandoque 
finiš esset superbiae ipsorum? Ovamo u ostalom ide još više drugih izvora, 
navedenih u malo prije naznačenoj bilježci, naročito pismo Jerolima Jurišića 
i kazivanje mletačkih viestnika. 

